# อัตชีวประวัติอิมามอะอฺศูมีน ๗

# อิมามมูซา กาซิม(อ)

# เขียน

# ศาสตราจารย์เชคอฺะลีมุฮัมมัด อะลีดุคัยยิล

# แปล

# อาจารย์อัยยูบ ยอมใหญ่

บทนำ

แนวความเชื่อของเราเกี่ยวกับอิมามแห่งอะฮฺลุลบัยตฺ(อฺ)ก็คือพวกท่านเป็นผู้ถูกเลือกสรรที่อัลลอฮฺ(ซ.บ.)ทรงเลือกพวกท่านเหล่านั้นให้เป็นเครื่องหมายชี้นำสำหรับปวงบ่าวของพระองค์

อัลลอฮฺ(ซ.บ.)ทรงเลือกเฟ้นพวกท่าน(อฺ)เหล่านั้นเพื่อนำทางสิ่งถูกสร้างทั้งมวลของพระองค์ เป็นทายาทของนบี(ศ)ของพระองค์ เป็นอิมามสำหรับบ่าวทั้งหลายของพระองค์ เป็นผู้ปกครองของสรรพสิ่งทั้งหลาย พวกท่านเหล่านั้นคือผู้ดูแลสาส์นของมุฮัมมัด(ศ) และเป็นหลักในการให้ทุกคน

ปฏิบัติตามนั้น กฎบัญญัติศาสนาถูกถ่ายทอดมาจากพวกท่าน(อฺ) สิ่งที่อนุมัติ(ฮะล้าล) และสิ่งต้องห้าม(ฮะรอม) ทั้งหมดถูกรู้จักได้จากท่าน(อฺ)เหล่านั้น

พวกท่าน(อฺ)ทั้งหมดคือหลักฐานอันชัดแจ้งที่มียังอัลลอฮฺ(ซ.บ.) คือ ผู้นำทางสู่(การรู้จัก)พระองค์ คือผู้เรียกร้องเชิญชวนสู่ศาสนาของพระองค์

ณ พวกท่าน(อฺ)เหล่านั้นมีความรู้แห่งคัมภีร์และสัญลักษณ์ที่มีมาพร้อมกับคัมภีร์นั้น

ท่านร่อซูลุลลอฮฺ(ศ)สั่งให้ประชาชาติของท่าน(ศ)ปฏิบัติตามและเชื่อฟังพวกท่านเหล่านั้น(อฺ) แต่ทว่า….หลังการจากไปของท่านศาสดา (ศ) พวกเขากลับมาร่วมชุมนุมกันในเรื่องนี้อีก ขณะที่ท่านศาสดา (ศ) ถูกปล่อยเอาไว้ยังไม่จัดการฝังท่าน (ศ) พวกเขากลัวปัญหาความยุ่งยากทั้งมวล

(กระนั้นหรือ?) แต่ก็จมปลักอยู่ในความยุ่งยากสับสนปั่นป่วน(ฟิตนะฮฺ)ในที่สุด

ประชาชาติมุสลิมกีดกันตำแหน่งผู้ปกครอง(คิลาฟะฮฺ)ให้ออกไปจากบรรดาอะฮฺลุลบัยตฺ(อฺ)

และเริ่มผลัดเปลี่ยนฐานภาพนั้นไปให้แก่บุคคลอื่น แล้วในที่สุดก็ตกไปถึงมือของมุอาวิยะฮฺ บินอะบีซุฟยาน (ศัตรูตัวฉกาจของอิสลามและท่านศาสดา) เขาไม่หยุดยั้งเพียงเท่านั้น

แต่ยังส่งผ่านฐานภาพอันทรงเกียรตินั้นไปให้แกทรราชยะซีด คนโสมม แล้วก็ดำเนินเรื่อยมาในมือของวงศ์วานแห่งความต่ำต้อย

หลังจากพวกเขา วงศ์วานบะนีอับบาซก็ขึ้นมามีอำนาจ ประชาชาติได้ถูกปรับเปลี่ยนจากความอธรรมหนึ่งไปสู่อีกความอธรรมหนึ่ง จากความเลวร้ายหนึ่งไปสู่อีกความเลวร้ายหนึ่ง ภายใต้สถานการณ์เช่นนี้บรรดาอิมาม(อฺ)ได้คอยเฝ้าดูอยู่ห่างๆ ภายในบ้านของตัวเอง ท่าน(อฺ)เหล่านั้นไม่มีอำนาจที่จะสั่งหรือห้ามปรามสิ่งใดๆ เลย

บรรดาผู้ปกครองแห่งวงศ์อุมัยยะฮฺและอับบาซียะฮฺ ใช่ว่าจะหยุดยั้งเพียงการเข้าสวมอำนาจการปกครองเท่านั้น พวกเขากลับตามจองล้างจองผลาญพวกท่านเหล่านั้น ถึงขนาดที่ติดตามสังหารจับกุมคุมขังและทำลายล้างพวกท่านเหล่านั้น(อฺ)

ท่านอิมาม(อฺ)ไม่ได้ใส่ใจต่อการบีบคั้น และการทารุณกรรมต่างๆ ซึ่งท่านได้รับมา ท่าน(อฺ)เหล่านั้นยังคงทำหน้าที่เผยแผ่สาส์นของพวกท่านในการทำให้พระดำรัสของอัลลอฮฺ(ซ.บ.) สูงส่งยิ่งขึ้น สร้างความเข้าใจเกี่ยวกับอิสลามและสะกัดกั้นแนวความคิดอันเลวทรามและเสื่อมเสีย

ท่านเหล่านั้นได้บรรจุโลกนี้ให้เต็มไปด้วยวิชาความรู้ และการสร้างความเข้าใจที่ถูกต้อง ซึ่งถือว่าเป็นการยกธงอิสลามให้สูงเด่นที่ดีที่สุด

มิได้พูดเกินเลยที่จะบอกว่า ท่าน(อฺ)เหล่านั้นมีคุณสมบัติเหล่านี้ เพราะตัวของพวกท่านเหล่านั้นถือว่าทรงสิทธิ์ยิ่งกว่าผู้ใด ยิ่งไปกว่านั้นพวกท่าน(อฺ)ยังรับหน้าที่ในการเผยแผ่สาส์นอิสลาม

ต่อจากท่านศาสดา(ศ)เป็นผู้ปกปักษ์รักษาจริยวัตร และกฎเกณฑ์ต่างๆ ของท่านศาสดามุฮัมมัด(ศ)

หนังสือเล่มนี้เป็นเสมือนรัศมีอันจำรัสหนึ่งแห่งอัตชีวประวัติของท่านอิมามมูซา บินญะอฺฟัร อัล-กาซิม(อฺ) เป็นการนำเสนอแง่มุมบางอย่างของ

การอิบาดะฮฺ วิถีชีวิต และการมีคุณธรรมของท่าน(อฺ) อีกทั้งยังมีการกล่าวถึงถ้อยคำอันทรงคุณค่าและคำสั่งเสียอันทรงเกียรติของท่าน(อฺ)

เราได้นำเสนอหนังสือที่วางอยู่ตรงหน้าท่านนี้โดยปรารถนาที่จะให้มวลมุสลิมทั้งหลายได้รู้จักสิทธิอันชอบธรรมของบรรดาอิมามผู้บริสุทธิ์(อฺ) อันเป็นสิ่งที่บรรพชนรุ่นก่อนทำเป็นไม่รู้ไม่ชี้ ต่ออำนาจแห่งการได้รับการจงรักภักดีของพวกท่าน(อฺ)เหล่านั้น ให้พวกเราได้รับรู้ถึงความรู้สึกโกรธแค้นของศัตรูของพวกท่าน(อฺ)เหล่านั้น อีกทั้งปรารถนาที่จะให้มวลมุสลิมทั้งหมดยึดเอาแนวทางคำสั่งสอนของพวกท่าน(อฺ) ปฏิบัติตามคำสั่งของพวกท่าน(อฺ) ละเว้นจากข้อห้ามทั้งปวงของพวกท่าน(อฺ)เพื่อปฏิบัติตามคำบัญชาที่อัลลอฮฺ(ซ.บ.) และร่อซูลของพระองค์(ศ)ได้สั่งไว้ในเรื่องของอะฮฺลุลบัยตฺ(อฺ) อันหมายถึงความไพบูลย์ทั้งโลกนี้และปรโลก

ดังพระดำรัสของอัลลอฮฺ(ซ.บ.)ที่ว่า :

“พวกเขาเหล่านั้นรับฟังถ้อยคำนั้น แล้วปฏิบัติตามอย่างดีที่สุด พวกเหล่านั้นเองที่อัลลอฮฺทรงชี้นำพวกเขา และพวกเขาคือกลุ่มชนผู้รู้แจ้ง”

(อัซ-ซุมัร: ๑๘)

# ชีวประวัติของอิมามมูซาบินญะอฺฟัร(อฺ)

นามจริง

อิมามมูซา บิน ญะอฺฟัร อัล-กาซิม(อฺ)

ปู่

อิมามมุฮัมมัด บาเก็ร(อฺ)

บิดา

อิมามญะอฺฟัร ศอดิก(อฺ)

มารดา

ท่านหญิงฮะมีดะฮฺ บินดิศออิด อัล-มัฆริบี

สถานที่เกิด

ณ ตำบลอับวาอ์(ระหว่างมักกะฮฺกับมะดีนะฮฺ) เมื่อวันอาทิตย์ที่

๗ เดือนศ่อฟัร ฮ.ศ. ๑๒๘ ในตอนที่ท่านอิมามมูซา กาซิม(อฺ) ถือกำเนิดมา ท่านอิมามศอดิก(อฺ)ได้จัดเลี้ยงอาหารแก่ประชาชนทั่วไปเป็นเวลา ๓ วัน

บุคลิกลักษณะ

ท่าน(อฺ)เป็นคนผิวขาว เรือนร่างสมส่วน เคราดกงาม

สมญานาม

อะบูอิบรอฮีม

อะบุลฮะซัน

อะบูอฺะลี

อะบูอิซมาอีล

ฉายานาม

อับดุศศอลิฮฺ

อัล-กาซิม

อัศ-ศอบิร

อัล-อะมีน บาบุ้ลฮะวาอิจญ์

ลายสลักบนแหวน

อัล-มุลกุ ลิลลาฮิ วะฮฺตะฮฺ

ความหมาย : มวลอาณาจักรเป็นของอัลลอฮฺองค์เดียว

บุตรชาย

อฺะลี ริฎอ อิบรอฮีม อัล-อับบาซ

อัล-กอซิม อิซมาอีล ฮารูน

ฮะซัน อะฮฺมัด มุฮัมมัด

ฮัมซะฮฺ อัลดุลลอฮฺ อิซฮาก

อะบัยดุลลอฮฺ เซด อัล-ฮะซัน

อัล-ฟัฎลฺ ซุลัยมาน

บุตรสาว

ฟาฏิมะฮฺ อัล-กุบรอ ฟาฏิมะฮฺ อัศ-ศุฆรอ

กุลษุม อุมมุญะอฺฟัร

ลับบาละฮฺ ซัยนับ

รุก็อยยะฮฺ ฮะกีมะฮฺ

อุมมุอะบีฮา รุก็อยยะฮฺ ศุฆรอ

ค่อดีญะฮฺ อามินะฮฺ

ฮะซะนะฮฺ บะรีฮะฮฺ

อาอิซะฮฺ อุมมุซะละมะฮฺ

มัยมูนะฮฺ อุมมุกุลษูม

(ดังกล่าวนี้มาจากริวายะฮฺของเชคอัล-มุฟีด และมีบางท่านระบุว่าบุตรของท่าน (อฺ) มีมากกว่านี้)

กวีเอกในสมัยของท่าน(อฺ)

ซัยยิด อัล-ฮะมีรี

คนสนิท

มุฮัมมัด บินมุฟัฎฎ็อล

กษัตริย์ที่ปกครองในสมัยของท่านอิมามกาซิม(อฺ)

มันศูรฺ

มุฮัมมัด มะฮฺดี

มูซา อัล-ฮาดี

ฮารูน อัร-ร่อชีด

ช่วงชีวิตของท่านอิมามมูซา(อฺ)

ส่วนใหญ่ท่าน(อฺ)ใช้ชีวิตอยู่ในคุก ซึ่งมะฮฺดีแห่งวงศ์อับบาซียะฮฺสั่งกักขัง ต่อมาก็ได้ปล่อยตัวท่าน(อฺ)ออกมา และฮารูน ร่อชีด ก็ได้ขังท่าน(อฺ) อีกที่เมืองบัศเราะฮฺ จากนั้นก็ย้ายไปอยู่ที่กรุงแบกแดด อยู่ภายใต้การควบคุมของซินดี บินชาฮิก เป็นเวลา ๔ ปี บางรายงานบอกว่ามากกว่านั้น

วายชนม์

ท่านอิมามมูซา กาซิม(อฺ)ถึงแก่วะฟาต เมื่อวันศุกร์ที่ ๒๕ เดือนร่อญับ

ฮ.ศ. ๑๘๓ เพราะถูกวางยาพิษ โดยคำสั่งของฮารูน ร่อชีด

ช่วงเวลาแห่งการเป็นอิมาม

ท่านอิมามมูซา กาซิม(อฺ) ดำรงตำแหน่งอิมามนานถึง ๓๕ ปี

สุสานของท่าน(อฺ)

อยู่ในเมือง ‘กุรคฺ’ อันเป็นที่รวมสุสานของชาวกุเรช ปัจจุบันนี้สุสานของท่าน (อฺ) ถูกให้เกียรติ โดยได้รับการประดับประดาตกแต่งอย่างสวยงามเป็นที่เยี่ยมเยียนของมวลมุสลิมจำนวนมากมาย ที่เดินทางมาจากภาคตะวันออกและตะวันตกของโลก

# บทบัญญัติการเป็นค่อลีฟะฮฺของท่านอิมามที่ ๗

เป็นเรื่องที่น่าแปลกอย่างยิ่งสำหรับกรณีที่ฝ่ายอื่นอ้างว่า ท่านนบีมุฮัมมัด(ศ)ได้เสียชีวิตไป โดยมิได้สั่งเสียให้ใครดำรงตำแหน่งผู้นำภายหลังจากท่าน(ศ) กล่าวคือ ท่าน(ศ)ได้ละทิ้งประชาชาติที่อยู่ข้างหลังให้บริหารกิจการงานของประชาชาติกันเอง ควบคุมกันเอง และให้อธิบายแบบอย่างกฎเกณฑ์ต่างๆ กันเอง

ขณะเดียวกัน ประชาชาติอิสลามต่างมีความเข้าใจตรงกันว่า

ท่านนบีมุฮัมมัด(ศ)นั้นเคยแต่งตั้งผู้ปกครองไว้ในเมืองมะดีนะฮฺ เมื่อตอนที่ท่าน(ศ)ต้องการเดินทาง และจะไม่ส่งทหารออกศึกจนกว่าจะได้แต่งตั้งแม่ทัพให้เป็นที่แน่นอนเสียก่อน และในบางครั้งท่าน(ศ) ได้แต่งตั้งแม่ทัพไว้

สำหรับกองทัพหนึ่งมากกว่า ๑ คน

สิ่งที่น่าเสียใจประการหนึ่งก็คือ เมื่อเราต้องการจะปลีกให้พ้นจากบุคคลคนหนึ่งหรือคณะหนึ่ง เรายังต้องสร้างความรู้สึกที่ดีต่อผลงานของพวกเขา และเราต้องขอขมาต่อพวกเขาด้วยการขอขมาที่ดีงาม แน่นอนเรามอบเป็นหน้าที่ของอัลลอฮฺ(ซ.บ.)และศาสนทูต(ศ) สำหรับกรณีความเจ็บปวดต่าง ๆ ที่นักปกครองผู้ถืออำนาจได้กระทำไว้ให้ทุกประการเหล่านี้เป็นเพราะวิธีการ

ตรวจสอบหลักฐานต่าง ๆ ว่าถูกต้องโดยบรรดานักปราชญ์ในอดีตนั่นเอง

อัลลอฮฺ(ซ.บ.)ทรงมีโองการว่า :

“ผู้นำทางไปสู่สัจธรรม ทรงสิทธิในการถูกปฏิบัติตามมากกว่า ผู้ที่มิได้นำทางอะไรเลย อีกทั้งยังถูกนำทางด้วย มิใช่หรือ ? แล้วพวกเจ้าจะตัดสินความกันอย่างไร ?”

(ยูนุซ: ๓๕)

ถ้าหากคนทั้งหลายจะกล่าวถึงตำแหน่งอิมามของท่านอะมีรุลมุอ์มินีน(อฺ) ย่อมรับรู้ได้เต็มที่จากข้อบัญญัติในเหตุการณ์ที่ “ฆ่อดีรคุม” เพียงแห่งเดียว โดยไม่ต้องพิสูจน์ต่อข้อบัญญัติอื่นๆ อีกที่ยังมีมากมาย กล่าวคือ ได้พิสูจน์ถึงการให้สัตยาบันในวันสำคัญที่ “ฆ่อดีรคุม”โดยชาวมุสลิมกลุ่มหนึ่งและได้ประจักษ์อย่างถ่องแท้ต่อพิธีกรรมที่ท่านศาสนทูตแห่งอัลลอฮฺ (ศ) ได้กระทำขึ้นในวันนั้น

และข้อความหนึ่งของอัล-กุรอานที่ถูกประทานมาในเรื่องนั้น

แต่เป็นเรื่องที่น่าแปลกตรงที่ว่า ประชาชาติมุสลิมได้พากันลืมเลือนเหตุการณ์ในวันนั้นหลังจากที่ท่านศาสนทูต(ศ)วะฟาตไปแล้ว

เรื่องราวในเหตุการณ์นี้ยืดยาวและขมขื่น บรรดามุสลิมจะมิได้รับสิ่งใด นอกจาก ณ ตรงจุดนี้ และพวกเขาจะไม่แตกแยกกัน นอกจากเพราะขัดแย้งกันในเรื่องนี้

แต่ถึงอย่างไรก็ตาม ท่านอิมามอะมีรุลมุอ์มินีน(อฺ)ได้รับบทบัญญัติจากท่านศาสนทูตแห่งอัลลอฮฺ(ศ) ดำรงตำแหน่งค่อลีฟะฮฺ และทำนองเดียวกับบุตรหลานของท่าน(อฺ)ด้วย แน่นอน

ตำแหน่งอิมามมีขึ้นโดยข้อบัญญัติที่แต่ละท่านมีให้ไว้ต่อกัน โดยที่ท่าน(อฺ)ผู้ดำรงตำแหน่งอยู่ก่อนได้แต่งตั้งคนที่จะดำรงตำแหน่งถัดมา บิดาจะแต่งตั้งบุตร เพื่อเป็นการดำรงไว้ซึ่งข้อพิสูจน์ และหลักฐานสำหรับประชาชาติ ในบทนี้เราจะกล่าวถึงข้อบัญญัติที่มีการระบุถึงการแต่งตั้งท่านอิมามมูซา กาซิม(อฺ) โดยท่านอิมามศอดิก(อฺ) ผู้เป็นบิดา

## ข้อบัญญัติที่ 1.

ท่านมุฮัมมัด บินวะลีด(ร.ฎ.)ได้กล่าวว่า :

ข้าพเจ้าได้ยินท่านอฺะลี บินญะอฺฟัร บินมุฮัมมัดกล่าวว่า : ฉันได้ยินบิดาของฉัน กล่าวเป็นการส่วนตัวต่อบุคคลกลุ่มหนึ่งว่า

“ฉันจะขอสั่งเสียเรื่องทายาทไว้กับมูซา บุตรชายของฉัน เพราะเขาคือบุตรที่ประเสริฐที่สุดของฉัน และเป็นผู้ดำรงตำแหน่งสืบต่อภายหลังจากฉัน เขาคือผู้จะมาดำรงตำแหน่งของฉัน และจะเป็นข้อพิสูจน์หนึ่งของอัลลอฮฺ(ซ.บ.)ต่อบรรดามวลมนุษย์ทั้งหลาย ภายหลังจากฉัน”(1)

## ข้อบัญญัติที่ 2.

ท่านอีซา บินอับดุลลอฮฺ(ร.ฎ.)ได้ถามท่านอิมามศอดิก(อฺ)ว่า :

“ถ้ามีเหตุการณ์อะไรเกิดขึ้นแก่ท่าน แล้วใครจะเป็นอิมามต่อไป ?”

ปรากฏว่า ท่านอิมามศอดิก(อฺ)ได้ชี้มือไปที่ท่านมูซา(อฺ) แล้วเขาก็ถามท่านอิมามศอดิก(อฺ)ต่อไปอีกว่า

“แล้วถ้ามีเหตุการณ์อะไรเกิดขึ้นกับท่านมูซาอีกเล่า ใครจะเป็นอิมามต่อไป ?”

ท่าน(อฺ) กล่าวว่า

“บุตรชายของเขา”(2)

## ข้อบัญญัติที่ 3.

ท่านฟัยฎฺ บินมุคตารฺ(ร.ฎ.)กล่าวว่า :

ข้าพเจ้าเคยพูดกับท่านอิมามศอดิก(อฺ)ว่า

“โปรดช่วยฉุดมือของข้าพเจ้าให้พ้นจากนรกด้วยเถิด ใครจะเป็นอิมามของเราภายหลังจากท่าน ?”

อ้างอิง

(1) อัล-อิรชาด หน้า 310.

(2) อิษบาตุลฮุดา เล่ม 5 หน้า 468.

ครั้นแล้วท่านอะบูอิบรอฮีม(อิมามมูซา)(อฺ) ได้เข้ามาหาท่าน(อฺ) ซึ่งตอนนั้นยังเป็นเด็กอยู่

ท่าน(อฺ)จึงกล่าวว่า

“นี่แหละคืออิมามของพวกท่าน ดังนั้นจงยึดมั่นต่อเขาเถิด”(3)

## ข้อบัญญัติที่ 4.

ท่านอิมามศอดิก(อฺ)กล่าวว่า

“มูซาบุตรของฉัน คืออิมามภายหลังจากฉัน”(4)

## ข้อบัญญัติที่ 5.

ท่านซุลัยมาน บินคอลิด(ร.ฎ.)กล่าวว่า

วันหนึ่งท่านอิมามศอดิก(อฺ)ได้เรียกท่านอิมามมูซา(อฺ)มาในขณะที่พวกเราอยู่กับท่าน(อฺ)

ท่าน(อฺ)กล่าวกับพวกเราว่า

“พวกท่านต้องยึดถือคน ๆ นี้ ด้วยพระนามของอัลลอฮฺ เขาคืออิมามของพวกท่านภายหลังจากฉัน”(5)

อ้างอิง

(3) อิษบาตุลฮุดา เล่ม 5 หน้า 468.

(4) อิษบาตุลฮุดา เล่ม 5 หน้า 493.

(5) อะอฺยานุช-ชีอะฮฺ 4 ก๊อฟ เล่ม 3 หน้า 14

# อิบาดะฮฺ :รูปจำลองแห่งการภักดีของอิมามกาซิม(อฺ)

เมื่อกล่าวถึงบรรดาอิมาม(อฺ)แห่งอะฮฺลุลบัยตฺ ก็ทำให้นึกไปถึงวิชาการอันมากมายมหาศาล

การทำอิบาดะฮฺอย่างต่อเนื่อง การวิงวอนขอดุอาอ์ การบริจาคอันมากมาย จริยธรรมอันสูงส่ง ความบริสุทธิ์ผุดผ่อง การอภัยต่อคนที่ทำบาป

และทำความผิดพลาด เพราะท่านเหล่านี้คือผู้มีเกียรติ มีบารมีที่ดีงามเป็นอาภรณ์ประดับเรือนร่าง

ในบทนี้จะกล่าวถึงเรื่องการทำอิบาดะฮฺของท่านอิมามมูซากาซิม(อฺ) บุตรของอิมามญะอฺฟัร(อฺ)ซึ่งมีฉายานามเป็นที่ประจักษ์ด้วยการทำอิบาดะฮฺ กล่าวคือเป็นผู้ที่ได้ชื่อว่า

‘ซัยนุลมุจญ์ตะฮิดีน’(เครื่องประดับของบรรดาผู้พากเพียร)

‘อัล-อับดุศศอลิฮฺ’(บ่าวผู้มีคุณธรรมสูง)

‘อัน-นัฟซุซซะกียะฮฺ’(ผู้มีดวงจิตอันใสสะอาด)

‘อัศ-ศอบิร’(ผู้อดทน)

และยังมีฉายานามอื่น ๆ อีกมากมายอันแสดงถึงลักษณะอันบริสุทธิ์ของท่าน(อฺ)

นักประวัติศาสตร์มิได้กล่าวถึงผู้ถูกจำคุกคนใดนอกจากท่านอิมามมูซา(อฺ)ที่ว่า ท่าน(อฺ)ได้ขอบพระคุณต่ออัลลอฮฺ(ซ.บ.) ในการที่ประสงค์ให้โอกาสแก่ท่าน(อฺ)ทำอิบาดะฮฺตลอดเวลาที่อยู่ในกำแพงคุก โดยท่าน(อฺ)ถือว่า สิ่งนี้คือความโปรดปรานอย่างหนึ่ง และควรแก่การได้ขอบพระคุณ

ท่านอิบนุศิบาฆ อัล-มาลิกีได้กล่าวว่า :

“ท่านอีซา บิน ญะอฺฟัรได้ยินคำวิงวอนของอิมามมูซาในคุกมีใจความว่า

“โอ้อัลลอฮฺ แท้จริงพระองค์ทรงรู้ว่าข้าพระองค์ได้ขอจากพระองค์ให้ข้าฯมีเวลาว่างเพื่อทำการอิบาดะฮฺต่อพระองค์ บัดนี้พระองค์ทรงประทานให้แล้ว ขอการสรรเสริญพึงมีแด่พระองค์”(1)

ในบทนี้จะกล่าวถึงเรื่องราวบางประการเกี่ยวกับการทำอิบาดะฮฺของท่านอิมามมูซา บิน ญะอฺฟัร(อฺ)

-1-

ครั้งหนึ่งท่านอิมามมูซา(อฺ)ได้เข้าไปในมัสญิดของท่านศาสนทูตแห่งอัลลอฮฺ(ศ)ที่เมืองมะดีนะฮฺ ท่าน(อฺ)ได้ทำการซุญูดในตอนหัวค่ำ มีคนได้ยินคำกล่าวของท่าน(อฺ)ในตอนซุญูดว่า

“ความผิดอันยิ่งใหญ่อยู่ในตัวของข้าฯ ดังนั้นโปรดมอบการอภัยที่ดีงามจากพระองค์ให้ด้วยเถิด

โอ้... ผู้ทรงเป็นเจ้าของอัต-ตักวา

โอ้... ผู้ทรงเป็นเจ้าของการอภัย”

ท่านอิมาม(อฺ)กล่าวอย่างนั้นจนถึงยามรุ่งอรุณ(2)

อ้างอิง

(1) อัล-ฟุศูลุล-มุฮิมมะฮฺ หน้า 222.

(2) ตารีคบัฆดาด เล่ม 13 หน้า 27.

-2-

ท่านอะบูฮะนีฟะฮฺ(ร.ฮ.)ได้เข้าพบท่านอิมามญะอฺฟัร ศอดิก(อฺ) แล้วกล่าวว่า

“ข้าพเจ้าเห็นมูซา บุตรของท่าน นมาซในขณะที่ประชาชนเดินผ่านไปมาข้างหน้า”

ท่านอิมามศอดิก(อฺ)จึงเรียกท่านอิมามมูซา(อฺ)เข้ามาหา แล้วกล่าวถึงเรื่องนี้

ท่านอิมามมูซา(อฺ)ได้ตอบว่า

“ใช่แล้ว ท่านพ่อ แท้จริงผู้ที่ฉันนมาซให้นั้น พระองค์ทรงอยู่ใกล้ชิดต่อฉันยิ่งกว่าเขาเหล่านั้น

อัลลอฮฺ(ซ.บ.)ทรงมีโองการว่า :

“และเราอยู่ใกล้ชิดเขายิ่งกว่าเส้นเลือดที่คอหอยของเขาเสียอีก”

(ก็อฟ: 16)

ท่านอิมามศอดิก(อฺ)ดึงตัวมูซา(อฺ)บุตรของท่าน(อฺ)มากอด แล้วกล่าว พรรณนาสรรเสริญต่อพระผู้เป็นเจ้าในความปราดเปรื่องของท่าน(อฺ)

-3-

ท่านอิมามมูซา(อฺ)เคยทำนมาซนะวาฟิลตลอดทั้งคืน แล้วติดตามด้วยนมาซศุบฮฺ หลังจากนั้นก็นั่งอ่านคำวิงวอนต่าง ๆ จนดวงอาทิตย์ขึ้น แล้วทรุดตัวลงซุญูดต่ออัลลอฮฺ(ซ.บ.) ขอดุอาอ์สรรเสริญพระองค์โดยไม่ยกศีรษะขึ้นเลยจนดวงอาทิตย์เกือบบ่ายคล้อยและดุอาอ์ที่ท่าน(อฺ)ขอมากที่สุดคือ

“โอ้อัลลอฮฺ แท้จริงข้าพระองค์ขอความสะดวกสบายในยามตาย และขอการอภัยในยามตัดสิน”

ท่าน(อฺ)กล่าวซ้ำ ๆ อยู่อย่างนี้(3)

-4-

ท่านฮิชาม บินอะฮฺมัร(ร.ฎ.)ได้กล่าวว่า :

ข้าพเจ้าเคยเดินทางพร้อมกับท่านอะบุลฮะซัน(อฺ)ในเส้นทางแห่งหนึ่งที่ไปยังมะดีนะฮฺ เมื่อท่าน(อฺ)ย่างเท้าลงบนพื้น ท่าน(อฺ)จะก้มซุญูดเป็นเวลานาน ต่อจากนั้นท่าน(อฺ)ได้ขึ้นพาหนะแล้วเดินทางต่อไป

ข้าพเจ้าถามท่าน(อฺ)ว่า

“ทำไมจึงได้ซุญูดนานเหลือเกิน ?”

ท่าน(อฺ)ตอบว่า

“แท้จริง ฉันนั้นรำลึกถึงความโปรดปรานที่อัลลอฮฺ(ซ.บ.)ทรงประทานให้ ดังนั้นฉันจึงทำการขอบคุณพระองค์”(4)

-5-

ท่านอิมามมูซา(อฺ)เคยร้องไห้ด้วยความเกรงกลัวต่ออัลลอฮฺ(ซ.บ.)จนแก้มของท่านเปียกชุ่มด้วยน้ำตา(5)

-6-

ท่านอฺะลี บินญะอฺฟัร(ร.ฎ.) ได้กล่าวว่า

“เราได้ออกเดินทางร่วมกับท่านมูซา บินญะอฺฟัร พี่ชายของฉันไปยังเมืองมักกะฮฺพร้อมกับสมาชิกครอบครัว หลายครั้ง บางครั้ง 26 วัน บางครั้ง 25 วัน” (6)

(3) กัชฟุล-ฆุมมะฮฺ หน้า 247.

(4) บิฮารุล-อันวารฺ เล่ม 11 หน้า 266.

(5) กัชฟุล-ฆุมมะฮฺ หน้า 247.

-7-

ท่านอิมามมูซา(อฺ)เป็นคนที่อ่านอัล-กุรอานได้ไพเราะมาก

เมื่อเวลาท่าน(อฺ)อ่าน ผู้ฟังจะเศร้าใจและร้องไห้ และตัวท่าน(อฺ)เองก็ร้องไห้จนเคราของท่าน(อฺ)เปียกชุ่มด้วยน้ำตา(7)

-8-

ท่านอิบรอฮีม บินอะบิลบิลาด(ร.ฎ.) ได้กล่าวว่า:

ท่านอะบุลฮะซัน(อิมามมูซา)(อฺ)กล่าวกับข้าพเจ้าว่า

“แท้จริง ฉันขอการอภัยโทษต่ออัลลอฮฺ(ซ.บ.) ทุกวัน ๆ ละ 5,000 ครั้ง” (8)

-9-

เมื่อท่านอิมามมูซา(อฺ)มีอายุได้ 10 ปี ท่าน (อฺ) ได้ซุญูดตั้งแต่เวลาดวงอาทิตย์แรกแย้มจนถึงตอนบ่ายคล้อยทุกวัน (9)

(6) บิฮารุล-อันวารฺ เล่ม 11 หน้า 262.

(7) อัล-มะนากิบ เล่ม 2 หน้า 379.

(8) เล่มเดิม หน้า 267.

(9) อัล-มะนากิบ เล่ม 2 หน้า 379.

-10-

กษัตริย์รอชีดได้ตรวจดูสถานที่คุมขังท่านอิมามมูซา(อฺ)อยู่เป็นประจำ ซึ่งที่นั่นเขาได้เห็นท่านอิมาม(อฺ)ซุญูด เขาได้กล่าวกับคนใกล้ชิดว่า

“ทำไมหรือ ฉันจึงเห็นผ้าผืนนั้นอยู่ที่ตรงนั้นทุกวัน ?

คนใกล้ชิดตอบเขาว่า

“นั่นมิใช่ผ้าดอก หากแต่นั่นคือ มูซาบุตรของญะอฺฟัร ทุกวันเขาจะซุญูดตั้งแต่ดวงอาทิตย์ขึ้นจนบ่ายคล้อย”

ฮารูนกล่าวว่า

“แน่นอน นี่คือผู้บำเพ็ญเพียรคนหนึ่งของบะนีฮาชิม”(10)

-11-

ท่านอะฮฺมัด บินอับดุลลอฮฺ อัล-ฟัรอี(ร.ฎ.) จากบิดาของเขาได้กล่าวว่า : ครั้งหนึ่งข้าพเจ้าได้เข้าไปพบท่านฟัฎลฺ บินรอบีอฺ ซึ่งเขากำลังนั่งอยู่กลางลานกว้าง เขาพูดกับข้าพเจ้าว่า

“จงดูไปที่บ้านหลังนั้นซิ ท่านเห็นอะไรบ้าง ?”

เมื่อข้าพเจ้าขยับเข้าไปดู เขาก็ถามว่า

“ท่านเห็นอะไรบ้าง ?”

ข้าพเจ้าตอบว่า

“ผ้าผืนหนึ่งถูกทิ้งอยู่”

เขากล่าวว่า

“ดูให้ดี ๆ ซิ”

(10) อะอฺยานุช-ชีอะฮฺ 4 ก็อฟ เล่ม 3 หน้า 42.

ข้าพเจ้าจึงพยายามดูอย่างพินิจพิเคราะห์ จึงกล่าวว่า

“ชายคนหนึ่งกำลังซุญูดอยู่”

เขากล่าวกับข้าพเจ้าอีกว่า

“ท่านรู้จักเขาไหม ?”

ข้าพเจ้าตอบว่า

“ไม่”

เขากล่าวว่า

“นี่แหละคือนายของท่าน”

ข้าพเจ้าถามว่า

“ใครกัน เป็นนายของฉัน”

เขากล่าวว่า

“ท่านจะแกล้งทำเป็นโง่กับฉันหรือ ?”

ข้าพเจ้าตอบว่า

“เรื่องอะไรข้าพเจ้าจะแกล้งทำเป็นโง่ แต่ข้าพเจ้าไม่รู้จริง ๆ ว่า นายของข้าพเจ้าคือใคร ?”

เขากล่าวว่า

“นี่คืออะบุลฮะซัน(มูซา บินญะอฺฟัร) แท้จริงฉันห่างเขาเป็นวันเป็นคืน แต่พอพบเห็นเขาครั้งใดเขาก็จะอยู่ในท่าที่ฉันบอกให้ท่านดู นี่แหละแท้จริงเขานมาซตั้งแต่รุ่งอรุณ หลังจากนมาซเสร็จเขาก็อ่านคำวิงวอนไปจนดวงอาทิตย์ขึ้น ต่อจากนั้น เขาก็จะซุญูดเป็นเวลานานติดต่อไปจนถึงยามบ่าย...”

# วิถีชีวิต :อันควรสรรเสริญของอิมามที่ 7

ต่อไปนี้จะเป็นการกล่าวถึงวิถีชีวิตโดยย่อของท่านอิมามมูซา กาซิม(อฺ) บุตรของอิมามญะอฺฟัร(อฺ)ซึ่งนับว่าเป็นเรื่องราวที่มีเกียรติ และเป็นจริยธรรมที่น่าสรรเสริญ ซึ่งในปัจจุบันนี้ เราจำเป็นจะต้องอาศัยแบบฉบับเหล่านี้มาเป็นทางนำ เพื่อเราจะได้เข้าถึงสัจธรรมอันเป็นจุดหมายปลายทางได้อย่างถ่องแท้ อันหมายถึงความดีงามและความผาสุก จึงควรย้อนกลับไปหาอดีตอันไพโรจน์ของเรา

เราจะกล่าวถึงเรื่องราวบางส่วนเกี่ยวกับการดำเนินชีวิตของท่านอิมาม

มูซา กาซิม(อฺ)ดังนี้

---1---

ครั้งหนึ่ง มีชายคนหนึ่งในเมืองมะดีนะฮฺรังแกท่านอิมามมูซา กาซิม(อฺ) อยู่เป็นประจำ เขาจะด่าท่าน(อฺ)ทันทีที่ได้พบเห็น และยังได้กล่าววาจาหมิ่นประมาทไปถึงท่านอะลี(อฺ)ด้วย สหายของท่าน(อฺ)ได้กล่าวกับท่าน(อฺ)ว่า

“ขอได้อนุญาตให้เราได้ฆ่าคนชั่วร้ายผู้นี้เสียเถิด”

ปรากฏว่า ท่านอิมามมูซา(อฺ)ได้ยับยั้งคนเหล่านั้นมิให้กระทำและท่าน(อฺ)ยังได้ห้ามคนเหล่านั้นอย่างรุนแรง ท่าน(อฺ)ได้ถามถึงชายคนนั้น มีคนบอกท่าน(อฺ)ว่า ชายคนนั้นอยู่ที่แปลงเพาะปลูก ท่าน(อฺ)จึงออกไปหาชายคนนั้น และเข้าไปยังแปลงเพาะปลูกดังกล่าว ด้วยลาน้อยตัวหนึ่งของท่าน(อฺ)เป็นพาหนะ ชายคนนั้นร้องเสียงหลงเพื่อมิให้ท่าน(อฺ)เหยียบย่างลงในแปลงเพาะปลูกของตน แต่ท่านอิมามกาซิม(อฺ)ก็นำลาน้อยของท่าน(อฺ)เข้าไปในแปลงเพาะปลูกจนถึงตัวชายคนนั้น

แล้วท่าน(อฺ)ก็ลงจากหลังลาและได้เข้าไปนั่งข้างชายคนนั้น พลางยื่นมือออกไปหาด้วยอาการยิ้มแย้ม

และถามว่า

“ท่านจะปรับค่าเหยียบแปลงเพาะปลูกของท่านเท่าไหร่ ?”

ชายคนนั้นตอบว่า

“100 ดีนารฺ”

อิมาม(อฺ)ถามต่อว่า

“แล้วท่านต้องการรายได้ผลผลิตมันอีกเท่าไหร่ ?”

ชายคนนั้นตอบว่า

“ฉันไม่รู้ในสิ่งเร้นลับ”

ท่านอิมามมูซา(อฺ)กล่าวว่า

“ฉันหมายถึงว่า ท่านต้องการที่จะได้สักเท่าไหร่ ?”

ชายคนนั้นตอบว่า

“ฉันต้องการขายผลผลิตให้ได้ 200 ดีนารฺ”

ดังนั้นท่านอิมามมูซา กาซิม(อฺ)จึงได้หยิบเงินออกมามอบให้จำนวน 300 ดีนารฺ แล้วกล่าวว่า

“นี่คือค่าพืชไร่ของท่าน ตามสภาพของมัน อัลลอฮฺ(ซ.บ.)ทรงประทานให้ตามที่ท่านประสงค์”

ชายคนนั้นได้ลุกขึ้น แล้วจูบตรงศีรษะของท่านอิมามมูซา(อฺ) ท่านอิมาม(อฺ)ยิ้มและผินหลังกลับไปยังมัสญิด ต่อมาท่าน(อฺ)ก็ได้พบกับชายคนนั้นนั่งอยู่ในมัสญิด เมื่อชายคนนั้นมองเห็นท่าน(อฺ) เขาได้กล่าวว่า

“อัลลอฮฺ(ซ.บ.)ทรงรอบรู้ว่าจะทรงบันดาลกิจการเกี่ยวกับคำสอนของพระองค์ไว้ ณ ที่ใด”

มีสหายของท่านอิมาม(อฺ)รีบรุดเข้าไปถาม

“อะไรกัน แต่ก่อนท่านไม่เคยพูดเช่นนี้ ?”

เขากล่าวว่า

“ท่านก็ได้ยินสิ่งที่ข้าพเจ้าพูดในตอนนี้แล้ว”

ครั้นเมื่อท่านอะบุลฮะซัน(อิมามมูซา)(อฺ)กลับไปถึงบ้าน ท่าน(อฺ) ได้กล่าวกับสหายของท่าน คนที่แนะนำให้ฆ่าชายคนนั้นว่า

“พวกท่านเห็นแล้วใช่ไหม ว่าฉันแก้ไขสภาพของเขาได้โดยไม่ต้องทำร้ายเขาเลย”(1)

---2---

ท่านอิมามมูซา(อฺ)เดินผ่านชาวซูดานคนหนึ่ง ท่าน(อฺ)ได้หยุดสนทนาด้วยเป็นเวลานาน จากนั้นท่าน(อฺ)ได้เสนอตัวทำงานให้ชายคนนั้น ถ้าเขาต้องการ

ชายคนหนึ่งกล่าวกับท่าน(อฺ)ว่า

“โอ้ บุตรแห่งท่านศาสนทูต(ศ) ท่านลงไปหาชายคนนี้ แล้วถามถึงความต้องการของเขา เขาเป็นคนสำคัญของท่านกระนั้นหรือ ?”

ท่านอิมามมูซา กาซิม(อฺ)ตอบว่า

“บ่าวคนหนึ่งจากปวงบ่าวของอัลลอฮฺ(ซ.บ.) พี่น้องคนหนึ่งตามบัญญัติแห่งคัมภีร์ของอัลลอฮฺ(ซ.บ.) และญาติคนหนึ่งในแผ่นดินของอัลลอฮฺ(ซ.บ.) พระองค์ทรงนำเขากับเราเข้ามาอยู่ในฐานะลูกหลานของอาดัม(อฺ)ด้วยกัน และศาสนาที่ดีที่สุดคือ ‘อัล-อิสลาม’ หวังว่าในอนาคตกาลเขาอาจกลับมาเป็นผู้หนึ่งที่เราต้องการก็ได้ เราจึงเห็นว่าจะต้องนอบน้อมต่อเขา”

แล้วท่าน(อฺ)ก็กล่าวเป็นรำพันว่า

“เราจะสัมพันธ์กับคนที่ไม่สัมพันธ์กับเรา เพราะเรากลัวว่า เราจะอยู่ในสภาพที่ไร้เพื่อนในวันหนึ่ง”(2)

(1) กัชฟุล-ฆุมมะฮฺ หน้า 247, ตารีคบัฆดาด เล่ม 13 หน้า 29.

(2) ตะฮัฟฟุล-อุกูล หน้า 305.

---3---

ฮารูน ร่อชีดได้ไปทำฮัจญ์ แล้วเข้าเยี่ยมสุสานของท่านนบีมุฮัมมัด(ศ) รอบๆ ตัวเขามีทั้งชาวกุเรชและชนเผ่าต่าง ๆ และมีท่านอิมามมูซา กาซิม(อฺ)รวมอยู่ด้วย ครั้นพอไปถึงยังสุสาน ฮารูนรอชีด ได้กล่าวว่า

“ขอความสันติสุขพึงมีแต่ท่านร่อซูลุลลอฮฺ(ศ)ผู้เป็นบุตรของตระกูลฝ่ายลุงของฉัน”

อันเป็นการแสดงออกถึงความภาคภูมิใจต่อหน้าคนรอบข้าง ทันใดนั้นท่านอิมามมูซา กาซิม(อฺ)ได้ขยับเข้ามาใกล้ แล้วกล่าวว่า

“ขอความสันติสุขพึงมีแด่ท่าน โอ้ บิดาของข้าพเจ้า”

ปรากฏว่าสีหน้าของรอชีดเปลี่ยนไป และเขาก็กล่าวว่า

“ช่างภาคภูมิใจเสียเหลือเกินนะ ท่านอะบุลฮะซัน”(3)

---4---

ท่านอิมามมูซา กาซิม(อฺ)เคยปล่อยทาสให้เป็นไทจำนวน 1,000 คน (4)

---5---

รายงานจากท่านฮะซัน บินอฺะบี บินฮัมซะฮฺ จากบิดาของเขากล่าวว่า : ข้าพเจ้าเคยเห็นท่านอะบุลฮะซันทำงานหนัก จนกระทั่งเหงื่อโทรมถึงตาตุ่ม

(3) ตารีค บัฆดาด เล่ม 13 หน้า 31.

(4) ฮะยาตุ้ล-อิมามมูซา บินญะอฺฟัร เล่ม 1 หน้า 89.

ข้าพเจ้าเลยกล่าวว่า

“ตัวของฉันขอพลีให้แก่ท่าน”

ท่าน(อฺ)ตอบว่า

“อะลีเอ๋ย ผู้ที่ประเสริฐยิ่งกว่าฉันในโลกนี้ และดียิ่งกว่าพ่อของฉัน ก็ยังเคยทำงานด้วยมือของเขาเอง”

ข้าพเจ้าถามว่า

“ใครกันเล่า”

ท่าน(อฺ)ตอบว่า

“ก็รอซูลุลลอฮฺ(ศ) ท่านอะมีรุลมุอ์มินีน(อฺ) และบรรพบุรุษของฉัน(อฺ)ไง เขาเหล่านั้นทำงานด้วยน้ำพักน้ำแรงของตัวเองทั้งนั้น มันคือการงานของบรรดาอัมบิยาอ์ ศาสนทูตและผู้ทรงคุณธรรมทั้งหลาย”(5)

---6---

รายงานจากมุอฺตับ กล่าวว่า : ท่านอะบุลฮะซัน(อฺ)ได้สั่งพวกเราว่า เมื่อผลผลิตออกแล้ว ให้เก็บมันมาขาย แลกเปลี่ยนในหมู่มุสลิมวันต่อวัน(6)

---7---

วันหนึ่ง ยะฮฺยา บินคอลิดได้กล่าวกับสหายบางคนของเขาว่า :

“พวกท่านจะไม่แนะนำชายคนหนึ่งที่มาจากตระกูลอะบูฏอลิบ ที่มีความเป็นอยู่ไม่ใคร่จะดีนักแก่ฉันบ้างหรือ เพื่อที่เขาจะได้เสนอแก่ฉันในสิ่งที่เขามีความต้องการ”

(5) บิฮารุ้ล-อันวารฺ เล่ม 11 หน้า 266.

(6) อ้างเล่มเดิม หน้า 267.

(จากคำพูดดังกล่าวเขาต้องการที่จะบอกเรื่องราวของท่านกาซิม (อฺ) นั่นเอง)

เพื่อนของเขาได้เสนอชื่อท่านอะลี บินอิซมาอีล บินญะอฺฟัร บินมุฮัมมัดแก่เขา ยะฮฺยา บินคอลิดก็เลยมอบทรัพย์สินให้แก่เขา ส่วนท่านมูซา(อฺ)นั้นมีความรู้สึกผูกพันอยู่กับเขา ฉันท์ญาติสนิทและบางทีก็เปิดเผยความลับที่มีกับเขาด้วย มีคนเขียนจดหมายไปบอกเขาถึงเรื่องดังกล่าว

เมื่อท่านมูซา(อฺ)รู้สึกเช่นนั้น ท่าน(อฺ)ได้เรียกเขามาแล้วถามว่า

“ท่านจะไปไหนหรือ”

เขากล่าวตอบ

“ไปแบกแดด”

ท่าน(อฺ)กล่าวว่า

“เกิดอะไรขึ้น”

เขาตอบ

“ฉันมีหนี้สิน”

ท่าน(อฺ)จึงกล่าวอีกว่า

“ฉันจะชดใช้ให้เอง”

แต่เขาก็ไม่ได้สนใจ แล้วท่าน(อฺ)ก็ได้กล่าวกับเขาว่า

“ดูก่อน อย่าได้ทำให้ลูก ๆ ของฉันต้องทนทุกข์เลย”

ท่าน(อฺ)ก็สั่งให้คนนำเงินมา 300 ดีนารฺกับอีก 4,000 ดิรฮัม เมื่อเขาได้ลุกขึ้นเดินจากไปแล้ว

ท่านอะบุลฮะซัน(มูซา)(อฺ)ได้กล่าวผู้ที่อยู่ ณ ที่นั้นว่า

“วัลลอฮฺ เขาได้เพียรพยายามในเรื่องเลือดของฉัน(อาจจะหมายความถึงการสังหาร) และก็จะทำความยากแค้นให้กับลูกหลานของฉัน”

พวกที่อยู่ที่นั่นได้กล่าวขึ้นว่า

“ขอให้อัลลอฮฺ(ซ.บ.)ได้ทำให้พวกเรามอบพลีแก่ท่าน ก็ในเมื่อท่านรู้สภาพของเขาเช่นนั้น ท่านยังมอบสิ่งของ และทำดีกับเขาอีกหรือ ?”

ท่าน(อฺ)ตอบว่า

“ใช่แล้ว บิดาของฉันได้กล่าวแก่ฉัน ตามการบอกเล่ามาจากบรรพบุรุษของท่านจากท่านศาสดามุฮัมมัด(ศ)กล่าวว่า :

“ในเรื่องความสัมพันธ์ทางเครือญาตินั้น เมื่อท่านถูกตัดความสัมพันธ์ก็จงทำให้มันมั่นคงยิ่งขึ้น ดังนั้น ถ้าหากท่านตัดขาดมันอัลลอฮฺ(ซ.บ.)ก็จะตัดขาดมันด้วย อันที่จริงฉันนั้นต้องการที่จะเชื่อมสัมพันธ์กับเขา จนกว่าเมื่อเขาได้ตัดสัมพันธ์ฉันแล้ว แล้วอัลลอฮฺ(ซ.บ.)ก็จะตัดความสัมพันธ์กับเขา”

# คุณธรรมต่อผู้ยากไร้ของอิมามมูซา กาซิม(อฺ)

คุณสมบัติพิเศษอีกประการหนึ่งของบรรดาอิมามแห่งอะฮฺลุลบัยตฺ(อฺ)คือ การมีคุณธรรมและบำเพ็ญคุณประโยชน์ให้แก่คนทุกชั้น พวกท่าน(อฺ)ให้ความสำคัญเป็นพิเศษกับคนยากจน จนกระทั่งในยามกลางคืน พวกท่าน(อฺ)ถือเป็นประเพณีในการออกไปยังบ้านเรือนของคนจน โดยได้นำอาหารและเงินทองไปแจกจ่าย โดยที่พวกเขาไม่รู้จักท่าน(อฺ)

ในบทนี้ เราจะกล่าวถึงเรื่องราว

บางประการเกี่ยวกับท่านอิมามมูซา กาซิม(อฺ)

.....1.....

ท่านอิมามมูซา(อฺ)จะหลบไปหาคนยากจนเข็ญใจในเมืองมะดีนะฮฺในยามกลางคืน โดยได้นำอาหาร แป้ง และลูกอินทผลัมไปให้ตามบ้านเรือน โดยที่คนยากจนเหล่านั้นไม่รู้ว่าสิ่งของเหล่านี้มาอยู่ในบ้านของพวกตนได้อย่างไร(!)

....2....

ท่านอิบนุ ศิบาฆ อัล-มาลิกี(ร.ฎ.)กล่าวว่า :

ท่านอิมามมูซา กาซิม(อฺ)เป็นคนที่เคร่งครัดในการทำอิบาดะฮฺมากที่สุดในสมัยของท่าน(อฺ) เป็นคนมีความรู้สูงสุด มีจิตใจเมตตาอารี ท่าน(อฺ)จะหลบไปหาคนยากจนในเมืองมะดีนะฮฺ นำเงินทองและเครื่องยังชีพไปมอบให้ โดยที่คนยากจนเหล่านั้นไม่รู้เลยว่าสิ่งของเหล่านั้นมาจากไหน

พวกเขาไม่รู้ในเรื่องนี้เลยจนกระทั่งท่านอิมาม(อฺ)วะฟาต(เสียชีวิต)(2)

1. กัชฟุล-ฆุมมะฮฺ หน้า 247. อะอฺยานุช-ชีอะฮฺ 4 ก็อฟ เล่ม 3 หน้า 11. และอัล-มะนากิบ เล่ม 2 หน้า219.
2. อัล-ฟุศูลุล-มุฮิมมะฮฺ หน้า 219.

....3....

ท่านค่อฏีบ บัฆดาตีกล่าวว่า :

ท่าน(อฺ) เป็นคนเอื้อเฟื้อเผื่อแผ่ใจดี ครั้งหนึ่งท่านได้ทราบข่าวว่ามีคนเจ็บป่วย ท่านจึงได้จัดส่งห่อเงินซึ่งในนั้นมีเงินอยู่ 1,000 ดีนารฺไปให้เขา (3)

....4....

ท่านมุฮัมมัด บินอับดุลลอฮฺ อัล-บักรีกล่าวว่า :

ข้าพเจ้าได้เดินทางมาเมืองมะดีนะฮฺ ต้องการหยิบยืมเงิน หาจนเหนื่อยอ่อน แล้วพูดกับตัวเองว่า หากข้าพเจ้าได้ไปหาท่านอะบุลฮะซัน(มูซา)(อฺ) แล้วข้าพเจ้าจะบอกเรื่องนี้กับท่าน(อฺ) แล้ว

ข้าพเจ้าก็ได้มาหาท่าน(อฺ)ที่สวนแปลงหนึ่ง เล่าเรื่องราวให้ท่าน(อฺ)ฟัง ท่าน(อฺ)ได้เข้าไปข้างในแล้ว

ไม่นานนัก ก็ออกมาหาข้าพเจ้า แล้วท่าน(อฺ)ก็กล่าวกับคนรับใช้ว่า :

“ไปได้แล้ว”

หลังจากนั้นท่าน(อฺ)ได้ยื่นมือของท่าน(อฺ)ออกมายังฉัน ยกห่อเงินมาให้ซึ่งในนั้นมีเงินอยู่จำนวน 300 ดีนารฺ เสร็จแล้วท่าน (อฺ) ก็ลุกขึ้นยืนแล้วเดินหันหลังจากไป แล้วข้าพเจ้าก็ขึ้นขี่ม้าจากไป (4)

(3) ตารีค บัฆดาด เล่ม 13 หน้า 28.

(4) กัชฟุล-ฆุมมะฮฺ หน้า 247.

....5....

ท่านอีซา บินมุฮัมมัด บินมุฆีษ อัล-กุรฏฺบี กล่าวว่า :

ข้าพเจ้าปลูกแตงโม แตงกวาและลูกน้ำเต้า ในรอบๆ บริเวณแอ่งน้ำแห่งหนึ่ง มีชื่อเรียกว่า

“อุมมุอิซอม” เมื่อมันใกล้จะออกผลสุกงอม ตั๊กแตนฝูงหนึ่งได้เข้ามาเจาะกินจนหมด ข้าพเจ้านั่งหมดอาลัยตายอยากอยู่ที่สวนแห่งนั้น มูลค่าของมันทั้งหมด ถ้าเก็บได้ก็ประมาณ 120 ดีนารฺ ระหว่างนั้นเองท่านมูซา บินญะอฺฟัร(อฺ)ก็เดินเข้ามา ให้สลามแล้วกล่าวว่า

“เป็นอย่างไรบ้าง”

ข้าพเจ้าตอบว่า

“ข้าพเจ้าหมดตัวแล้ว ตั๊กแตนเข้ามาทำลาย และกัดกินผลไม้ของข้าพเจ้าหมด”

ท่าน(อฺ)ถามว่า

“ท่านสูญเสียไปเท่าไร ?”

ข้าพเจ้าตอบ

“โดยประมาณ 120 ดีนารฺ”

ท่าน(อฺ)กล่าวตอบ

“โอ้ อุรฟะฮฺมอบเงินให้อะบุลมุฆีษไป 150 ดีนารฺ กำไรของมันคงจะประมาณ 30 ดีนารฺ”

ข้าพเจ้ากล่าวว่า

“โอ้ ท่านผู้จำเริญ ได้โปรดเข้ามาข้างในเพื่อให้ความจำเริญแก่สวนของข้าพเจ้าด้วยเถิด”

แล้วท่าน(อฺ)ก็ได้เข้าไปข้างในพร้อมทั้งขอดุอาอ์ แล้วได้รายงานคำบอกเล่าของร่อซูลุลลอฮฺ(ศ) ที่กล่าวว่า:

“พวกท่านจงยึดกุมสิ่งที่ยังคงเหลืออยู่แห่งภัยพิบัติทั้งมวล”

จากนั้นข้าพเจ้าก็มีความรู้สึกผูกพันกับประโยคดังกล่าว รู้สึกอิ่มเอมไปหมด ดังนั้นอัลลอฮฺ(ซ.บ.) จึงทรงเพิ่มความจำเริญในมัน และทำให้มันเพิ่มพูนขึ้น แล้วอัลลอฮฺ (ซ.บ.) ก็จะให้มันเพิ่มขึ้นเป็น 10,000 เท่า (5)

....6....

ท่านอิมามมูซา(อฺ)มักจะส่งคืนเงินจากจำนวน 100 ดีนารฺ เป็น 300 ดีนารฺ (6)

....7....

มีคนยากจนคนหนึ่งเข้าไปพบท่านอิมามมูซา(อฺ) แล้วขอความช่วยเหลือ ท่าน(อฺ)ก็มอบให้1,000 ดีนารฺ (7)

....8....

มีคนผิวดำคนหนึ่งได้มอบน้ำผึ้งและกล่องไม้ให้เป็นของขวัญแก่ท่าน

อิมามมูซา(อฺ) ท่าน(อฺ)ก็เลยซื้อเขามา พร้อมทั้งสวน(ที่เขาทำงานอยู่ด้วย) จากนายของเขา แล้วก็ได้ปล่อยเขาเป็นไท อีกทั้งยังมอบสวนนั้นให้แก่เขาด้วย(8)

(5) กัชฟุล-ฆุมมะฮฺ หน้า 243, ตารีค บัฆดาด เล่ม 13 หน้า 29.

(6) อัล-มะนากิบ เล่ม 2 หน้า 379.

(7) ฮะยาตุ้ล-อิมามมูซา บินญะอฺฟัร เล่ม 1 หน้า 96.

(8) ตารีค บัฆดาด เล่ม 13 หน้า 30.

# มรดกอิสลามอันอมตะจากคำสั่งเสียของอิมามที่ 7

ในหนังสือฮะดีษและหนังสือประวัติศาสตร์หลายเล่ม มีคำสั่งเสียของท่านอิมามมูซา กาซิม(อฺ) บันทึกไว้เป็นจำนวนมาก

ท่าน(อฺ)ได้สั่งเสียบุตรหลานและบรรดาชีอะฮฺของท่าน(อฺ) คำสั่งเสียเหล่านั้นถือได้ว่าเป็นมรดกอันอมตะของศาสนาอิสลาม ที่ช่วยเสริมสร้างและจรรโลงคุณธรรม จริยธรรม และระเบียบกฎเกณฑ์ต่างๆ และเป็นปัจจัยสำคัญของบรรดามุสลิมในยุคปัจจุบัน ในอันที่จะต้องนำมายึดถือ เพื่อนำสังคมของตนกลับสู่ความรุ่งโรจน์อย่างที่เคยมีมาในอดีต

ในบทนี้เราจะกล่าวถึงเรื่องราวที่เป็นคำสั่งเสียบางส่วนของท่านอิมาม

มูซา กาซิม(อฺ)ดังนี้

## คำสั่งเสียที่ 1ต่อบุตรของอิมามที่ 7

คำสั่งเสียของท่านอิมามมูซา(อฺ)ที่มีต่อบุตรของท่าน(อฺ)

“โอ้ ลูกเอ๋ย จงระวังไว้ว่า อัลลอฮฺ(ซ.บ.)ทรงเห็นเจ้ากระทำความบาปที่พระองค์ทรงห้ามเจ้าและจงระวังไว้ว่า อัลลอฮฺ(ซ.บ.)จะทรงไม่ให้โอกาสแก่เจ้า เพื่อทำตามคำสั่งของพระองค์ที่มีต่อเจ้า

ขอให้เจ้าทำงานอย่างจริงจัง จงอย่าท้อถอยออกจากการเคารพภักดีและเชื่อฟังอัลลอฮฺ(ซ.บ.) แม้แต่เพียงเล็กน้อย จงระวังในเรื่องการหยอกล้อ เพราะมันจะขจัดแสงสว่างแห่งความศรัทธาออกไปจากเจ้า และจะทำให้บุคลิกภาพของเจ้าลดหย่อนลง จงระวังในเรื่องความเกียจคร้าน เพราะมันจะทำให้เจ้าอับโชคทั้งในโลกนี้และโลกหน้า”(1)

1. บิฮารุ้ล-อันวารฺ เล่ม 17 หน้า 203.

# คำสั่งเสียที่ 2 ต่อบรรดาชีอะฮฺของอิมามที่ 7

คำสั่งเสียที่ท่านอิมามมูซา บินญะอฺฟัร(อฺ)ให้ไว้กับบรรดาชีอะฮฺของท่าน(อฺ)

“จงเกรงกลัวอัลลอฮฺ(ซ.บ.) และจงพูดความจริง ถึงแม้ว่าจะทำให้ท่านเสียหายก็ตาม เพราะในความจริงนั้นจะทำให้ท่านปลอดภัย

จงยำเกรงอัลลอฮฺ(ซ.บ.)และจงละวางสิ่งที่เป็นความผิด ถึงแม้ว่าจะทำให้ท่านปลอดภัยก็ตาม เพราะในสิ่งผิดนั้นจะทำให้ท่านเสียหาย”(2)

# คำสั่งเสียที่ 3 ต่อบรรดาชีอะฮฺของอิมามที่ 7

คำสั่งเสียที่ท่านอิมามมูซา กาซิม(อฺ)ให้ไว้กับบรรดาชีอะฮฺของท่าน(อฺ)

“จงรับโชคลาภจากโลกนี้เพื่อตัวของพวกท่านที่เป็นของดีๆ อันได้รับอนุญาต และของที่ไม่ทำลายบุคลิกภาพ และของที่ไม่ทำให้ฟุ่มเฟือย และจงให้ความช่วยเหลือในกิจการงานศาสนา คนใดก็ตามที่ทิ้งโลกนี้เพราะศาสนา หรือทิ้งศาสนาเพราะโลกนี้ ย่อมใช่พวกเราไม่”(3)

(2) ตะฮัฟฟุล-อุกูล หน้า 301.

(3) เมาซูอะตุ้ล-อะตะบาติล-มุก็อดดะซะฮฺ หน้า 217.

# คำสั่งเสียที่ 4 ต่อบรรดาชีอะฮฺของอิมามที่ 7

คำสั่งเสียที่ท่านอิมามที่ 7 ให้ไว้กับบรรดาชีอะฮฺของท่าน (อฺ)

“พวกท่านจงหาความรู้ทางศาสนา เพราะความรู้ทางศาสนาเป็นกุญแจไขความประจักษ์แจ้งและทำให้การอิบาดะฮฺสมบูรณ์ อีกทั้งเป็นที่มาของตำแหน่งอันสูงส่ง และจะนำไปสู่เป้าหมายที่ยิ่งใหญ่ทั้งในด้านศาสนาและทางโลก เกียรติของคนมีความรู้ทางศาสนา ย่อมเหนือกว่าผู้ทำการอิบาดะฮฺอย่างเดียว ดุจดังดวงอาทิตย์ที่มีแสงเหนือกว่าดวงดาว และผู้ใดก็ตามที่ไม่มีความรู้ในศาสนาของตน อัลลอฮฺ(ซ.บ.) จะไม่ทรงโปรดปรานผลงานใด ๆ ของเขาเลย”(4)

(4) บิฮารุ้ล-อันวารฺ เล่ม 17 หน้า 203.

# คำสั่งเสียที่ 5ต่อฮิชาม บินฮะกัม (ร.ฎ.) ของอิมามที่ 7

คำสั่งเสียของท่านอิมามมูซา กาซิม(อฺ)ที่มีแก่ท่านฮิชาม บินฮะกัม(ร.ฎ.)ในเรื่อง “สติปัญญา”

ท่านนบีมุฮัมมัด(ศ)ได้รับการแต่งตั้งเป็นศาสนทูต ในขณะที่ชาวอาหรับกำลังบูชาเจว็ด ส่วนชาวเปอร์เซียก็กำลังบูชาไฟ ชาวฮินดูกำลังบูชาโค

ส่วนชาวยิวเชื่อถือว่าอัลลอฮฺ(ซ.บ.)ทรงมีบุตรและชาวคริสต์นั้นเคารพ

พระเจ้า 3 องค์ นั่นคือ พระบุตร พระจิต และพระบิดา

อัลลอฮฺ(ซ.บ.)ทรงอยู่เหนือข้อกล่าวหาเหล่านี้ แน่นอนทีเดียวในยุคนั้นชาวโลกต่างพากันเคารพภักดีสิ่งอื่นนอกจากอัลลอฮฺ(ซ.บ.) จนกระทั่งนักประวัติศาสตร์สามารถบันทึกรายชื่อของบางคนได้เพียงจำนวนน้อยเท่านั้น ที่เป็นผู้ปฏิเสธการเคารพภักดีสิ่งอื่นนอกจากอัลลอฮฺ(ซ.บ.)

เช่น ท่านญะอฺฟัร บินอะบีฏอลิบ(ร.ฎ.)

ท่านอะบูซัร(ร.ฎ.) ท่านกิซ บินซาอิดะฮฺ และท่านวะรอเกาะฮฺ บินเนาฟัล

แน่นอนที่สุดความเป็นมนุษย์ได้กีดกันสติปัญญามิให้เห็นชอบไปกับการเคารพภักดีสิ่งอื่น

นอกจากอัลลอฮฺ(ซ.บ.) กล่าวคือ สติปัญญาอันบริสุทธิ์ย่อมปฏิเสธการบูชาสิ่งต่างๆ เหล่านั้น

ศาสนาอิสลามได้ให้ความสำคัญอย่างยิ่งในด้านส่งเสริมสติปัญญา

ขัดเกลาและยกระดับสติปัญญา ดังจะเห็นได้ว่า ในอัล-กุรอานมีหลายโองการที่กล่าวว่า :

“แท้จริง ในเรื่องเหล่านี้เป็นสัญญาณสำหรับหมู่ชนที่ใช้สติปัญญา”

(อัร-เราะอฺด์: 4)

“แน่นอน เราได้อธิบายสัญญาณต่างๆ ให้แก่สูเจ้าเพื่อสูเจ้าจะได้ใช้สติปัญญา”(อัล-ฮะดีด : 17)

และอัล-กุรอานยังได้สนับสนุนให้เขาเหล่านั้นยกระดับตัวเองขึ้นสู่โลกแห่งจิตวิญญาณอันสูงส่งอีกด้วย ดังโองการที่ว่า :

“และเขาเหล่านั้นคิดใคร่ครวญในงานสร้างสรรค์ชั้นฟ้าทั้งหลายและแผ่นดินว่า โอ้พระผู้อภิบาลของเรา พระองค์มิได้ทรงสร้างสิ่งเหล่านี้มาอย่างไร้ความหมาย”(อาลิอิมรอน : 191)

ฮะดีษที่รายงานโดยท่านอิบนุชุอฺบะฮฺ จากท่านศาสนทูต(ศ)บทหนึ่ง อาจจะทำให้ท่านผู้อ่านเห็นภาพที่ชัดเจนอีกภาพหนึ่งในเรื่องการให้ความสำคัญต่อสติปัญญา ดังต่อไปนี้

คนกลุ่มหนึ่งได้ให้การยกย่องบุคคลหนึ่งในแง่ของคุณงามความดีด้านต่างๆ ทั้งหมด แต่ท่านศาสนทูตแห่งอัลลอฮฺ(ศ)ได้ถามว่า

“สติปัญญาของคนเหล่านั้นเป็นอย่างไร ?”

เขาเหล่านั้นกล่าวว่า

“โอ้ ท่านศาสนทูตแห่งอัลลอฮฺ(ศ) เราแจ้งให้ท่านทราบในเรื่องของเขาเกี่ยวกับความสามารถสูงสุดของเขาในด้านการอิบาดะฮฺ และความดีงามประการต่าง ๆ แต่ท่านกลับมาถามเราในเรื่องสติปัญญาของเขา”

ท่านศาสนทูต(ศ)ตอบว่า

“แท้จริง คนที่โง่เขลาที่สุดนั้นจะประสบกับความเลวร้ายด้วยความโง่เขลาของเขาเองยิ่งกว่าคนชั่วที่ทำความชั่ว อันที่จริงแล้วการเคารพภักดีที่สมควรได้รับการยกย่อง และที่บรรลุถึงความพอพระทัยแห่งพระผู้อภิบาลนั้นขึ้นอยู่กับสติปัญญาของพวกเขาเหล่านั้นด้วย”

มีฮะดีษอีกเป็นจำนวนมากที่รายงานจากบรรดาอิมาม(อ) ในเรื่องของ “สติปัญญา” ในบทนี้

เราจะได้บันทึกถ้อยคำของท่านอิมามมูซากาซิม(อฺ)ที่ได้ให้ไว้แก่ท่าน

ฮิชาม บินฮะกัม(ร.ฎ.)ในเรื่องนี้

ท่านฮิชาม บินฮะกัม(ร.ฎ.)ได้เล่าว่า : ท่านอิมามมูซา บินญะอฺฟัร

อัล-กาซิม(อฺ) ได้กล่าวแก่ข้าพเจ้าว่า

“ฮิชามเอ๋ย แท้จริงอัลลอฮฺ(ซ.บ.)ทรงแจ้งข่าวดีแก่ผู้มีสติปัญญาและเข้าใจในคัมภีร์ของพระองค์ว่า :

“ดังนั้น จงแจ้งข่าวดีแก่ปวงบ่าวของข้าที่รับฟังคำสอน แล้วปฏิบัติตามอย่างดี เขาเหล่านั้นคือผู้ที่อัลลอฮฺ(ซ.บ.)ได้ทรงชี้นำพวกเขา และเขาเหล่านั้น คือปวงผู้มีสติปัญญาอันเลิศ”(อัซ-ซุมัร : 18)

ฮิชามเอ๋ย แท้จริงอัลลอฮฺ(ซ.บ.)ทรงให้หลักฐานอันสมบูรณ์ด้วยกับสติปัญญามายังมนุษยชาติแล้ว และทรงสนับสนุนบรรดานบีด้วยคำอธิบายอันชัดแจ้ง และทรงแนะนำเขาเหล่านั้นให้มีความรู้เกี่ยวกับพระผู้อภิบาลด้วยหลักฐานอันชัดแจ้ง

ดังที่พระองค์ทรงมีโองการว่า :

“และพระผู้เป็นเจ้าของพวกท่านนั้นคือ พระเจ้าองค์เดียว ไม่มีพระเจ้าอื่นใดนอกจากพระองค์ ผู้ทรงกรุณาปรานีผู้ทรงเมตตายิ่งเป็นนิรันดร์ แท้จริงในงานสร้างสรรค์ชั้นฟ้าทั้งหลายและแผ่นดิน และการสับเปลี่ยนของกลางคืนกับกลางวัน และเรือที่ล่องลอยอยู่ในทะเลอันอำนวยคุณประโยชน์แก่มนุษย์ และที่อัลลอฮฺ(ซ.บ.)ทรงประทานน้ำฝนลงมาจากฟากฟ้า แล้วทรงบันดาลให้แผ่นดินมีชีวิตขึ้นมาหลังจากที่มันได้ตาย และทรงแพร่พันธุ์สัตว์ทุกชนิดในแผ่นดิน อีกทั้งทรงกระจัดกระจายสายลมชนิดต่างๆ และก้อนเมฆทั้งหลาย ที่เลื่อนลอยอยู่ระหว่างฟากฟ้าและแผ่นดิน

แน่นอนที่สุด มันเป็นสัญญาณที่ได้ให้ไว้แก่กลุ่มชนที่ใช้สติปัญญา”

(อัล-บะกอเราะฮฺ: 164)

ฮิชามเอ๋ย แท้จริงอัลลอฮฺ(ซ.บ.)ได้ทรงกำหนดให้เรื่องเหล่านี้เป็นหลักฐานในการรู้จักพระองค์ในฐานะที่ว่าสิ่งต่าง ๆ เหล่านั้นมีผู้ควบคุม

ดังที่พระองค์ตรัสว่า :

“และทรงกำหนดควบคุมกลางคืนและกลางวันไว้สำหรับสูเจ้า และดวงอาทิตย์ ดวงจันทร์ ดวงดาวทั้งหลายต่างเป็นสิ่งที่ถูกควบคุมโดยพระบัญชาของพระองค์ แท้จริงในสิ่งเหล่านี้ล้วนเป็นสัญญาณแก่กลุ่มชนที่ใช้สติปัญญา”

(อัน-นะฮฺล์: 12)

พระองค์ตรัสอีกว่า :

“และพระองค์คือผู้ซึ่งได้ทรงสร้างสูเจ้ามาจากดิน ต่อจากนั้นก็ทรงบันดาลให้เป็นน้ำเชื้อต่อจากนั้นก็ทรงบันดาลให้เป็นก้อนเลือด ต่อจากนั้นก็ทรงบันดาลให้สูเจ้าคลอดออกมาเป็นทารก ต่อจากนั้นก็ทำให้สูเจ้าเจริญวัย ต่อจากนั้นก็ทำให้สูเจ้าเป็นคนชรา และมีบางคนที่ถึงแก่ชีวิตไปก่อน

และมีบางคนที่มีอายุจนถึงเวลาที่กำหนดเพื่อสูเจ้าทั้งหลายจะได้ใช้สติปัญญา”(ฆอฟิร : 67)

พระองค์ตรัสอีกว่า :

“การสลับเปลี่ยนกลางคืนกับกลางวัน และปัจจัยยังชีพที่อัลลอฮฺทรงประทานลงมาจากฟากฟ้า แล้วพระองค์ทรงทำให้แผ่นดินมีชีวิตขึ้นมา หลังจากที่มันได้ตายไปแล้ว และทรงกระจัดกระจายกระแสลมทั้งหลาย มันเป็นสัญญาณสำหรับปวงชนที่ใช้สติปัญญา”

(อัล-ญาษิยะฮฺ: 5)

พระองค์ทรงมีโองการอีกว่า :

“จงรู้ไว้ว่า แท้จริงอัลลอฮฺได้ทรงทำให้แผ่นดินมีชีวิต หลังจากที่มันได้ตายไปแล้ว แน่นอนยิ่งเราได้สาธยายแก่สูเจ้าซึ่งโองการต่าง ๆ เพื่อสูเจ้าจักได้ใช้สติปัญญา”(อัล-ฮะดีด : 17)

พระองค์ตรัสอีกว่า :

“และสวนต่าง ๆ นั้นมีทั้งองุ่น พืชพันธุ์ต่างๆ อินทผลัม อีกทั้งพืชที่มีหน่อ และไม่มีหน่อ พระองค์ทรงให้มันรับน้ำฝนชนิดเดียวกันและทรงให้คุณประโยชน์ในการรับประทานแก่บางอย่างมากกว่า อีกบางอย่าง แท้จริงในเรื่องนี้เป็นสัญญาณสำหรับปวงชนที่ใช้สติปัญญา”(อัร-เราะอฺด์ : 4)

พระองค์ตรัสอีกว่า :

“และส่วนหนึ่งในสัญญาณของพระองค์นั้นได้แก่สายฟ้าแลบที่ทำให้สูเข้าเห็น มีทั้งความน่ากลัวและมีทั้งความปรารถนา และพระองค์ทรงประทานน้ำฝนลงมาจากฟากฟ้า แล้วพระองค์ได้ทรงทำให้แผ่นดินมีชีวิตขึ้นมา หลังจากที่มันได้ตายไปแล้ว แท้จริงในเรื่องเหล่านี้เป็นสัญญาณ

สำหรับบรรดาผู้ที่ใช้สติปัญญา”(อัร-รูม : 24)

พระองค์ตรัสอีกว่า :

“จงกล่าว มานี่เถิดท่านทั้งหลาย ฉันได้ถูกบัญชาให้แจ้งถึงสิ่งที่พระผู้อภิบาลของพวกท่านทรงห้ามพวกท่านไว้ อันได้แก่ พวกท่านจะต้องไม่ยกสิ่งใด ๆ ขึ้นเป็นภาคีกับพระองค์ และกับบิดา มารดานั้นต้องทำความดี และจงอย่านำลูก ๆ ของพวกท่านเพราะกลัวความยากจน เราได้ประทานเครื่องยังชีพให้แก่สูเจ้า และแก่พวกเขาเองและสูเจ้า จงอย่าเข้าใกล้ความชั่วร้ายทั้งโดยเปิดเผยและโดยซ่อนเร้น และจงอย่าฆ่าชีวิตใดชีวิตหนึ่งที่อัลลอฮฺทรงหวงห้ามไว้ นอกจากด้วยความชอบธรรมนี่คือสิ่งที่พระองค์ทรงสั่งเสียแก่พวกท่าน เพื่อพวกท่านจะได้ใช้สติปัญญา”

(อัล-อันอาม: 151)

พระองค์ตรัสอีกว่า :

“สำหรับสูเจ้านั้น มีบุคคลที่อยู่ในการปกครองของสูเจ้ามิใช่หรือ อันเป็นผู้มีส่วนร่วมในการที่เราได้ประทานเครื่องยังชีพให้แก่สูเจ้า ดังนั้นสูเจ้าทั้งหลายจึงเสมอภาคกันในเรื่องนี้ สูเจ้ายำเกรงพวกเขา เช่นเดียวกับที่สูเจ้ายำเกรงเพื่อตัวของสูเจ้าเอง ดังนี้แหละที่เราได้อธิบายสัญญาณต่าง ๆอย่างละเอียดสำหรับพวกที่ใช้สติปัญญา”(อัร-รูม : 28)

ฮิชามเอ๋ย หลังจากนั้นพระองค์ได้ทรงแนะนำผู้มีสติปัญญา และทรงสอนให้เขาเหล่านั้นมีความปรารถนาในปรโลก

ดังที่พระองค์ตรัสว่า :

“ชีวิตในโลกนี้มิใช่อื่นใด นอกจากเป็นเพียงการละเล่น และความเพลิดเพลินเท่านั้น แต่สำหรับปรโลกย่อมประเสริฐยิ่งนักสำหรับพวกที่ยำเกรงแล้วสูเจ้าไม่ใช้สติปัญญาอีกหรือ”

(อัล-อันอาม: 32)

ฮิชามเอ๋ย ต่อจากนั้นพระองค์ยังได้กำชับให้พวกที่ไม่ใช้สติปัญญาได้เกรงกลัวถึงการลงโทษของอัลลอฮฺ(ซ.บ.)

โดยพระองค์ได้ตรัสว่า :

“ต่อจากนั้น เราได้ทำลายคนกลุ่มหนึ่ง และแท้จริงสูเจ้าทั้งหลายก็ได้ผ่านไปพบเห็นพวกเขาทั้งในยามเช้าและในยามค่ำคืน สูเจ้าจะไม่ใช้สติปัญญาอีกหรือ”(อัล-ศอฟฟาต : 136-138)

พระองค์ตรัสอีกว่า :

“แท้จริง เราได้บันดาลให้การลงโทษลงมาจากฟากฟ้ามายังชาวเมืองเหล่านี้ด้วยเหตุที่ว่าพวกเขาละเมิด และแท้จริงเราได้ละทิ้งสัญญาณอันหนึ่งอย่างชัดเจนยิ่งไว้เกี่ยวกับเรื่องนี้ เพื่อพวกเขาจะได้ใช้สติปัญญาใคร่ครวญ”

(อัล-อันกะบูต: 34-35)

ฮิชามเอ๋ย แท้จริงสติปัญญานั้นย่อมอยู่กับความรู้

ดังที่พระองค์ตรัสว่า :

“และบรรดาอุทาหรณ์เหล่านั้น เราได้ยกมาเปรียบเทียบไว้เพื่อมวลมนุษย์ แต่ไม่มีผู้ใดใช้สติปัญญานอกจากผู้ที่มีความรู้เท่านั้น”

(อัล-อันกะบูต: 43)

ฮิชามเอ๋ย ต่อจากนั้นพระองค์ทรงตำหนิพวกที่ไม่ใช้สติปัญญา

ดังที่พระองค์ตรัสว่า :

“และในเมื่อมีคนกล่าวกับพวกเขาว่า จงปฏิบัติตามสิ่งที่อัลลอฺทรงประทานมา พวกเขากล่าวว่าหามิได้ เราจะปฏิบัติตามแต่สิ่งที่เราพบมาว่าบรรพบุรุษของเราอยู่กับมันเท่านั้น แล้วถ้าหากว่าบรรพบุรุษของพวกเขาไม่ใช้สติปัญญา และพวกเขามิได้รับทางนำเลยเล่า”

(อัล-บะกอเราะฮฺ: 170)

พระองค์ตรัสว่า :

“และเปรียบพวกปฏิเสธได้เหมือนอย่างกับพวกที่ผงกคอรับ โดยไม่ได้ยินเสียงอะไรเลย นอกจากการเรียกและการกู่ร้อง เป็นพวกใบ้ หูหนวก และตาบอด กล่าวคือพวกเขาไม่ใช้สติปัญญา”

(อัล-บะกอเราะฮฺ: 171)

พระองค์ตรัสว่า :

“และในหมู่พวกเขาก็มีผู้ที่ยอมรับฟังเจ้า แล้วเจ้าจะทำให้คนหูหนวกรับฟังได้หรือ ถ้าหากพวกเขาไม่ใช้สติปัญญา” (ยูนุซ: 42)

พระองค์ตรัสว่า :

“เจ้าคิดหรือว่า ส่วนมากของพวกเขาจะรับฟังหรือใช้สติปัญญา

พวกเขามิใช่อื่นใดนอกจากเสมือนสัตว์เดรัจฉาน ยิ่งกว่านั้นยังหลงผิดจากหนทางอย่างยิ่ง”(อัล-ฟุรกอน : 44)

พระองค์ตรัสอีกว่า :

“และสูเจ้าลืมตัวของสูเจ้าเอง ในขณะที่สูเจ้าก็อ่านคัมภีร์และสูเจ้าไม่ได้ใช้สติปัญญาดอกหรือ ?”

(อัล-บะกอเราะฮฺ: 44)

ฮิชามเอ๋ย ต่อจากนั้นอัลลอฮฺ(ซ.บ.)ทรงตำหนิคนส่วนมากดังนี้ :

“ถ้าหากเจ้าปฏิบัติตามคนส่วนมากในแผ่นดิน พวกเขาก็จะทำให้เจ้าหลงออกจากทางของอัลลอฮฺ”

(อัล-อันอาม: 116)

พระองค์ตรัสอีกว่า :

“และแน่นอน ถ้าหากเจ้าถามคนเหล่านั้นว่าใครสร้างฟ้าทั้งหลายและแผ่นดิน พวกเขาจะต้องกล่าวว่า “อัลลอฮฺ” จงกล่าวเถิด มวลการสรรเสริญเป็นของอัลลอฮฺ แต่ส่วนมากพวกเขาไม่ปฏิบัติตาม(การงานที่ดี)”

(ลุกมาน: 25)

พระองค์ตรัสว่า :

“และแน่นอนยิ่ง ถ้าหากเจ้าได้ถามเขาเหล่านั้นว่าใครคือผู้ประทานน้ำฝนลงมาจากฟากฟ้าแล้ว ได้ทรงทำให้แผ่นดินมีชีวิตขึ้นมาหลังจากที่มันได้ตายไปแล้ว แน่นอนที่สุดพวกเขาจะต้องกล่าวว่า “อัลลอฮฺ”

จงกล่าวเถิด มวลการสรรเสริญเป็นสิทธิของอัลลอฮฺ แต่คนส่วนมากในหมู่พวกเขาไม่ใช้สติปัญญา”(อัล-อันกะบูต : 63)

ฮิชามเอ๋ย ต่อจากนั้นพระองค์ได้ทรงยกย่องคนส่วนน้อย

ดังที่พระองค์ตรัสว่า :

“และคนส่วนน้อยในหมู่ปวงบ่าวของฉัน เป็นผู้ที่รู้จักขอบพระคุณอย่างยิ่ง”(ซะบะอ์ : 13)

พระองค์ตรัสอีกว่า :

“และชายผู้ศรัทธาคนหนึ่งจากพวกพ้องของฟิรเอาน์ ซึ่งซ่อนเร้นความศรัทธาของตนเองไว้ได้กล่าวว่า ท่านทั้งหลายจะสังหารบุคคลหนึ่งเพราะเนื่องจากการที่เขาเพียงแต่กล่าวว่า “พระผู้อภิบาลของฉันคืออัลลอฮฺ” กระนั้นหรือ ?”(ฆอฟิร: 28)

พระองค์ตรัสว่า :

“และไม่มีใครศรัทธาต่อเขา นอกจากเพียงส่วนน้อยเท่านั้น”

(ฮูด: 40)

และตรัสว่า

“แต่คนส่วนมากในหมู่พวกเขาไม่รู้”

(อัล-อันอาม: 37)

และตรัสอีกว่า :

“แต่คนส่วนมากในหมู่พวกเขาไม่ใช้สติปัญญา”

(อัล-มาอิดะฮฺ: 103)

โอ้ ฮิชามเอ๋ย ต่อจากนั้นพระองค์ตรัสถึงบรรดาผู้มีสติปัญญาลุ่มลึกไว้อย่างดียิ่ง และทรงตบแต่งเขาเหล่านั้นด้วยเครื่องประดับที่ดีงาม

ดังที่พระองค์ตรัสว่า :

“พระองค์ทรงมอบวิทยปัญญาให้แก่ผู้ที่พระองค์ทรงประสงค์ และผู้ใดก็ตามที่พระองค์ทรงมอบวิทยปัญญาให้ ก็เท่ากับผู้นั้นได้รับคุณงามความดีอย่างมากมาย แต่ไม่มีใครคิดใคร่ครวญนอกจากบรรดาผู้มีสติปัญญาอันล้ำเลิศเท่านั้น”(อัล-บะกอเราะฮฺ : 269)

พระองค์ตรัสว่า :

“และบรรดาผู้สันทัดในวิชาการอย่างสูงนั้นกล่าวว่าเราศรัทธาต่อพระองค์ ทุกสิ่งทุกอย่างมาจากพระผู้อภิบาลของเรา และไม่มีใครคิดใคร่ครวญ นอกจากบรรดาผู้มีสติปัญญาอันล้ำเลิศ”

(อาลิอิมรอน: 7)

และพระองค์ตรัสว่า :

“ผู้ที่รู้ว่า สิ่งที่ถูกประทานมายังเจ้าจากพระผู้อภิบาลของเจ้านั้นคือสัจธรรม จะเหมือนกันหรือกับคนที่ตาบอด อันที่จริงผู้จะคิดใคร่ครวญได้นั้น

ก็คือผู้มีสติปัญญาอันล้ำเลิศเท่านั้น”

(อัร-เราะอฺด์: 19)

พระองค์ตรัสอีกว่า :

“ผู้มีสมาธิในยามค่ำคืนโดยการซุญูดและยืนนมาซมิใช่หรือ ที่เขาหวั่นเกรงในปรโลก และหวังความเมตตาจากพระผู้อภิบาลของเขา

จงกล่าวเถิดผู้ที่มีความรู้กับผู้ที่ไม่มีความรู้นั้น จะเสมอเหมือนกันได้หรือ?

อันที่จริงแล้วบรรดาผู้มีสติปัญญาเท่านั้นที่จะคิดใคร่ครวญได้”

(อัซ-ซุมัร: 9)

พระองค์ตรัสอีกว่า :

“คัมภีร์อัล-กุรอานที่เราได้ประทานลงมายังเจ้านั้นเป็นสิ่งโปรดปรานให้ความจำเริญ เพื่อเขาเหล่านั้น จักได้ใคร่ครวญต่อโองการทั้งหลายของพระองค์ และเพื่อปวงผู้มีสติปัญญาอันเลอเลิศจะได้คิดพินิจพิเคราะห์”

(ศ็อด: 29)

พระองค์ตรัสอีกว่า :

“และแน่นอนยิ่ง เราได้ประทานทางนำให้แก่มูซาและเราให้

บะนีอิสรออีลได้รับมรดกแห่งคัมภีร์อันเป็นทางนำและข้อเตือนสติสำหรับผู้มีสติปัญญาอันเลอเลิศ”(ฆอฟิร : 53-57)

และพระองค์ตรัสอีกว่า :

“จงตักเตือน แท้จริงการเตือนสติย่อมมีคุณค่าสำหรับบรรดาผู้มีศรัทธา”

(อัซฺ-ซาริยาต : 55)

ฮิชามเอ๋ย แท้จริงอัลลอฮฺ(ซ.บ.)ตรัสไว้ในคัมภีร์ของพระองค์ว่า :

“แท้จริง ในเรื่องนี้ย่อมเป็นข้อเตือนสติสำหรับบุคคลผู้มีหัวใจ”

(ก็อฟ: 37)

“หัวใจ” ในที่นี้ก็คือ “สติปัญญา”

และพระองค์ตรัสอีกว่า :

“โดยแน่นอนยิ่งเราได้ประทานวิทยปัญญาให้แก่ลุกมาน”

(ลุกมาน: 12)

อันหมายถึงความเข้าใจและสติปัญญา

ฮิชามเอ๋ย แท้จริงลุกมานนั้นได้กล่าวแก่บุตรของตนว่า ให้ยอมรับต่อสัจธรรม แล้วจะเป็นคนที่มีปัญญาเลิศที่สุดในหมู่ชน โดยท่านได้กล่าวว่า

“โอ้ลูกเอ๋ย แท้จริงโลกนี้คือทะเลอันล้ำลึก แน่นอนคนที่มีความรู้เป็นอันมากได้จมลงในทะเลแห่งนี้ เพราะฉะนั้นเจ้าจงกำหนดให้ความยำเกรงที่มีต่ออัลลอฮฺ(ซ.บ.)เป็นนาวาสำหรับเจ้า และจงมีความศรัทธาเป็นเครื่องคุ้มกัน อีกทั้งจงมีดวงจิตที่มอบหมายเป็นเครื่องมือในการทำงาน และจงให้สติปัญญาเป็นเครื่องควบคุม และจงให้ความรู้เป็นเครื่องชี้นำ และจงให้ความอดทนเป็นพื้นฐาน”

ฮิชามเอ๋ย แท้จริงทุกสิ่งทุกอย่างนั้นย่อมขึ้นอยู่กับหลักฐานชี้นำ

ส่วนหลักฐานชี้นำของสติปัญญานั้นได้แก่ การคิดใคร่ครวญ ส่วนหลักฐานชี้นำความคิดใคร่ครวญนั้น ได้แก่ การใช้สติอย่างสุขุม และทุกสิ่งทุกอย่างย่อมมีคู่ประกอบ ส่วนคู่ประกอบของสติปัญญานั้นได้แก่ การถ่อมตนเพียงพอแล้วที่จะกล่าวว่าท่านเป็นผู้โง่เขลา หากท่านได้กระทำสิ่งที่ต้องห้าม

ฮิชามเอ๋ย อัลลอฮฺ(ซ.บ.)มิได้ส่งศาสนทูตและนบีของพระองค์มายังปวงบ่าวของพระองค์เพื่ออื่นใดนอกจากเพื่อให้พวกเขาใช้ความคิดในเรื่องของอัลลอฮฺ(ซ.บ.) ดังนั้นผู้ที่ดีที่สุดที่เหมาะสม

สำหรับการตอบรับดุอฺาอ์ คือ ผู้ที่รู้จักพระองค์ดีที่สุด และผู้มีความรู้ในเรื่องคำสั่งของอัลลอฮฺ(ซ.บ.) ถือเป็นผู้ที่มีสติปัญญาที่ดีเลิศของพวกเขา ผู้มีสติปัญญาที่เพียบพร้อมบริบูรณ์นั้น

พระองค์จะทรงยกย่องให้สูงส่งทั้งในโลกนี้และปรโลก

ฮิชามเอ๋ย แท้จริงอัลลอฮฺ(ซ.บ.)ทรงมอบข้อพิสูจน์มาให้แก่มนุษย์สองประการ นั้นคือ ข้อพิสูจน์ที่เปิดเผยและข้อพิสูจน์ที่ซ่อนเร้น ข้อพิสูจน์ที่เปิดเผยคือ ‘บรรดาศาสนทูตและนบี’ ส่วนข้อพิสูจน์ที่ซ่อนเร้นคือ “สติปัญญา”

ฮิชามเอ๋ย แท้จริงผู้มีสติปัญญาที่ไม่ขัดแย้งกับสิ่งอนุมัติ(ฮะลาล)นั้น ย่อมขอบพระคุณต่อพระองค์ และความอดทนของเขาจะไม่พ่ายแพ้ต่อสิ่งต้องห้าม(ฮะรอม)

ฮิชามเอ๋ย ใครก็ตามที่ปล่อยให้ 3 อย่างเอาชนะ 3 อย่างได้ก็เท่ากับเขาช่วยส่งเสริมให้ทำลาย

“สติปัญญา” ของตนเอง นั่นคือ

- คนที่ดับรัศมีแห่งความคิดของตนเองด้วยการตั้งความหวังอันเลือนลาง

- คนที่ลบเลือนวิทยปัญญาของตนเองด้วยคำพูดที่ไร้ประโยชน์

-คนที่ดับรัศมีแห่งความเข้าใจของตนเองด้วยกิเลสฝ่ายต่ำ

เพราะเปรียบเสมือนว่า เขาช่วยกิเลสฝ่ายต่ำทำลายสติปัญญาของตนเอง

ผู้ใดทำลายสติปัญญาของตนเอง ก็เท่ากับทำลายศาสนาและชีวิตทางโลกของตน

โอ้ ฮิชามเอ๋ย การทำงานของท่านจะใสสะอาดในทัศนะของอัลลอฮฺ(ซ.บ.)ได้อย่างไร ในเมื่อหัวใจของท่านยังพะวักพะวงอยู่กับคำสั่งของพระผู้อภิบาล(เกิดความไม่แน่ใจ) และท่านยังทำตามอารมณ์ฝ่ายต่ำที่ครอบงำสติปัญญาของท่านอยู่

ฮิชามเอ๋ย ความอดทนต่อการอยู่โดดเดี่ยวนั้น คือ เครื่องหมายของสติปัญญาที่มีพลัง ดังนั้นผู้ใดที่ใช้สติปัญญาในเรื่องของอัลลอฮฺ(ซ.บ.)

เขาจะปลีกตัวให้พ้นจากชาวโลกและผู้ที่ปรารถนาอย่างดูดดื่มกับชีวิตทางโลกได้แล้ว เขาก็จะมีความปรารถนาในสิ่งที่อยู่ ณ อัลลอฮฺ(ซ.บ.) และอัลลอฮฺ(ซ.บ.)ทรงทำให้เขามีความอบอุ่นใจในยามที่เขาเปล่าเปลี่ยว และทรงอยู่กับเขาในยามที่เขาอยู่ตามลำพัง ทรงให้เขามั่งคั่งในยามที่เขายากจน ทรงให้ความรักแก่เขาในยามที่เขาขาดญาติมิตร

ฮิชามเอ๋ย มวลมนุษย์นั้นถูกสร้างขึ้นเพื่อให้เคารพภักดีต่ออัลลอฮฺ(ซ.บ.) เขาไม่สามารถจะปลอดภัยได้ นอกจากอาศัยการปฏิบัติตาม(ฏออัต)และการปฏิบัติตามนั้นย่อมขึ้นอยู่กับความรู้ และความรู้นั้นย่อมขึ้นอยู่กับการเรียน และการเรียนนั้นย่อมผูกพันอยู่กับ “สติปัญญา” ความรู้จะมีไม่ได้นอกจากอาศัยผู้มีความรู้ในเรื่องของพระผู้เป็นเจ้า การเข้าใจอย่างแจ่มแจ้งในความรู้ขึ้นอยู่กับ”สติปัญญา”

ฮิชามเอ๋ย การทำงานเพียงน้อยนิดของผู้มีความรู้นั้น ย่อมถูกยอมรับหลายเท่านัก ส่วนการทำงานอย่างมากมายของพวกที่ถือตามอารมณ์และความโง่ย่อมได้รับการปฏิเสธ

ฮิชามเอ๋ย แท้จริงผู้มีความรู้ย่อมมีความยินดีต่อการจากไปของชีวิตทางโลก ในเมื่ออยู่กับวิทยปัญญา แต่จะไม่พอใจกับการจากไปของวิทยปัญญา ถึงแม้จะมีชีวิตอยู่กับโลก ดังนั้น เพราะเหตุนี้เองการทำงานของพวกเขาจึงได้รับรางวัล

ฮิชามเอ๋ย แท้จริงบรรดาผู้มีสติปัญญานั้นย่อมละทิ้งส่วนเกินที่ไม่มีประโยชน์ของโลก แล้วเขาจะมีความบาปได้อย่างไร เขาละทิ้งชีวิตทางโลกในส่วนที่ไร้ประโยชน์ เขาละทิ้งความบาปในส่วนที่เป็นความจำเป็นต่างๆ

ฮิชามเอ๋ย แท้จริงผู้มีสติปัญญานั้น จะพิจารณาไปยังโลกและชาวโลก เมื่อนั้นเขาจะรู้ว่าจะไม่มีใครเข้าถึงได้ นอกจากอาศัยความยากลำบากเท่านั้น และจะพิจารณาไปยังปรโลก เขาก็จะรู้ว่าไม่มีใครเข้าถึงได้นอกจากอาศัยความยากลำบาก ดังนั้น เขาจึงแสวงหาความยากลำบากเพื่อการดำรงอยู่ในโลกทั้งสอง

ฮิชามเอ๋ย แท้จริงบรรดาผู้มีสติปัญญานั้น มีความมักน้อยในชีวิตทางโลก แต่จะมีความปรารถนาอย่างแรงกล้าในปรโลก เพราะเขาเหล่านั้นรู้ดีว่า โลกนี้เป็นสิ่งที่ต้องการและถูกต้องการส่วนโลกหน้านั้นก็เป็นสิ่งที่ปรารถนาและถูกต้องการด้วย ดังนั้น ผู้ใดก็ตามที่แสวงหาชีวิตในโลกหน้า โลกหน้านั้นก็ต้องการเขา จนกระทั่งเครื่องยังชีพทางโลกของเขาจะเพียงพอครบถ้วน และผู้ใดที่แสวงหาแต่เรื่องของโลกนี้ โลกหน้าก็ต้องการเขาเช่นกัน ครั้นเมื่อความตายมาถึงเขา ชีวิตของเขาก็จะเสียหายลงทั้งหมด ไม่ว่าเรื่องของโลกนี้ หรือโลกหน้า

ฮิชามเอ๋ย บุคคลใดที่ต้องการความมั่งคั่งโดยที่ไม่มีทรัพย์สิน มีจิตใจที่สงบปราศจากความริษยา และมีความสันติสุขอยู่กับศาสนา ก็พึงได้

นอบน้อมถ่อมตนต่ออัลลอฮฺ(ซ.บ.) ในเรื่องข้อเรียกร้องของเขา ผู้ใดพอใจในสิ่งที่มีอยู่เขาจะเป็นผู้พอเพียงแล้ว เพราะใครก็ตาม ถ้าหากยังไม่พอใจในสิ่งที่ตนมีอยู่ เขาก็มิอาจเข้าถึงความมั่งคั่งได้เลยตลอดกาล

ฮิชามเอ๋ย แท้จริงอัลลอฮฺ(ซ.บ.) ทรงบอกเล่าเกี่ยวกับประวัติของบรรดาผู้มีคุณธรรมกลุ่ม

หนึ่ง ที่พวกเขากล่าวว่า :

“โอ้พระผู้อภิบาลของเรา โปรดอย่าได้หันเหจิตใจของเรา หลังจากที่ได้ทรงชี้นำให้แก่เรา แล้วและโปรดประทานคลังแห่งความเมตตาของพระองค์ให้แก่เราเถิด แท้จริงพระองค์ทรงเป็นผู้ให้โดยแท้”

(อาลิอิมรอน: 8)

ทั้งนี้ก็เพราะพวกเขารู้ว่าจิตใจนั้น มันเป็นสิ่งโลเล และพลิกผันไปมาอยู่เสมอเป็นอาจิณที่แท้นั้น คนที่ไม่เกรงกลัวอัลลอฮฺ(ซ.บ.) และคนที่ไม่ใช้สติปัญญานั้น จิตใจของเขาย่อมจะไม่ตระหนักกับความรู้อันแน่นอน ซึ่งเขามองเห็นอยู่แล้ว และเขาจะไม่พบเลยว่า ในจิตใจของเขานั้น จะมีความรู้อย่างแท้จริงแต่ประการใด จะไม่มีใครเป็นอย่างนี้ได้เลยนอกจากคนที่มีคำพูดและการกระทำที่สอดคล้องกัน ความเป็นอยู่ทั้งโดยลับและเปิดเผยที่ตรงต่อกัน เพราะอัลลอฮฺ(ซ.บ.)นั้นมิทรงให้หลักฐานเกี่ยวกับความเร้นลับโดยซ่อนเร้นจากสติปัญญา หากแต่เป็นไปตามที่เปิดเผยและที่ได้อธิบายไว้นั่นเอง

ฮิชามเอ๋ย ท่านอฺะลี อะมีรุลมุอ์มินีน(อฺ)ได้กล่าวว่า

“อัลลอฮฺ(ซ.บ.)จะไม่ถูกเคารพภักดีด้วยสิ่งใดที่ดีเลิศไปกว่าการใช้สติปัญญา และสติปัญญาของมนุษย์นั้นจะไม่สมบูรณ์จนกว่าในสติปัญญานั้นจะประกอบด้วยสิ่งต่าง ๆ ดังนี้ คือ ปลอดภัยจากการตั้งภาคีและการปฏิเสธ มุ่งหวังความชอบธรรมและความดีงาม และทรัพย์สินที่ประเสริฐของเขาอยู่ที่การบริจาค คำพูดที่ประเสริฐของเขาอยู่ที่การยับยั้ง ส่วนได้ของเขาจากโลกนี้คือส่วนที่เสียหายไป

ชีวิตของเขาไม่เคยอิ่มต่อความรู้ ความต่ำต้อยต่ออัลลอฮฺ(ซ.บ.)เป็นสิ่งที่เขารักยิ่งกว่าการมีเกียรติต่อคนอื่น การถ่อมตัวเป็นสิ่งที่เขาชอบมากกว่าการมีเกียรติ เขาถือว่าความดีเล็กๆ น้อยๆ จากคนอื่นนั้นมากมายเสมอ และถือว่าความดีอันมากมายของตนเองนั้นน้อยเสมอ และเห็นว่ามนุษย์ทุกคนดีกว่าตนเอง ส่วนตนนั้นยังเป็นคนไม่ดีสำหรับคนเหล่านั้น เมื่อเป็นอย่างนี้ การงานของเขาจะประสบความสำเร็จ”

ฮิชามเอ๋ย แท้จริง ผู้มีสติปัญญานั้น จะไม่โกหก ถึงแม้เขาจะตกอยู่ในอารมณ์ฝ่ายต่ำก็ตาม

ฮิชามเอ๋ย ไม่มีศาสนาสำหรับคนที่ไม่มีมนุษยธรรม และการมีมนุษยธรรมนั้นย่อมไม่มีอะไรกับคนที่ไม่มีสติปัญญา แท้จริง ผู้ที่มีความสามารถอันยิ่งใหญ่นั้น ได้แก่ ผู้ที่มองไม่เห็นว่าโลกนี้จะเป็นอันตรายแก่ตนเองเลย

ฮิชามเอ๋ย ท่านอะมีรุลมุอ์มินีน(อฺ)ได้กล่าวว่า

“แท้จริง เครื่องหมายของคนมี “สติปัญญา” มีสามประการ คือ

1. เมื่อถูกถามก็จะตอบ

2. จะพูดเมื่อคนอื่นไม่มีความสามารถจะพูด

3. จะเสนอความคิดเห็นที่เป็นประโยชน์แก่พรรคพวกของตน

ส่วนคนที่ไม่มีสามประการนี้อยู่ในตัวย่อมเป็นคนโง่เขลา”

แท้จริงท่านอะมีรุลมุอ์มินีน(อฺ)ได้กล่าวว่า

“จะไม่มีใครกล้านั่งแถวหน้าของที่ประชุม นอกจากคนที่มีสามประการนี้อยู่ในตัว หรือมีสักประการหนึ่งก็ยังดี ครั้นถ้าคนที่ไม่มีสักประการหนึ่งอยู่ในตัวเลย แล้วนั่งอยู่แถวหน้าเขาคือคนเขลา”

ท่านฮะซัน บินอฺะลี(อฺ)กล่าวว่า

“เมื่อท่านต้องการขอความช่วยเหลือ ก็จงขอจากคนที่เป็นเจ้าของ

เรื่องนั้นๆ”

มีคนหนึ่งถามว่า

“โอ้ บุตรของท่านศาสนทูตแห่งอัลลอฮฺ แล้วใครเล่าคือเจ้าของ

เรื่องนั้นๆ ?”

ท่าน(อฺ)ตอบว่า

“เจ้าของเรื่องนั้นๆ คือ บรรดาผู้ที่อัลลอฮฺ(ซ.บ.)ทรงบอกเล่าไว้ในคัมภีร์ของพระองค์ว่า :

“อันที่จริงบรรดาผู้มีสติปัญญาอันลุ่มลึกนั้นจะมีการรำลึกใคร่ครวญได้”

(อัร-เราะอฺด์: 19)

ท่าน(อฺ)กล่าวว่า

“พวกเขาคือบรรดาผู้มีสติปัญญา”

ท่านอะลี บิน ฮุเซน(อฺ)ได้กล่าวว่า

“การคบหากับผู้มีคุณธรรมย่อมนำไปสู่การขัดเกลา จริยธรรมของนักปราชญ์ คือการเพิ่มพูนสติปัญญา การเชื่อฟังผู้มีความเที่ยงธรรมย่อมทำให้มีเกียรติคุณสมบูรณ์ ทรัพย์สินจะมีคุณค่าก็ต่อเมื่อการมีมนุษยธรรมเป็นไปอย่างสมบูรณ์ เรื่องร้ายแรงจะหยุดยั้ง เพราะความสมบูรณ์ของสติปัญญา และในนั้นมีความสุขแก่ชีวิตร่างกายทั้งในโลกนี้และโลกหน้า”

ฮิชามเอ๋ย แท้จริงผู้มีสติปัญญาจะไม่พูดกับคนที่เขากลัวว่า คนผู้นั้นจะว่าเขาโกหก และจะไม่ขอสิ่งใดจากคนที่เขากลัวว่า จะไม่ให้แก่เขา เขาจะไม่คิดถึงในสิ่งที่เขาไม่มีความสามารถ เขาจะไม่มุ่งหวังในสิ่งที่สุดวิสัยซึ่งความสมหวัง และจะไม่เดินหน้าเข้าหาในสิ่งที่เขากลัวว่า มันอาจจากเขาไปด้วยการไร้ความสามารถของตัวเอง”(5)

(5) อุศูลุล-กาฟี เล่ม 1 หน้า 20.

# สาส์นของอิมามมูซา กาซิม(อฺ)

## บทเรียนอันสูงค่า

ชีวิตในทุกๆ ด้านของท่านอิมามมูซา กาซิม(อฺ)นั้นล้วนเป็นตัวอย่างอันสูงส่งซึ่งเราอาจถือได้ว่า เป็นหลักการแห่งคำสอนของศาสนาอิสลาม ที่เราต้องนำมาเป็นบทเรียนอันอำนวยประโยชน์สุขแก่ชีวิตที่แท้จริงของเรา

ในบทนี้ เราขอเสนอเรื่องราวจากสาส์นบางฉบับของท่านอิมามมูซา

กาซิม(อฺ)ที่ส่งไปยังชีอะฮฺของท่าน(อฺ)และศัตรูของท่าน(อฺ) ซึ่งทุกฉบับนั้นล้วนเป็นบทเรียนและมีคุณค่าอย่างสูง

## สาส์นฉบับที่ 1

จากอิมามมูซา กาซิม(อฺ)

ถึงผู้พิพากษาคนหนึ่ง

เป็นสาส์นของท่านอิมามกาซิม(อฺ)ที่ส่งไปยังผู้พิพากษาคนหนึ่งที่ตัดสินลงโทษชายคนหนึ่ง

ดังมีใจความว่า

ด้วยพระนามแห่งอัลลอฮฺ อัลฮัมดุลิลลาฮฺ, อัมมาบะอฺดุ:

จงรับรู้ไว้ว่า แท้จริงภายใต้บัลลังก์ของอัลลอฮฺ(ซ.บ.)นั้นมีร่มเงาหนึ่งซึ่งจะไม่มีผู้ใดพักพิงได้ นอกจากคนที่สนับสนุนพี่น้องของเขาให้ได้รับความดีงาม หรือปกป้องชีวิตหนึ่งให้พ้นจากอันตรายหรือจะต้องนำความปลื้มปิติไปสู่หัวใจของเขา และนี่คือจดหมายจากพี่น้องของท่าน

วัสลาม

## สาส์นฉบับที่ 2

จากอิมามมูซา กาซิม(อฺ)

ถึงคอลีฟะฮฺฮารูน ร่อชีด

ข้อความบางตอนจากสาส์นของท่านอิมามมูซา กาซิม(อฺ)ที่ส่งไปยัง

คอลีฟะฮฺฮารูน รอชีด เพื่อเป็นการตอบจดหมายฉบับหนึ่งที่เขาเขียนส่งไปยังท่าน(อฺ)เพื่อขอร้องให้ท่าน(อฺ)ช่วยแนะนำสั่งสอน

ท่านอิมาม(อฺ)ตอบเขาว่า

ด้วยพระนามแห่งอัลลอฮฺ

อัลฮัมดุลิลลาฮฺ, อัมมาบะอฺดุ:

ทุกสิ่งทุกอย่างที่ท่านมองเห็นด้วยสายตา ล้วนมีคำแนะนำสั่งสอนในสิ่งนั้นอยู่ทั้งสิ้น

วัสลาม

## สาส์นฉบับที่ 3

จากอิมามมูซา กาซิม(อฺ)

ถึงท่านอฺะลี บินซุวัยดฺ

เป็นสาส์นที่ท่านอิมามมูซา กาซิม(อฺ)เขียนในคุกเพื่อมอบให้แก่ท่านอฺะลี บินซุวัยดฺ มีใจความว่า

ด้วยพระนามแห่งอัลลอฮฺ

อัลฮัมดุลิลลาฮฺ, อัมมาบะอฺดุ:

มวลการสรรเสริญเป็นสิทธิของอัลลอฮฺ ผู้ทรงสูงสุด ผู้ทรงยิ่งใหญ่

ซึ่งโดยเกียรติคุณและรัศมีของพระองค์จึงบันดาลให้หัวใจของศรัทธาชนทั้งหลายมองเห็นเด่นชัด โดยเกียรติคุณและรัศมีของพระองค์จึงทำให้พวกโง่เขลาเป็นศัตรูของพระองค์ โดยเกียรติคุณของพระองค์ จึงทำให้สื่อสัมพันธ์พร้อมกับพิธีกรรมอันแตกต่างมุ่งปรารถนายังพระองค์ ซึ่งบ้างก็มีถูก บ้างก็มีผิด บ้างก็หลงทาง บ้างก็อยู่ในทางนำที่ถูก บ้างก็ได้ยิน บ้างก็ไม่ได้ยิน บ้างก็มองเห็น บ้างมองไม่เห็นและเป็นทุกข์

มวลการสรรเสริญจึงเป็นสิทธิของอัลลอฮฺ ผู้ทรงแนะนำรูปลักษณะศาสนาของพระองค์ให้เป็นที่ประจักษ์ ด้วยกับ(ฐานภาพของ)ท่านนบีมุฮัมมัด(ศ) ท่านคือบุคคลหนึ่งที่มาจากวงศ์วานของมุฮัมมัด(ศ)ผู้มีฐานะพิเศษ ซึ่งความรักจักช่วยทำให้ท่านได้พบความถูกต้อง และมองเห็นสัจธรรมในศาสนา

จงเรียกร้องสู่วิถีทางแห่งพระผู้อภิบาลผู้ซึ่งท่านปรารถนาการตอบรับการวิงวอนในเรื่องเกี่ยวกับพวกเราเถิด จงอย่าปิดบังอำนาจด้วยความเห็นแก่ตัว จงสวามิภักดิ์กับวงศ์วานของมุฮัมมัด(ศ) และจงอย่าพูดอะไรพาดพิงถึงพวกเราในลักษณะที่ผิดพลาด ถึงแม้ท่านจะไม่ขัดแย้งกับเราก็ตาม

เพราะท่านไม่รู้ว่า เรามิได้กล่าวอย่างนั้นไม่ว่าในลักษณะใดๆ ก็ตาม จงศรัทธาในสิ่งที่เราบอกท่าน และจงอย่าแคะคุ้ยในสิ่งที่ซ่อนเร้นจากท่าน

ฉันขอบอกท่านว่า สิทธิที่สำคัญอย่างหนึ่งของพี่น้องท่าน ได้แก่ การที่ท่านต้องไม่ซ่อนเร้น เขาไม่ว่าเรื่องใดที่มีประโยชน์ต่อเขาทั้งทางโลกและทางปรโลก

วัสลาม(1)

1. บิฮารุ้ล-อันวารฺ เล่ม 17 หน้า 205.

## สาส์นฉบับที่ 4

จากอิมามมูซา กาซิม(อฺ)

ถึงค่อลีฟะฮฺฮารูน ร่อชีด

เป็นสาส์นของท่านอิมามมูซา กาซิม(อฺ)ที่ส่งไปยังค่อลีฟะฮฺฮารูน รอชีด เมื่อครั้งที่ท่าน(อฺ)อยู่ในคุก มีใจความว่า

ด้วยพระนามแห่งอัลลอฮฺ

อัลฮัมดุลิลลาฮฺ, อัมมาบะอฺดุ:

วันเวลาแห่งการทดสอบจะไม่ผ่านพ้นล่วงเลยไปจากฉัน จนกว่าวันเวลาแห่งความสุขสบาย จะผ่านพ้นล่วงเลยไปจากท่านพร้อมๆ กัน เมื่อนั้นเราจะผ่านพ้นไปพร้อมๆ กันสู่วันๆ หนึ่งที่ไม่มีการตัดสินอันใดจะยังความพ่ายแพ้ให้แก่ผู้ถูกกล่าวหา

วัสลาม(2)

(2) อัล-ฟุศูลุล-มุฮิมมะฮฺ หน้า 227.

# สุภาษิต :

# คำสอนแห่งจริยธรรมของอิมามกาซิม(อฺ)

คำสอนของบรรดาอิมามอะฮฺลุลบัยตฺ(อฺ) อันเป็นบทเรียนชี้นำที่ทรงคุณค่า และเป็นวิทยปัญญาอันสูงส่งนั้นมีดาษดื่นเต็มไปหมดทั้งโลก ซึ่งนับว่าเป็นการให้โอกาสแก่ประชาชาติทั้งหลาย

ในการก้าวไปสู่ความดีงาม และเป็นวิถีทางอันมากมายในการเป็นสื่อนำเพื่อเผยแผ่ศาสนาอิสลาม และเชิดชูหลักการและเรียกร้องเชิญชวนสู่แนวทางของอัลลอฮฺ(ซ.บ.)โดยไม่จำกัดเฉพาะเพียงแต่บทเรียน คำเทศนาและคำสั่งเสียต่างๆ เท่านั้น หากแต่ยังมีคำสอนสั้น ๆ ที่ทรงคุณค่าอย่างยิ่งในการ

ชี้นำ เนื่องจากมีความหมายอย่างใหญ่หลวงทางด้านความดีงาม และจริยธรรมอันประเสริฐ อีกทั้งเป็นคติเตือนใจอย่างมากมาย ถ้าหากเราจะคิดคำนวณคำสอนสั้น ๆ ของบรรดาอิมาม(อฺ)แต่ละคนมารวมกัน ก็จะกลายเป็นหนังสือเล่มใหญ่อีกต่างหาก และจะกลายเป็นผลงานอันทรงคุณค่าแก่โลกแห่งจริยธรรมคำสอน อันเป็นการปูทางให้เราได้เดินไปอย่างเรียบง่าย

เราจึงขอสรุปเอาคำสอนบางประการของท่านอิมามมูซา กาซิม(อฺ)มาบันทึกไว้ ณ ที่นี้

## สุภาษิตที่ 1

ท่านอิมามมูซา กาซิม(อฺ)ได้กล่าวว่า

“ฉันได้พบว่า ความรู้ในหมู่ประชาชนมีเพียง 4 ประการ

1. รู้จักพระผู้เป็นเจ้า

2. รู้ว่า อะไรบ้างที่พระองค์ทรงสร้างมาเพื่อท่าน

3. ต้องรู้ว่า พระองค์ทรงต้องการอะไรจากท่าน

4. จะต้องรู้ว่า อะไรที่ทำให้ท่านต้องออกจากแนวทางศาสนา”

## สุภาษิตที่ 2

ท่านอิมามมูซา บินญะอฺฟัร(อฺ)ได้กล่าวต่อหน้าสุสานว่า

“แท้จริง สิ่งนี้ ท้ายที่สุดของมันมีค่าอย่างยิ่งย่อมทำให้ตระหนักถึงความสมถะอย่างแท้จริงต่อช่วงแรกของมัน และแท้จริงสิ่งนี้ ช่วงแรกของมันมีค่าอย่างยิ่งที่ทำให้ตระหนักถึงความยำเกรงอย่างแท้จริงต่อท้ายที่สุดของมัน”

## สุภาษิตที่ 3

เพื่อนบ้านที่ดีมิใช่เพียงแต่หยุดยั้งการทำอันตราย แต่เพื่อนบ้านที่ดีจะต้องอดทนต่อการที่จะไม่สร้างความเดือดร้อน ทำอันตราย

## สุภาษิตที่ 4

จงพยายามให้การใช้ชีวิตอยู่ของท่านมีเวลาสำหรับสี่ประการนี้

1. เวลาสำหรับการเข้าเฝ้าอัลลอฮฺ (ซ.บ.)

2. เวลาการประกอบอาชีพ

3. เวลาสำหรับพี่น้อง คนนับถือที่รู้จักพวกท่านทั้งในส่วนดีและส่วนเสีย เพื่อพวกเขาจะได้ซักฟอกพวกท่านให้สะอาด

4. เวลาสำหรับแสวงหาความสุขส่วนตัวในสิ่งที่ไม่เป็นที่ต้องห้าม

## สุภาษิตที่ 5

ท่านอิมามมูซา กาซิม(อฺ)ได้กล่าวกับท่านอะลี บินยักฏีนว่า

“การกัฟฟาเราะฮฺสำหรับงานในหน้าที่ของผู้ปกครองนั้น ได้แก่การทำความดีต่อพี่น้องทั้งหลาย”

## สุภาษิตที่ 6

ในวันกิยามะฮฺจะมีเสียงประกาศว่า

“ผู้ที่มีรางวัลสำหรับตนเอง ณ อัลลอฮฺ(ซ.บ.)ขอให้ยืนขึ้น จะไม่มีผู้ใดลุกขึ้นยืนเลย นอกจากคนที่มีจิตอภัย และปรับปรุงตนเอง แล้วเขาจะได้รับรางวัล ณ อัลลอฮฺ(ซ.บ.)”

## สุภาษิตที่ 7

จงอย่าเป็นคนคล้อยตามผู้อื่นที่พูดว่า

“ฉันอยู่กับคนส่วนมาก”

แท้จริงท่านศาสนทูตแห่งอัลลอฮฺ(ศ)ได้กล่าวว่า

“ความจริงแล้วคนทั้งหมดมีสองฝ่ายเท่านั้น คือ ฝ่ายของคนดีและฝ่ายของคนเลว จงอย่าให้ฝ่ายของคนเลวเป็นที่ชื่นชอบสำหรับท่านมากกว่าฝ่ายของคนดี”

## สุภาษิตที่ 8

􀀛 คนใดที่ทำเสมอตัวในสองวัน เขาคือคนถูกหลอก

􀀛 คนใดที่ในช่วงสุดท้ายของสองวัน เป็นเวลาที่เลวสำหรับตน เขาคือ คนถูกสาปแช่ง

􀀛 คนใดที่ไม่รู้จักการเพิ่มพูนขึ้นในตัวเอง เขาคือคนขาดทุน

􀀛 คนใดที่ขาดทุนอย่างนั้นก็เป็นอันว่า

“ตายเสียดีกว่าอยู่”

## สุภาษิตที่ 9

เป็นการสมควรสำหรับคนที่คิดใคร่ครวญในเรื่องของอัลลอฮฺ(ซ.บ.)ที่เขาจะต้องไม่แชเชือนในการแสวงหาริชกี(ปัจจัยยังชีพ)ของเขา ต้องไม่ระแวงสงสัยพระองค์ในข้อกำหนดทั้งหลายของพระองค์

## สุภาษิตที่ 10

จงระวังในเรื่องการไม่เชื่อฟังอัลลอฮฺ(ซ.บ.) เพราะเท่ากับทำการทรยศต่ออัลลอฮฺ(ซ.บ.) ถึงสองเท่า

## สุภาษิตที่ 11

จงอย่าให้ความเกรงใจระหว่างกันและกันหมดสิ้นไป แต่จงรักษามันไว้ให้คงอยู่ เพราะถ้าหากมันหมดสิ้นไป ก็เท่ากับความละอายต้องหมดสิ้นไปด้วย

## สุภาษิตที่ 12

ความเอื้อเฟื้อเผื่อแผ่ คือ การมีจริยธรรมที่ดีต่อการเฝ้ามองของอัลลอฮฺ(ซ.บ.) และอัลลอฮฺ(ซ.บ.) จะไม่เหินห่างจากเขา จนกว่าเขาจะเข้าสวนสวรรค์ อัลลอฮฺ (ซ.บ.) มิได้ตั้งนบีมาเป็นศาสดาเพื่อเหตุอื่นใด นอกจากเพื่อ

ความเอื้ออาทร บิดาของฉันสอนเรื่องความเอื้อเฟื้อเผื่อแผ่และการมีจริยธรรมที่ดีเสมอ จวบจนถึงแก่กรรม

## สุภาษิตที่ 13

การให้ความช่วยเหลือแก่คนอ่อนแอ นับเป็นการบริจาค(ศ่อดะเกาะฮฺ)ที่ประเสริฐยิ่งนัก

## สุภาษิตที่ 14

อย่าถือว่าการทำความดีมาก ๆ นั้น เป็นความดีที่มากแล้ว และจงอย่าถือว่า การทำบาปน้อยนั้น บาปจะน้อยไปด้วย เพราะความน้อยของบาปอาจสะสม จนกระทั่งมากขึ้นได้ และจงยำเกรงในยามที่อยู่โดยลำพัง จนกระทั่งทำให้ตัวของท่านมีความยุติธรรม

## สุภาษิตที่ 15

หน้าที่ของพวกท่าน คือ การวิงวอนขอ เพราะการวิงวอนขอนั้นขึ้นต่ออัลลอฮฺ(ซ.บ.) และการขอต่ออัลลอฮฺ(ซ.บ.) คือการทำให้พ้นจากภัยพิบัติ ครั้นเมื่ออัลลอฮฺ(ซ.บ.)ทรงได้รับการวิงวอนขอ ภัยพิบัติก็จะหันเหไป

## สุภาษิตที่ 16

การกล่าวถึงความโปรดปรานของอัลลอฮฺ(ซ.บ.)นั้น เป็นการขอบพระคุณ การไม่ทำอย่างนั้นถือว่าเป็นการปฏิเสธ ดังนั้นต้องผูกมัดความโปรดปรานของพระผู้อภิบาลของพวกท่านไว้ด้วยกับการขอบพระคุณและจงนับคำนวณทรัพย์สินของพวกท่านด้วยการจ่ายซะกาต จงผลักดันภัยพิบัติด้วยการขอดุอฺาอ์ เพราะแท้จริงดุอฺาอ์นั้นคือเกราะกำบังภัยอันตราย

## สุภาษิตที่ 17

บุคคลใดที่บริภาษในเรื่องของอัลลอฮฺ(ซ.บ.) เขาจะประสบความหายนะ บุคคลใดแสวงหาตำแหน่งผู้นำ เขาจะประสบความหายนะ และบุคคลใดที่หลงตัวเองก็จะประสบความหายนะเช่นกัน

## สุภาษิตที่ 18

เสบียงสะสมทางโลกและทางศาสนาต่างก็มีความรุนแรงแข็งขัน สำหรับเสบียงทางโลกนั้น ไม่ว่าเจ้าจะยื่นมือออกไปในยามใด เจ้าจะต้องพบคนเลวล้ำหน้าเจ้าอยู่ก่อนแล้วเสมอ แต่เสบียงในปรโลกนั้น เจ้ามิอาจพบพานความช่วยเหลือจากใครที่จะมาช่วยเหลือเจ้าได้

## สุภาษิตที่ 19

ความดีนั้นถูกกักขังอยู่เสมอ ไม่มีอะไรปลดปล่อยมันให้ออกมาได้ นอกจากความช่วยเหลือต่อกันหรือการขอบพระคุณ

## สุภาษิตที่ 20

ถ้าหากวาระการสิ้นชีพได้รับการเปิดเผย ความหวังต่างๆ ก็จะชัดเจนขึ้น

## สุภาษิตที่ 21

ความจนให้กำเนิดบุคคลใด ความร่ำรวยก็จะทำลายบุคคลนั้น

## สุภาษิตที่ 22

บุคคลใดหาทางออกให้กับความทุกข์ยากไม่ได้ ความดีงามใดๆ ก็จะไม่อยู่กับเขา

## สุภาษิตที่ 23

การด่าทอกันระหว่างคนสองคน มักจะทำให้คนที่อยู่เหนือกว่าลดระดับตัวเองลงไปอยู่ในระดับที่ต่ำกว่าเสมอ

## สุภาษิตที่ 24

􀀛 ความรู้ที่จำเป็นที่สุดสำหรับท่าน คือ ความรู้ที่ช่วยส่งเสริมการงานให้แก่ท่าน

􀀛 การทำงานที่จำเป็นแก่ท่าน คือการทำงานที่ท่านเป็นผู้รับผิดชอบ

􀀛 ความรู้ที่จำเป็นแก่ท่าน คือความรู้ที่ช่วยส่งเสริมให้จิตใจของท่านได้รับการปรับปรุงให้ดีขึ้น และที่ให้ท่านรู้ว่าอะไรคือความเสียหาย

􀀛 ความรู้ที่จะนำมาซึ่งการลงโทษได้แก่ความรู้ที่เพิ่มพูนความคิดในเรื่องเกี่ยวกับชีวิตทางโลก ดังนั้นจงอย่าสับสนกับความรู้ที่ถึงแม้จะไม่รู้ในความรู้นั้น มันก็ไม่เป็นอันตราย

แต่จงอย่าลืมความรู้ที่ถ้าหากละทิ้งมันเสียแล้ว มันจะเพิ่มพูนความโง่เขลาให้แก่ท่าน

## สุภาษิตที่ 25

ภัยพิบัติอันจะประสบแก่คนที่มีความอดทนนั้น มีเพียงครั้งเดียว

ส่วนภัยพิบัติที่จะประสบแก่คนอ่อนแอ มักจะเกิดซ้ำสองเสมอ

สุภาษิตที่ 26

การให้ความรักต่อเพื่อนมนุษย์ นับเป็นครึ่งหนึ่งของการมีปัญญา

หลากรส

# ถาม~ตอบของอิมามที่ 7

ในบทนี้ เราจะเสนอเรื่องการตอบคำถามต่าง ๆ ของท่านอิมามมูซา

กาซิม(อฺ) บางประการ

คำถามต่าง ๆ เหล่านี้มีหลายประเภท ซึ่งมีทั้งเรื่องหลักความเชื่อ มีทั้งเรื่องบทบัญญัติกฎหมาย(ฟิกฮฺ)และมีทั้งเรื่องจริยธรรม ขณะเดียวกัน เจ้าของคำถามก็เป็นคนประเภทต่าง ๆ ซึ่งบ้างก็เป็นพวกทรราชย์ บ้างก็เป็นศัตรู บ้างก็เป็นคนโง่เขลา แต่คนทั้งหมดเหล่านั้น ถึงแม้จะแตกต่างกันในด้านความเชื่อถือและทางความคิด ก็ยังให้การยอมรับโดยดุษณีย์ต่อคำตอบของท่าน

อิมามมูซา กาซิม(อฺ)

ดังที่เราจะนำมาเสนอต่อไปนี้

## ถาม~ตอบ

### เรื่องที่ 1

ท่านอะบูฮะนีฟะฮฺ(อิมามมัซฮับฮะนะฟี)ได้กล่าวว่า : ข้าพเจ้าได้มีโอกาสไปทำฮัจญ์ในสมัยของท่านอะบูอับดุลลอฮฺ(อฺ) อัศ-ศอดิก ครั้นเมื่อข้าพเจ้าได้เดินทางไปถึงเมืองมะดีนะฮฺ ข้าพเจ้าก็ได้เข้าไปในบ้านของท่าน(อฺ) เมื่อข้าพเจ้านั่งลงในที่รับแขกเพื่อรอการอนุญาตในการเข้าไปหา

ทันใดนั้นมีเด็กชายคนหนึ่งออกมา

ข้าพเจ้าได้กล่าวว่า

“โอ้เด็กน้อย ในบ้านเมืองของพวกท่านนี้ คนแปลกหน้าจะถ่ายอุจจาระได้ที่ไหน ?”

เด็กชายคนนั้นได้นั่งลงแล้วเอนตัวพิงกับฝาผนังพลางกล่าวว่า

“จงระวังอย่าถ่ายในลำธาร ใต้ต้นไม้ที่ให้ผล บริเวณมัสญิดทั้งหลายตามถนนหนทาง ด้านหลังของฝาผนังกำแพง และอย่าหันหน้าหรือหันหลังไปยังทิศกิบละฮฺ แล้วจงถ่ายเมื่อท่านต้องการ”

ข้าพเจ้ารู้สึกแปลกใจที่ได้ยินเด็กพูดออกมาอย่างนี้ จึงถามว่า

“เธอชื่ออะไร ?”

เขาตอบว่า

“มูซา บินญะอฺฟัร บินมุฮัมมัด บินอฺะลี บินฮุเซน บินอฺะลี บิน

อะบีฏอลิบ”

ข้าพเจ้าถามอีกว่า

“โอ้ เด็กน้อย ความบาปมาจากไหน ?”

เขาตอบว่า

“แท้จริงความชั่วร้ายต่าง ๆ ย่อมมาจากทางใดทางหนึ่งในสามทาง ดังนี้ อาจมาจากอัลลอฮฺ(ซ.บ.) แต่แน่นอน มันย่อมไม่มาจากพระองค์ เพราะไม่เป็นการบังควรที่พระผู้เป็นเจ้าจะลงโทษบ่าวของพระองค์ในสิ่งที่เขามิได้กระทำ หรืออาจมาจากพระองค์ และจากบ่าวของพระองค์ด้วย แต่ต้องไม่ใช่อย่างนั้น เพราะไม่บังควรที่ผู้ร่วมหุ้นอันมีพลังเหนือกว่าจะอธรรมต่อคู่ร่วมหุ้นที่อ่อนแอกว่า และอาจมาจากผู้เป็นบ่าวเอง เพราะถ้าหากทรงอภัย เขาก็ให้เกียรตินบนอบต่อการดำรงอยู่ของพระองค์ และถ้าหากทรงลงโทษก็เพราะบ่าวของพระองค์กระทำบาปนั่นเอง”

ท่านอะบูฮะนีฟะฮฺได้กล่าวว่า

“ข้าพเจ้าจึงได้อำลาจากไป โดยไม่ต้องพบกับท่านอิมามศอดิก(อฺ)อีก เพราะเพียงพอแล้วกับสิ่งที่ได้ยินได้ฟังในที่นี้”(1)

1. อะอฺยานุช-ชีอะฮฺ 4 ก็อฟ 3/38.

## ถาม~ตอบ

### เรื่องที่ 2

ฮารูน รอชีดถามท่านอิมามมูซา อัล-กาซิม(อฺ)ว่า

“ทำไมพวกท่านจึงมีการอ้างถึงสายสัมพันธ์ทางสายเลือดจากท่าน

ศาสนทูตแห่งอัลลอฮฺ(ศ) โดยให้คนทั้งหลายเรียกพวกท่านว่า

บุตรของศาสนทูตแห่งอัลลอฮฺ(ศ) ในขณะที่พวกท่านเป็นบุตรของอะลี(อฺ) เพราะความจริงแล้ว คนเราย่อมนับว่าสืบสายเลือดมาจากบิดาของตนเท่านั้น ฟาฏิมะฮฺนั้นเป็นเพียงแค่ส่วนประกอบ ส่วนท่านนบี(ศ)จึงเป็นเพียง “ตา”

ทางฝ่ายมารดาเท่านั้น มิใช่หรือ ?”

ท่าน(อฺ)จึงกล่าวว่า

“โอ้ อะมีรุ้ลมุอ์มินีน ถ้าหากท่านนบี(ศ)ฟื้นชีพขึ้นมา แล้วสู่ขอภรรยาให้แก่ท่าน ท่านจะยอมรับไหม ?”

เขาตอบว่า

“มหาบริสุทธิ์เป็นของอัลลอฮฺ(ซ.บ.) ทำไมข้าพเจ้าจะไม่ยอมรับเพราะเรื่องนั้นยิ่งทำให้ข้าพเจ้ามีความภาคภูมิใจต่อคนอาหรับและคนอะญัม(คนที่ไม่ใช่อาหรับ)มากขึ้น”

ท่านอิมามมูซา(อฺ)กล่าวต่อไปว่า

“แต่ทว่า สำหรับข้าพเจ้าภูมิใจโดยที่ท่านไม่ต้องสู่ขอและจัดแต่งงานให้”

เขาถามว่า

“เพราะเหตุใด”

ท่านอิมามมูซา(อฺ)ตอบว่า

“เพราะท่าน(ศ)ให้กำเนิดแก่ข้าพเจ้า แต่มิได้ให้กำเนิดแก่ท่าน”

เขากล่าวว่า

“ดีมาก ท่านมูซา แต่ท่านมีเหตุผลอย่างไร ในการที่กล่าวว่า “เราเป็นผู้สืบเชื้อสายของท่านนบี (ศ)” ทั้งๆ ที่ท่านนบี (ศ) นั้นไม่มีบุตรชายสืบสกุล ทั้งนี้เพราะสายสกุล จะสืบได้ก็แต่เพียงกับบุตรที่เป็นชายเท่านั้น หาใช่บุตรที่เป็นหญิงไม่

พวกท่านเป็นบุตรหลานที่สืบมาจากบุตรที่เป็นหญิง ฉะนั้นจึงมิใช่ผู้สืบสายสกุล มิใช่หรือ ?”

ท่านอิมามมูซา(อฺ)กล่าวว่า

“ข้าพเจ้าขอถามท่านเกี่ยวกับสิทธิของเครือญาติและสิทธิแห่งสุสาน นอกเสียจากว่าท่านจะไม่ให้อภัยแก่ข้าพเจ้าเนื่องจากคำถามอันนี้?”

แต่อย่างไรก็ตาม ท่านก็คงจะไม่ยอมรับคำถามอันนี้ใช่ไหม ?”

ฮารูน รอชีดตอบว่า

“หามิได้ ถ้าหากว่าท่านได้แจ้งให้ข้าพเจ้าได้รับทราบถึงหลักฐานของพวกท่านในเรื่องนี้ โอ้บุตรของอฺะลี(อฺ) ท่านมูซาเอ๋ย ความจริงท่านก็คือ ประมุขทางศาสนาสำหรับพวกเขาเหล่านั้น เรื่องนี้เป็นที่ยอมรับของข้าพเจ้า แต่ข้าพเจ้าจะไม่ให้อภัยในทุกสิ่งที่ข้าพเจ้าถามท่าน จนกว่าท่านจะเสนอหลักฐานจากคัมภีร์ของอัลลอฮฺ(ซ.บ.)ที่มีในเรื่องนี้ต่อข้าพเจ้า”

ท่านอิมามมูซา(อฺ)กล่าวว่า

“จะอนุญาตให้ข้าพเจ้าตอบเลยไหม ?”

ฮารูนกล่าวว่า

“เอาซิ”

ท่านอิมามมูซา(อฺ)กล่าวว่า

“ข้าขอความคุ้มครองต่ออัลลอฮฺ(ซ.บ.)ให้พ้นจากชัยฏอนที่ถูกสาปแช่ง ด้วยพระนามของอัลลอฮฺ ผู้ทรงกรุณาปราณี ผู้ทรงเมตตาเสมอ

“...และส่วนหนึ่งจากเชื้อสายของเขานั้น ได้แก่ ดาวูดและซุลัยมาน และอัยยูบ และยูซุฟ และมูซาและในทำนองนี้เราตอบแทนแก่ผู้ทำความดีอีกทั้งซะกะรียา และอีซา...”

(อัล-อันอาม: 84)

“โอ้ ท่านอะมีรุลมุอ์มินีน ใครกันเล่าที่เป็นบิดาของท่านนบีอีซา ?”

ฮารูน ร่อชีดตอบว่า

“ท่านนบีอีซา ไม่มีบิดา”

ท่านอิมามมูซา(อฺ)กล่าวว่า

“อันที่จริงแล้ว พวกเรานับลำดับให้ท่านนบีอีซา(อฺ)ว่าท่านเป็นลูกหลานของบรรดานบีต่างๆ จากสายสกุลของมัรยัม(อฺ) ทำนองเดียวกัน พวกเราก็สืบต่อการเป็นเชื้อสายของนบี(ศ)จากสายสกุลด้านท่านหญิง

ฟาฏิมะฮฺ(อฺ) จะให้บอกหลักฐานเพิ่มเติมอีกไหม ท่านอะมีรุ้ลมุอ์มินีน ?”

ฮารูนกล่าวว่า

“เอาซิ”

ท่านอิมามมูซา(อฺ)กล่าวว่า

“อัลลอฮฺ(ซ.บ.)มีโองการว่า :

“ดังนั้นถ้าใครโต้แย้งเจ้าในเรื่องนั้น หลังจากที่ความรู้มีมายังเจ้าแล้ว ก็จงกล่าวเถิดว่า มาซิท่านทั้งหลาย เราจะเรียกลูกๆ ของเราและลูกๆ ของพวกท่านและเรียกสตรีของเรา และสตรีของพวกท่าน และตัวของเราและตัวของพวกท่าน ต่อจากนั้น เรามาสาบานกัน โดยที่เราขอให้การสาปแช่งของ

อัลลอฮฺมีแก่ผู้ปฏิเสธ”

(อาลิอิมรอน: 61)

“ในครั้งนั้น ท่านนบี(ศ)ไม่ได้เรียกใครแม้สักคนเดียวให้เข้าไปอยู่ใต้ผ้ากิซาอ์ร่วมกับท่าน(ศ) และเมื่อตอนทำการสาบานกับพวกนะศอรอนอกจากท่านอฺะลี บิน อะบีฏอลิบ (อฺ) ท่านหญิงฟาฏิมะฮฺ (อฺ) ท่านฮะซัน (อฺ) และท่านฮุเซน (อฺ) แล้วไม่มีใครอื่นอีก

จึงแปลความหมายโองการของอัลลอฮฺ (ซ.บ.) ที่ว่า

“ลูกๆ ของเรา” ได้ว่าหมายถึง ‘ท่านฮะซันและท่านฮุเซน”

ส่วน “สตรีของเรา” หมายถึง “ท่านหญิงฟาฏิมะฮฺ”

และ “ตัวของเรา” หมายถึง “ท่านอิมามอฺะลี บินอะบีฏอลิบ”นั่นเอง” (2)

(2) เล่มเดียวกัน หน้า 49.

## ถาม~ตอบ

## เรื่องที่ 3

ท่านรอฮิบได้ถามท่านอิมามมูซา กาซิม(อฺ)ว่า

“รากของต้นฏูบาเป็นอย่างไรในสายตระกูลของอีซา ? เมื่อพวกท่านอยู่ในสายตระกูลของมุฮัมมัด แล้วแตกกิ่งก้านสาขาออกไปทุกสาย”

ท่านอิมามมูซา(อฺ)ตอบว่า

“ดวงอาทิตย์นั้น แสงของมันสาดไปถึงที่ต่างๆ ทุกแห่งหน และทุกพื้นที่ทั้งๆ ที่มันอยู่ในชั้นฟ้า”

เขากล่าวว่า

“แต่ในสวนสวรรค์นั้น อาหารมิได้บกพร่องด้วยการกินเลยจริงไหม?”

ท่านอิมามมูซา(อฺ)ตอบว่า

“แสงสว่างในโลกนี้ไม่สามารถทำให้อะไรในสวรรค์บกพร่องไปได้เลย”

เขากล่าวว่า

“ในสวนสวรรค์มีร่มเงาที่ทอดยาวอยู่เป็นนิจใช่หรือไม่ ?”

ท่านอิมามมูซา(อฺ)กล่าวว่า

“ช่วงเวลาก่อนดวงอาทิตย์ขึ้น ทุกสิ่งจะเป็นเงาทอดยาว

พระองค์ตรัสว่า :

“เจ้าไม่เห็นดอกหรือว่า พระผู้อภิบาลของเจ้าได้ทรงทอดร่มเงาให้ยาวออกไปอย่างไร”

(อัล-ฟุรกอน: 45)

เขาถามอีกว่า

“แล้วจริงหรือที่ว่า การกิน การดื่มในสวนสวรรค์นั้นจะไม่ทำให้ขับถ่ายและไม่ปัสสาวะ ?”

ท่านอิมาม(อฺ)ตอบว่า

“ก็เหมือนทารกที่อยู่ในครรภ์นั่นเอง ?”

เขาถามอีกว่า

“จริงหรือที่ว่า ชาวสวรรค์ จะมีคนรับใช้ที่คอยบริการตามความประสงค์โดยมิต้องสั่งงาน”

ท่านอิมามมูซา(อฺ)กล่าวว่า

“เมื่อเวลาที่คนเราต้องการสิ่งใด อวัยวะในร่างกายจะรับรู้สิ่งนั้นและจะทำให้ตามความประสงค์ โดยที่เจ้าของไม่ต้องออกคำสั่ง ?”

เขาถามอีกว่า

“กุญแจสวรรค์ทำด้วยทองคำหรือทำด้วยเงิน ?”

ท่านอิมามมูซา(อฺ)กล่าวว่า

“กุญแจสวรรค์อยู่ที่วาจาของคนเรา ที่กล่าวว่า “ลาอิลาฮะ อิลลัลลอฮฺ”(ไม่มีพระเจ้าอื่นใด นอกจากอัลลอฮฺ)”

รอฮิบกล่าวว่า

“จริงของท่าน”

แล้วเขาก็เข้ารับอิสลาม เข้าร่วมกับอิมามมูซา(อฺ)(3)

(3) อัล-มะนากิบ เล่ม 2 หน้า 374.

## ถาม~ตอบ

## เรื่องที่ 4

ท่านอิมามมูซา กาซิม(อฺ) ถูกถามถึงเรื่อง ‘ความยะกีน’

ท่าน(อฺ)ตอบว่า

“ความยะกีน หมายถึงการยอมมอบหมายตนเองยังอัลลอฮฺ(ซ.บ.) การสวามิภักดิ์ต่ออัลลอฮฺ(ซ.บ.) การพึงพอใจในการกำหนด (ก่อฎอ) ของอัลลอฮฺ (ซ.บ.) และถือว่าอำนาจทั้งมวลขึ้นอยู่ ณ อัลลอฮฺ (ซ.บ.)” (4)

(4) ตะฮัฟฟุล-อุกูล หน้า 301.

## ถาม~ตอบ

## เรื่องที่ 5

ท่านอิมามมูซา(อฺ)ถูกถามเกี่ยวกับความหมายของ “อัลลอฮฺ”

ท่าน(อฺ)ตอบว่า

“ผู้ทรงควบคุมบริหารกิจการทั้งเล็กที่สุดและยิ่งใหญ่ที่สุด”(5)

(5) อุศูลุล-กาฟี เล่ม 1 หน้า 115.

## ถาม~ตอบ

## เรื่องที่ 6

ท่านอิมามมูซา กาซิม(อฺ)ถูกถามเกี่ยวกับเรื่องของชายคนหนึ่งที่กล่าวว่า

“ขอสาบานต่ออัลลอฮฺว่า

“ฉันจะบริจาคด้วยทรัพย์สินอย่างมากมาย”

ว่าเขาควรจะบริจาคอย่างไร ?”

ท่านอิมาม(อฺ)ตอบว่า

“ถ้าคนสาบานเป็นเจ้าของฝูงแกะ เขาจะต้องบริจาคแกะ 84 ตัว ถ้าเป็นผู้ครอบครองเงินดิรฮัม เขาจะต้องบริจาค 84 ดิรฮัม หลักฐานในเรื่องนี้อยู่ที่โองการหนึ่งของอัลลอฮฺ (ซ.บ.) ที่ว่า:

“และแน่นอนที่สุด อัลลอฮฺ(ซ.บ.)ทรงให้ความช่วยเหลือต่อสูเจ้าที่อยู่ตามบ้านเมืองอันมากมาย”

(อัต-เตาบะฮฺ: 25)

กล่าวคือ จำนวนบ้านเมืองในเขตของท่านศาสนทูตแห่งอัลลอฮฺ(ศ) ก่อนที่โองการนี้จะถูกประทานลงมานั้นมี 84 แห่ง (6)

(6) บิฮารุล-อันวารฺ เล่ม 11 หน้า 353

## ถาม~ตอบ

## เรื่องที่ 7

ท่านอิมามมูซา กาซิม(อฺ)ถูกถามเกี่ยวกับ ‘การที่ชายคนหนึ่งขุดสุสานของผู้ตาย และตัดคอของผู้ตาย แล้วเอาผ้ากะฝั่นที่ห่อไปว่าจะมีการตัดสินอย่างไร?”

.

ท่านอิมาม(อฺ)ตอบว่า

“ต้องตัดมือเยี่ยงคนลักขโมย เพราะเขาลักผ้ากะฝั่น และต้องปรับเงิน 100 ดีนารฺ เพราะตัดศีรษะคนตาย เพราะเราต้องถือว่า คนตายอยู่ในฐานะเสมือนทารกในครรภ์มารดาที่ยังไม่ได้เป่าวิญญาณ” (7)

(7) บิฮารุล-อันวารฺ เล่ม 11 หน้า 253.

## ถาม~ตอบ

## เรื่องที่ 8

ท่านอะบูอะฮฺมัดแห่งคุรอซานได้ถามท่าน(อฺ)ว่า

“การเป็นกุฟรฺ(ผู้ปฏิเสธพระผู้เป็นเจ้า)กับการตั้งภาคี(ชิริกฺ)นั้นอันไหนมาก่อนกัน”

ท่านอิมามมูซา(อฺ)กล่าวว่า

“ท่านมีอะไรกับปัญหานี้หรือ ข้าพเจ้าเคยสัญญากับท่านไว้อย่างไรบ้างในเรื่องการสนทนากับผู้คนทั้งหลาย ?”

ท่านอะบูอะฮฺมัดกล่าวว่า

“ท่านฮิชาม บินฮะกัม สั่งข้าพเจ้าให้ถามท่าน”

ท่านอิมามมูซา กาซิม(อฺ)ตอบว่า

“การที่กุฟรฺคือสิ่งที่มาก่อน กุฟรฺคนแรกได้แก่อิบลิส

(ดังกุรอานกล่าวว่า)

“เขาดื้อรั้นและเย่อหยิ่ง และเป็นหนึ่งในมวลผู้ปฏิเสธ”

(อัล-บะกอเราะฮฺ: 34)(8)

(8) บิฮารุล-อันวารฺ เล่ม 17 หน้า 203.

## ถาม~ตอบ

## เรื่องที่ 9

ชาวคริสเตียนคนหนึ่งเดินทางมาเข้าพบค่อลีฟะฮฺร่อชีด เขามีชื่อว่า นะฟีอฺเป็นคนเฉลียวฉลาด วันนั้นเขาปรากฏตัวที่หน้าประตูวังของ “อัร-รอชิด” และมีผู้ติดตามเขาคือ อับดุลอะซีซ บินอุมัร บินอับดุลอะซีซก็เข้ามาพบด้วย ส่วนท่านอิมามมูซา บิน ญะอฺฟัร(อฺ)ก็ได้เดินทางเข้ามาพร้อมกับลาตัวหนึ่ง คนเฝ้าประตูให้การต้อนรับอย่างดี และให้เกียรติกว่าคนอื่นๆ ในที่นั้น พร้อมกับอนุญาตให้ท่าน(อฺ)เข้ามาอย่างรวดเร็ว

นะฟีอฺได้ถามอับดุลอะซีซว่า

“ชายผู้นี้เป็นใคร ?”

อับดุลอะซีซตอบว่า

“ท่านยังไม่รู้จักเขาอีกหรือ? ชายคนนี้คือผู้อาวุโสของตระกูลอะบูฏอลิบ นี่แหละคือท่านมูซา บินญะอฺฟัร(อฺ)”

นะฟีอฺกล่าวว่า

“ข้าพเจ้าแปลกใจกับคนเหล่านี้เป็นอันมาก ที่ให้เกียรติกับคนๆ นี้อย่างลึกซึ้งถึงขนาดถ้าเขาจะให้คนเหล่านี้นอนราบไปบนเตียง เขาก็ทำได้ แต่คอยดูเถอะ ถ้าเขาออกมาเมื่อไหร่ฉันจะสบประมาทเขาให้ดู”

อับดุลอะซีซกล่าวกับเขาว่า

“ท่านอย่าทำเช่นนั้นเลย เพราะบรรดาอะฮฺลุลบัยตฺนั้น เมื่อมีใครระรานพวกเขาด้วยถ้อยคำใดๆ พวกเขาจะฝากความต่ำต้อยตลอดกาลไว้กับคนๆ นั้น”

เมื่อท่านมูซา(อฺ)ออกมา นะฟีอฺถือโอกาสเข้าไปดึงเชือกลาของท่าน(อฺ) แล้วกล่าวว่า

“เจ้าเป็นใคร ?”

ท่านอิมามมูซา(อฺ)กล่าวว่า

“นี่เจ้า...ถ้าหากว่าเจ้าต้องการจะรู้ถึงเชื้อสาย ฉันจะบอกให้รู้ว่า ฉันคือบุตรของมุฮัมมัด ฮะบีบุลลอฮฺ(ผู้เป็นที่รักของอัลลอฮฺ) บุตรของอิสมาอีล

ซะบีฮุลลอฮฺ(ผู้ถูกเชือดโดยคำสั่งของอัลลอฮฺ)บุตรของอิบรอฮีม คอลีลุลลอฮฺ(ผู้ใกล้ชิดอัลลอฮฺ) ถ้าท่านต้องการจะรู้ถึงบ้านเกิดเมืองนอน ฉันก็จะบอกว่า มันเป็นเมืองที่อัลลอฮฺ(ซ.บ.)ทรงบัญญัติไว้ให้แก่เจ้า(ถ้าหากท่านเป็นมุสลิม) และบรรดามุสลิมไปทำฮัจญ์ที่นั่น ถ้าเจ้าต้องการจะรู้ถึงความภาคภูมิใจ

ขอสาบานต่ออัลลอฮฺ(ซ.บ.)ว่า มุชริก(ผู้ตั้งภาคี)ของกลุ่มชนของฉัน มุสลิมของกลุ่มชนของเจ้าจะไม่รู้สึกเพียงพอเลย จนกว่าเขากล่าวว่า :

โอ้ มุฮัมมัด จงออกมาเพื่อพวกเรา เราก็จะรู้สึกเพียงพอแล้วจากพวกกุเรช

...จงถอยออกไปให้ห่างจากลาเถิด”

ว่าแล้วชาวคริสเตียนคนนั้นก็ถอยออกห่าง ด้วยอาการตื่นตกใจ แล้วผละจากไปอย่างคนแพ้พ่าย

อัลดุลอะซีซกล่าวกับเขาว่า

“ฉันบอกท่านแล้วมิใช่หรือ ?”(9)

(9) บิฮารุ้ล-อันวารฺ เล่ม 17 หน้า 206.

## ถาม~ตอบ

## เรื่องที่ 10

ท่านฟัฏลฺ บินร่อบีอฺได้กล่าวว่า : ครั้งหนึ่งฮารูน รอชีดได้เข้าไปทำฮัจญ์ โดยเริ่มต้นด้วยการฏอวาฟ โดยที่คนทั่วไปถูกสั่งห้ามในเวลาช่วงนั้น เพราะเขาต้องการจะทำคนเดียว ในขณะที่เขาทำอย่างนั้นอยู่ ก็มีชาวอาหรับคนหนึ่งรีบเร่งออกมายังบัยตุลลอฮฺ ทำการฏอวาฟพร้อมกับเขา

ยามได้เข้าไปกล่าวกับเขาว่า

“นี่เจ้าจงถอยออกไปให้พ้นจากท่านคอลีฟะฮฺก่อนเถิด”

ชาวอาหรับผู้นั้นแสดงอาการไม่พอใจ พร้อมกับกล่าวว่า

“แท้จริงอัลลอฮฺ(ซ.บ.)ทรงให้สิทธิเสมอภาคแก่มวลมนุษย์ในสถานที่แห่งนั้น โดยทรงมีโองการว่า :

“ทั้งผู้ที่อยู่ในเขตและนอกเขตล้วนเสมอเหมือนกันในสถานที่นี้”

(อัล-ฮัจญ์: 25)

ฮารูนสั่งให้ยามระงับการสกัดกั้นเขา ดังนั้นเมื่อรอชีดเวียนฏอวาฟ

ชาวอาหรับผู้นั้นก็ฏอวาฟนำหน้าเขาไปทุกรอบจนเมื่อไปถึงหินดำ

เขารุดหน้าออกไปเพื่อจะจูบ แต่ชาวอาหรับผู้นั้นก็แย่งเข้าทำการจูบก่อน ต่อมารอชีดหันไปที่อัล-มะกอมเพื่อทำนมาซ ชาวอาหรับคนนั้นก็นมาซ

เบื้องหน้าเขา ครั้นเมื่อฮารูน รอชีดเสร็จจากการนมาซเขาได้ให้คนไปเรียกชาวอาหรับผู้นั้นมา

ยามกล่าวกับชาวอาหรับผู้นั้นว่า

“จงตอบรับท่านอะมีรุ้ลมุอ์มินีน”

ชายคนนั้นตอบว่า

“ถ้าฉันมีธุระกับเขา ฉันจะไปหาเขาเอง แต่ถ้าเขามีธุระกับฉัน เขาต้องมาหาฉัน”

ยามกล่าวว่า

“จริงของท่าน”

ครั้นแล้วฮารูนก็เข้าไปหาเขา พลางกล่าวสลาม ฮารูนกล่าวว่า

“โอ้ชายอาหรับเอ๋ย จะให้นั่งด้วยได้ไหม ?”

ชาวอาหรับกล่าวว่า

“จำเป็นอะไรแก่ฉันที่จะต้องขออนุญาตนั่ง เพราะนี่เป็นบ้านของ

อัลลอฮฺ(ซ.บ.) ที่ทรงประทานมาให้แก่ปวงบ่างของพระองค์ ถ้าท่านต้องการนั่งก็นั่ง ถ้าท่านต้องการไปก็ไป”

ฮารูนได้นั่งลง แล้วกล่าวว่า

“โอ้ ชายอาหรับเอ๋ย คนอย่างท่านนี้ถือว่าดูหมิ่นราชวงศ์ใช่ไหม ?”

เขาตอบว่า

“ใช่”

ฮารูนกล่าวว่า

“ฉันขอถามท่านสักอย่างหนึ่ง ถ้าตอบไม่ได้ฉันจะให้ท่านเดือดร้อน”

เขากล่าวว่า

“เป็นการถามในฐานะผู้ต้องการรู้หรือว่าแกล้งถาม”

ฮารูนกล่าวว่า

“เป็นการถามในฐานะผู้ต้องการรู้”

เขากล่าวว่า

“เชิญนั่งในที่ของผู้ถาม และจงถาม”

ฮารูนกล่าวว่า

“กฎข้อบังคับ(ฟัรฎู)ของท่านมีอะไรบ้าง ?”

เขากล่าวว่า

“แท้จริงกฎข้อบังคับ(ฟัรฎู)ที่อัลลอฮฺ(ซ.บ.)ทรงเมตตาให้แก่ท่านนั้นมี 1 ประการ, 5ประการ, 17 ประการ, 34 ประการ และ 94 ประการ, 153 ประการใน 17 ประการ, ใน 12 ประการมี1 ประการ, ใน 40 มี 1, และใน 200 มี 5, เวลาทั้งหมดมี 1 ประการ และ 1 ประการต่อ 1 ประการ”

ฮารูน รอชีด หัวเราะเยาะพลางกล่าวว่า

“ผิดไปแล้ว ฉันถามท่านเกี่ยวกับกฎข้อบังคับ(ฟัรฎู)ของท่าน แต่ท่านกลับคำนวณตัวเลขให้ฉันฟัง”

เขากล่าวว่า

“ท่านยังไม่รู้ดอกหรือว่า เรื่องของศาสนาทุกประการย่อมมีการคำนวณ ในเมื่ออัลลอฮฺ(ซ.บ.) ทรงดำเนินการต่าง ๆ กับมวลมนุษย์ด้วยการคำนวณ”

หลังจากนั้นเขาได้อ่านโองการที่ว่า :

“ถึงแม้มันจะมีน้ำหนักเพียงเมล็ดผักกาด เราก็จะนำมันมาแสดงให้ปรากฏ เพียงพอแก่เราแล้วซึ่งการคำนวณ”

(อัล-อันบิยาอ์: 47)

ฮารูนกล่าวว่า

“ดังนั้น จงอธิบายสิ่งที่ท่านพูดมาซิ ไม่เช่นนั้น ฉันจะสั่งฆ่าท่านระหว่างศอฟากับมัรวะฮฺนี่แหละ”

ยามคนนั้นกล่าวว่า

“ขอให้ยกชีวิตเขาไว้เพื่ออัลลอฮฺ(ซ.บ.)เถิด และขอให้เห็นแก่สถานที่มะกอมแห่งนี้”

ชายอาหรับคนนั้นหัวเราะในคำพูดอันนั้น ฮารูน รอชีดกล่าวว่า

“ท่านหัวเราะอะไร หรือคนอาหรับ”

เขากล่าวว่า

“ฉันแปลกใจต่อท่านทั้งสองมาก เพราะไม่รู้ว่า ใครกันแน่ที่โง่กว่ากัน คนหนึ่งขอให้ชะลอความตายในขณะที่วาระสุดท้ายมาถึง ส่วนอีกคนหนึ่งขอให้เอาชีวิตในขณะที่วาระสุดท้ายยังมาไม่ถึง”

ฮารูน รอชีดกล่าวว่า

“อธิบายสิ่งที่ท่านพูดซิ”

เขากล่าวว่า

“ที่ฉันพูดว่า กฎข้อบังคับมี 1 ประการนั้นคือ “ศาสนาอิสลาม” ทั้งระบบมีเพียงประการเดียว

และเขาต้องนมาซ 5 เวลา นั่นคือ 17 ร็อกอะฮฺ 34 สุญูด และ 94 ตักบีรฺ และ 153 ตัสบีฮฺ ส่วนที่ฉันกล่าวว่าใน 12 ประการ มี 1 ประการนั้น ได้แก่ การถือศีลอดในเดือนร่อมะฏอน 1 เดือนจากเดือนทั้งหมดที่มี 12 เดือน ที่ฉันกล่าวว่าใน 40 มี 1 นั้นก็คือการที่ใครครอบครองเงินไว้ 40 ดีนารฺ

อัลลอฮฺ(ซ.บ.) กำหนดให้เขาต้องแจกจ่ายออกไป 1 ดีนารฺ และที่ฉันกล่าวว่า ใน 200 มี 5 นั้น

ได้แก่ ในทรัพย์สินที่ท่านครอบครอง 200 ดิรฮัม อัลลอฮฺ (ซ.บ.) ทรงมีบทบัญญัติให้จ่าย 5 ดิรฮัม ส่วนที่ว่าเวลาทั้งหมดมี 1 ประการ ได้แก่การทำ “ฮัจญะตุ้ลอิสลาม”(สำหรับผู้ที่มีความสามารถและอยู่ในเงื่อนไขที่ต้องทำฮัจญ์ชั่วชีวิต 1 ครั้ง) และที่ว่า 1 ประการต่อ 1 ประการคือ (ผู้ใดหลั่งเลือดของบุคคลอื่น 1 ชีวิต ไม่เป็นธรรม จำเป็นจะต้องหลั่งเลือดของเขาเช่นกัน

ดังที่อัลลอฮฺ(ซ.บ.)ตรัสว่า : “ชีวิตต่อชีวิต”

ฮารูนกล่าวขึ้นว่า

“เขาเก่งจริง ๆ มอบเงินให้เขา 1 ถุง”

ชายคนนั้นถามขึ้นว่า

“ฉันสมควรได้รับถุงเงินนั้นจากการพูดหรือคำถาม”

ฮารูนตอบว่า

“จากการพูด”

ชาวอาหรับผู้นั้นกล่าวอีกว่า

“ฉันขอถามท่านสัก 1 คำถาม ถ้าท่านตอบได้ รางวัลจะเป็นของท่านซึ่งท่านจะต้องบริจาคมันไปในสถานที่อันทรงเกียรตินี้ แต่ถ้าท่านตอบไม่ได้ ท่านจะต้องจ่ายรางวัลเพิ่มมาอีกส่วนหนึ่ง ซึ่งฉันจะจ่ายให้แก่คนยากจนในหมู่ของฉัน”

ฮารูน รอชีดได้สั่งให้นำรางวัลออกมา แล้วกล่าวว่า

“จงถามในสิ่งที่ท่านอยากถาม”

ชายอาหรับผู้นั้นกล่าวว่า

“จงบอกเรื่องแมลงปีกแข็งสีดำว่า มันจะป้อนอาหารหรือให้นมลูกของมันอย่างไร ?”

ฮารูน รอชีดสะดุ้ง พลางกล่าวว่า

“คนอาหรับเอ๋ย ใครเขาถามปัญหาอย่างนี้กันบ้าง ?”

ชายอาหรับผู้นั้นกล่าวว่า

“ฉันได้ยินคนที่เคยได้ยินท่านศาสนทูต(ศ)ที่ได้กล่าวว่า

“ใครที่เป็นผู้ปกครองของหมู่ชนใด เขาจะต้องมีสติปัญญาที่เข้ากันได้กับคนหมู่นั้น ท่านเป็นผู้นำในประชาชาตินี้จำเป็นจะต้องไม่ถูกถามปัญหา

ใดๆ เกี่ยวกับศาสนาของท่าน และไม่ต้องถูกถามถึงเรื่องหลักฟัรฎูต่างๆ ด้วย นอกจากต้องคอยเป็นฝ่ายถามอย่างเดียวเท่านั้นหรือ ? แล้วท่านมีคำตอบในเรื่องนี้หรือเปล่า ?”

ฮารูน รอชีดกล่าวว่า

“ขอให้อัลลอฮ์(ซ.บ.)เมตตาท่านเถิด ข้าพเจ้าตอบไม่ได้ ดังนั้นจงอธิบายสิ่งที่ท่านกล่าวเถิด และจงเอารางวัลไปสองเท่า”

ชายอาหรับผู้นั้นกล่าวว่า

“แท้จริง อัลลอฮฺ(ซ.บ.)นั้น เมื่อพระองค์ทรงสร้างโลก พระองค์ทรงสร้างสัตว์โลกทั้งชนิดที่ไม่มีเลือดและไม่มีมูล พระองค์ทรงสร้างมาจากดิน และทรงบันดาลให้มันมีเครื่องยังชีพและชีวิต

การเป็นอยู่ของมันมาจากดิน เมื่อตัวอ่อนแยกออกมาจากผู้ให้กำเนิดมัน แม่ของมันไม่ได้ป้อนอาหาร และนมใด ๆ การเป็นอยู่ของมันทั้งหมดมาจากดิน”

ฮารูน รอชีดกล่าวว่า

“ขอสาบานด้วยพระนามของอัลลอฮฺว่า ไม่เคยมีใครเคยผ่านการทดสอบกับคำถามอย่างนี้”

ชายอาหรับคนนั้นรับเอารางวัลแล้วเดินออกไป คนทั้งหลายเดินตามหลังเขาไปด้วย แล้ว

ถามไถ่ถึงชื่อของเขา ปรากฏว่า ชื่อเขาคือ มูซา บินญะอฺฟัร(อฺ) เมื่อคนมาบอกเช่นนั้นแก่ฮารูน รอชีด

เขาได้กล่าวว่า

“ขอสาบานด้วยพระนามของอัลลอฮฺว่า แน่นอนใบไม้นี้สมควรแล้วที่ต้องมาจากต้นไม้ต้นนั้น”(10)

(10) บิฮารุ้ล-อันวารฺ เล่ม 11 หน้า 275.

## ถาม~ตอบ

## เรื่องที่ 11

มีชายคนหนึ่งกล่าวถึงเรื่องที่คนกลุ่มหนึ่งแอบอ้างว่า

“แท้จริงอัลลอฮฺ(ซ.บ.)จะเสด็จลงมาสู่ชั้นฟ้าแห่งโลกดุนยา”

ท่านอิมามมูซา กาซิม(อฺ)กล่าวว่า

“แท้จริงอัลลอฮฺ(ซ.บ.)จะไม่เสด็จลงมา เพราะการประจักษ์แจ้งของพระองค์ในสิ่งที่อยู่ใกล้หรือไกลนั้นเท่าเทียมกัน ความไกลมิได้ไกลจากพระองค์เลย และความใกล้มิได้ใกล้ต่อพระองค์เลย

พระองค์ไม่มีความต้องการต่อสิ่งใดทั้งสิ้น แต่ทุกสิ่งต้องการพระองค์ พระองค์ผู้ทรงครอบครองความสมบูรณ์ทั้งมวล ไม่มีพระเจ้าอื่นใดนอกจากอัลลอฮฺ(ซ.บ.) พระองค์คือผู้ทรงมีอานุภาพ ทรงมีวิทยปัญญา

ส่วนคำกล่าวว่า ของพวกที่พรรณนาถึงคุณลักษณะของอัลลอฮฺ(ซ.บ.) ที่กล่าวว่า “อัลลอฮฺ(ซ.บ.) เสด็จลงมานั้น” จะขอกล่าวว่า

“พระองค์ทรงสูงส่งยิ่งกว่าเรื่องนี้ การกล่าวเช่นนั้น เป็นการลดหย่อนและเป็นการเพิ่มเติมให้แก่อัลลอฮฺ(ซ.บ.) สิ่งที่เคลื่อนไหวอยู่ทุกอย่างนั้นย่อมต้องการผู้ทำให้เกิดความเคลื่อนไหว ดังนั้น ผู้ใดสงสัยในเรื่องของอัลลอฮฺ(ซ.บ.) ด้วยความสงสัยอย่างใดอย่างหนึ่งเท่ากับเขาเสียหายไปแล้ว

ดังนั้นจะระวังระไวในเรื่องคุณลักษณะของอัลลอฮฺ(ซ.บ.) ต่อการที่กล่าวออกไปในลักษณะที่กำหนดใดๆ ทำให้เกิดความบกพร่อง หรือเกิดการต่อเติม หรือเกิดความเคลื่อนไหว และเสด็จลงมาสถิตย์ หรือประดับยืนอยู่หรือนั่งอยู่เฉยๆ เพราะแท้จริงอัลลอฮฺ(ซ.บ.)ทรงยิ่งใหญ่เกินจากการกล่าวถึงคุณลักษณะใดๆ”(11)

(11) อัล-เอียะฮฺติยาจญ์ เล่ม 2 หน้า 156.

## ถาม~ตอบ

## เรื่องที่ 12

ท่านดาวูด บินก่อบีเศาะฮฺกล่าวว่า : ข้าพเจ้าได้ยินท่านอิมามริฏอ(อฺ)กล่าวว่า บิดาของข้าพเจ้าถูกถามว่า

“อัลลอฮฺ(ซ.บ.)ทรงยับยั้งกิจการใดๆ ที่ทรงบัญชาไปแล้วด้วยหรือ? หรือว่าทรงห้ามในกิจการใดๆ ที่ทรงมีความประสงค์ หรือว่าพระองค์ทรงช่วยเหลือใด ๆ ที่พระองค์ไม่ทรงต้องการ ?”

ท่านอิมามมูซา(อฺ)กล่าวว่า

“ที่ท่านถามว่า อัลลอฮฺ(ซ.บ.)ทรงยับยั้งกิจการใดๆ ที่ทรงบัญชาไปแล้วด้วยหรือ ? นั้น ขอตอบว่า จะเป็นอย่างนั้นไปมิได้ เพราะถ้าหากเป็นไปอย่างนั้นก็เท่ากับพระองค์ย่อมจะต้องทรงยับยั้งมิให้อิบลีสกราบนบีอาดัม(อฺ) และถ้าทรงยับยั้งอิบลีซโดยให้มีเหตุอุปสรรคจากพระองค์

พระองค์ก็จะไม่ทรงสาปแช่งอิบลีส ส่วนประเด็นที่ท่านถามว่า พระองค์ทรงห้ามในกิจการใดๆ ที่พระองค์ทรงมีความประสงค์ด้วยหรือ ?”

ก็ขอตอบว่า จะเป็นอย่างนั้นไปมิได้ เพราะถ้าหากเป็นไปอย่างนั้น ก็เท่ากับว่า เมื่อทรงห้ามนบีอาดัม(อฺ)มิให้รับประทานผลไม้นั้นแล้ว พระองค์ทรงมีความประสงค์จะให้เขารับประทานมัน? และถ้าพระองค็ทรงประสงค์ให้นบีอาดัม(อฺ)รับประทานผลไม้นั้นแล้ว พระองค์ก็จะไม่ทรงมีโองการว่า :

“และอาดัมได้ละเมิด ดังนั้นเขาจึงผิดพลาด”

(ฎอฮา: 121)

ขอสาบานด้วยพระนามของอัลลอฮฺว่า เป็นไปมิได้ที่ว่า พระองค์จะทรงบัญชาสิ่งหนึ่งแต่มีความประสงค์อีกอย่างหนึ่ง

ส่วนประเด็นที่ท่านถามว่า : พระองค์ทรงช่วยเหลือในกิจการที่พระองค์มิทรงปรารถนาด้วยหรือ ?”

ขอตอบว่า จะเป็นอย่างนั้นไปมิได้ และอัลลอฮฺ(ซ.บ.)ทรงสูงส่งเกินกว่าการที่จะช่วยเหลือให้เกิดการสังหารบรรดานบีต่างๆ ช่วยเหลือให้มีการปฏิเสธพวกเขาเหล่านั้น และการสังหารอิมามฮุเซนและบุตรหลานจำนวนมากเหล่านั้น จะเป็นไปได้อย่างไรที่จะทรงช่วยเหลือในสิ่งที่พระองค์ไม่ปรารถนา แน่นอนพระองค์ทรงเตรียมไฟนรกญะฮันนัมไว้สำหรับผู้ฝ่าฝืนและทรงสาปแช่งผู้ที่ปฏิเสธการปฏิบัติตามพระองค์

หากเป็นไปได้ว่าพระองค์ทรงช่วยเหลือในสิ่งที่พระองค์ไม่ทรงปรารถนาก็เท่ากับว่า ทรงให้ความช่วยเหลือฟิรเอาว์นในเรื่องการเป็นผู้ปฏิเสธ และที่เขาอ้างตนว่า เป็นพระผู้เป็นเจ้าในสากลโลก ท่านเห็นด้วยกระนั้นหรือ ที่อัลลอฮฺ(ซ.บ.)ทรงปรารถนาให้ฟิรเอาว์นอ้างตนเองว่าเป็นพระผู้เป็นเจ้า ? ผู้ใดที่กล่าวอย่างนั้นจะต้องขออภัยโทษ เขาจะต้องขออภัยโทษต่ออัลลอฮฺ(ซ.บ.) เนื่องจากการกล่าวเท็จต่อพระองค์ มิเช่นนั้นเขาจะต้องถูกตัดคอ”(12)

(12) อ้างเล่มเดิม หน้า 158.

## ถาม~ตอบ

## เรื่องที่ 13

ฮารูน รอชีดถามท่านอิมามมูซา กาซิม(อฺ)ว่า

“ทำไมพวกท่านจึงมีเกียรติยศยิ่งกว่าเรา ทั้ง ๆ ที่เราและพวกท่านต่างก็มาจากตระกูลเดียวกัน คือลูกหลานของอับดุลมุฏฏอลิบ ทั้งเราและพวกท่านเป็นหนึ่งเดียวกัน พวกเราคือลูกหลานของอับบาส พวกท่านคือลูกหลานของอะบูฏอลิบ คนทั้งสองคือลุงของศาสนทูตแห่งอัลลอฮฺ(ศ)ความใกล้ชิดของเขาทั้งสองคนต่อท่านนบี(ศ)มีเท่าเทียมกัน ?”

ท่านอิมามมูซา กาซิม(อฺ)กล่าวว่า

“พวกเราใกล้ชิดกว่า”

ฮารูน รอชีดกล่าวว่า

“ใกล้ชิดกว่าอย่างไร ?”

ท่านอิมามมูซา กาซิม(อฺ)กล่าวว่า

“เพราะอับดุลลอฮฺกับอะบูฏอลิบนั้นร่วมพ่อแม่เดียวกัน

ส่วนอับบาสบรรพบุรุษของพวกท่านมิได้ร่วมมารดาเดียวกับอับดุลลอฮฺและอะบูฏอลิบ”

ฮารูน รอชีดกล่าวอีกว่า

“ทำไมพวกท่านอ้างว่าตนเองเป็นทายาทของท่านนบี(ศ)ทั้งๆ ที่ผู้เป็นลุงย่อมมีสิทธิเหนือผู้เป็นลูกของลุง และท่านศาสนทูต(ศ)นั้นได้เสียชีวิตลงในขณะที่อะบูฏอลิบได้เสียชีวิตไปก่อนแล้ว

ส่วนอับบาสคือลุงที่ยังมีชีวิตอยู่ ?”

ท่านอิมามมูซา กาซิม(อฺ)กล่าวตอบว่า

“ท่านอะมีรุลมุอ์มินีนจะไม่ถามคำถามนี้ได้ไหม แล้วถามเรื่องอื่นก็ได้ทั้งนั้นตามความประสงค์”

ฮารูน รอชีดกล่าวว่า

“ไม่ ท่านจะตอบหรือไม่ตอบ ?”

ท่านอิมามมูซา กาซิม(อฺ)กล่าวว่า

“ขอท่านรับรองความปลอดภัยแก่ข้าพเจ้าก่อน”

ฮารูน ร่อชีดกล่าวว่า

“ข้าพเจ้ารับรองความปลอดภัยแก่ท่าน ก่อนจะพูดอยู่แล้ว”

ท่านอิมามมูซา กาซิม(อฺ)กล่าวว่า

“ในคำสอนของท่านอฺะลี บินอะบีฏอลิบ(อฺ)นั้นมีอยู่ว่าสำหรับบุตรแห่งสายโลหิตไม่ว่าจะเป็นชายหรือหญิงย่อมไม่มีส่วนของมรดกให้แก่ใคร นอกจากบิดามารดา สามีและภรรยา และเมื่อมีบุตรแห่งสายโลหิตก็ไม่ต้องแบ่งมรดกใด ๆ ให้แก่ลุง คัมภีร์อันทรงเกียรติและหลักซุนนะฮฺก็มิได้กล่าวว่าอย่างนั้น นอกจากพวกตีมและพวกอะดี กับพวกบะนีอุมัยยะฮฺ เท่านั้นที่กล่าวว่า “ลุงคือบิดา”

ความเห็นของพวกเขาไม่ตรงกับความเป็นจริงและไม่มีแบบอย่างมาจากท่านศาสนทูตแต่อย่างใด

ใครก็ตามที่กล่าวโดยคำสอนของท่านอฺะลี(อฺ) ย่อมเป็นนักปราชญ์ที่มีหลักเกณฑ์ตัดสินที่แตกต่างกับ

หลักเกณฑ์ตัดสินของคนเหล่านั้น ท่านนูฮฺ บินดิรอจญ์เองก็ได้กล่าวในปัญหานี้ด้วยคำสอนของท่านอฺะลี(อฺ) และได้ตัดสินไปอย่างนั้น

เมื่อท่านอะมีรุ้ลมุอ์มินีนแต่งตั้งเขาให้เป็นผู้ปกครองชาวอียิปต์ ชาวกูฟะฮฺ ชาวบัศเราะฮฺ ท่านก็ดำเนินการตัดสินไปตามหลักการนี้”

ฮารูน รอชีดได้ออกคำสั่งให้นำคนที่สอนแย้งกับคำสอนนี้มาพบ เช่น ท่านซุฟยาน อัษเษารี ท่านอิบรอฮีม อัล-มาซินีและท่านฟาฎีล บินอิยาฎ ซึ่งคนเหล่านั้นยืนยันว่า

“นั่นคือคำสอนของท่านอฺะลี(อฺ)ในเรื่องนี้จริง”

เขาจึงกล่าวกับคนเหล่านั้นว่า

“แล้วทำไมพวกท่านจึงไม่สอนไปตามนั้น ในเมื่อนูฮฺ บินดิรอจญ์ ก็ตัดสินอย่างนั้น ?”

พวกเขากล่าวว่า

“เราถูกความจำเป็นบังคับ ท่านอะมีรุ้ลมุอ์มินีนก็เคยทราบเรื่องนี้จากคำสอนของบรรพชนรุ่นก่อน อันอ้างถึงคำสอนของท่านนบีมุฮัมมัด(ศ)ที่ว่า ‘อฺะลีคือผู้ตัดสินที่ดีที่สุดในหมู่พวกท่าน’

และท่านอุมัร บินค็อฏฏอบเองก็ได้กล่าวไว้เช่นกันว่า “อฺะลีคือผู้ตัดสินที่ดีที่สุดของเรา” เขาคือคนที่เป็นที่ยอมรับ เพราะเรื่องราวต่างๆ ทั้งหมดที่ท่านนบี(ศ)ได้กล่าวยกย่องสาวกของท่าน(ศ)นั้นมีอยู่ในตัวของท่านอฺะลีทั้งสิ้น เช่น ความเป็นเครือญาติ ความเคร่งครัดต่อบทบัญญัติ ความรู้อันเป็นเรื่องภายในแห่งหลักการตัดสิน”

ฮารูน รอชีดกล่าวว่า

“พูดต่อไปเถิด ท่านมูซาเอ๋ย”

ท่านอิมามมูซา (อฺ)กล่าวว่า

“ผู้ที่อยู่ในชุมนุมทั้งหลาย โดยเฉพาะฝ่ายของท่านมีความไว้วางใจได้ใช่ไหม ?”

ฮารูน รอชีดกล่าวว่า

“ไม่เป็นไร”

ท่านอิมามมูซา(อฺ)กล่าวว่า

“ท่านนบี(ศ)มิได้มอบมรดกให้แก่ใคร ถ้าไม่อพยพและจะไม่มอบหมายอำนาจให้นอกจากผู้ที่ได้อพยพ”

ฮารูนกล่าวว่า

“ท่านมีหลักฐานอะไร ?”

ท่านอิมามมูซา กาซิม(อฺ)กล่าวโองการของอัลลอฮฺ(ซ.บ.)ที่ว่า :

“และบรรดาผู้ที่ศรัทธาแต่ไม่อพยพนั้น เจ้าไม่ต้องมอบอำนาจการปกครองใด ๆ แก่พวกเขาจนกว่าพวกเขาจะอพยพ”

(อัล-อันฟาล: 72)

“และอันที่จริงแล้วลุงของฉันคือท่านอับบาส ไม่ได้ทำการฮิจเราะฮฺ(อพยพ)”

ฮารูนถามว่า

“ท่านมูซาเอ๋ย ท่านเคยกล่าวเรื่องนี้กับศัตรูคนใดของเรามาแล้วหรือไม่ หรือว่าเคยบอกพวกนักปราชญ์ฟุก่อฮาอ์ มาบ้างแล้ว ?”

ท่านอิมามมูซา(อฺ)กล่าวว่า

“ขอยืนยันต่ออัลลอฮฺ(ซ.บ.)ว่า ไม่ และยังไม่มีใครถามเรื่องนี้เลย นอกจากอะมีรุ้ลมุอ์มินีน”(13)

(13) อ้างเล่มเดิม หน้า 163.

## ถาม~ตอบ

## เรื่องที่ 14

ท่านอฺะลี บินยักฏีนกล่าวว่า คอลีฟะฮฺมะฮฺดีได้ถามอิมามมูซา กาซิม(อฺ)เกี่ยวกับเรื่องของ “สุราว่ามันเป็นสิ่งต้องห้ามตามคำสั่งในคัมภีร์ของอัลลอฮฺ(ซ.บ.)หรือเปล่า เพราะคนทั้งหลายรู้แต่เพียงว่า มีการสั่งห้ามเกี่ยวกับเรื่องนั้น แต่ไม่รู้ว่า ต้องห้ามตามศาสนบัญญัติหรือไม่ ?”

ท่านอิมามมูซา กาซิม(อฺ)กล่าวว่า

“มันเป็นข้อห้ามตามคัมภีร์ของอัลลอฮฺ(ซ.บ.) โอ้ ท่านอะมีรุล มุอ์มินีน”

ค่อลีฟะฮฺมะฮฺดีกล่าวว่า

“โอ้ ท่านอะบุลฮะซัน มันเป็นข้อห้ามตามคัมภีร์ของอัลลอฮฺ(ซ.บ.) จาก โองการใด ?”

ท่านอิมามมูซา(อฺ)กล่าวว่า

“อัลลอฮฺ(ซ.บ.)ทรงมีโองการว่า :

“อันที่จริง พระผู้อภิบาลของฉันทรงห้ามความชั่วทั้งประเภทที่เปิดเผย และประเภทซ่อนเร้นและห้ามความบาป และการละเมิดโดยไม่ชอบธรรม” (อัล-อะอฺรอฟ : 33)

หมายเหตุ

(จะเห็นได้ว่าท่านอิมามมูซา (อฺ) เรียกฮารูน ร่อชีดว่า “อะมีรุล มุอ์มินีน”

โดยเหตุผลของการตกอยู่ในภาวะจำยอม)

สำหรับคำว่า “ประเภทที่เปิดเผยนั้น” ได้แก่ การล่วงประเวณีอย่างเปิดเผยซึ่งเป็นความชั่วที่นิยมกันอย่างแพร่หลายในหมู่ชนผู้งมงาย

ส่วนคำว่า ‘ประเภทที่ซ่อนเร้น’ หมายถึง เรื่องของสตรีที่บิดาได้แต่งงานด้วยแล้ว เพราะคนในสมัยก่อนที่จะมีการแต่งตั้งนบี (ศ) นั้น ถ้าใครมีภรรยา แล้วตนเองได้ตายไป บุตรชายจะสามารถแต่งงานกับนางได้ ถ้านางมิใช่มารดาของตน ซึ่งอัลลอฮฺ (ซ.บ.) ทรงห้ามในเรื่องนี้

สำหรับคำว่า ‘ความบาป’ มันหมายถึง ‘สุรา’ เพราะอัลลอฮฺ (ซ.บ.) ทรงมีคำตรัสในที่อื่นว่า:

“พวกเขาถามเจ้า ในเรื่องสุราและการพนัน จงกล่าวเถิด ในเรื่องนั้นเป็นบาปอันใหญ่หลวง”

(อัล-บะกอเราะฮฺ: 219)

สำหรับคำว่า “ความบาป”ในคัมภีร์ของอัลลอฮฺ(ซ.บ.) ณ ที่นี้ หมายถึง “สุราและการพนัน” และมันเป็นบาปใหญ่ ดังคำตรัสของอัลลอฮฺ(ซ.บ.)”

ค่อลีฟะฮฺมะฮฺดีกล่าวว่า

“โอ้อฺะลี บินยักฏีน ขอสาบานต่ออัลลอฮฺว่า นี่คือคำวินิจฉัยของพวกตระกูลฮาชิม”

ท่านอฺะลี บินยักฏีนกล่าวว่า

“ท่านพูดความจริง ขอสาบานต่ออัลลอฮฺ โอ้ ท่านอะมีรุลมุอ์มินีน มวลการสรรเสริญเป็นของอัลลอฮฺ ที่ไม่ได้นำความรู้นี้ออกไปจากพวกท่าน

อะฮฺลุลบัยตฺ”

แล้วยังกล่าวอีกว่า

“ขอสาบานต่ออัลลอฮฺ อัล-มะฮฺดีไม่รีรอที่จะกล่าวกับข้าพเจ้าว่า เจ้าพูดถูกแล้ว พวกนอกคอก(รอฟิฎี)” (14)

(14) บิฮารุ้ล-อันวารฺ เล่ม 11 หน้า 277.

## ถาม~ตอบ

## เรื่องที่ 15

ท่านมุฮัมมัด บินอะบีอุมัยรฺได้กล่าวว่า : ข้าพเจ้าเคยได้ถามท่านอิมามมูซา(อฺ)ว่า

“บุตรของศาสนทูตแห่งอัลลอฮฺ(ศ)เอ๋ย โปรดสอนเรื่องหลักเตาฮีด(เอกภาพของอัลลอฮฺ(ซ.บ.))ให้แก่ข้าพเจ้าด้วยเถิด”

ท่านอิมามมูซา(อฺ)กล่าวว่า

“อะบูอะฮฺมัดเอ๋ย ในเรื่องหลักเอกภาพของอัลลอฮฺ(ซ.บ.)นั้น

ท่านจงอย่ากล่าวให้เกินเลยไปจากที่อัลลอฮฺ(ซ.บ.)ตรัสไว้ในคัมภีร์ของพระองค์ มิฉะนั้นท่านจะเสียหาย จงรู้ไว้เถิดว่า อัลลอฮฺ(ซ.บ.) ทรงมีองค์เดียว เป็นองค์เดียวอันเป็นที่พึ่ง ไม่ให้กำเนิดเพื่อสืบทายาท และไม่ถูกประสูติเพราะจะเป็นภาคี ไม่มีมเหสี ไม่มีบุตร และไม่มีหุ้นส่วนใด ๆ ทรงดำรงชีวิตอยู่โดยไม่ตาย ทรงมีอานุภาพโดยไม่อ่อนแอ ทรงยิ่งใหญ่เกรียงไกร โดยไม่แพ้พ่าย ทรงสุขุมโดยไม่รีบร้อน ทรงดำรงอยู่ตลอดไปโดยไม่แปรเปลี่ยน ทรงคงอยู่ตลอดไปโดยไม่สูญสลาย ทรงมั่นคงแน่นอน โดยไม่เสื่อมคลาย ทรงมั่งคั่งเหลือล้นโดยไม่ขาดแคลน

ทรงมีเกียรติยศยิ่งโดยไม่ตกต่ำ ทรงมีความรู้โดยไม่โง่เขลา ทรงยุติธรรมโดยไม่อธรรม ทรงเอื้อเฟื้อเผื่อแผ่โดยไม่ตระหนี่ สติปัญญาใดๆ ย่อมจำกัด

ขอบเขตของพระองค์มิได้ มโนภาพใดๆ ย่อมไม่ถูกต้องต่อพระองค์ ขอบเขตใด ๆ ไม่อาจโอบล้อมพระองค์ สถานที่ใด ๆ มิอาจรองรับพระองค์ สายตาใด ๆ มิอาจสัมผัสพระองค์ พระองค์ทรงมีความอ่อนโยน ทรงเปิดเผย และไม่มีสิ่งใดเสมอเหมือนพระองค์ ทรงได้ยิน ทรงมองเห็น พระองค์ทรงมีโองการว่า :

“ที่ได้มีการกระซิบสนทนากันสามคน ย่อมมีพระองค์เป็นบุคคลที่สี่ ที่ใดมีห้าคน พระองค์ย่อมเป็นที่หก ไม่ว่าน้อยกว่านั้นหรือมากกว่านั้น จะต้องมีพระองค์อยู่ด้วยทั้งสิ้น ไม่ว่าพวกเขาจะอยู่ณ ที่ใด”

(อัล-มุญาดะละฮฺ: 7)

พระองค์นั้นเป็นองค์แรก ซึ่งไม่มีใครดำรงอยู่ก่อนพระองค์ทรงเป็นองค์สุดท้ายที่ไม่มีใครดำรงอยู่ ภายหลังจากพระองค์ พระองค์ทรงเป็นองค์แรกเริ่ม เดิมทีไม่มีสิ่งใดที่เพิ่งถูกสร้างมาคล้ายคลึงพระองค์ ทรงอยู่เหนือลักษณะทั้งหลายของบรรดาสิ่งถูกสร้าง ทรงสูงสุด ทรงยิ่งใหญ่เกรียงไกร”(15)

(15) อัต-เตาฮีด หน้า 77

# ความดีงามพิเศษ :

# บทขอพรของอิมามมูซา กาซิม(อฺ)

บรรดาอิมามแห่งอะฮฺลุลบัยตฺ(อฺ)นั้นมีความดีงามพิเศษมากมายที่ไม่มีผู้ใดเทียบได้ ท่าน(อฺ)เหล่านั้นมีเกียรติคุณที่ดีเด่นเป็นพิเศษกันแต่เพียงกลุ่มเดียวสำหรับความดีงามเหล่านั้นในหมู่ประชาชาตินี้

เรื่องดุอาอ์(บทขอพร)คือลักษณะพิเศษอันมากมายอีกประการหนึ่งที่บรรดาสาวกและตาบีอีนทั้งหลายไม่มีโอกาสเทียบเทียมได้เลย แม้แต่คนเดียว อีกทั้งบรรดานักปราชญ์อื่น ๆ ในรุ่นถัดมาก็ตาม กล่าวคือ ได้มีการบันทึกดุอาอ์ของแต่ละท่านไว้มากมาย ซึ่งบรรดานักปราชญ์ของเราได้เก็บ

รวบรวมไว้นับร้อยๆ เรื่องบรรดาอิมาม(อฺ)เป็นมนุษย์ที่รู้จริงเกี่ยวกับระเบียบแบบแผนที่บ่าวของอัลลอฮฺ(ซ.บ.)จำเป็นจะต้องดำเนินการปฏิบัติในยามสนทนากับพระองค์ และรู้ว่าควรจะเป็นอย่างไร สำหรับการถ่อมตน

## การขอพึ่งพิง และตัดขาด(จากทุกสิ่งทุกอย่าง) เพื่ออัลลอฮฺ(ซ.บ.)

ในหนังสือนี้เราได้ทราบเรื่องราวเกี่ยวกับการอิบาดะฮฺโดยละเอียดของท่านอิมาม(อฺ)ผ่านมาแล้ว ต่อไปนี้จะเป็นการบันทึกดุอาอ์บางบทบางตอนของท่าน(อฺ)ดังนี้

# ดุอาอ์

# บทที่ 1

# เป็นบทดุอาอ์บทหนึ่งของอิมามที่ 7

“ด้วยพระนามของอัลลอฮฺ ข้าฯขอปฏิญาณตนว่า ไม่มีพระเจ้าอื่นใดนอกจากอัลลอฮฺ และขอปฏิญานตนว่า มุฮัมมัดเป็นบ่าวและเป็นศาสนทูตของพระองค์ แท้จริงศาสนาอิสลามย่อมเป็นไปตามที่พระองค์ตรัสไว้ ศาสนาย่อมเป็นไปตามที่พระองค์ทรงวางกฎไว้ คัมภีร์ย่อมเป็นไปตามที่

พระองค์ทรงประทานให้ไว้ คำสอนย่อมเป็นไปตามที่พระองค์ตรัสไว้

แท้จริงอัลลอฮฺคือ ผู้ทรงสิทธิอันชัดแจ้ง ความเจริญสิริมงคลของอัลลอฮฺพึงมีแด่มุฮัมมัดและวงศ์วานของท่าน”

“ข้าแต่อัลลอฮฺ ข้าฯดำรงอยู่ในความคุ้มครองของพระองค์ ชีวิตของข้าฯนอบน้อมต่อพระองค์ ใบหน้าของข้าฯหันสู่พระองค์ กิจการงานของข้าฯ ขอมอบหมายยังพระองค์ ร่างกายของข้าฯขอนอบน้อมยังพระองค์ กลัวเกรงพระองค์ และมุ่งหวังต่อพระองค์ ข้าฯศรัทธาต่อคัมภีร์ของพระองค์ที่ทรงประทานมาแก่ศาสนทูตของพระองค์ที่ทรงส่งมา”

“โอ้อัลลอฮ์ แท้จริงข้าฯเป็นคนยากจน ณ พระองค์ ขอได้ทรงโปรดประทานเครื่องยังชีพแก่ข้าฯโดยอย่าได้คำนวณ

แท้จริงพระองค์ทรงประทานเครื่องยังชีพให้แก่ผู้ที่พระองค์ทรงประสงค์

โดยไม่มีการคำนวณ”

“โอ้อัลลอฮฺ แท้จริง ข้าฯวิงวอนขอเครื่องยังชีพที่ดีงามทั้งหลาย และละเว้นความเลวร้ายทั้งหลาย และขอให้พระองค์อภัยโทษให้แก่ข้าฯ”

“โอ้อัลลอฮฺ ข้าพระองค์ขอความกรุณาของพระองค์ที่ทรงเป็นเจ้าของได้โปรดบันดาลให้ข้าฯได้ออกห่างจากความชั่วอันมาจากข้าฯ ด้วยความดีอันมาจากพระองค์ และขอให้พระองค์ประทานความดีอย่างมากมายที่พระองค์มิได้ประทานให้แก่บ่าวคนใดให้แก่ข้าฯ”

“โอ้อัลลอฮฺ ข้าฯขอความคุ้มครองให้พ้นจากทรัพย์สินที่เป็นตัวทดสอบ(ฟิตนะฮฺ)แก่ข้าฯ ให้พ้นจากบุตรที่เป็นศัตรูของข้าฯ ให้พ้นจากบุตรที่เป็นศัตรูของข้าฯ”

“โอ้อัลลอฮฺ แท้จริง พระองค์ทรงเห็นฐานะความเป็นอยู่ของข้าฯ ทรงได้ยินดุอาอ์และคำพูดของข้าฯ ทรงรู้ในความจำเป็นของข้าฯ ข้าฯขอต่อพระนามทั้งมวลของพระองค์ ได้โปรดทำให้ความ ต้องการทั้งหลายในชีวิตทางโลกนี้และปรโลกของข้าฯได้บรรลุผล”

“โอ้อัลลอฮฺ แท้จริงข้าฯขอดุอาอ์ต่อพระองค์อันเป็นดุอาอ์ของบ่าวผู้ซึ่งด้อยในความสามารถเดือดร้อนเป็นยิ่งนัก มีความทุกข์อย่างสาหัส มีความสามารถน้อยนิด และมีการงานที่ตกต่ำเป็นดุอาอ์ของผู้ที่ไม่มีใครช่วยเหลือได้นอกจากพระองค์ เป็นความอ่อนแอที่ไม่มีใครช่วยได้นอกจากพระองค์

ข้าฯขอความดีต่าง ๆ ทั้งมวล ขอเกียรติคุณ ขอความดีความเมตตาทั้งมวลของพระองค์ ได้โปรดเมตตาต่อข้าฯ และให้ข้าฯพ้นจากไฟนรก”

“โอ้พระองค์ ผู้ทรงบันดาลให้แผ่นดินอยู่เหนือน้ำ ทรงบันดาลให้ฟากฟ้าอยู่ในห้วงอากาศ

โอ้ผู้ทรงเอกะ ก่อนทุกสิ่งที่เป็นหนึ่งเดียว โอ้ ผู้ทรงเป็นหนึ่งหลังจากทุก ๆ สิ่ง โอ้ผู้ซึ่งไม่มีใครรู้ว่า พระองค์ทรงเป็นอย่างไร นอกจากพระองค์ และไม่มีใครรู้ซึ้งถึงอำนาจของพระองค์ นอกจากพระองค์ โอ้พระองค์ผู้ทรงดำรงอยู่กับกิจการงาน โอ้พระองค์ผู้ทรงให้ความช่วยเหลือ โอ้พระผู้ช่วยบรรดาผู้เดือดร้อน โอ้พระผู้ทรงตอบรับคำขอของคนเดือดร้อน โอ้พระผู้ทรงมีความเมตตาในโลกนี้และปรโลก เป็นพระผู้ทรงกรุณาปรานี โอ้พระผู้อภิบาลของข้าฯ โปรดเมตตาข้าฯ อย่าให้ข้าฯหลงผิด และอย่าชิงชังข้าฯตลอดกาล แท้จริงพระองค์เป็นผู้ทรงไว้ซึ่งการสรรเสริญยิ่ง

โปรดประทานพรแด่มุฮัมมัดและวงศ์วานของท่านเทอญ”(1)

(1) อัล-บะละดุล-อะมีน หน้า 101.

# ดุอาอ์

# บทที่ 2

# เป็นดุอาอ์ของอิมามมูซา กาซิม(อฺ)หลังนมาซซุฮฺริ

ท่านมุฮัมมัด บินซุลัยมานเล่าว่า : บิดาของท่านกล่าวว่า ครั้งหนึ่งข้าพเจ้าได้ออกเดินทางไปกับท่านอิมามอะบุลฮะซัน(อฺ) หรือมูซา บินญะอฺฟัร เมื่อท่าน(อฺ)นมาซซุฮฺริเสร็จแล้ว ท่าน(อฺ)ได้อ่านดุอฺาอ์ในขณะที่ทรุดตัวลงกราบอัลลอฮฺ(ซ.บ.)ด้วยอาการเศร้าสร้อย น้ำตาหลั่งไหล ท่าน(อฺ)กล่าวว่า

“โอ้พระผู้อภิบาลของข้าฯ ข้าฯทรยศต่อพระองค์ด้วยลิ้น ถ้าพระองค์ทรงประสงค์อาจทรงให้ข้าฯเป็นใบ้ก็ได้ ข้าฯทรยศต่อพระองค์ด้วยตา ถ้าพระองค์ทรงประสงค์อาจทรงทำให้ข้าฯตาบอดเสียก็ได้

ข้าฯทรยศต่อพระองค์ด้วยหู หากพระองค์ทรงประสงค์อาจทางทำให้ข้าฯหูหนวกเสียก็ได้

ข้าฯทรยศต่อพระองค์ด้วยมือ ถ้าพระองค์ทรงประสงค์อาจทรงทำให้ข้าฯมือด้วนเสียก็ได้ ข้าพระองค์ทรยศพระองค์ด้วยเท้า ถ้าพระองค์ทรงประสงค์อาจทรงทำให้ข้าฯขาด้วนเสียก็ได้

ข้าพระองค์ทรยศพระองค์ด้วยอวัยวะสืบพันธุ์ ถ้าพระองค์ทรงประสงค์อาจทรงทำให้ข้าฯเป็นหมันเสียก็ได้ ข้าฯทรยศต่อพระองค์ด้วยอวัยวะทั้งเรือนร่างที่ทรงประทานให้แก่ข้าฯ และสิ่งนี้ข้าฯไม่มีสิ่งใดๆ ตอบแทนแก่พระองค์ได้”

บิดาของท่านมุฮัมมัด เล่าอีกว่า หลังจากนั้นข้าพเจ้าได้นับจำนวนครั้ง ในคำที่ท่านกล่าวว่า

“อัล-อัฟว์ อัล-อัฟว์”(ขออภัย ขออภัย) ได้ 1,000 ครั้ง จากนั้นท่าน (อฺ) แนบแก้มขวาลงบนดิน แล้วข้าพเจ้าได้ยินท่าน (อฺ) กล่าวว่า

“ข้าฯล่วงเกินต่อพระองค์ด้วยความผิดของข้าฯ ข้าฯได้กระทำความชั่วและอธรรมต่อตัวของข้าฯเอง ดังนั้นได้โปรดให้อภัยแก่ข้าฯ เพราะไม่มีใครอภัยความผิดพลาดได้ นอกจากพระองค์ โอ้นายของข้าฯ โอ้นายของข้าฯ นายของข้าฯ นายของข้าฯ”

ท่าน(อฺ)ก็แนบแก้มซ้ายลงบนดิน แล้วกล่าวว่า

“โปรดให้ความเมตตาต่อผู้ทำบาป”

อ่านดังนี้สามครั้ง หลังจากนั้นท่าน(อฺ)จึงยกศีรษะขึ้น(2)

1. อัล-บะละดุล-อะมีน หน้า 101.

# ดุอฺาอ์

# บทที่ 3

# เป็นดุอฺาอ์อีกบทหนึ่งของอิมามมูซา(อฺ)

“โอ้ ผู้ทรงดำรงอยู่ก่อนสิ่งทั้งหลาย โอ้ผู้ทรงได้ยินทุกเสียงสำเนียง ทั้งดังและค่อย โอ้ผู้ทรงประทานชีวิตให้หลังจากตาย ความมืดมิดอันใดย่อมไม่ครอบคลุมพระองค์เลย ภาษาอันหลากหลายย่อมไม่ทำให้พระองค์ทรงสับสน ไม่มีสิ่งใดทำให้พระองค์วุ่นวาย”

“โอ้พระผู้ซึ่งไม่ทรงวุ่นวายด้วยดุอฺาอ์ของผู้ใดที่อ้อนวอนขอต่อพระองค์จากฟากฟ้า โอ้พระผู้ทรงบันดาลให้ทุกสิ่งที่ได้ยิน ทรงได้ยินได้ฟังและมองเห็น โอ้พระผู้ซึ่งไม่เคยผิดพลาด แม้จะมีการร้องขออย่างมากมาย”

“โอ้พระผู้ทรงดำรงชีวิตในยามที่ไม่มีสิ่งใดดำรงชีวิต โดยทรงดำรงอยู่ตลอดกาล และมั่นคงถาวร โอ้พระผู้ทรงดำรงอยู่สูงสุด แต่ซ่อนเร้นจากสรรพสิ่งทั้งหลายด้วยรัศมีของพระองค์ โอ้พระองค์ ผู้ทรงบันดาลให้แสงสว่างปรากฏออกมาท่ามกลางความมืด ข้าฯขอวิงวอนต่อพระองค์ด้วย

พระนามของพระองค์ผู้ทรงเอกะ ทรงเป็นหนึ่งเดียวแห่งการพึ่งพิง โปรดประทานความเจริญแด่ท่านศาสดามุฮัมมัดและอะฮฺลุลบัยตฺของท่าน”

จากนั้นท่าน(อฺ)ได้วิงวอนขอในสิ่งที่ท่าน(อฺ)ต้องการ(3)

(3) บิฮารุ้ล-อันวารฺ เล่ม 11 หน้า 239.

# ดุอฺาอ์

# บทที่ 4

# เป็นดุอฺาอ์อีกบทหนึ่งของท่านอิมามมูซา กาซิม(อฺ)

“ข้าฯขอมอบหมายตนเองยังพระองค์ ผู้ซึ่งไม่ตาย และข้าฯขอพึ่งการพิทักษ์คุ้มครอง โดยผู้ทรงเกียรติและอำนาจ ข้าฯขอความช่วยเหลือต่อผู้ทรงเกรียงไกรและมีอำนาจครอบครองข้าฯ โอ้นายของข้าฯขอยอมจำนนต่อพระองค์ ข้าฯขอมอบหมายตนต่อพระองค์ ดังนั้นขออย่าทำลายข้าฯ

ข้าฯขอพึ่งร่มเงาของพระองค์ ดังนั้นจงอย่าผลักไสข้าฯ พระองค์เป็นที่พึ่งอาศัย ทรงรู้สิ่งที่ข้าฯซ่อนเร้นและเปิดเผย ทรงรู้สิ่งที่อยู่ในสายตาและที่ซ่อนไว้ในจิตใจ ดังนั้นได้โปรดยับยั้งข้าฯให้พ้นจากผู้อธรรมทั้งในหมู่ญิน และหมู่มนุษย์ทั้งมวลด้วยเถิด โอ้พระผู้ทรงกรุณาปราณี ได้โปรดปกปักรักษา

ข้าฯด้วยเถิด”(4)

(4) มะฮัจญุด-ดะอฺวาต หน้า 300.

# การตอบสนองต่อบทดุอฺาอ์ของท่านอิมามที่ 7

บรรดาอิมาม(อฺ)ทั้งหลายนั้นต่างใช้ชีวิตทั้งหมดในฐานะผู้ถูกกดขี่ข่มเหง ตลอดระยะเวลาการปกครองของวงศ์อุมัยยะฮฺ คนทั้งหลายคาดคิดว่าในการปกครองของสมัยวงศ์อับบาซียะฮฺสิ่งนั้นคงจะบรรเทาเบาบางลงบ้างและภัยอันตรายคงจะยกเลิกจากพวกท่าน(อฺ)ไปบ้าง ซึ่งการคาดคิดของคนทั้งหลายไม่น่าจะผิดพลาด เพราะเชื้อสายของกลุ่มทั้งสองใกล้เคียงกัน ประกอบกับว่า ราชวงศ์อับบาซียะฮฺนั้นแอบอ้างดำเนินการปกครองในนามของเชื้อสายท่านอิมามอฺะลี(อฺ) ธงของท่านอะบูมุสลิมอัล-คุรอซานีที่ได้เข้าไปในเมือง

คุรอซานนั้น ดำเนินการปกครองในนามของเชื้อสายท่านอฺะลี(อฺ)

การเข้าไปในเมืองคุรอซานนั้นก็ไม่ใช่เพราะเหตุอื่นนอกจากเพื่อสนับสนุนลูกหลานของท่านอฺะลี(อฺ)

แต่สถานการณ์กลับเปลี่ยนไปเป็นตรงกันข้าม ในเมื่อพวกอับบาซียะฮฺได้เริ่มติดตามอิมามแห่งอะฮฺลุลบัยตฺ(อฺ) ด้วยการลอบสังหาร คุมขัง ฯลฯ จนช่วงหนึ่งในการปกครองของพวกวงศ์นี้ ยังความรุนแรงแก่บรรดาอิมามแห่งอะฮฺลุลบัยตฺ(อฺ)ยิ่งกว่าพวกวงศ์อุมัยยะฮฺเสียอีก

บรรดาอิมาม(อฺ)จะไม่อ่านดุอฺาอ์เพื่อขอสาปแช่งบรรดาผู้อธรรม นอกจากในกรณีที่ความอธรรมถึงขีดสุดของความรุนแรงเท่านั้น เมื่อเราได้รู้ถึงเรื่องนี้จากท่าน(อฺ) เราก็สามารถประเมินสถานการณ์ที่รุนแรงอันเกิดขึ้นแก่ท่านอิมาม(อฺ)ได้ ดังนั้นจึงจำเป็นอย่างยิ่งที่ท่านต้องขอดุอฺาอ์สาปแช่งบุคคลที่อธรรมต่อท่าน(อฺ)

ในลำดับต่อไปนี้ เราจะเสนอเรื่องดุอฺาอ์ของท่านอิมามมูซา บินญะอฺฟัร(อฺ)ที่ได้รับการตอบสนองจากอัลลอฮฺ(ซ.บ.)

-1-

เจ้าของหนังสือ “นะษะรุต-ตุรรุล” ได้กล่าวไว้ว่า :

ท่านอิมามมูซา บินญะอฺฟัร อัล-กาซิม(อฺ)นั้น มีคนแจ้งให้ท่าน(อฺ)ทราบว่า อัล-ฮาดี วางแผนการร้ายต่อท่าน(อฺ) ท่าน(อฺ)ได้พูดกับครอบครัวและผู้ติดตามว่า

“พวกท่านมีความคิดเห็นอะไรเสนอแนะแก่ฉันบ้าง?”

คนเหล่านั้นกล่าวว่า

“เราเห็นว่า ท่านควรออกห่างจากเขา และหลบซ่อนให้พ้นไปจากเขา เพราะความชั่วร้ายของเขานั้นจะไม่ให้ความปลอดภัยแก่ท่าน”

ท่าน(อฺ)ยิ้ม แล้วกล่าวว่า

“คนโฉดคิดว่าตัวเองจะสามารถเอาชนะพระผู้อภิบาลได้ แน่นอน

ผู้ชนะที่แท้จริงย่อมชนะอยู่แล้ว”

หลังจากนั้นท่าน(อฺ)ยกมือขึ้นขอดุอฺาอ์ แล้วกล่าวว่า

“ข้าแต่พระผู้เป็นเจ้า มากมายเหลือเกินแล้ว สำหรับพวกศัตรูที่มุ่งหมายทำลายข้าฯ ข่มเหงรังแกข้าฯ โดยแผนการเข่นฆ่าด้วยพิษร้ายของมันจนดวงตาของข้าฯไม่เคยหลับไหล เนื่องจากคอยระแวดระไวต่อพวกมัน ครั้นเมื่อพระองค์ทรงเห็นถึงความอ่อนแอของข้าฯ ในการปกป้องโพยภัยและความเกินกำลังที่ข้าฯจะทานทนกับความเจ็บปวดได้ ขออำนาจและอานุภาพของพระองค์ได้โปรดสลัดสิ่งนั้นออกให้พ้นจากข้าฯโดยมิใช่ด้วยความสามารถและอานุภาพของข้าฯ และจงโยนเขาลงไปสู่หลุมลึกที่พวกเขาขุดล่อข้าฯให้ตกลงไปในโลกแห่งวัตถุของเขา จนห่างไกลจากความหวังในปรโลก

มวลการสรรเสริญเป็นของพระองค์ที่ได้ทรงกำหนดความโปรดปรานของพระองค์ที่โปรยปรายแก่ข้าฯ และพระองค์มิได้ทรงปฏิเสธความเอื้อเฟื้อเกื้อกูลต่อข้าฯ

ข้าแต่พระผู้เป็นเจ้า ได้โปรดลงโทษเขาด้วยอำนาจของพระองค์ โปรดพลิกแผนการของเขาออกจากข้าฯ ด้วยอานุภาพของพระองค์ โปรดบันดาลภาระอันหนักหน่วงจนเกินกำลังให้แก่เขา

ข้าแต่พระผู้เป็นเจ้า ได้โปรดบันดาลให้ความเป็นศัตรูนั้นกลายเป็นยาบำบัดรักษาแก่ข้าฯ

และบันดาลให้ความแค้นของข้าฯที่มีต่อเขา เป็นการอภัย โปรดประทานแก่ดุอฺาอ์ของข้าฯ ด้วยการตอบรับ และโปรดรับรองคำอุทธรณ์ของข้าฯ และโปรดให้เขาสำนึกเพียงสักเล็กน้อยกับการตอบรับต่อบ่าวของพระองค์

ผู้ถูกกดขี่ แท้จริงพระองค์ทรงมีเกียรติอันยิ่งใหญ่”

ต่อจากนั้นสมาชิกครอบครัวก็ลาจากไป ครั้นต่อมาไม่นาน คนเหล่านั้นมาชุมนุมกันเพื่ออ่านจดหมายที่มีมาถึงท่านอิมามมูซา(อฺ)แจ้งให้ท่าน(อฺ)ทราบว่ามูซา อัล-ฮาดีนั้นได้ตายเสียแล้ว(1)

(1) อัล-ฟุศูลุล-มุฮิมมะฮฺ หน้า 222. มุฮัจญุด-ดะอฺวาต หน้า 29.

-2-

ท่านอับดุลลอฮฺ บินศอลิฮฺ ได้กล่าวว่า : ท่านศอฮิบุ้ล ฟัฎลฺ บินร่อบีอฺเล่าให้เราทราบว่า : ในคืนหนึ่งขณะที่ข้าพเจ้าอยู่บนที่นอนพร้อมกับภรรยาของข้าพเจ้า พอตกกลางคืนข้าพเจ้าได้ยินเสียงดังที่ประตูเมือง ข้าพเจ้าจึงลุกขึ้นยืนดู

ภรรยาของข้าพเจ้ากล่าวว่า

“อาจเป็นเสียงของลมพัดก็ได้”

แต่แล้วไม่ทันไร ประตูบ้านที่ข้าพเจ้าอยู่ขณะนั้นก็เปิดออก แล้วคนชื่อ ‘มัซรูร’ก็พรวดพลาดเข้ามา พลางกล่าวว่า

“จงยอมรับคอลีฟะฮฺฮารูน รอชีด”

โดยมิได้ให้สลามแก่ข้าพเจ้าแต่ประการใด ข้าพเจ้ารู้สึกผิดหวังมาก นึกในใจว่า ‘มัซรูร’ ผู้นี้เข้ามาโดยไม่ขออนุญาตและไม่ให้สลาม ฉะนั้นย่อมไม่มีจุดประสงค์อื่นนอกจากมาฆ่า ขณะนั้น

ข้าพเจ้ามีญุนุบอยู่จึงไม่ได้ถามอะไรเขา โดยให้เขาคอยข้าพเจ้าซึ่งต้องอาบน้ำชำระร่างกายเสียก่อน

ภรรยาของข้าพเจ้ากล่าวว่า

“จงยึดมั่นต่ออัลลอฮฺ(ซ.บ.)อย่างหนักแน่น แล้วลุกออกไปเถิด”

ข้าพเจ้าจึงลุกออกไปสวมเสื้อผ้า แล้วออกมาพร้อมกับเขาจนถึงอาคาร ข้าพเจ้าได้กล่าว

สลามท่านอะมีรุ้ลมุอ์มินีน(คอลีฟะฮฺฮารูน รอชีด) ที่กำลังเอนเอกเขนกอยู่ เขารับสลาม แล้วข้าพเจ้าก็นั่งลง

เขากล่าวว่า

“ท่านกลัวมากใช่ไหม ?”

ข้าพเจ้าตอบว่า

“ใช่แล้ว โอ้ ท่านอะมีรุ้ลมุอ์มินีน”

เขาปล่อยให้ข้าพเจ้าพักสงบจิตใจอยู่ครู่หนึ่ง แล้วกล่าวว่า

“จงออกไปยังคุกของเรา แล้วปล่อยมูซา บินญะอฺฟัร บินมุฮัมมัด ออกมา พร้อมกับจ่ายเงินให้กับเขาสามหมื่นดิรฮัม และให้พาหนะอีกสามชุด และให้ออกเดินทางไปจากเรา ไปที่ไหนก็ได้ตามที่เขาปรารถนา”

ข้าพเจ้าพูดกับเขาว่า

“โอ้ ท่านอะมีรุลมุอ์มินีน ท่านจะปล่อยตัวมูซา บินญะอฺฟัร กระนั้นหรือ ?”

เขาตอบว่า

“ใช่แล้ว”

ข้าพเจ้าทวนคำถามถึงสามครั้ง เขาก็ตอบว่า

“ใช่แล้ว ท่านต้องการจะให้ฉันผิดคำสัญญากระนั้นหรือ ?”

ข้าพเจ้าถามว่า

“โอ้ ท่านอะมีรุ้ลมุอ์มินีน คำสัญญาที่ว่านั้นหมายถึงอะไร ?”

ฮารูน รอชีดกล่าวว่า

“ขณะที่ข้านอนอยู่บนเตียงแห่งนี้ มีสิงโตตัวหนึ่งขึ้นมาคร่อมบนหน้าอก และขย้ำตรงคอหอยของข้า มันเป็นสิงโตตัวใหญ่ชนิดที่ข้าไม่เคยเห็นมาก่อน และมันพูดกับข้าว่า

“ท่านกักขังมูซา กาซิมด้วยความอธรรม”

ข้าจึงพูดกับมันว่า

“ข้าจะปล่อยตัวเขาและจะมอบสิ่งของให้เขา ข้าขอทำสัญญากับอัลลอฮฺ(ซ.บ.)

มันจึงออกไปจากหน้าอกของข้า ซึ่งแทบว่าชีวิตของข้าจะปลิดออกจากร่าง”

ท่านอับดุลลอฮฺ บินศอลิฮฺได้เล่าต่อไปว่า : แล้วข้าพเจ้าก็ออกจากที่นั่น และไปพบท่านอิ

มามมูซา กาซิม(อฺ)ซึ่งกำลังอยู่ในคุก ข้าพเจ้าเห็นท่าน(อฺ)นมาซ ข้าพเจ้าจึงนั่งรอจนท่าน(อฺ)ให้สลาม

หลังจากนั้นข้าพเจ้าได้เข้าไป แล้วกล่าวว่า

“ท่านอะมีรุ้ลมุอ์มินีน(ฮารูน ร่อชีด) ฝากสลามมายังท่าน และแจ้งให้ท่านทราบถึงเรื่องที่

ข้าพเจ้าได้รับคำสั่งมา และข้าพเจ้าก็ได้นำคำสั่งนั้นมายังท่านแล้ว”

ท่าน(อฺ)กล่าวว่า

“ถึงแม้ท่านจะถูกสั่งมาให้ทำอย่างอื่น ท่านก็จงกระทำเถิด”

ข้าพเจ้าได้กล่าวว่า

“หามิได้ ขอสาบานต่อสิทธิของท่านศาสนทูตแห่งอัลลอฮฺ(ศ)ว่าข้าพเจ้ามิได้ถูกสั่งมาให้

กระทำอย่างอื่นนอกจากสิ่งนี้”

ท่านอิมามมูซา(อฺ)กล่าวว่า

“ไม่มีความจำเป็นอันใดสำหรับข้าพเจ้าในเรื่องการมอบเสื้อผ้า ทรัพย์สิน ยานพาหนะต่าง ๆ

ในเมื่อสิ่งนั้น ๆ เป็นสิทธิของประชาชาติอิสลาม”

ข้าพเจ้าได้กล่าวว่า

“ขอสาบานต่ออัลลอฮฺ(ซ.บ.) ท่านอย่าได้ปฏิเสธเลย”

ท่าน(อฺ)กล่าวว่า

“ท่านจงกระทำในสิ่งที่ท่านต้องการเถิด”

ข้าพเจ้าได้จับมือท่านอิมาม(อฺ) แล้วนำท่าน(อฺ)ออกจากคุก จากนั้นจึงได้กล่าวกับท่าน(อฺ)ว่า

“โอ้ท่านผู้เป็นบุตรของศาสนทูตแห่งอัลลอฮฺ(ศ)โปรดบอกข้าพเจ้าซิว่า อะไรคือสาเหตุที่ทำ

ให้ท่านได้รับความเอื้อเฟื้อจากชายคนนี้เป็นสิทธิของข้าพเจ้าเหนือท่านที่จะต้องแสดงความยินดีกับ

ท่าน และได้รับรางวัลจากอัลลอฮฺ(ซ.บ.) จากผลงานอันนี้”

ท่านอิมามมูซา(อฺ)กล่าวว่า

“ฉันได้ฝันเห็นศาสนทูตแห่งอัลลอฮฺ(ศ) ในคืนวันพุธที่ผ่านมา ท่าน(ศ)บอกฉันว่า

“มูซา เอ๋ย เจ้าถูกกักขังด้วยความอธรรม”

ฉันตอบว่า

“ใช่แล้ว ยาร่อซูลุลลอฮฺ”

ท่าน(ศ)กล่าวอย่างนี้สามครั้ง แล้วท่าน(ศ)พูดอีกว่า

“หวังว่าสิ่งนี้ จะเป็นการทดสอบสำหรับพวกเจ้า และเป็นความสุขชั่วระยะหนึ่ง เจ้าจงถือศีล

อดในพรุ่งนี้เช้า และจงถือติดต่อทั้งวันพฤหัสและวันศุกร์ ครั้นถึงเวลาละศีลอด เจ้าจงนมาซ 12

ร็อกอะฮฺ ในทุกร็อกอะฮฺนั้น จงอ่านอัล-ฮัมดุ 1 ครั้ง และอ่านกุลฮุวัลลอฮุ อะฮัด 12 ครั้ง ครั้นพา

นมาซครบ 4 ร็อกอะฮฺแล้วจงซุญูด แล้วให้อ่านดุอฺาอ์บทหนึ่ง ดังนี้ :

“โอ้ผู้ทรงชัยชนะ ผู้ทรงได้ยินเสียงต่าง ๆ ทั้งหมด ผู้ทรงให้ชีวิตแก่กระดูกที่มันผุกร่อน

หลังจากความตาย ข้าฯขอต่อพระนามของพระองค์ผู้ยิ่งใหญ่ ขอพระองค์ทรงประทานพรแด่มุฮัมมัด

บ่าวของพระองค์และศาสนทูตของพระองค์ และแด่บรรดาอะฮฺลุลบัยตฺผู้บริสุทธิ์ของพระองค์ และ

โปรดได้บันดาลให้ข้าฯ ได้รับความรอดพ้นโดยเร็วพลัน”

ฉันได้กระทำอย่างนั้น แล้วเหตุการณ์ก็เป็นไปเหมือนที่ท่านได้เห็น(2)

(2) มะดีนะตุล-มะอาญิช หน้า 394.

คำสดุดี

จากบรรดานักปราชญ์

ต่ออิมามมูซา บินญะอฺฟัร(อฺ)

บรรดามุสลิมทั้งหลายถึงแม้จะมีมัซฮับแตกต่างกัน แต่ก็ลงความเห็นตรงกันในเรื่องของ

เกียรติยศของบรรดาอิมามแห่งอะฮฺลุลบัยตฺ(อฺ) ตลอดทั้งยอมรับในเรื่องวิชามาร ตำแหน่งอันสูงส่ง

และความมีสถานภาพที่ใกล้ชิดต่อท่านศาสนทูตแห่งอัลลอฮฺ(ศ) นักปราชญ์ทั้งหลายต่างได้บันทึก

เรื่องดังกล่าวไว้ในตำราของพวกเขาเกี่ยวกับฮะดีษต่าง ๆ ที่ท่านศาสนทูตแห่งอัลลอฮฺ(ศ)กล่าวถึง

ท่าน(อฺ)เหล่านั้น มีการอธิบายกันถึงเกียรติประวัติ จริยธรรม ความเฉลียวฉลาดและความรอบรู้ของ

ท่าน(อฺ)เหล่านั้น

ไม่ใช่เรื่องแปลกแต่อย่างใดที่ท่านศาสนทูตแห่งอัลลอฮฺ(ศ)ได้ผนวกบุคคลเหล่านั้นให้อยู่

ควบคู่กับอัล-กุรอาน เช่น ในฮะดีษที่ว่าด้วย ‘อัษ-ษะก่อลัยนฺ’ (สิ่งสำคัญสองประการ)และที่อุปมาว่า

บุคคลเหล่านั้นเหมือนเรือของท่านนบีนูฮฺ(อฺ) ถ้าผู้ใดขึ้นเรือก็จะปลอดภัย ผู้ใดผลักไสก็จะพินาศล่ม

จม และเปรียบว่าคนเหล่านั้นเหมือนประตูอัล-ฮิฏเฏาะฮฺ ที่ถ้าหากใครเข้าไปก็จะปลอดภัย อีกทั้งมีฮะ

ดีษมากมายที่รายงานว่าท่านศาสนทูตแห่งอัลลอฮฺ(ศ)ได้กล่าวถึงเกียรติคุณของท่าน(อฺ)เหล่านั้นไว้

ในบทนี้เราจะเสนอคำสดุดีของบุคคลต่าง ๆ ที่มีต่อท่านอิมามมูซา กาซิม(อฺ) ดังต่อไปนี้

1. ท่านอิมามศอดิก(อฺ)ได้กล่าวว่า :

ท่านมูซา กาซิมเป็นคนรอบรู้ในกฎเกณฑ์ มีความเข้าใจจริงและรู้จักอย่างถ่องแท้ในเรื่องที่

มนุษย์ทั้งหลายจำเป็น ซึ่งเรื่องนั้น ๆ คนทั้งหลายขัดแย้งกันในกิจการศาสนา เขาเป็นคนมีจริยธรรม

ที่ดีงาม เป็นเพื่อนบ้านที่ดี และเป็นประตูบานหนึ่งในหลาย ๆ ประตูที่อัลลอฮฺ(ซ.บ.)ทรงเปิดให้(1)

(1) บิฮารุ้ล-อันวารฺ เล่ม 11 หน้า 234.

2. ฮารูน ร่อชีดได้กล่าวว่า :

สำหรับมูซา กาซิมนั้น เขาคือประมุขทางศาสนาของพวกตระกูลฮาซิม(2)

เขายังได้พูดกับมะนูน ผู้เป็นบุตรชายของเขาอีกว่า

“มูซา ผู้นี้คืออิมามของมนุษยชาติ เป็นข้อพิสูจน์หนึ่งของอัลลอฮฺ(ซ.บ.)ที่มีต่อมวลมนุษย์

และเป็นค่อลีฟะฮฺของพระองค์ในหมู่ปวงบ่าวทั้งหลายของพระองค์”(3)

เขาได้กล่าวต่อไปอีกว่า

“โอ้ลูกเอ๋ย มูซา กาซิมผู้นี้เป็นทายาททางความรู้วิชาการของบรรดานบี ถ้าเจ้าต้องการ

ความรู้ที่ถูกต้อง ก็จงไปเอาจากเขาผู้นี้แหละ”(4)

3. มะมูน กษัตริย์ในราชวงศ์อับบาซียะฮฺได้กล่าวถึงอิมามมูซา กาซิม(อฺ)ว่า :

ท่านเป็นคนเคร่งครัดในการทำอิบาดะฮฺอย่างยิ่ง ใบหน้าและจมูกของท่านมีแต่การกราบ

พระผู้เป็นเจ้าเท่านั้น(5)

4. ท่านอีซา บินญะอฺฟัรได้เขียนจดหมายไปหาฮารูน ร่อชีดว่า :

ตลอดเวลาที่ท่านมูซา กาซิมอยู่ในคุกอย่างยาวนานนั้น ฉันไม่เคยเห็นเขาว่างเว้นจากการอิ

บาดะฮฺเลย ฉันได้จัดคนให้คอยฟังการขอดุอฺาอ์ของเขา ปรากฏว่าเขาไม่เคยขอดุอฺาอ์สาปแช่งท่าน

และฉันเลย และไม่เคยกล่าวถึงเราในทางที่ไม่ดี และไม่เคยขออะไรให้กับตัวเอง นอกจากการอภัย

และความเมตตา(6)

(2) อันวารุล-บะฮียะฮฺ 92.

(3) อะอฺยานุช-ชีอะฮฺ 4 กอฟ เล่ม 3 หน้า 51.

(4) อัล-มะนากิบ เล่ม 2 หน้า 383. อะมาลี ของเชค ศ็อดดูก 307.

(5) อันวารุล-บะฮียะฮฺ 93.

5. ท่านอะบูอฺะลี อัล-คิลาล (นักปราชญ์มัซฮับฮันบะลี) ได้กล่าวว่า :

เมื่อฉันกลุ้มใจในเรื่องใด ฉันจะไปยังสุสานของท่านอิมามมูซา กาซิมเสมอเพื่อขอกา

รตะวัซซุล แล้วอัลลอฮฺ(ซ.บ.)ก็ทรงให้ความสะดวกในกิจการที่ฉันอยากได้เสมอ(7)

6. อิมามชาฟิอีได้กล่าวว่า :

สุสานของอิมามมูซา กาซิมคือสถานที่ที่มีความประเสริฐสูงส่งยิ่ง”(8)

7. ท่านอะบูฮาติมได้กล่าวว่า :

ท่านอิมามมูซา กาซิม คือผู้ที่น่าเชื่อถือในด้านรายงานฮะดีษ(ษิกเกาะฮฺ) และสัจจริง และเป็น

ผู้นำ(อิมาม)ของประชาชาติมุสลิมทั้งหลาย(9)

(6) อะอฺยานุช-ชีอะฮฺ 4 ก็อฟ 3/71.

(7) ตารีค บัฆดาด เล่ม 1 หน้า 120.

(8) ตุฮฺฟะตุล-อาลิม เล่ม 2 หน้า 22.

(9) ตะฮุชีบุต-ตะฮฺชีบ เล่ม 10 หน้า 240.

8. ท่านอับดุรเราะฮฺมาน บินอัล-เญาซีกล่าวว่า :

ท่านอิมามมูซา กาซิมได้ชื่อว่าเป็นบ่าวที่มีคุณธรรม เพราะการอิบาดะฮฺ การอิจญ์ติฮาด และ

ดำรงนมาซในยามกลางคืน และท่านเป็นคนที่มีเกียรติที่สุภาพ เมื่อท่านได้รับข่าวคราวว่า ใครกล่าว

ร้ายท่าน ท่านจะตอบแทนคนนั้นด้วยทรัพย์สินเสมอ(10)

9. ท่านค่อฏีบ อัล-บัฆดาดีได้กล่าวว่า :

ท่านอิมามมูซา กาซิม เป็นคนเอื้อเฟื้อเผื่อแผ่ ท่านเคยได้รับข่าวว่า ชายคนหนึ่งกล่าวร้าย

ท่าน ท่านจึงได้จัดส่งสัมภาระชุดหนึ่งไปให้เขาคนนั้นซึ่งมีเงิน 1,000 ดีนารฺ และท่านยังเก็บเงินไว้

ในสัมภาระอื่นอีกสามจำนวน คือ 300 ดีนารฺ, 400 ดีนารฺ, 200 ดีนารฺ จากนั้นท่านก็นำไปแบ่งที่มะดี

นะฮฺ จากการที่ท่านอิมามมูซา กาซิมทำเช่นนี้ สามารถช่วยให้คนทั้งหลายมีความเป็นอยู่ดีขึ้น(11)

10. ท่านอฺะลี บินมุฮัมมัด บินอะฮฺมัด อัล-มาลีกี ได้กล่าวถึงเกียรติคุณของท่านอิมามมูซาว่า

:

ในส่วนของความมีเกียรติ อันบริสุทธิ์ และลักษณะอันดีงามของท่านนั้น เราขอยืนยันว่า

ท่านมีความสูงส่งที่สุด คนชั้นผู้นำในด้านนี้ยังต้องสยบให้แก่ท่าน(12)

(10) ศิฟะตุศ-ศ็อฟวะฮฺ เล่ม 2 หน้า 103.

(11) ตารีค บัฆดาด เล่ม 13 หน้า 28.

(12) อัล-ฟุศูลุล-มุฮิมมะฮฺ หน้า 217.

11. ท่านยูซุฟ บินฟะซาฆีลีหลานของท่านอิบนุ อัล-เญาซีได้กล่าวว่า :

ท่านอิมามมูซา กาซิมนั้นเป็นผู้ได้รับฉายานามอันดีเลิศว่า กาซิม มะมูน ฏ็อยยิบ และซัยยิด

คนทั่วไปเรียกท่านว่า ‘อะบุลฮะซัน’ และท่านได้รับการยกย่องว่าเป็น ‘อับดุศศอลิฮฺ’(บ่าวที่ทรง

คุณธรรม) เพราะการทำอิบาดะฮฺ การอิจญ์ติฮาต และนมาซในยามกลางคืน ท่านอิมามมูซา เป็นคน

สุภาพอ่อนน้อม ที่ได้รับฉายานามว่า ‘กาซิม’ ก็เพราะเมื่อท่านทราบว่าใครกล่าวร้ายท่าน ท่านก็จะ

ตอบแทนเขาผู้นั้นได้รับทรัพย์สินเสมอ(13)

12. ท่านกะมาลุดดีน มุฮัมมัด บินฏ็อลฮะฮฺ อัช-ชาฟิอี ได้กล่าวว่า :

ท่านอิมามมูซา กาซิม คืออิมามผู้ยิ่งใหญ่ สูงส่งเหลือล้ำ เป็นมุจญ์ตะฮิดผู้มีความสามารถ

ยอดเยี่ยมในการอิจญ์ติฮาด เป็นผู้มีชื่อเสียงในการอิบาดะฮฺอย่างยิ่ง มั่นคงในการปฏิบัติตามศาสนา

เป็นผู้ได้รับการยกย่องในด้านความมีเกียรติ ท่านทำการซุญูดและทำนมาซมากเป็นพิเศษในยาม

กลางคืน ใช้เวลาในยามกลางวันด้วยการบริจาคทานและถือศีลอด ท่านเป็นคนสุภาพ และตอบแทน

ความชั่วด้วยการทำความดีสนองตอบการกลั่นแกล้งด้วยการให้อภัย ท่านประกอบการอิบาดะฮฺอย่าง

มากมายจนได้รับฉายานามว่า ‘บ่าวที่มีคุณธรรม’ เป็นที่รู้จักกันในอิรัคด้วยฉายานามว่า ‘บาบุ้ลฮะ

วาอิจญ์อิลัลลอฮฺ’(เป็นที่พึ่งในกิจการที่ต้องขอจากอัลลอฮฺ)โดยบรรดาผู้อาศัยการตะวัซซุลจากท่าน

เป็นอันสรุปได้ว่า ณ อัลลอฮฺ(ซ.บ.)แล้วท่านคือผู้ล้ำหน้าในด้านสัจจะที่ไม่มีการสิ้นสลาย(14)

(13) ตัซกิเราะตุล-ค่อวาศ หน้า 196.

13. ท่านอะฮฺมัด บินยูซุฟ อัด-ดะมัชกี อัล-ก็อรมานี ได้กล่าวว่า :

ท่านอิมามมูซา กาซิม คืออิมามที่ยิ่งใหญ่ มีความดีเลิศ เป็นข้อพิสูจน์ ท่านใช้เวลากลางคืน

โดยการนมาซ และใช้เวลากลางวันโดยการถือศีลอด ท่านได้ชื่อว่า ‘กาซิม’ ก็เพราะความอดกลั้น

อย่างเหลือหลาย และไม่ตอบโต้ผู้ที่ละเมิดต่อท่าน เป็นที่รู้จักอย่างดีในประเทศอิรัค ด้วยฉายานามว่า

‘บาบุ้ลฮะวาอิจญ์’ เพราะท่านเป็นที่พึ่งในกิจการที่ต้องขอจากอัลลอฮฺ(ซ.บ.) โดยบรรดาผู้ขอตะวัซซุ

ลจากท่านไม่เคยผิดหวังเลย ท่านมีเกียรติมีคุณความดีที่สูงส่งยิ่งนัก(15)

14. ท่านมุฮัมมัด บินอะฮฺมัด บินอัซ-ซะฮะบี ได้กล่าวว่า :

ท่านมูซา กาซิม เป็นนักวิชาการและเป็นบ่าวที่ดีเลิศที่สุดคนหนึ่ง สุสานของท่านอยู่ที่เมือง

แบกแดด ท่านเสียชีวิตในปี ฮ.ศ. 183 ท่านมีอายุได้ 55 ปี(16)

(14) มะฏอลิบุซซุอูล หน้า 83.

(15) อัคบารุด-ดุวัล หน้า 112.

(16) มีซานุล-เอียะอฺติดาล เล่ม 3 หน้า 209.

15. ท่านอิบนุซาอีได้กล่าวว่า :

ท่านอิมามกาซิม คือ ผู้มีคุณสมบัติอันยิ่งใหญ่ มีเกียรติศักดิ์สูงส่งยิ่ง ท่านทำนมาซตะฮัจญุ

ดอย่างมากมาย ท่านเด็ดเดี่ยวจริงจังในการอิจญ์ติฮาดเป็นที่ยอมรับว่า ท่านมีเกียรติอย่างยิ่ง เป็นที่

รู้อยู่ทั่วไปในด้านการทำอิบาดะฮฺ เป็นคนเคร่งครัดในด้านการปฏิบัติศาสนกิจ ยามกลางคืนท่านจะ

เพียรอยู่แต่ในการซุญูดและนมาซ ท่านใช้เวลาในยามกลางวันด้วยการบริจาคทานและถือศีลอด(17)

16. ท่านมุอ์มิน อัช-ชิบลันญีได้กล่าวว่า :

ท่านมูซา กาซิมเป็นคนที่ทำอิบาดะฮฺมากที่สุดสำหรับคนสมัยของท่าน เป็นผู้มีความรู้สูงสุด

เป็นคนโอบอ้อมอารีที่สุด เมื่อครั้งที่ชาวมะดีนะฮฺขาดแคลน ท่านได้นำเงินดิรฮัม และเงินดีนารฺ

จำนวนมากไปแจกจ่ายแก่คนเหล่านั้นถึงบ้านเรือนในยามกลางคืน และได้ให้ค่าใช้จ่ายต่าง ๆ อย่างนี้

เช่นกัน จนกระทั่งคนทั้งหลายไม่รู้ว่า สิ่งของเหล่านี้มาถึงเขาจากทางใด และพวกเขาไม่รู้ในเรื่องนี้

เลย จนกระทั่งท่านเสียชีวิตและดุอฺาอ์ที่ท่านอ่านมากที่สุดได้แก่

“โอ้อัลลอฮฺ แท้จริงข้าฯ ขอความสุขสบายในยามพบกับความตาย และขอการอภัยในยาม

ได้รับการสอบสวน”(18)

(17) มุคตะศ็อร ตารีคุล-คุละฟาอ์ หน้า 39.

(18) นูรุล-อับศอร หน้า 218.

17. ท่านอับดุลวะฮาบ อัช-ชะอฺรอนีได้กล่าวว่า :

ท่านคือหนึ่งในบรรดาอิมามทั้งสิบสอง ท่านคือบุตรของท่านอิมามญะอฺฟัร บินมุฮัมมัด

บินอฺะลี บินฮุเซน บินอฺะลี บินอะบีฏอลิบ(ขอให้อัลลอฮฺทรงปิติยินดีต่อท่านเหล่านั้น) ท่านได้รับ

ฉายานามว่า ‘อับดุศศอลิฮฺ’(บ่าวที่มีคุณธรรม) ท่านทำการอิบาดะฮฺอย่างมากมาย และทำหน้าที่อิจญ์

ติฮาด ท่านนมาซในยามกลางคืน เมื่อท่านได้รับข่าวว่าใครกล่าวร้ายท่าน ท่านก็จะส่งทรัพย์สินไป

ให้คนนั้นเสมอ(19)

18. ท่านอับดุลลอฮฺ อัช-ชิบรอวี อัช-ชาฟิอีกล่าวว่า :

ท่านอิมามมูซา กาซิมเป็นผู้มีความเอื้อเฟื้ออันยิ่งใหญ่ บิดาของท่านคืออิมามญะอฺฟัรมีความ

รักต่อท่านเป็นอย่างยิ่ง เคยมีคนถามท่านว่า

“ท่านรักมูซามากขนาดไหน ?”

ท่านตอบว่า

“ฉันรักเขามากถึงขนาดที่ไม่อยากมีลูกคนอื่นอีก เพื่อที่ว่าจะไม่มีใครมีส่วนร่วมกับเขาใน

การได้รับความรักจากฉัน”(20)

19. ท่านมุฮัมมัด เคาะวาญะฮฺ อัล-บุคอรีกล่าวว่า :

คนหนึ่งจากบรรดาอิมามแห่งอะฮฺลุลบัยตฺนั้นได้แก่ ท่านอะบุลฮะซัน มูซา อัล-กาซิม

บินญะอฺฟัร อัศ-ศอดิก(อฺ) ขออัลลอฮฺ(ซ.บ.)ทรงมีความยินดีต่อท่านในฐานะที่เป็นคนทำอิบาดะฮฺ

เป็นคนมีคุณธรรม เป็นคนประเสริฐ เป็นคนสุภาพ เป็นผู้มีบุคลิกภาพอันยิ่งใหญ่ มีความรู้มาก ท่าน

ได้รับฉายานามว่า ‘อับดุศศอลิฮฺ’(บ่าวที่มีคุณธรรม) ทุกวันท่านจะซุญูดต่ออัลลอฮฺ(ซ.บ.)เป็น

เวลานาน หลังจากดวงอาทิตย์ขึ้นจวบจนดวงอาทิตย์คล้อย

(19) อัฏ-ฏ่อบะกอตุ้ล-กุบรอ หน้า 33.

(20) อัล-อิตติฮาฟ บิฮุบบิล-อัซรอฟ หน้า 54.

ท่านเคยส่งทรัพย์สินไปให้คนที่กล่าวร้ายท่านถึง 1,000 ดีนารฺ

ค่อลีฟะฮฺมะฮฺดี บุตรของมันศูรฺ ได้เรียกท่านให้เดินทางจากเมืองมะดีนะฮฺ แล้วจับตัวท่าน

ไปกักขัง มะฮฺดีหลับฝันเห็นท่านอฺะลี(ผู้ซึ่งอัลลอฮฺทรงให้เกียรติต่อใบหน้าของเขา)มากล่าวว่า

“มะฮฺดีเอ๋ย พวกเจ้าหวังหรือว่า พวกเจ้าจะได้มีอำนาจปกครอง หากว่าพวกเจ้าก่อความ

เสียหายในหน้าแผ่นดิน และจะจัดการตัดขาดบรรดาญาติมิตรของพวกเจ้า”

แล้วมะฮฺดีก็ปล่อยตัวท่านออกจากคุก(21)

20. ท่านอับดุลลอฮฺ บินอัซอัด อัล-ยาฟิดีกล่าวว่า :

ท่านอิมามมูซา เป็นคนมีคุณธรรม เป็นผู้ทำอิบาดะฮฺตลอดเวลา เป็นคนประเสริฐ เป็นคน

สุภาพเรียบร้อย และเป็นผู้มีบุคลิกภาพอันยิ่งใหญ่ ท่านคือหนึ่งในบรรดาอิมามทั้งสิบสองอันเป็น

มะอฺศูมในความเชื่อของพวกอิมามียะฮฺ ท่านได้รับฉายานามว่า ‘อับดุศศอลิฮฺ’(บ่าวที่มีคุณธรรม)

เพราะการทำอิบาดะฮฺและการอิจญ์ติฮาดของท่าน ท่านเป็นคนโอบอ้อมอารี ท่านเคยได้ข่าวว่า มีคน

กล่าวร้ายท่าน ท่านจึงส่งทรัพย์สินไปให้คนนั้น 1,000 ดีนารฺ(22)

(21) ยะนะบีอุล-มะวัดดะฮฺ หน้า 459.

(22) มิรอาตุล-ญินาน เล่ม 1 หน้า 394.

21. ท่านมุฮัมมัด อะมีน อัซ-ซุวัยดีได้กล่าวว่า :

ท่านคืออิมามผู้มีบุคลิกภาพอันยิ่งใหญ่ มีความดีงามอย่างมากมาย ท่านนมาซในยาม

กลางคืน ถือศีลอดในยามกลางวัน ท่านได้รับฉายานามว่า ‘กาซิม’ เพราะท่านไม่โต้ตอบคนละเมิด

ท่านมีความดีเด่นเป็นพิเศษ เกียรติยศของท่านมีมากมาย จนเราไม่อาจกล่าวถึงในที่นี้ให้ครบถ้วนได้

(23)

22. ท่านมะฮฺมูด บินวะฮับ อัล-ก่อรอฆูลีกล่าวว่า :

เขาคือ มูซา บินญะอฺฟัร บินมุฮัมมัด บาเก็ร บินอฺะลี ซัยนุล อฺาบิดีน บินฮุเซน บินอฺะลี

บินอะบีฏอลิบ(ขอให้อัลลอฮฺทรงประทานความยินดีแก่พวกท่านทุกคน) สมญาของท่านคือ ‘อะบุล

ฮะซัน’ ท่านมีฉายานามทั้ง 4 ว่า กาซิม, ศอบิร, ศอลิฮฺ, อามีน แต่ชื่อที่หนึ่งนั้นเลื่องลือที่สุด ท่านมี

บุคลิกลักษณะสมส่วน เป็นทายาทของผู้เป็นบิดา ในด้านความรู้ความเข้าใจศาสนาอย่างถ่องแท้ มี

ความสมบูรณ์พร้อมและมีเกียรติ ท่านได้รับฉายานามว่า ‘กาซิม’ เพราะท่านมีความอดกลั้น และมี

ความสุภาพอ่อนโยนเป็นที่รู้กันในหมู่ชาวอิรัคว่า ท่านเป็นประตูแห่งการขอสิ่งที่ต้องการจากอัลลอฮฺ

(ซ.บ.) ท่านคือคนที่ทำอิบาดะฮฺมากที่สุดในหมู่ชนสมัยนั้น เป็นคนมีความรู้สูงที่สุดและเรียบร้อย

ที่สุด(24)

23. ท่านอฺะลี ญะลาลุล-ฮุซัยนีได้กล่าวว่า :

ท่านอิมามมูซา กาซิมเป็นศูนย์รวมแห่งวิชาฟิกฮฺ วิชาการศาสนา พิธีกรรมศาสนา และมี

ความสุภาพเรียบร้อง อดทนโดยไม่มีใครเกินท่านได้เลย(25)

(23) ซะบาอิกุซ-ซะฮับ หน้า 73.

(24) เญาฮะร่อตุล-กะลาม หน้า 139.

24. ท่านมุฮัมมัด อะมีน ฆอลิบุฏ-ฏ่อวีลกล่าวว่า :

ท่านอิมามมูซา กาซิม เป็นเชื้อสายของท่านอฺะลี เป็นสุภาพบุรุษผู้ยิ่งใหญ่ เป็นผู้มีชื่อเสียงใน

ด้านการสำรวมตนต่ออัลลอฮฺ(ซ.บ.) ท่านทำอิบาดะฮฺมากที่สุด จนกระทั่งบรรดาชาวมุสลิมทั้งหลาย

ให้ชื่อท่านว่า ‘อัลดุศ-ศอลิฮฺ’ (บ่าวผู้มีคุณธรรม) ท่านได้รับฉายานามอีกว่า ‘สุภาพบุรุษที่มีคุณธรรม’

ท่านมีคุณลักษณะคล้ายคลึงกับท่านมูซา บุตรของอิมรอน ตามที่ปรากฏชื่อในอัล-กุรอาน ท่านอิ

มามมูซา อัล-กาซิม เป็นคนมีเกียรติสูงส่งยิ่ง(26)

25. ท่านยูซุฟ อิซมาอีล อัน-นะบะฮานีได้กล่าวว่า :

ท่านซา กาซิมเป็นอิมามผู้ยิ่งใหญ่ในบรรดาประมุขของเราในสายอะฮฺลุลบัยตฺ ผู้ทรงเกียรติ

เป็นหลักชัยของอิสลาม (ขอให้อัลลอฮฺทรงประทานความชื่นชมแก่พวกท่านทุกคน) เราได้รับ

คุณประโยชน์โดยความจำเริญยิ่งของท่านเหล่านั้น เราขอตายเพื่อความรักพวกท่าน และความรักต่อ

ทวดของพวกท่าน ผู้เป็นศาสดาที่ยิ่งใหญ่(ศ)(27)

(25) อัล-ฮุเซน เล่ม 2 หน้า 207.

(26) ตารีคุ้ล-อะละวียีน หน้า 158.

(27) ญามิอุกะรอมาติล-เอาลียาอ์ เล่ม 2 หน้า 269.

26. ดร. ซะกี มุบาร็อก ได้กล่าวว่า :

ท่านมูซา บินญะอฺฟัรเป็นประมุขคนหนึ่งในบรรดาประมุขทั้งหลายแห่งตระกูลฮาชิม ท่าน

เป็นอิมามระดับแนวหน้าในด้านความรู้ทางศาสนา(28)

27. ดร. อับดุลญับบารฺได้กล่าวว่า :

ท่านอิมามมูซา กาซิมคือท่านอิมามมูซา บินญะอฺฟัร บินมุฮัมมัด บินอฺะลี บินฮุเซน บินอฺะลี

บินอะบีฏอลิบ เป็นคนมีประวัติดีเด่นในด้านความสมถะ นอบน้อมและมีจริยธรรม ท่านได้รับฉายา

นามว่า ‘กาซิม’ เพราะท่านทำดีตอบแทนคนที่ทำความชั่วให้แก่ท่าน(29)

28. ดร. มุฮัมมัด ยูซุฟได้กล่าวว่า :

เราสามารถกล่าวได้ว่า บุคคลแรกที่เขียนวิชาฟิกฮฺคือ อิมามมูซา กาซิม ผู้ซึ่งได้เสียชีวิตใน

คุก เมื่อปี ฮ.ศ. 183 และที่ท่านเขียนตอบคำถามต่าง ๆ ภายใต้หัวข้อเรื่อง ‘อัล-ฮะลาล วัล-ฮะรอม’(30)

(28) ชะเราะฮฺ ชะฮฺรุล-อาดาบ เล่ม 1 หน้า 132.

(29) ฮารูน ร่อชีด เล่ม 1 หน้า 188.

(30) อัล-ฟิกฮุล-อิสลามี มัดค่อลุนลิดิรอซะติล-มุอามะลาต หน้า 160.

บทส่งท้าย

ของอิมามที่ 7

หลายหน้าที่ผ่านไปคือ บทสรุปรวบยอดของอัตชีวประวัติของท่านอิมามมูซา อัล-กาซิม(อฺ)

มันคือการร้อยเรียงอย่างง่าย ๆ ถึงส่วนหนึ่งของวิทยปัญญาอันสูงเด่น และคำพูดอันล้ำค่าของท่านอิ

มาม(อฺ)

และในท้ายที่สุดได้มีการยกคำกล่าวสรรเสริญ สดุดีของบรรดาอะละมาอ์และนักปราชญ์ที่มี

ต่อท่านอิมามผู้ทรงเกียรติ(อฺ) การยอมรับความยิ่งใหญ่ต่อตำแหน่งของท่านอิมาม(อฺ) การยืนยันถึง

เกียรติคุณอันจำรัสของท่านอิมาม(อฺ)ที่ออกมาจากความรู้สึกส่วนลึกของพวกเขา

เป้าหมายของหนังสือเล่มนี้ก็คือ

- ขอให้พวกเราได้เพียรพยายามดำเนินรอยตามวิถีชีวิตซึ่งท่านอิมามผู้บริสุทธิ์(อฺ)ได้ปูทาง

ไว้

- ขอให้พวกเราได้ยึดเอาวิถีชีวิตของท่าน(อฺ)เป็นแนวทางสำหรับการดำเนินชีวิตที่เป็น

รูปธรรมของพวกเราทุกคน

- ขอให้พวกเราได้น้อมรับเอาคำพูดและคำสั่งเสียของท่าน(อฺ)เป็นเหตุผลหลักสำหรับการ

ทำให้ชีวิตของเราสูงเด่นยิ่งขึ้น เป็นแนวประพฤติปฏิบัติของเรา เป็นบันไดสำหรับการไต่ขึ้นสู่ความ

สูงส่งของเรา

และสิ่งอื่น ๆ ที่เหมาะสมสำหรับข้าพเจ้า และท่านที่ไม่ได้มุ่งมาดกล่าวออกมา

“อัลลอฮฺ(ซ.บ.)ทรงเป็นผู้ช่วยเหลือ”

“จงกล่าวเถิด(โอ้มุฮัมมัด) อัลลอฮฺทรงมองเห็นการกระทำของพวกเจ้าทุกคน ร่อซูลและมุอ์

มินก็มองเห็นเช่นกัน พวกเจ้าจะต้องย้อนกลับไปยังพระผู้ซึ่งรอบรู้ในเรื่องเร้นลับ และประจักษ์

พยานทั้งหลาย จนกระทั่งพระองค์ได้ตอบแทนผลแห่งการกระทำที่พวกเจ้าได้ปฏิบัติมา(ไม่ว่าดีหรือ

เลว”

(อัต-เตาบะฮฺ : 105)

อัตชีวประวัติอิมามอะอฺศูมีน ๘

Brief Biography Of Imam Masoomeen 8

อิมามมูซา กาซิม(อฺ)

Imam Musa Kasim (A)

เขียน

ศาสตราจารย์เชคอฺะลีมุฮัมมัด อฺะลีดุคัยยิล

Prof. Sheik Ali Muhummad Ali Dukyil

แปล

อาจารย์อัยยูบ ยอมใหญ่

Austaz Ayyub Yomyai

ชื่อหนังสือ อัตชีวประวัติอิมามมะอฺศูมีน 8

อิมามมูซา กาซิม (อฺ)

Title Brief Biography Of Imam Masoomeen 8

Imam Musa Kasim (A)

เขียน ศาสตราจารย์เชคอฺะลีมุฮัมมัด อฺะลีดุคัยยิล

Auther Prof. Sheik Ali Muhummad Ali Dukyil

แปล อาจารย์อัยยูบ ยอมใหญ่

Translater Austaz Ayyub Yomyai

พิมพ์ครั้งแรก 2,000 เล่ม

Circulation 2,000 Copies

ปีที่พิมพ์ 2542

Year of Publication 1999

เรียงพิมพ์-รูปเล่ม หจก.สำนักพิมพ์สองสิ่ง โทร. 729-1764

Compute Graphic Art by Two Things Publication Ltd., Part. Tel. 729-1764

พิมพ์ที่ บริษัท ออฟเซ็ท ครีเอชั่น จำกัด

1/4 ถนนอรุณอัมรินทร์ แขวงอรุณอัมรินทร์

เขตบางกอกน้อย กรุงเทพฯ 10700

Printed by Offset Creation Co., Ltd. Bangkok

Tel : 882-5486-7 Fax : 433-4299

จัดพิมพ์โดย สถานศึกษาดารุลอิลมฺอิมามคูอีย์

1/12 ถนนอิสรภาพ เขตบางกอกใหญ่

กรุงเทพ 10600

Published by Madarasa Darul A’lmi Imam Al-Khoei

1/12 Issaraphab Rd., Bangkok-Yai

Bangkok 10600 Thailand

Tel : 465-4972 Fax : 472-3311

ตารางการเปรียบเทียบ

พยัญชนะภาษาอาหรับ-ไทย

อะลีฟ - อ ซัย - ซ์ ก๊อฟ - กฺ

บา - บ ซีน - ซ ก๊าฟ - ก

ตา - ต เชน - ช ลาม - ล

ษา - ษ ศอด - ศ มีม - ม

ญีม - ญ ฎอด - ฎ นูน - น

ฮา - ฮ ฏอ - ฏ เวา - ว

คอ - ค ศฺอ - ศฺ ฮา - ฮฺ

ดาล - ด อีน - อฺ ยา - ย

ซาล - ซฺ เฆน - ฆ

รอ - ร ฟา - ฟ

หมายเหตุ

(๑) อักษรเทียบภาษาอาหรับบางตัวจะใช้ตามความนิยม ซึ่งไม่ตรงกับตารางเทียบที่ได้ทำไว้

เช่น “อิสลาม” “มุสลิม” ฯลฯ

(๒) “จุด” ที่อยู่ใต้ตัวอักษรท้ายของคำที่เทียบมาจากภาษาอาหรับนั้น ให้หมายถึง “อักษรที่

จะต้องอ่านออกเสียงด้วย” แต่บางกรณีก็ไปซ้ำกับอักษรที่มีจุดอยู่แล้ว เช่น อีน(อฺ) หรือ ซฺาล(ซฺ) ก็ถือ

ว่าอนุโลม

(๓) อักษรบางตัวเมื่อนำมาเทียบภาษาไทยไม่อาจเทียบได้หมด เพราะมีตัวซ้อนกันอยู่ เช่น

คำว่า “ซัยนุลอฺบิดีน” ไม่อาจใช้ตัว “ซ์” ได้จึงถือว่าอนุโลม

(๔) ตารางเทียบนี้ใช้เป็นมาตรฐานในการเทียบตัวอักษรจากภาษาอาหรับเป็นภาษาไทยเพื่อ

ความถูกต้องชัดเจนยิ่งขึ้น

สารบาญ

บทนำ

ของอิมามอฺะลี ริฎอ(อฺ) 1

ชีวประวัติของ

อิมามอฺะลี บินมูซา อัล-ริฎอ(อฺ) 4

บทบัญญัติตำแหน่งค่อลีฟะฮฺของอิมามที่ 8

พิสูจน์หนึ่งอันสมบูรณ์ 9

อิมามริฎอ(อฺ)

ผู้เอาจริงเอาจังกับการอิบาดะฮฺ 18

ย้อนศึกษาวิถีชีวิตอันไพบูลย์ของ

อิมามอฺะลี บินมูซา(อฺ) 25

ความจำเริญแห่งชีวิต :

การบริจาคทานของอิมามริฎอ(อฺ) 35

จริยธรรมอันสูงส่ง

จากคำเทศนาของอิมามริฎอ(อฺ) 41

คำสั่งเสีย

คำเตือนสู่สัจธรรมของอิมามที่ 8 48

สาส์นของอิมามอฺะลี บินมูซา(อฺ)

รอยจารึกอันทรงเกียรติ 54

สุภาษิต : แม่บทสู่ภาคปฏิบัติ

ของอิมามอฺะลี ริฎอ(อฺ) 59

การโต้ตอบทางวิชาการ

อันทรงคุณค่าของอิมามริฎอ(อฺ) 72

อิมามริฎอ(อฺ)ไขปัญหาทางศาสนา

หนึ่งในคำสอนทางวิชาการ 105

ดุอาอ์ของอิมามอฺะลี บินมูซา(อฺ)

บทเรียนอันสูงส่งที่เราต้องการ 135

ดุอาอ์ของอิมามริฎอ(อฺ)

ได้รับการตอบสนอง 147

เล่ห์การเมืองบีบอิมามที่ 8

สวมตำแหน่งรัชทายาทราชวงศ์อับบาซี 150

ปริศนาการจากไป

ของอิมามริฎอ(อฺ) 167

คำสดุดี : เอกฉันท์จากบรรดานักปราชญ์

ต่ออิมามอฺะลี บินมูซา อัล-ริฎอ(อฺ) 172

บทส่งท้าย

ของอิมามที่ 8 182

บทนำของ

อิมามอฺะลี ริฎอ(อฺ)

อันที่จริงแล้วอัตชีวประวัติของบรรดาอิมามแห่งอะฮฺลุลบัยตฺ(อฺ) คำกล่าวและการกระทำ

ของพวกท่าน(อฺ) อีกทั้งการดำเนินชีวิตของพวกท่าน(อฺ)ทั้งหมดคือการเรียกร้องเชิญชวนสู่สิ่งที่ถูก

บัญญัติไว้ในอัล-กุรอานและซุนนะฮฺของท่านศาสดา(ศ) มันยังเป็นแนวทางหนึ่งซึ่งอัลลอฮฺ(ซ.บ.)

ต้องการที่จะให้ปวงบ่าวของพระองค์ประพฤติปฏิบัติตามนั้น มันคือเส้นทางหนึ่งที่พระองค์

กำหนดให้พวกเขา(อฺ)ดำเนินตามนั้น ดังนั้นเราจึงจำเป็นต้องอ่านและศึกษาอัตชีวประวัติ และคำ

กล่าวของพวกท่าน(อฺ)ให้แตกต่างจากการที่เราได้เคยมุ่งมั่นที่จะอ่านตำราประวัติศาสตร์และ

อัตชีวประวัติของบุคคลสำคัญต่าง ๆ เราอ่านอัตชีวประวัติของบรรดาอิมาม(อฺ) เพื่อที่จะเจริญรอย

ตาม และการที่เราได้อ้างถึงวะศียะฮฺ(พินัยกรรมทางด้านคำพูด)และคำพูดอันเต็มเปี่ยมไปด้วยวิทย

ปัญญาของพวกท่าน(อฺ)ก็เพื่อถ่ายทอดมันสู่การปฏิบัติ เรายึดเอาคำสั่งสอนของท่านเหล่านั้น(อฺ)เป็น

เสมือนยาบรรเทาโรคทางสังคมและความป่วยไข้ทางด้านจริยธรรมของพวกเรา

การย้อนกลับของประชาชาติอิสลามสู่การคิดคำนึ่งถึงอัตชีวประวัติของบรรดาอะฮฺลุลบัยตฺ

(อฺ) ก็คือการย้อนคืนกลับสู่อิสลาม และการน้อมรับสิ่งที่ท่านร่อซูล(ศ)ได้นำมาจากองค์พระผู้ทรง

ทรงสัจจะ และมอบความรักอย่างใหญ่หลวง(มะวัดดะฮฺ)ซึ่งท่านศาสดา ไม่เคยวิงวอนขอ

ค่าตอบแทนในการเผยแผ่สาส์นเลย นอกจากสิ่งนั้นเพียงอย่างเดียว จากวันนั้นจนถึงวันนี้เป็นที่

ประจักษ์ชัดสำหรับประชาชาติอิสลามถึงสิ่งที่พวกเขา(อฺ)ประสบแต่ความดีงามอันสมบูรณ์ ความ

ผาสุกอันนิรันดร์ ความยุติธรรมทางสังคมและความเป็นอยู่ที่ดี

หนังสือเล่มนี้คือการจำลองอย่างกะทัดรัดสำหรับวิถีชีวิตของอิมามท่านหนึ่งจากบรรดาอา

มาผู้ทรงสิทธิแห่งสัจธรรม ผู้เป็นหลานของอิมามอะมีรุลมุอ์มินีน(อฺ)

เราขอการดลใจ(จากพระผู้เป็นเจ้า) จากการกล่าวขวัญถึงท่าน(อฺ)อัตชีวประวัติอันทรง

เกียรติของท่าน(อฺ) แบบอย่างอันสูงส่งของท่าน(อฺ) คุณลักษณะอันควรค่าแก่การสรรเสริญของท่าน

(อฺ) และเราได้นิยมเอาคำสอนอันเต็มเปี่ยมไปด้วยวิทยปัญญาของท่าน(อฺ) คำพูด การสั่งสอนอบรม

ของท่าน(อฺ)เป็นบทเรียนอันทรงคุณค่าที่เราต้องการมันเพื่อปลุกประชาชาติของเราสู่ความสมบูรณ์

พูนสุข

ขออัลลอฮฺ(ซ.บ.)ได้ทรงโปรดให้ความช่วยเหลือเรา ในการยึดมั่นต่อแนวทางอันสูงส่งนี้

และการย้อนกลับสู่คำสอนของอิสลามเพื่อความไพบูลย์ทั้งโลกนี้และปรโลก

“จงกล่าวเถิดว่า ถ้าพวกท่านรักอัลลอฮฺก็จงปฏิบัติตามฉัน แล้วอัลลอฮฺก็จะทรงโปรดพวก

ท่านและอภัยบาปของพวกท่าน และอัลลอฮฺทรงเปี่ยมไปด้วยการอภัยโทษ และทรงเมตตายิ่ง”

(อาลิอิมรอน : 31)

ชีวประวัติของ

อิมามอฺะลี บินมูซา อัล-ริฏอ(อฺ)

นามจริง

อิมามอฺะลี บินมูซา อัล-ริฏอ(อฺ)

ปู่

อิมามญะอฺฟัร ศอดิก(อฺ)

บิดา

อิมามมูซา กาซิม(อฺ)

มารดา

ตักตุม หรือฏอฮฺเราะฮฺ มีสมญานามว่า ‘อุมมุลบะนีน’

ประสูติ

วันที่ 11 ชุลเกาะอฺดะฮฺ ฮ.ศ. 148 ตรงกับวันพฤหัสบดี ณ เมือง มะดีนะฮฺ(1)

สมญานาม

อะบูอัล-ฮะซัน

(1) จากรายงานของท่านเชคมุฟีด(ร.ฮ.) ส่วนรายงานของท่านเชคศ่อดูกนั้นระบุว่า เป็นวันที่ 11 ร่อบี

อุลเอาวัล ฮ.ศ. 153

ฉายานาม

อัล-ริฎอ

อัศ-ศอบิร

อัล-ร่อฎี

อัล-วะฟี

อัศ-ศอดิก

และอัล-ฟาฎิล

ลายสลักบนแหวน

“มาชาอัลลอฮฺ ลากูวะตะ อิ้ลลาบิ้ลลาฮฺ”

(ตามความประสงค์ของอัลลอฮฺ ไม่มีพลังใด ๆ นอกจากโดยอัลลอฮฺ)

ภรรยา

ท่านหญิงซะบีกะฮฺ คนในตระกูลของท่านหญิงมาริยะฮฺ ภรรยาคนหนึ่งของท่านศาสนทูต

แห่งอัลลอฮฺ(ศ)

และท่านหญิงอุมมุฮะบีบะฮฺ บุตรีของค่อลีฟะฮฺมะอ์มูนแห่งราชวงศ์อับบาซี ผู้เป็นมารดา

ของท่านอิบรอฮีม

บุตรชาย

อิมามมุฮัมมัด อัล-ญะวาด(อฺ)

กวีในสมัยของท่านอิมาม(อฺ)

คุอฺบัล คอซซาอี

อะบูนุอาซ

อิบรอฮีม บินอับบาซ อัศ-เศาลี

ผลงานที่ปรากฏ

ตำราทั้ง 7 เล่ม(2)

คนสนิท

ท่านมุฮัมมัด บินฟะรอต(3)

ทำหน้าที่รัชทายาท

ในวันที่ 5 ร่อมะฎอน ฮ.ศ.201 หลังจากดำรงตำแหน่งแล้วได้มีการผลิตเหรียญดิรฮัมและดี

นารฺโดยสลักนามของท่าน(อฺ)

กษัตริย์ในสมัยของท่าน(อฺ)

ฮารูน อัล-ร่อชีด

อัล-อามีน

และอัล-มะอ์มูน

(2) มีการกล่าวอย่างละเอียดในหนังสือ อะอฺยานุช-ชีอะฮฺ 4 ก็อฟ เล่ม 3 หน้า 180-190.

(3) หนังสือประกาศแต่งตั้งโดยอัล-มะอ์มูนถูกนำมาบันทึกไว้ใน ‘กัชฟุล-ฆุมมะฮฺ’ หน้า 278.

วายชนม์

วันอังคารที่ 17 ศ่อฟัร ฮ.ศ.203 ถูกลอบวางยาพิษโดยอัล-มะอ์มูน

ระยะเวลาในการดำรงตำแหน่งอิมาม

รวมระยะเวลา 20 ปี

อายุ

ท่านอิมามที่ 8 มีอายุทั้งสิ้น 55 ปี

สุสาน

อยู่ที่คุรอซาน ภายใต้โดมสูงสีทองอร่าม มีบรรดามุสลิมจากทั่วทุกมุมโลกหลั่งไหลเข้ามา

เยี่ยมเยือนอย่างเนืองแน่นตลอดเวลา

บทบัญญัติตำแหน่งค่อลีฟะฮฺของ

อิมามที่ 8

พิสูจน์หนึ่งอันสมบูรณ์

ด้วยความเมตตาจากอัลลอฮฺ(ซ.บ.)ที่มีต่อปวงบ่าวของพระองค์ที่ได้ทรงแต่งตั้งค่อลีฟะฮฺ

ของพระองค์ให้แก่มวลมนุษย์ เพื่อเป็นผู้ชี้นำแก่บรรดาปวงบ่าว ให้ไปสู่หนทางอันถูกต้อง และดำรง

ไว้ซึ่งข้อพิสูจน์หลักฐานของพระองค์ อันเป็นหนทางที่ไม่มีใครสามารถอุทธรณ์ได้เลย

อัลลอฮฺ(ซ.บ.)ทรงส่งบรรดานบี(อฺ)มาเพื่อแจ้งข่าวดี และเพื่อตักเตือน คนสุดท้ายได้แก่นบี

(ศ)ของเรา นั่นคือท่านศาสดามุฮัมมัด(ศ) วิทยปัญญาของพระองค์มีอยู่ในการที่ทำให้บรรดานบี

สิ้นสุดด้วยกับตัวท่าน(ศ) บันดาลให้บทบัญญัติของท่าน(ศ)เป็นบทบัญญัติที่สมบูรณ์ และทำให้

ศาสนาของท่าน(ศ)เป็นศาสนาที่สมบูรณ์

ท่านศาสนทูตแห่งอัลลอฮฺ(ศ)ได้นำบทบัญญัติอันสูงส่งของพระองค์มาเผยแพร่ อันเป็น

แนวทางที่เที่ยงธรรม และเรียกร้องประชาชาติให้ปฏิเสธการเคารพบูชาเจว็ด แล้วทำอิบาดะฮฺ

ต่ออัลลอฮฺ(ซ.บ.) อีกทั้งให้ปฏิบัติตามบทบัญญัติอันสูงส่ง

พวกกุเรชได้ลุกขึ้นต่อต้านท่าน(ศ)เพื่อปกป้องบรรดาพระเจ้าย่อยทั้งหลายของพวกตน จน

เป็นเหตุให้ท่านนบีมุฮัมมัด(ศ)ต้องได้รับภาระอย่างหนักหน่วง ซึ่งท่าน(ศ)ได้กล่าวไว้ในครั้งหนึ่งว่า

“ไม่เคยมีนบีคนใดได้รับการรังแกเท่าที่ฉันได้รับ”

ในที่สุดแผนการร้ายของพวกกุเรชดำเนินไปถึงขั้นหมายมั่นจะสังหารท่าน(ศ) พวกเขาได้

รวมตัวกันที่ประตูบ้าน แต่ท่านศาสนทูต(ศ)ได้เล็ดลอดหนีออกมาได้ หลังจากที่ขอร้องให้ท่านอฺะลี

อะมีรุลมุอ์มินีน(อฺ)นอนบนที่นอนของท่าน(ศ) เพื่อพรางตาของพวกกุเรชให้เข้าใจว่าท่านศาสนทูต

(ศ)ยังคงอยู่บนที่นอนเหมือนเดิมไม่ไปไหน

ณ เมืองมะดีนะฮฺ ดินแดนแห่งใหม่ ท่านนบีมุฮัมมัด(ศ)ได้ระดมกำลังเพื่อวางรากฐานอันดับ

แรก เพื่อก่อตั้งรัฐอันยิ่งใหญ่ของพระผู้เป็นเจ้าและวางแนวทางให้แก่บรรดามุสลิมทั้งหลายด้วย

อนาคตอันไพโรจน์ที่กำลังรอคอยอยู่เบื้องหน้าเขาเหล่านั้น

สิบปีให้หลังตั้งแต่มาอยู่ที่นั่น ท่านศาสนทูต(ศ)ได้ดำเนินแก้ปัญหาอย่างต่อเนื่อง โดยการ

ปกป้องด้วยกำลังอาวุธ ด้วยการเล็งเห็นถึงผลลัพธ์ของความเหนื่อยยากอันนี้ กล่าวคือมีคนเป็น

จำนวนมากเข้ามาเลื่อมใสศรัทธาในศาสนาของอัลลอฮฺ(ซ.บ.)เป็นกลุ่ม ๆ ศาสนาอิสลามได้แผ่

ขยายตัวออกไปในแถบถิ่นต่าง ๆ เป็นอันมาก จนกลายเป็นกองกำลังที่น่าสะพรึงกลัวและเป็นที่

หวาดวิตกของพวกจักรพรรดิโรมันและเปอร์เชีย

ให้ห้วงเวลาดังกล่าวท่านศาสนทูต(ศ)ประกาศต่อบรรดามุสลิมด้วยตัวของท่าน(ศ)เอง เมื่อ

ปลายปีที่ 10 หลังจากอพยพว่า : ท่าน(ศ)มีความตั้งใจที่จะเดินทางไปบำเพ็ญฮัจญ์ ซึ่งนับว่าในครั้ง

กระนั้นเป็นการบำเพ็ญฮัจญ์ครั้งสุดท้ายของท่าน(ศ)

บรรดามุสลิมต่างได้เดินทางพากันไปบำเพ็ญฮัจญ์ และเพื่อแสวงหาความจำเริญจากนบี(ศ)

ของพวกเขา อีกทั้งเพื่อที่จะได้จดจำบทเรียนและวิชาการที่ปรากฏออกมาจากท่าน(ศ)

หลังจากที่ท่านศาสนทูต(ศ)ได้เสร็จพิธีบำเพ็ญฮัจญ์แล้ว ท่าน(ศ)ยกขบวนเดินทางกลับยัง

เมืองมะดีนะฮฺ ท่ามกลางบรรดามุสลิมจำนวนนับแสนคน เมื่อพาหนะของท่าน(ศ)ย่างเข้าถึงเขตของ

ตำบลฆ่อดีรคุม ณ ที่นั่นคือทางแยกสำหรับมุสลิมทั้งหลายที่จะเดินทางกลับภูมิลำเนาของพวกตน

พวกเขาได้รับคำสั่งจากท่านศาสนทูต(ศ)ให้หยุดพักการเดินทางโดยเรียกคนที่ล่วงหน้าไปแล้วให้

เดินย้อนกลับมา และให้รอคนข้างหลังเดินมาถึงด้วยเช่นกัน ท่ามกลางแสงแดดแผดจ้าอันร้อนระอุ

เพราะตลอดเวลาที่ร่วมเดินทางไกลกับท่าน(ศ) พวกเขาไม่เคยประสบเหตุการณ์อย่างนี้มาก่อน

หลังจากที่บรรดามุสลิมได้รวมตัวกันแล้วท่านนบี(ศ)ได้ออกคำสั่งให้ทำมิมบัร แล้วมิมบัรที่

สร้างขึ้นด้วยอานอูฐก็ถูกจัดวางให้แก่ท่าน(ศ)ทันที ท่าน(ศ)ได้นำตัวท่านอฺะลี(อฺ)เข้ามายืนเคียงกาย

ท่ามกลางมหาสมาคมอันยิ่งใหญ่นั้น ท่าน(ศ)ได้เทศนาสั่งสอนและยับยั้งห้ามปรามพวกเขาทั้งหลาย

ต่อจากนั้นท่าน(ศ)ได้จับมือของท่านอฺะลี(อฺ)ชูขึ้นเบื้องบน จนมีคนเห็นรักแร้อันขาวผ่องของท่าน(ศ)

ในขณะนั้นท่าน(ศ)กล่าวว่า

“แน่นอน คนใดที่ข้าพเจ้าเป็นผู้ปกครองของเขา ดังนั้นอฺะลีผู้นี้ก็เป็นผู้ปกครองของเขาด้วย

โอ้อัลลอฮฺ(ซ.บ.) โปรดคุ้มครองคนที่จงรักภักดีเขา และจงเป็นศัตรูกับคนที่เป็นศัตรูกับเขา จง

ช่วยเหลือคนที่ช่วยเหลือเขา จงบั่นทอนคนที่บั่นทอนเขา”

หลังจากนั้นท่านศาสนทูต(ศ)ได้สั่งให้แต่ละคนเข้าไปแสดงความยินดีต่อท่านอฺะลี(อฺ) และ

สั่งบรรดามุสลิมทั้งหลายให้สัตยาบันต่อท่านอฺะลี(อฺ) ซึ่งเวลานั้นมีผู้คนอยู่จำนวน 1 แสนคนหรือ

มากกว่านั้น

ท่านญิบรออีล(อฺ)ได้ลงมาในวันนั้น และนำโองการหนึ่งมาประทานให้คือ

“วันนี้ข้าได้ทำให้ศาสนาของพวกสูเจ้าสมบูรณ์แล้ว และข้าได้ให้ความโปรดปรานของข้า

อันสมบูรณ์แก่สูเจ้าแล้ว และข้าพอใจที่อิสลามเป็นศาสนาสำหรับสูเจ้า”

(อัล-มาอิดะฮฺ : 3)

ท่านศาสนทูต(ศ)ได้หวนกลับไปยังเมืองมะดีนะฮฺ หลังจากนั้นไม่กี่วัน ท่าน(ศ)ก็ล้มป่วย

อย่างฉับพลัน

ในขณะที่ท่าน(ศ)นอนป่วยอยู่ ท่าน(ศ)ได้สั่งให้ตั้งกองทหารเพื่อออกรบ นำทัพโดยท่านอุ

ซามะฮฺ(ร.ฎ.)เพื่อจะให้บรรดาคนที่ดื้อดึงต่อท่านอฺะลี(อฺ)และปรารถนาในตำแหน่งค่อลีฟะฮฺออกไป

จากเมืองมะดีนะฮฺ ท่าน(ศ)แสดงอาการกริ้วและสาปแช่งพวกที่ขัดขืน ดังที่มีรายงานบันทึกว่า

“จงเข้าประจำการในกองทหารของอุซามะฮฺ ขอให้อัลลอฮฺ(ซ.บ.)ทรงสาปแช่งคนที่ขัดขืน

ต่อการเข้าร่วมกองทหารของอุซามะฮฺ”

คนมุสลิมกลุ่มหนึ่งมิได้นำพาแต่ประการใดกับความแข็งกร้าวอันนี้ของท่านศาสนทูต

แห่งอัลลอฮฺ(ศ) ในเรื่องการจัดทัพของท่านอุซามะฮฺ(ร.ฎ.) ครั้นเมื่อท่านศาสนทูตแห่งอัลลอฮฺ(ศ)

ผิดหวังจากการที่จะประสบกับความสำเร็จในด้านนี้ ท่าน(ศ)ก็ดำเนินการหาวิธีใหม่ อันจะส่งผลให้

ตำแหน่งการเป็นค่อลีฟะฮฺได้กับท่านอิมามอฺะลี(อฺ) ดังนั้นท่านศาสนทูต(ศ)จึงสั่งให้หาหมึกกับ

กระดาษมาเพื่อให้ท่าน(ศ)เขียนข้อความที่จะไม่ทำให้พวกเขาหลงผิดอย่างเด็ดขาด

ท่าน(ศ)ต้องการอย่างแรงกล้าในการที่จะแต่งตั้งค่อลีฟะฮฺ และบรรดามุสลิมกลุ่มหนึ่งย่อม

เป็นสักขีพยานยืนยันความจริงในส่วนนี้

บรรดาพวกที่ขัดแย้งเข้าใจดีถึงจุดประสงค์ ดังนั้นจึงมีคนหนึ่งตะโกนส่งเสียงต่อหน้าต่อตา

ท่านนบี(ศ)ว่า

“แท้จริงท่านเพ้อไปแล้ว เรามีคัมภีร์ของอัลลอฮฺ(ซ.บ.)ก็พอแล้ว”

คนอีกกลุ่มหนึ่งลุกขึ้นยืนคัดค้าน คนอีกส่วนหนึ่งเห็นด้วยกับท่านนบี(ศ) เพราะถือว่า ท่าน

(ศ)จะไม่พูดอะไรจากอารมณ์ ดังที่อัล-กุรอานได้ประกาศว่า :

“และอันใดก็ตามที่ศาสนทูตได้นำมา พวกเข้าก็จรงรับไว้เถิด แต่อันใดที่เขาห้ามปราม พวก

เจ้าก็จงงดเว้นเสีย”

(อัล-ฮัชรฺ : 7)

ท่านนบี(ศ)ได้เผยอเปลือกตาขึ้นพบกับภาพความขัดแย้งระหว่างบรรดามุสลิม ซึ่งนับเป็น

ความขัดแย้งครั้งแรกที่เกิดขึ้น ท่าน(ศ)จึงสั่งให้พวกเขาออกไปจากท่าน(ศ) เพราะว่าไม่สมควรจะให้

มีการโต้เถียงเกิดขึ้นต่อหน้าท่านนบี(ศ)

ได้มีการไต่ถามกันว่า เหตุใดท่านนบี(ศ)จึงห้ามมิให้เขียนหลังจากนั้นแล้ว เพราะถึงแม้คราว

แรกจะมีการคัดค้าน แต่ทำไมท่าน(ศ)ไม่เขียนในภายหลัง ซึ่งไม่เคยเป็นที่รู้มาก่อนว่า ท่าน(ศ)จะละ

เว้นคำสั่งใด ๆ ที่ท่าน(ศ)ต้องการเพียงเพราะพบกับความขัดแย้ง

คำตอบก็คือว่า หลังจากที่ท่าน(ศ)ถูกกล่าวหาอย่างนั้นแล้ว การเขียนข้อความย่อมจะไม่มี

ประโยชน์อันใดอีก คนทั้งหลายจะยืนยันอย่างไรกับความสำคัญของเรื่องนี้ ในเมื่อเกิดขึ้นภายหลัง

จากที่พวกเขาได้กล่าวคำสบประมาทเช่นนั้นไปแล้ว ถ้าหากท่านนบี(ศ)ยืนกรานที่จะเขียน แน่นอน

ผลลัพธ์จะต้องปรากฏออกมาในทางตรงกันข้าม แล้วพวกเขาจะกล่าวหาการเผนแพร่ศาสนาทั้งใน

ตอนต้น ดุจเดียวกับที่กล่าวหาการเผยแพร่ในตอนสุดท้าย แล้วจะต้องออกจากศาสนากันเป็นกลุ่ม ๆ

ท่านศาสนทูต(ศ)มิได้มีจุดประสงค์เพียงแค่ประกาศตำแหน่งอิมามของท่านอะมีรุลมุอ์มินีน

(อฺ)เท่านั้น หากแต่ท่าน(ศ)ต้องการจะยืดเวลาการปกครองในระบอบศาสนาต่อไป โดยมีบรรดาอิ

มามทำหน้าที่รับตำแหน่งค่อลีฟะฮฺ ถัดจากคนหนึ่งก็จะได้แก่อีกคนหนึ่ง และจะต้องไม่แผ่ไปถึง

พวกตระกูลอะมัยยะฮฺ และตระกูลอื่นที่ถือเอาคัมภีร์ของอัลลอฮฺ(ซ.บ.)เป็นเครื่องมือ ถือเอาทรัพย์สิน

เป็นอำนาจการปกครอง ถือเอาการอิบาดะฮฺเป็นสิ่งตบตา สั่งสอนกันให้ทำความชั่ว และหยุดยั้งมิให้

กระทำความดี เมื่อเป็นอย่างนี้ บรรดาอิมาม(อฺ)ที่อยู่ในสมัยการปกครองเหล่านั้นจึงได้รับการกดขี่

ข่มเหง

แต่บรรดาอิมาม(อฺ)ไม่เคยละเว้นภารกิจการเอาใจใส่ต่อบรรดามุสลิมตลอดชั่วระยะ

เวลานานเหล่านี้ โดยการชี้นำคนมุสลิมเหล่านั้นให้อยู่ในแนวทางของอัลลอฮฺ(ซ.บ.) จนกระทั่งว่า

โลกนี้เต็มไปด้วยวิชาการของพวกท่าน(อฺ) และมีบรรดานักปราชญ์ของชาวมุสลิมที่รับการศึกษา

เรียนรู้จากท่านอิมาม(อฺ)เหล่านั้นเป็นจำนวนมากมาย

รายละเอียดเกี่ยวกับเรื่องบทบัญญัติการแต่งตั้งบรรดาอิมาม(อฺ)มีมากมาย โดยที่แต่ละท่าน

(อฺ)จะวางบัญญัติแต่งตั้งคนถัดไปไว้เพื่อเป็นหลักฐานสำหรับประชาชาติ และเพื่อให้บรรดามุสลิม

ได้รู้จักอิมามในยุคสมัยของตนเอง และยึดถือคำสอนในด้านตัวกฎเกณฑ์ต่าง ๆ

ในบทนี้เราจะกล่าวถึงข้อบัญญัติต่าง ๆ ที่ท่านอิมามมูซา กาซิม(อฺ)ได้วางไว้เพื่อเป็น

หลักฐานที่แสดงว่า ท่านอิมามอฺะบี บุตรชายของท่าน(อฺ)เป็นอิมามภายหลังจากท่าน(อฺ)

ข้าบัญญัติที่ 1

ท่านดาวูด อัล-ร่อกีได้กล่าวว่า :

ข้าพเจ้าได้ถามท่านอิมามมูซา(อฺ) บิดาของท่านอิบรอฮีมว่า

“ได้โปรดเถิด ข้าพเจ้าเองก็อายุมากแล้ว โปรดดึงมือของข้าพเจ้าไว้และยับยั้งมันมิให้ถูกไฟ

ด้วยเถิด ใครเล่าที่จะเป็นผู้ทำหน้าที่แทนภายหลังจากท่าน ?”

ท่านอิมามมูซา(อฺ)ตอบพลางชี้นิ้วไปยังบุตรชายของท่าน(อฺ)ที่ชื่ออฺะลี หรืออะบุลฮะซัน(อฺ)

ว่า

“นี่แหละคือผู้นำของพวกท่านภายหลังจากฉัน”(2)

ข้อบัญญัติที่ 2

ท่านมุฮัมมัด บินอิซมาอีล บินอัล-ฟัฎลฺ อัล-ฮาชิมีได้กล่าวว่า:

ข้าพเจ้าได้เข้าพบท่านอะบุลฮะซัน มูซา บินญะอฺฟัร(อฺ)ซึ่งท่าน(อฺ)กำลังเป็นกังวลด้วยความ

เจ็บหนักอย่างมาก

ข้าพเจ้าได้พูดกับท่าน(อฺ)ว่า

“ถ้าหากสิ่งที่เราขอจากอัลลอฮฺ(ซ.บ.)ว่า อย่าให้เราได้พบเห็นบังเกิดขึ้น(การเสียชีวิตของอิ

มามมูซา)แล้วเราจะเอาใครเป็นผู้นำ ?”

ท่านอิมาม(อฺ)กล่าวตอบว่า

“อฺะลี บุตรของฉันคนนี้จะเป็นผู้นำ หนังสือของเขา คือหนังสือของฉัน เขาคือทายาทของ

ฉัน และเป็นค่อลีฟะฮฺภายหลังจากฉัน”(2)

ข้อบัญญัติที่ 3

จากท่านอัล-มัคซูมี(มารดาของท่านเป็นลูกหลานของท่านญะอฺฟัร บินอะบีฏอลิบ)ได้กล่าว

ว่า :

ท่านอะบุลฮะซัน(อฺ)เคยสั่งประชุมพวกเราในครั้งหนึ่ง แล้วท่านอิมามริฎอ(อฺ)พูดว่า

“พวกท่านรู้ไหมว่า ฉันเรียกพวกท่านมาประชุมทำไม ?”

พวกเราตอบว่า

“ไม่ทราบ”

ท่าน(อฺ)กล่าวว่า

(2) อุยูน อัคบาริล-ริฎอ เล่ม 1 หน้า 21.

“ท่านทั้งหลายจงเป็นพยานว่า บุตรชายของฉันคนนี้คือทายาทของฉัน จะเป็นผู้ดำเนิน

กิจการในหน้าที่ของฉัน และเป็นค่อลีฟะฮฺภายหลังจากฉัน”(3)

ข้อบัญญัติที่ 4

ท่านอะลี บินญะอฺฟัร(อฺ)ได้กล่าวว่า :

ข้าพเจ้าเคยนั่งร่วมกับท่านมูซา บินญะอฺฟัร(อฺ) พี่ชายของข้าพเจ้า ขอสาบานต่ออัลลอฮฺ

(ซ.บ.)ว่า ท่าน(อฺ)คือข้อพิสูจน์หนึ่งของอัลลอฮฺ(ซ.บ.)ภายหลังจากบิดา ครั้นเมื่ออฺะลี(อฺ)บุตรของ

ท่าน(อฺ)ถือกำเนิด

ท่าน(อฺ)ก็ได้กล่าวว่า

“โอ้ อฺะลีเอ๋ย นี่คือผู้นำของท่าน เขาคือผู้จะดำรงตำแหน่งของฉัน อันได้มาจากบิดา ดังนั้น

จงยึดมั่นต่ออัลลอฮฺ(ซ.บ.) ตามแนวทางของเขา”(4)

(3) ฆอยบะฮฺ ของท่านเชคฏูซี หน้า 26.

(4) อ้างเล่มเดิม หน้า 27.

อิมามริฎอ(อฺ)

ผู้เอาจริงเอาจัง

กับการอิบาดะฮฺ

ผู้รวบรวมตำราประวัติศาสตร์อิสลามได้ยืนยันให้รายละเอียดโดยกล่าวถึงเรื่องการทำอิบา

ดะฮฺของท่านอิมามอฺะลี ริฎอ(อฺ) โดยที่ว่าท่านอิมาม(อฺ)เป็นผู้เอาจริงเอาจังอย่างยิ่งกับการทำอิบาดะฮฺ

ใช้เวลากลางวันด้วยการถือศีลอด อ่านอัล-กุรอานและนมาซตะฮัจญุดในเวลากลางคืน

ท่านอิมามอฺะลี ริฎอ(อฺ)มิได้เป็นคนเดียวที่เคร่งครัดในการทำอิบาดะฮฺ หากแต่คุณสมบัติ

ของท่าน(อฺ)สืบต่อกันมาจากบรรพบุรุษและถ่ายทอดต่อไปยังบรรดาลูกหลานของท่าน(อฺ)อีกด้วย

เสมือนหนึ่งว่า บรรดาอิมาม(อฺ)ทั้งหลายนั้นถูกสร้างมาเพื่อความเป็นผู้มีเกียรติ และราวกับว่า ความ

มีเกียรติทั้งหลายถูกสร้างเฉพาะพวกท่าน(อฺ)โดยตรง

ในบทนี้เราจะกล่าวถึงเรื่องราวที่เกี่ยวกับการทำอิบาดะฮฺของท่านอิมามริฎอ(อฺ)

-1-

ท่านอิบรอฮีม บินอับบาซ(ร.ฎ.)ได้กล่าวว่า :

คำพูดและคำตอบของท่านอิมามอฺะลี ริฎอ(อฺ)นั้นคล้ายกับว่าถอดมาจากคัมภีร์อัล-กุรอาน

ในโองการหนึ่งท่าน(อฺ)จะอ่านสามจบ

ท่าน(อฺ)เคยกล่าวว่า

“ฉันต้องการจะอ่านให้ครบเกือบ ๆ สามจบในโองการหนึ่ง ๆ แต่ไม่ว่าฉันจะอ่านผ่าน

โองการใด ฉันจะพิจารณาโองการนั้น และในทุกสิ่งทุกอย่างที่ประทานลงมา”(1)

(1) กัชฟุล-ฆุมมะฮฺ หน้า 274.

-2-

ท่านร่อญาอ์ บินอะบีฎิฮาก(คนที่มะอ์มูนแต่งตั้งให้เป็นผู้ควบคุมท่านอิมามอฺะลี ริฎอ(อฺ))

กล่าวว่า :

ขอสาบานด้วยพระนามของอัลลอฮฺ(ซ.บ.)ข้าพเจ้าไม่เคยเห็นใครยำเกรงต่ออัลลอฮฺ(ซ.บ.)

มากกว่าท่าน(อฺ) และไม่เคยมีใครทำการรำลึกถึงอัลลอฮฺ(ซ.บ.)มากกว่าท่าน(อฺ)ในเวลาต่าง ๆ

ทั้งหมด และไม่มีใครเกรงกลัวอัลลอฮฺ(ซ.บ.)มากกว่าท่าน(อฺ) เมื่อถึงยามเช้า ท่าน(อฺ)จะนมาซยามเช้า

(ฆ่อดาฮฺ) เมื่อให้สลามเสร็จแล้ว ท่าน(อฺ)จะนั่งในที่นมาซเพื่อกล่าว ‘อัลฮัมดุลิลลาฮฺ’ ‘ซุบฮานัลลอฮฺ’

‘อัลลอฮุอักบัร’ และ ‘ลาอิลาฮะอิลลัลลอฮฺ’ และขอการศ่อละวาตแด่ท่านนบี(ศ)และวงศ์วาน

จนกระทั่งดวงอาทิตย์ขึ้น จากนั้นท่าน(อฺ)จะทำการซุญูด จนเวลาย่างเข้าสู่กลางวัน

หลังจากนั้นก็จะเข้าพบปะกับประชาชนเพื่อพูดคุยและตักเตือนสั่งสอนอยู่จนเกือบ ๆ ดวง

อาทิตย์คล้อย แล้วท่าน(อฺ)จะทำวุฎูอ์ใหม่ และกลับไปยังสถานที่นมาซ ครั้นพอดวงอาทิตย์คล้อย

ท่าน(อฺ)จะทำนมาซ 6 ร่อกะอัต และอะซาน ต่อจากนั้นจะนมาซ 2 ร่อกะอัต หลังจากนั้นก็ทำนมาซ

ดุฮฺริ ครั้นเมื่อให้สลามเสร็จก็จะทำการสดุดี สรรเสริญ ตักบีรฺต่ออัลลอฮฺ(ซ.บ.)อย่างมากมาย

ต่อจากนั้นท่าน(อฺ)จะซุญูดขอบพระคุณ(ชุกุร) เมื่อเงยศีรษะขึ้น ท่าน(อฺ)ก็ยืนนมาซอีก 6 ร่อ

กะอัต หลังจากนั้นท่าน(อฺ)จะอะซาน แล้วนมาซสองร่อกะอัต เมื่อให้สลามเสร็จแล้ว ท่าน(อฺ)ก็ยืน

ขึ้นนมาซอัศริ พอให้สลามเสร็จ ท่าน(อฺ)ก็จะนั่งในที่นมาซ กล่าวสดุดีอัลลอฮฺ(ซ.บ.) สรรเสริญและ

ตักบีรฺต่อพระองค์ตามที่อัลลอฮฺ(ซ.บ.)ทรงประสงค์ หลังจากนั้นท่าน(อฺ)จะซุญูดชุกุร หลังจากเงย

ศีรษะขึ้นแล้ว ท่าน(อฺ)จะยังไม่พูดกับใครจนกว่าจวบจนถึงเวลาเย็น หลังจากนั้นก็จะละศีลอด

ต่อจากนั้นท่าน(อฺ)จะพักผ่อนจนกระทั่งเวลากลางคืนผ่านเลยไปเกือบถึง 1 ใน 3 หลังจาก

นั้นท่าน(อฺ)ได้ลุกขึ้นนมาซอิชาอ์ เมื่อให้สลามแล้ว ท่าน(อฺ)ก็นั่งรำลึกถึงอัลลอฮฺ(ซ.บ.)ในที่นมาซ

และหลังจากอ่านคำดุอาอ์ต่าง ๆ แล้วท่าน(อฺ)ก็ซุญูดชุกุร หลังจากนั้นท่าน(อฺ)ก็เข้านอน ครั้นพอถึง

เวลาช่วงสุดท้ายของกลางคืน ท่าน(อฺ)จะลุกจากที่นอน กล่าวคำสดุดี คำสรรเสริญ ตักบีรฺ และขอการ

อภัย(อิซติฆฟาร) แล้วท่าน(อฺ)ก็จะแปรงฟัน ทำวุฎูอ์และก็ทำนมาซวิตรฺหนึ่งร่อกะอัต ครั้นเมื่อให้

สลามแล้ว ท่าน(อฺ)ก็นั่งลงอ่านคำดุอาอ์หลังนมาซจนดวงอาทิตย์ขึ้น จากนั้นท่าน(อฺ)ก็ซุญูดชุกุรจน

ย่างเข้ากลางวัน

และถ้าหากอยู่ในเมืองใดเกิน 10 วัน ท่าน(อฺ)จะถือศีลอดโดยไม่รับประทานอาหารเลย ครั้น

พอย่างเข้าเวลากลางคืน ท่าน(อฺ)จะเริ่มด้วยการนมาซก่อนรับประทานอาหาร เมื่อท่าน(อฺ)เดินทาง

ท่าน(อฺ)จะนมาซฟัรฎูอย่างละสองร่อกะอัต นอกจากเวลามัฆริบ ซึ่งท่าน(อฺ)ได้ทำสามร่อกะอัตแล้ว

ท่าน(อฺ)ไม่เคยละเลยนมาซนาฟิละฮฺ นมาซศ่อลาตุ้ลลัยลฺ นมาซชัฟอฺ นมาซวิตรฺ และนมาซสองร่อ

กะอัตในยามรุ่งอรุณ ไม่ว่าในยามเดินทางหรือในยามประจำอยู่กับที่

แต่ถ้าเดินทาง ท่าน(อฺ)จะไม่นมาซนาฟิละฮฺของช่วงกลางวันใด ๆ ข้าพเจ้าไม่เคยเห็นท่าน

(อฺ) ‘นมาซฎุฮา’ ทั้งในยามเดินทางและประจำอยู่กับที่และท่าน(อฺ)ไม่ถือศีลอดในยามเดินทางเลย ใน

การอ่านดุอาอ์ของท่าน(อฺ)จะเริ่มต้นด้วยการ ‘ศ่อละวาต’ แด่ท่านนบีมุฮัมมัด(ศ)และวงศ์วาน และ

ท่าน(อฺ)จะกระทำสิ่งนี้อย่างมากมายในนมาซ และในเวลาอื่น ๆ ส่วนในเวลากลางคืนสิ่งที่ท่าน(อฺ)ทำ

มากที่สุดคือ การอ่านอัล-กุรอาน ครั้นเมื่ออ่านผ่านโองการใดที่กล่าวถึงเรื่องสวนสวรรค์หรือนรก

ท่าน(อฺ)จะร้องไห้ วอนขอสวนสวรรค์และขอให้รอดพ้นจากไฟนรก และไม่ว่าท่าน(อฺ)จะหยุดพักที่

เมืองใดประชาชนจะพากันมาขอร้องให้ท่าน(อฺ)วินิจฉัยความศาสนาของพวกตน ท่าน(อฺ)จะตอบ

คำถามของคนเหล่านั้นและพูดคุยกับเขาถึงเรื่องราวที่มาจากบิดาของท่าน(อฺ) และบรรพบุรุษจาก

ท่านอฺะลี(อฺ) อันได้รับความรู้มาจากท่านศาสนทูตแห่งอัลลอฮฺ(ศ) ครั้นเมื่อมะอ์มูนได้ถามข้าพเจ้า

เกี่ยวกับเรื่องราวของท่านอิมาม(อฺ) ข้าพเจ้าก็บอกไปตามสภาพที่ข้าพเจ้าได้พบเห็นมาในระหว่าง

ทางตลอดเวลาทั้งกลางวันกลางคืนที่ข้าพเจ้าอยู่เฝ้าดูแลท่าน(อฺ)เป็นประจำ

ดังนั้นมะอ์มูนจึงได้กล่าวว่า

“ใช่แล้ว อิบนุฎิฮากเอ๋ย นี่คือคนดีที่สุดในโลก มีความรู้และมีการอิบาดะฮฺมากที่สุด”(2)

-3-

ท่านอิมามอฺะลี ริฎอ(อฺ)ถอดเสื้อตัวหนึ่งให้แก่ท่านดุอฺบัล แล้วกล่าวว่า

“จงรักษาเสื้อตัวนี้ไว้ให้ดี แท้จริง ฉันได้นมาซโดยใส่เสื้อตัวนี้เป็นเวลา 1,000 คืน คืนละ

1,000 ร่อกะอัต และอ่านอัล-กุรอานโดยใส่เสื้อตัวนี้ 1,000 จบ”(3)

(2) อะอฺยานุช-ชีอะฮฺ 4 ก็อฟ เล่ม 3 หน้า 87.

(3) เล่มเดิม หน้า 107.

-4-

ท่านอิบรอฮีม บินอับบาซ(ร.ฎ.)ได้กล่าวว่า :

ท่านอิมามอฺะลี ริฎอ(อฺ)นอนในยามกลางคืนเพียงเล็กน้อย ท่าน(อฺ)ถือศีลอดอย่างมากมาย

และในแต่ละเดือน ท่าน(อฺ)ไม่เคยขาดการถือศีลอดเป็นเวลา 3 วัน

ท่าน(อฺ)กล่าวว่า

“แท้จริงการกระทำอย่างนี้ จะมีค่าเท่ากับถือศีลอดตลอดปี”(4)

-5-

ท่านอิมามริฎอ(อฺ)ได้รายงานต่อไปว่า :

ในหนึ่งวันหนึ่งคืน ท่าน(อฺ)จะนมาซมากถึง 1,000 ร่อกะอัต บางทีในยามกลางวัน ท่าน(อฺ)

จะหยุดพักนมาซหนึ่งชั่วโมง ทั้งก่อนตะวันคล้อยและเมื่อยามแสงแดดแผดจ้า กล่าวคือในช่วงเวลา

เหล่านี้ ท่าน(อฺ)จะนั่งประจำที่นมาซ เพื่อขอดุอาอ์จากพระผู้เป็นเจ้า(5)

-6-

คนใช้คนหนึ่งของท่านอิมามอฺะลี ริฎอ(อฺ)ถูกถามถึงเรื่องของท่าน(อฺ) นางตอบว่า

“ท่านอิมาม(อฺ)นั้นเมื่อเสร็จจากนมาซในยามเช้าแล้ว ท่าน(อฺ)จะทำการซุญูดโดยไม่เงย

ศีรษะขึ้นเลย ไปจนถึงเวลาดวงอาทิตย์ขึ้น จากนั้นท่าน(อฺ)จึงลุกออกไป แล้วนั่งประชุมกับ

ประชาชน หรือจะขี่พาหนะ”(5)

(4) กัชฟุล-ฆุมมะฮฺ หน้า 274.

(5) บิฮารุล-อันวารฺ เล่ม 12 หน้า 26.

-7-

ท่านอับดุซซลาม บินศอลิฮฺ อัล-ฮัรวีได้กล่าวว่า :

เมื่ออิมามอฺะลี ริฎอ(อฺ)ออกไปพบกับมะอ์มูน ท่าน(อฺ)ได้เข้าไปยังบ้านของฮะมีด บิน

เกาะฮฺฏ่อบะฮฺ อัฏ-ฏออี หันหน้าไปทางกิบละฮฺแล้วท่าน(อฺ)ก็ได้นมาซหลายร่อกะอัต และอ่านดุอาอ์

ขอพรเป็นหลายประการ ครั้นพอเสร็จแล้ว ท่าน(อฺ)ได้ซุญูดเป็นเวลานานประจำอยู่ ณ ที่นั่น

ข้าพเจ้าเคยนับได้ว่าท่าน(อฺ)กล่าว ‘ตัชบีฮฺ’มากถึง 500 ครั้ง จากนั้นก็ลุกออกไป(7)

(6) เล่มเดียวกัน

(7) อุยูน-อัดบาริล-ริฎอ เล่ม 2 หน้า 13.

ย้อนศึกษา

วิถีชีวิตอันไพบูลย์ของ

อิมามอฺะลี บินมูซา(อฺ)

วิถีชีวิตของบรรดาอิมามแห่งอะฮฺลุลบัยตฺ(อฺ) คือวิถีชีวิตแบบเดียวกันกับท่านศาสนทูต

แห่งอัลลอฮฺ(ศ) บรรพบุรุษของพวกท่าน(อฺ) จริยธรรมของพวกท่าน(อฺ)ก็เป็นเช่นเดียวกับท่านศาสดา

มุฮัมมัด(ศ)

มิใช่เรื่องง่ายนัก สำหรับประชาชาติอิสลามที่จะย้อนกลับไปศึกษาถึงวิถีการดำเนินชีวิต

จริยธรรม และมารยาทของท่าน(อฺ)เหล่านั้น เพื่อให้ได้รับเกียรติยศ ความไพบูลย์อันดีเลิศนี้

ในบทนี้เราจะกล่าวถึงส่วนหนึ่งจากวิถีการดำเนินชีวิตของท่านอิมามอฺะลี ริฎอ(อฺ) ดังที่เรา

จะเสนอท่านผู้อ่าน ณ โอกาสนี้.

วิถีชีวิต

แบบที่ 1

อัล-ญะลูดีเคยอยู่ในสมัยฮารูน ร่อชีดเป็นค่อลีฟะฮฺ เมื่อครั้งที่ท่านมุฮัมมัด บินญะอฺฟัร(อฺ)

เดินทางออกจากเมืองมะดีนะฮฺ หลังจากที่ฮารูน ร่อชีดได้จัดส่งอัล-ญะลูดีมาเพื่อประหารชีวิตเขา

เพื่อเปลี่ยนบทบาทของบรรดาลูกหลานท่านอะบูฏอลิบ อีกทั้งเพื่อที่จะจับบรรดาผู้หญิงเป็นเชลย

และให้แต่ละคนสวมใส่เสื้อผ้าผืนเดียว อัล-ญะลูดีก็กระทำเช่นนั้น ตอนนั้นท่านอะบุลฮะซัน

บินญะอฺฟัร(อฺ)ได้จากไปแล้ว อัล-ญะลูดีก็เลยเดินไปยังบ้านของท่านอิมามริฎอ(อฺ) เขาได้โจมตีบ้าน

ของท่าน(อฺ) ครั้นเมื่อท่านอิมามอฺะลี ริฎอ(อฺ)ได้แลเห็นเช่นนั้น ท่าน(อฺ)ก็สั่งให้บรรดาผู้หญิงเก็บตัว

อยู่ในประตูบ้าน และท่าน(อฺ)ก็ยืนอยู่ที่หน้าประตูบ้าน อัล-ญะลูดีจึงพูดกับท่านอะบุลฮะซัน(อฺ)ว่า

“จำเป็นที่ฉันจะต้องเข้าไปหาพวกนางเพื่อจับพวกนางเป็นเชลยเหมือนอย่างที่อะมีรุลมุอ์มินี

นออกคำสั่งมา”

ท่านอิมามริฎอ(อฺ)ได้กล่าวว่า

“ฉันจะจับพวกนางเป็นเชลยให้แก่ท่านเอง ฉันขอสาบานว่าจะไม่ขอร้องสิ่งใด ๆ เพื่อพวก

นาง”

อัล-ญะลูดี ยังขอร้องท่าน(อฺ)ต่อไป และท่าน(อฺ)ก็สาบานต่อเขาต่อไปเช่นกัน จนเขาเงียบ

ครั้นแล้วท่านอิมาม(อฺ)ก็ได้เข้าไปโดยไม่ปล่อยสิ่งใด ๆ ไว้กับพวกนางเลย แม้จะเป็นเสื้อผ้าหรืออื่น

ๆ และท่าน(อฺ)นำได้สิ่งของทั้งหมดที่อยู่ในบ้านมากองรวมกัน

ครั้นมาถึงวันนี้(สมัยที่ท่านอิมาม(อฺ)ดำรงตำแหน่งรัชทายาท) อัล-ญะลูดีได้ถูกนำตัวเข้าพบ

มะอ์มูน และท่านอิมามริฎอ(อฺ)ได้กล่าวแก่มะอ์มูนว่า

“โอ้ท่านอะมีรุลมุอ์มินีน มอบชายคนนี้ให้แก่ฉันเถิด”

มะอ์มูนกล่าวว่า

“นายของฉัน นี่คือคนที่กระทำต่อบันดาลูก ๆ และผู้หญิงของศาสนทูตแห่งอัลลอฮฺ(ศ)ให้

ตกเป็นเชลย”

อัล-ญะลูดีได้มองไปยังท่านอิมามริฎอ(อฺ)ในขณะที่ท่านอิมาม(อฺ)พูดกับมะอ์มูนเพื่อขอให้

เขาอภัยให้แก่ตน พลางนึกในใจว่า ‘ตนต้องถูกท่านฟ้องแน่’ อัล-ญะลูดีจึงไม่รู้จะกระทำอย่างไรจึง

กล่าวว่า

“โอ้ อะมีรุลมุอ์มินีน ข้าพเจ้าขอต่อท่านด้วยกับอัลลอฮฺ(ซ.บ.) และในฐานะที่เคยรับใช้ฮารูน

ร่อชีด โปรดอย่าได้เชื่อถ้อยคำของเขาเกี่ยวกับตัวของข้าพเจ้า”

มะอ์มูนกล่าวว่า

“โอ้ อะบุลฮะซัน แน่นอนฉันให้อภัย แต่เราก็มีส่วนในการลงโทษ”

ต่อจากนั้นก็กล่าวอีกว่า

“หามิได้ ขอสาบานต่ออัลลอฮฺ(ซ.บ.) ฉันจะไม่ยอมรับคำพูดของเขา”

ว่าแล้วเขาก็จัดการประหารชีวิตอัล-ญะลูดี(1)

วิถีชีวิต

แบบที่ 2

ท่านอิบรอฮีม บินอับบาซได้กล่าวว่า :

แท้จริงข้าพเจ้าไม่เคยได้เห็นใคร และไม่เคยรู้ข่าวว่าใครจะเป็นคนมีเกียรติยิ่งไปกว่าท่านอะ

บุลฮะซัน อัล-ริฎอ(อฺ) ข้าพเจ้าได้เห็นสิ่งที่อยู่ในตัวของท่าน(อฺ)อย่างชนิดที่ไม่เคยเห็นในตัวใครมา

ก่อน กล่าวคือข้าพเจ้าไม่เคยเห็นใครพูดจาเหมือนท่าน(อฺ) และข้าพเจ้าไม่เคยเห็นท่าน(อฺ)พูดตัดหน้า

ใคร จนกว่าเขาจะพูดจบ ท่าน(อฺ) ไม่เคยปฏิเสธความต้องการของใครเท่าที่ท่าน(อฺ)สามารถกระทำ

ได้ ท่าน(อฺ)ไม่เคยเหยียดเท้าตรงไปยังใครในเวลานั่งประชุมกันเลย และไม่เคยเอกเขนกในเวลา

ประชุม ข้าพเจ้าไม่เคยเห็นว่า ท่าน(อฺ)จะด่าใครสักคนเดียว ไม่ว่าจะเป็นคนรับใช้หรือทาสของท่าน

(อฺ)เอง ข้าพเจ้าไม่เคยเห็นท่าน หัวเราะมาก ๆ แต่จะมีเพียงยิ้มเท่านั้น เวลาอยู่ตามลำพัง ท่าน(อฺ)จะ

เคร่งขรึม และจะนั่งร่วมวงอาหารกับทาส คนรับใช้ แม้กระทั่งกับคนงาน(2)

วิถีชีวิต

แบบที่ 3

ท่านอิมามอฺะลี ริฎอ(อฺ)เคยเข้าห้องน้ำในครั้งหนึ่ง แล้วมีชายคนหนึ่งพูดกับท่าน(อฺ)ว่า จง

เช็คห้องน้ำให้ฉันด้วย ท่าน(อฺ)ก็เช็ดให้เขา เมื่อคนอื่น ๆ แนะนำให้ชายคนนั้นรู้จักท่านอิมาม(อฺ) เขา

รู้สึกเสียใจ ขณะที่จิตใจของท่าน(อฺ)มีแต่ความดี(3)

(1) อุยูน อัคบาริล ริฎอ เล่ม 2 หน้า 160.

(2) กัชฟุล-ฆุมมะฮฺ หน้า 274.

วิถีชีวิต

แบบที่ 4

ครั้งหนึ่งมีแขกมาหาท่านอิมามอฺะลี ริฎอ(อฺ) และได้นั่งสนทนากับท่าน(อฺ) ตะเกียงก็ทำท่า

จะมอดดับ ชายคนนั้นเอื้อมมือมาเพื่อแก้ไขตะเกียง แต่ท่าน(อฺ)ชิงจัดการแก้ไขตะเกียงด้วยตัวของ

ท่าน(อฺ)เองก่อน ต่อจากนั้นท่าน(อฺ)กล่าวว่า

“แท้จริง เราคือกลุ่มชนที่ไม่ขอความช่วยเหลือจากแขกของเราเอง”(4)

วิถีชีวิต

แบบที่ 5

ท่านอิมามริฎอ(อฺ)ได้กล่าวว่า

“ฉันเคยอยู่ที่เมืองมะดีนะฮฺ แล้วเกิดสับสนในเส้นทางของเมืองนั้น ทั้งชาวเมืองนั้นและ

เมืองอื่น ๆ ต่างพากันถามหาสิ่งที่จำเป็นจากฉัน ซึ่งฉันก็ได้ตอบสนองแก่พวกเขาไป เพราะพวกเขา

เปรียบเสมือนบรรดาลุงของฉัน”(5)

(3) บิฮารุล-อันวาร เล่ม 12 หน้า 29.

(4) อ้างเล่มเดียวกัน

(5) อ้างเล่มเดียวกัน หน้า 42.

วิถีชีวิต

แบบที่ 6

ท่านอิมามอฺะลี ริฎอ(อฺ)ได้ให้คำตักเตือนแก่มะอ์มูนอย่างมากมายเมื่ออยู่กันตามลำพัง ท่าน

(อฺ)ได้สอนให้เขาเกรงกลัวต่ออัลลอฮฺ(ซ.บ.)และให้รังเกียจในสิ่งที่เขาได้ประพฤติตัวลงไปในการ

ดำรงตำแหน่งเป็นค่อลีฟะฮฺ ฝ่ายมะอ์มูนนั้นแสดงอาการทางด้านภายนอกว่า ยอมรับฟังแต่โดยดี

ส่วนภายในนั้นมีความเกลียดชังและแค้นเคืองท่านอิมาม(อฺ)เป็นอย่างยิ่ง

ครั้งหนึ่ง ท่านอิมามริฎอ(อฺ)ได้เข้าไปหามะอ์มูน ซึ่งขณะนั้นเองก็ได้เห็นมะอ์มูน กำลัง

ทำวุฎูอ์เพื่อทำนมาซอยู่โดยมีเด็กรับใช้คนหนึ่งคอยรดน้ำให้ในฝ่ามือ

ท่านอิมามริฎอ(อฺ)ได้กล่าวว่า

“โอ้ อะมีรุลมุอ์มินีน จงอย่าให้คนใดมีส่วนร่วมในการทำอิบาดะฮฺต่อพระผู้อภิบาลของ

ท่าน”

มะอ์มูนไล่เด็กรับใช้คนนั้นไป แล้วหันมาทำวุฎูอ์ด้วยตัวเองอย่างสมบูรณ์ และเขาก็ยิ่งเพิ่ม

ความเกลียดชังต่อท่านอิมาม(อฺ)ยิ่งขึ้น(6)

วิถีชีวิต

แบบที่ 7

ท่านบะซันฏีได้กล่าวว่า :

ท่านอิมามอฺะลี ริฎอ(อฺ)เคยจัดส่งลาเพื่อให้ข้าพเจ้าใช้เป็นพาหนะเดินทางกับท่าน(อฺ) ครั้น

แล้วข้าพเจ้ากับท่าน(อฺ)ก็นอนพักแรมกันตลอดคืนต่อมาข้าพเจ้าได้นำอาหารค่ำมาให้

(6) อัล-อิรชาด หน้า 328.

ท่านอิมาม(อฺ)ได้กล่าวว่า

“จงปูที่นอนได้แล้ว”

แล้วก็ได้นำหมอนหนุนนอน หมอนอิง และผ้าห่มนอนมา

ครั้นพอเสร็จจากรับประทานอาหาร ท่าน(อฺ)กล่าวกับข้าพเจ้าว่า

“ท่านต้องการนอนแล้วใช่ไหม ?”

ข้าพเจ้ากล่าวว่า

“ขอรับกระผม”

แล้วท่าน(อฺ)ก็เอาผ้าห่มกับหมอนหนุนมาให้ข้าพเจ้า แล้วท่าน(อฺ)กล่าวว่า

“ขอให้อัลลอฮฺ(ซ.บ.)บันดาลให้การนอนของท่านเป็นสุข”(7)

วิถีชีวิต

แบบที่ 8

ท่านอะบูอิบาตได้กล่าวว่า :

ในฤดูร้อน ท่านอิมามริฎอ(อฺ)จะนั่งบนเสื่อกกเสมอ และในฤดูหนาวท่าน(อฺ)จะนั่งบน ‘มิซ

ฮฺ’(ผ้าขนาดทำเป็นที่เช็ด) และสวมใส่เสื้อผ้าหยาบ ๆ ถึงแม้ว่าคนทั้งหลายจะแข่งขันในการแต่งกายก็

ตาม(8)

(7) บิฮารุล-อันวาร เล่ม 12 หน้า 79.

(8) อุยูน อัคบาริล-ริฎอ เล่ม 1 หน้า 718.

วิถีชีวิต

แบบที่ 9

ท่านซุฟยาน อัษ-เษารีเคยพบท่านอิมามอฺะลี ริฎอ(อฺ) ในขณะที่ท่าน(อฺ)สวมใส่เสื้อขนสัตว์

เขากล่าวกับท่าน(อฺ)ว่า

“โอ้บุตรหลานของศาสนทูตแห่งอัลลอฮฺ(ศ) ท่านจะใส่เสื้อผ้าที่ด้อยกว่านี้ไม่ดีหรือ ?”

ท่านอิมามอฺะลี(อฺ)กล่าวว่า

“เอามือของเจ้ามาซิ”

แล้วท่าน(อฺ)ก็เอามือของเขาสอดเข้าไปใต้เสื้อตัวนั้น ปรากฏว่าข้างในเสื้อตัวนั้นคือ เสื้อ

ธรรมดา ๆ ตัวหนึ่ง

ท่าน(อฺ)เลยกล่าวว่า

“โอ้ ซุฟยานเอ๋ย ผ้าขนสัตว์นั้นสำหรับมนุษย์ทั้งหลาย ส่วนผ้าธรรมดา ๆ สำหรับสัจ

ธรรม”(9)

วิถีชีวิต

แบบที่ 10

ชายคนหนึ่งถูกนำมาพบมะอ์มูน และมะอ์มูนต้องการจะประหารชีวิตเขา พอดีกับที่ท่านอิ

มามอฺะลี ริฎอ(อฺ)เข้ามา

มะอ์มูนจึงกล่าวว่า

“โอ้ อะบุลฮะซัน ท่านจะกล่าวว่าอย่างไรในเรื่องชายคนนี้ ?”

ท่านอิมามอฺะลี ริฎอ(อฺ)กล่าวว่า

(9) อัล-มะนากิบ เล่ม 2 หน้า 412

“ฉันจะพูดว่า แท้จริงอัลลอฮฺ(ซ.บ.)จะไม่เพิ่มพูนสิ่งใดให้แก่ท่าน ในกรณีที่ท่านให้อภัยแต่

โดยดี นอกจากจะทรงเพิ่มพูนเกีรยติยศให้สูงส่งขึ้น ดังนั้นท่านพึงให้อภัยแก่เขาเสียเถิด”(10)

วิถีชีวิต

แบบที่ 11

ท่านมุอัมมัร บินคิลาดได้กล่าวว่า :

ท่านอะบุลฮะซัน(อิมามอฺะลี ริฎอ)นั้น เมื่อท่าน(อฺ)รับประทานอาหาร สำรับอาหารจะถูก

นำมาจัดวางให้ท่าน(อฺ) ท่าน(อฺ)จะแสดงความเอร็ดอร่อยกับอาหารเหล่านั้นที่ถูกนำมาให้ โดยท่าน

(อฺ)จะรับประทานอาหารทุกอย่างที่อยู่ในสำรับ ต่อจากนั้นท่าน(อฺ)จะสั่งให้นำไปมอบยังคนยากจน

แล้วก็อ่านโองการหนึ่งจากอัล-กุรอาน แล้วกล่าวว่า

“อัลลอฮฺ(ซ.บ.)ทรงรู้ดีว่า คนทุกคนไม่มีความสามารถจะไถ่ทาสให้เป็นอิสระได้ ดังนั้น

พระองค์จึงทรงกำหนดแนวทางสู่สวนสวรรค์นี้ให้แก่พวกเขา”(11)

วิถีชีวิต

แบบที่ 12

ท่านยาซิร(ผู้รับใช้ท่านอิมาม(อฺ))ได้กล่าวว่า :

เมื่อวันสุดท้ายแห่งชีวิตมาถึง ในวันนั้นท่านอิมาม(อฺ)มีความอ่อนเพลียมาก ครั้นพอหลังจาก

นมาซดุฮริแล้ว

(10) อะอฺยานุช-ชีอะฮฺ 4 ก็อฟ เล่ม 2 หน้า 149.

(11) บิฮารุล-อันวาร เล่ม 12 หน้า 28.

ท่าน(อฺ)ได้กล่าวกับข้าพเจ้าว่า

“โอ้ ยาซิร ประชาชนได้รับประทานอะไรบ้างแล้วหรือยัง ?”

ข้าพเจ้ากล่าวตอบท่าน(อฺ)ว่า

“โอ้ ประมุขของฉัน ใครบ้างจะกล้ารับประทานที่นี่ได้ในเมื่อท่าน(อฺ)อยู่ในสภาพเช่นนี้”

ท่านอิมาม(อฺ)จึงลุกขึ้นเหยียดตัวตรง แล้วกล่าวว่า

“ท่านทั้งหลายจงมารับประทานอาหารกันเถิด”

ไม่มีใครขัดขืนเลย ทุกคนนั่งลงรับประทานอาหารจนเมื่อรับประทานอาหารเสร็จแล้ว

ท่าน(อฺ)จึงกล่าวว่า

“จงนำอาหารไปให้แก่บรรดาผู้หญิง”

เขาเหล่านั้นจึงนำอาหารไปมอบแก่ผู้หญิง ครั้นเมื่อเสร็จจากรับประทานอาหารแล้ว ท่าน

(อฺ)ก็เป็นลม สลบไป(12)

(12) อันวารุล-บะฮียะฮฺ หน้า 117.

ความจำเริญแห่งชีวิต :

การบริจาคทานของ

อิมามริฎอ(อฺ)

ประวัติศาสตร์ของบรรดาอะฮฺลุลบัยตฺ(อฺ)นั้นเต็มไปด้วยการกล่าวถึงเรื่องความดีงามและ

ความเอื้อเฟื้อของพวกท่าน(อฺ) และแน่นอนคุณงามความดีและความเอื้อเฟื้อของพวกท่าน(อฺ)

เหล่านั้นมีครอบคลุมถึงบรรดาศัตรูบุคคลที่ทำร้ายต่อพวกท่าน(อฺ) และพวกที่ละเมิดสิทธิของพวก

ท่าน(อฺ)ด้วย

ในบทนี้เราจะกล่าวถึงเรื่องราวบางประการเกี่ยวกับความดีงามของท่านอิมามอฺะลี ริฎอ(อฺ)

และเรื่องราวการบริจาคของท่าน(อฺ) โดยมุ่งหวังที่จะให้ความจำเริญแห่งวิถีชีวิตของท่านอิมามอฺะลี

ริฎอ(อฺ) เป็นหลักการที่ปรากฏแก่บรรดาผู้มีคุณธรรม เพื่อปฏิบัติตนให้อยู่ในกรอบที่อัลลอฮฺ(ซ.บ.)

ทรงกำหนดไว้ในส่วนของการคำนึงถึงสิทธิของคนยากจน และคุ้มครองชนชั้นที่ยังยากไร้ใน

ประชาชาตินี้ ดังใจความในฮะดีษหนึ่งที่ว่า

“พวกท่านจงเมตตาต่อคนที่อยู่บนโลกนี้เถิด เพื่อบุคคลที่อยู่ในชั้นฟ้าจะเมตตาพวกท่าน”

1

ท่านฆ็อฟฟารีได้กล่าวว่า :

มีชายคนหนึ่งเป็นคนในตระกูลอะบูรอฟิอฺ (คนรับใช้ของท่านศาสนทูตแห่งอัลลอฮฺ(ศ)) เขา

เป็นคนที่ข้าพเจ้าเป็นหนี้อยู่ส่วนหนึ่ง จะมาทวงหนี้จากข้าพเจ้า รบเร้าให้ข้าพเจ้าจ่ายให้ได้ เมื่อ

ข้าพเจ้าเห็นเช่นนั้น ข้าพเจ้าก็เข้าไปทำนมาซศุบฮฺที่มัสญิดนบี แล้วข้าพเจ้าได้ผินหน้าไปทางท่านอิ

มามอฺะลี ริฎอ(อฺ)ซึ่งในวันนั้นท่าน(อฺ)มานั่งด้านหน้า ครั้นพอข้าพเจ้าเข้าไปใกล้ ๆ ประตูมัสญิด ท่าน

(อฺ)กำลังขึ้นขี่ลาบนนั้นมีเสื้อผ้าอยู่และเมื่อข้าพเจ้ามองไปยังท่าน(อฺ) ข้าพเจ้ารู้สึกละอายต่อท่าน(อฺ)

มาก เมื่อท่าน(อฺ)มาพบข้าพเจ้า ท่าน(อฺ)หยุดมองข้าพเจ้า ดังนั้นข้าพเจ้าให้สลามต่อท่าน(อฺ)ในขณะ

นั้นเป็ฯเดือนร่อมะฎอน

ข้าพเจ้าได้กล่าวกับท่านอิมาม(อฺ)ว่า

“ได้โปรดเถิดท่าน ข้าพเจ้าเป็นหนี้คนรับใช้ของท่านอยู่จำนวนหนึ่งและขอสาบานต่ออัลลอ

ฮฺว่า เขาจะเปิดเผยมัน”

ข้าพเจ้านึกในใจเพื่อที่จะให้ท่าน(อฺ)ช่วยขอผัดผ่อนให้ และขอสาบานต่ออัลลอฮฺว่า ข้าพเจ้า

มิได้บอกจำนวนที่เป็นหนี้อยู่ และก็มิได้เอ่ยถ้อยคำสาบานอะไรเลย แล้วท่าน(อฺ)ก็สั่งให้ข้าพเจ้านั่ง

อยู่จนกว่าท่าน(อฺ)จะกลับมา ข้าพเจ้าก็อยู่ที่นั่นจนนมาซมัฆริบ ซึ่งขณะนั้นข้าพเจ้าก็ถือศีลอด รู้สึก

ยากลำบากอย่างมาก จึงคิดจะผินหลังกลับ ครั้นแล้วท่าน(อฺ)ก็มาปรากฏตัวต่อข้าพเจ้า โดยมี

ประชาชนอยู่รอบข้าง มีคนนั่งขอบริจาคและท่าน(อฺ)ก็บริจาคทานให้แก่พวกเขา แล้วท่าน(อฺ)ก็เดิน

ผ่านไป ท่าน(อฺ)เดินเข้าบ้านแล้วกลับออกมาเรียกข้าพเจ้า ข้าพเจ้าจึงลุกขึ้นเดินไปหาท่าน(อฺ) และนั่ง

ลงใกล้ ๆ ท่าน(อฺ) ข้าพเจ้าได้สนทนากับท่าน(อฺ)ถึงเรื่องของอิบนุลมุซีบ ซึ่งนับว่าเป็นเรื่องที่ข้าพเจ้า

สนทนากับท่าน(อฺ)นานมาก ครั้นพอสนทนาเสร็จแล้ว

ท่าน(อฺ)ก็กล่าวว่า

“ท่านละศีลอดแล้วหรือ ?”

ข้าพเจ้าตอบว่า

“ยังขอรับ”

ครั้นแล้วท่าน(อฺ)ได้เรียกหาอาหารมาวางตรงหน้าข้าพเจ้า และสั่งให้คนรับใช้คนหนึ่ง

รับประทานร่วมกับข้าพเจ้า ครั้นพอรับประทานอาหารเสร็จแล้ว

ท่านอิมาม(อฺ)ได้กล่าวว่า

“จงยกหมอนใบนั้นขึ้น และจงเอาสิ่งของที่วางอยู่ใต้หมอนนั้นไปเถิด”

ข้าพเจ้าได้ยกหมอนใบนั้นขึ้น แล้วก็พบว่ามีเงินดีนารฺจำนวนมาก ข้าพเจ้าจึงเอามันใส่ถุง

เงินของข้าพเจ้า และท่าน(อฺ)ได้สั่งให้คนรับใช้ของท่าน(อฺ) 4 คนนำข้าพเจ้าส่งถึงบ้าน(1)

2

ท่านอิมามอฺะลี ริฎอ(อฺ)เป็นผู้บริจาคทานอย่างมาก ท่าน(อฺ)จะกระทำเช่นนั้นอย่างมากใน

ยามกลางคืน(2)

3

ท่านอิมามอฺะลี ริฎอ(อฺ)ได้แจกจ่ายทรัพย์สินของท่าน(อฺ)ทั้งหมด

ท่านอัล-ฟัฏลฺ บินซะฮัลได้กล่าวกับท่าน(อฺ)ว่า

“แท้จริง นี่คือลักษณะของการเสียค่าปรับนี่” (คงจะหมายถึงจ่ายทรัพย์สินอย่างมากเกินกว่า

การบริจาคทั่วไป ตามทัศนะของผู้พูด-ผู้แปล/ตรวจทาน)

ท่านอิมามอฺะลี ริฎอ(อฺ)กล่าวว่า

“ไม่อาจถูกนับว่าเป็นการเสียค่าปรับในกรณีที่เป็นสิ่งที่ฉันแสวงหารางวัล และความดีงาม

ด้วยกับสิ่งนั้น”(3)

(1) กัชฟุล-ฆุมมะฮฺ หน้า 261, อุศูลุลกาฟี เล่ม 1 หน้า 488.

(2) นูรุ้ล-อับศอร หน้า 140, อัล-ฟูศูลุล-มุฮิมมะฮฺ หน้า 233.

(3) อะอฺยานุช-ชีอะฮฺ 4 ก็อฟ เล่ม 3 หน้า 108.

4

ท่านอัล-ยะซะอฺ บินฮัมซะฮฺได้กล่าวว่า :

แท้จริงได้มีชายคนหนึ่งกล่าวกับท่านอิมามริฎอ(อฺ)ว่า

“ขอความสันติสุขพึงมีแด่ท่าน โอ้ บุตรหลานของท่านศาสนทูตแห่งอัลลอฮฺ(ศ) ข้าพเจ้าเป็น

ผู้ที่รักท่าน และรักบรรพบุรุษของท่าน ข้าพเจ้ามีความประสงค์บำเพ็ญฮัจญ์ แต่เงินของข้าพเจ้าไม่มี

และไม่สามารถเดินทางได้ ถ้าหากท่านจะเอื้อเฟื้อให้ข้าพเจ้าได้เดินทางไปถึงบ้านเมืองของข้าพเจ้า

ได้ ก็ขอสาบานต่ออัลลอฮฺว่า เป็นความโปรดปรานสำหรับข้าพเจ้ายิ่งนัก ครั้นเมื่อข้าพเจ้าได้ถึงไปยัง

เมืองของข้าพเจ้าแล้ว ข้าพเจ้าจะคืนเงินกลับแก่ท่านเพราะข้าพเจ้ามิได้อยู่ในฐานะผู้รับบริจาค”

ท่านอิมามอฺะลี ริฎอ(อฺ)ได้ลุกขึ้นยืน แล้วเข้าไปในห้อง ต่อมาอีกสักหนึ่งชั่วโมงท่าน(อฺ)ก็ได้

ออกมาทางประตู และเอื้อมมือไปทางด้านบนประตู แล้วกล่าวว่า

“จงรับเอาเงินจำนวน 200 ดีนารฺนี้ไปเถิด ข้าพเจ้าจะช่วยเหลือในกิจการของท่านเอง ขอ

ให้อัลลอฮฺ(ซ.บ.)ทรงโปรดท่านกับเงินจำนวนนี้และมันมิได้เป็นเงินบริจาคจากข้าพเจ้าแต่อย่างใด

จงออกเดินทางไปเถิด ฉันจะไม่พบท่านอีก และท่านก็จะไม่พบฉันอีก” (เสมือนว่าเราไม่มีภาระ

ผูกพันต่อกัน : ผู้แปล/ตรวจทาน)

ครั้นเมื่อท่านอิมาม(อฺ)เดินออกมา ท่าน(อฺ)ก็ถูกถามเกี่ยวกับเรื่องนี้ ท่าน(อฺ)ตอบว่า

“ฉันกลัวว่าคนที่ขอจะมีอาการปรากฏทางสีหน้าในยามที่จำเป็นจะต้องปลดเปลื้องหนี้สิน

ฉันเคยได้ยินฮะดีษจากท่านศาสนทูตแห่งอัลลอฮฺ(ศ)ที่ว่า

“การปิดบังเรื่องการทำดีนั้น มีผลตอบแทนเท่ากับบำเพ็ญฮัจญ์ถึง 70 ครั้ง การแสดงออกถึง

ความชั่วร้ายอย่างเปิดเผยเท่ากับถูกทอดทิ้ง และการปิดบังมันนั้นเท่ากับได้รับอภัยโทษ”

จริยธรรมอันสูงส่ง

จากคำเทศนาของ

อิมามริฎอ(อฺ)

เป็นที่น่าเสียใจว่า สภาพแวดล้อมที่เป็นอยู่ในสมัยของบรรดาอิมามแห่งอะฮฺลุลบัยตฺ(อฺ)นั้น

มิได้เอื้ออำนวยให้พวกท่าน(อฺ)ทำหน้าที่ประจำบนมิมบัรเลย เพื่อจะได้ชี้นำบรรดามุสลิมอย่างจริงจัง

ถ้าหากห้วงเวลาในเรื่องนี้เป็นของพวกท่าน(อฺ) แน่นอนจะเกิดผลลัพธ์ทางด้านจริยธรรม คำ

สอนอันสูงส่งจากพวกท่าน(อฺ) และจะเป็นแนวทางอันชัดเจน แต่สภาพแวดล้อมได้กำหนดให้พวก

ท่าน(อฺ)ต้องใช้ชีวิตอยู่แต่มุมแคบ ๆ ของบ้าน และถูกควบคุมตัวอยู่ในคุกของผู้อธรรมทั้งหลาย

สภาพการณ์ต่าง ๆ จึงทำให้บังเกิดการลืมเลือน

อย่างไรก็ตาม เรามีคำเทศนาบางส่วนของท่านอิมามอฺะลี ริฎอ(อฺ)ในยุคสมัยที่ท่าน(อฺ)อยู่ใน

ตำแหน่งรัชทายาท ดังจะนำเสนอต่อไปนี้

คำเทศนา

ครั้งที่ 1

หลังจากเสร็จพิธีการทำสัตยาบันรับรองการดำรงตำแหน่งของท่าน(อฺ)แล้ว มะอ์มูนได้สั่ง

ให้ท่านอิมามริฎอ(อฺ)กล่าวคำเทศนา

ท่าน(อฺ)ได้กล่าวคำสรรเสริญอัลลอฮฺ(ซ.บ.) และสดุดีต่อพระองค์

เสร็จแล้วท่าน(อฺ)กล่าวว่า

“แท้จริง เรามีสิทธิเหนือพวกท่านตามคำสั่งของท่านศาสนทูตแห่งอัลลอฮฺ(ศ) และพวกท่าน

ก็มีสิทธิเหนือเราตามคำสั่งของท่าน(ศ)เช่นกัน ครั้นถ้าหากพวกท่านรักษาสิทธิที่มีต่อเรา ก็ถือว่า

จำเป็นแก่เราที่จะดำเนินการแก่พวกท่านตามสิทธิของพวกท่าน”(1)

(1) อัล-อิรชาด หน้า 334.

คำเทศนา

ครั้งที่ 2

ชาวตระกูลบะนีฮาชิมได้กล่าวกับท่านอิมามอฺะลี บินมูซา(อฺ)ว่า

“โอ้ ท่านอะบุลฮะซัน จงขึ้นบนมิมบัร และจงถ่ายทอดความรู้ให้แก่เราเถิด พวกเราจะได้

ทำอิบาดะฮฺต่ออัลลอฮฺ(ซ.บ.)ตามความรู้นั้น”

แล้วท่านอิมามอฺะลี ริฎอ(อฺ)ก็ขึ้นบนมิมบัร ท่าน(อฺ)นั่งพักอยู่ครู่หนึ่งโดยไม่พูดจาอะไร

หลังจากนั้นก็ลุกขึ้นยืนตรง แล้วกล่าวคำสรรเสริญต่ออัลลอฮฺ(ซ.บ.) และขอพร(ศ่อละวาต)แต่ท่านน

บี(ศ)และวงศ์วาน(อฺ)

หลังจากนั้นท่าน(อฺ)ได้กล่าวว่า

“ขั้นที่หนึ่งของการอิบาดะฮฺต่ออัลลอฮฺ(ซ.บ.)ก็คือ การรู้จักพระองค์

รากฐานการรู้จักพระองค์คือ เตาฮีด(เอกภาพ)ของพระองค์

หลักการแห่งเตาฮีด(เอกภาพ)ของอัลลอฮฺ(ซ.บ.)คือ การปฏิเสธการให้คุณลักษณะต่าง ๆ ต่อ

พระองค์เพื่อสติปัญญาจะได้มีการยืนยันว่าทุก ๆ คุณลักษณะ และทุก ๆ มโนภาพคือสรรพสิ่งหนึ่งที่

ถูกสร้าง

ทุก ๆ สรรพสิ่งที่ถูกสร้างยืนยันว่า ตนมีผู้สร้างที่มิได้เป็นคุณลักษณะใด ๆ และมิได้เป็น

มโนภาพใด ๆ ทุก ๆ คุณลักษณะ ทุก ๆ มโนภาพล้วนยืนยันถึงความเกี่ยวพันกัน ความเกี่ยวพันกัน

ย่อมยืนยันถึงการบังเกิด

การบังเกิดย่อมยืนยันถึงการปฏิเสธต่อความเป็นนิรันดร์อันเป็นการปฏิเสธต่อการบังเกิด ดัง

นั้นอัลลอฮฺ(ซ.บ.)จึงมิได้ถูกรู้จักเชิงเปรียบเทียบต่อซาตฺ(ตัวตน)ของพระองค์ สภาวะของพระองค์อัน

ทรงเอกะนั้น ไม่มีผู้ใดล่วงรู้ความเป็นจริงของพระองค์ ไม่สอดคล้องตรงกับสิ่งใด ๆ ไม่มีสิ่งใด

สะกัดกั้น และยับยั้งพระองค์ ไม่มีที่พึ่งสำหรับพระองค์ และไม่มีสิ่งใดละม้ายคล้ายคลึงกับพระองค์

ไม่มีการแบ่งภาคสำหรับพระองค์ และพระองค์มิทรงเป็นไปตามจิตปรารถนาของผู้คาดการณ์ใด ๆ

ต่อพระองค์

ทุกสิ่งทุกอย่างที่ตัวของมันเป็นที่ถูกรู้จักล้วนเป็นสิ่งที่ถูกสร้าง

ทุก ๆ สิ่งที่ดำรงอยู่นอกเหนือจากพระองค์ล้วนเป็นผลลัพธ์(ต้องมีสาเหตุ) โดยงานสร้าง

ของอัลลอฮฺ(ซ.บ.)เป็นหลักฐานยืนยันอย่างนั้น โดยการใช้สติอันเชื่อถือมั่นคงต่อการรู้จักพระองค์

และโดยธรรมชาติอันบริสุทธิ์ที่ชี้ชัดถึงข้อพิสูจน์ของพระองค์

อัลลอฮฺ(ซ.บ.)ทรงสร้างม่านกำบังระหว่างพระองค์กับพวกเขาเหล่านั้น

หลักฐานยืนยันของพระองค์อันมีต่อพวกเขา คือสิ่งที่พระองค์ทรงจำแนกออกจากสภาวะ

จริงของพวกเขา

การบันดาลของพระองค์นั้นทรงมีเฉพาะแก่พวกเขา อันเป็นเหตุผลสำหรับพวกเขาที่แสดง

ว่า จะไม่มีการบันดาลจากใครต่อพระองค์ เพราะการไร้ความสามารถของสิ่งถูกบันดาลจากการ

บันดาลของผู้อื่น

ทรงดำเนินกิจการเฉพาะแก่พวกเขา อันเป็นเหตุผลที่แสดงว่า ไม่มีใครดำเนินกิจการแก่

พระองค์ เพื่อยืนยันว่าบรรดากิจการใด ๆ ล้วนอยู่ในสภาพที่เกินกำหนดความสามารถ

บรรดานามทั้งหลายของพระองค์ล้วนเป็นหลักเกณฑ์แห่งความรู้

พฤติกรรมทั้งหลายของพระองค์ล้วนเป็นวิชาการแห่งความเข้าใจสภาวะของพระองค์ย่อม

เป็นจริง

ความรู้ของพระองค์ย่อมจำแนกระหว่างพระองค์กับสิ่งที่ถูกสร้าง

สิ่งอื่นนอกเหนือจากพระองค์ล้วนมีขอบเขตจำกัด อัลลอฮฺ(ซ.บ.)จึงทรงบันดาลให้ผู้ที่

กล่าวถึงพระองค์ในเชิงสร้างมโนภาพ เป็นคนไม่รู้จักพระองค์

ผู้ใดกล่าวว่า : “พระองค์ทรงอยู่อย่างไร

ก็เท่ากับเปรียบเทียบพระองค์กับสิ่งของ

ผู้ใดกล่าวว่า : “พระองค์มีทำไม”

ก็เท่ากับวางเงื่อนไขแก่พระองค์

ผู้ใดกล่าวว่า : “พระองค์มีเมื่อไร”

ก็เท่ากับว่ากำหนดเวลาให้แก่พระองค์

ผู้ใดกล่าวว่า : “พระองค์ทรงอยู่ที่ไหน

ก็เท่ากับถือว่าสิ่งนั้นโอบอุ้มพระองค์

ผู้ใดกล่าวว่า : “พระองค์ทรงอยู่ถึงเมื่อใด”

ก็เท่ากับกำหนดสภาพยุติแก่พระองค์

และผู้ใดกำหนด : ‘สภาพยุติแก่พระองค์’

ย่อมถือว่าล่วงละเมิดต่อพระองค์

และผู้ใด ‘ล่วงละเมิดต่อพระองค์’

เท่ากับแบ่งภาคพระองค์ เท่ากับทรยศพระองค์

อัลลอฮฺ(ซ.บ.)ไม่ทรงเปลี่ยนสภาพเหมือนอย่างสรรพสิ่งที่ถูกสร้าง เช่นเดียวกับที่พระองค์

ไม่ถูกควบคุมอยู่ในขอบเขตใด ๆ

ทรงเป็นเอกะ แต่มิใช่ตามความหมายของจำนวน

ทรงดำรงอยู่อย่างเปิดเผย แต่มิใช่ตามความหมายโดยตรง

ทรงซ่อนเร้น แต่มิใช่ตามความหมายของการอำพรางสายตา

ทรงอยู่ใกล้ แต่มิใช่ตามความหมายของระยะทา

ทรงอ่อนโยน แต่มิใช่ตามความหมายของการให้สัมผัสทางเรือนร่าง

ทรงมีอยู่ แต่มิใช่ตามความหมายของสิ่งที่เคยไม่มีมาก่อน

ทรงกระทำ แต่มิใช่ความหมายของสิ่งที่กระทบกระแทก

ทรงมีความสามารถ แต่มิใช่ตามความหมายของสิ่งที่ใช้ความคิด

ทรงควบคุมบริหาร แต่มิใช่ตามความหมายของสิ่งที่เคลื่อนไหว

ทรงเป็นผู้มีจุดประสงค์ แต่มิใช่ตามความหมายของการครุ่นคิด

ทรงได้ยิน แต่มิใช่โดยอวัยวะ

ทรงมองเห็น แต่มิใช่โดยอุปกรณ์

ไม่เคียงคู่กับกาลเวลาและอยู่รวมกับสถานที่

ไม่ง่วงเหงาหาวนอน

ไม่ทรงถูกจำกัดไว้ด้วยคุณลักษณะทั้งหลาย

ไม่ทรงถูกควบคุมไว้ด้วยอุปกรณ์ทั้งหลาย

นี่แหละที่อัลลอฮฺ(ซ.บ.)ทรงตรัสไว้ :

“และจากทุกสิ่งทุกอย่างนั้น เราได้สร้างเป็นสภาพคู่เพื่อสูเจ้าจะได้ใคร่ครวญ”

(อัซ-ซาริยาต : 49)

กล่าวคือ พระองค์ทรงแบ่งสิ่งเหล่านั้นออกให้อยู่ระหว่างก่อนและหลัง เพื่อจะให้รู้ว่าไม่มี

ก่อนและหลังสำหรับพระองค์

ความรู้สึกของสิ่งเหล่านั้นยืนยันว่า ไม่มีเวลาใด ๆ สำหรับผู้กำหนดเวลา

ส่วนหนึ่งของสิ่งเหล่านั้นปิดบังอีกส่วนหนึ่ง เพื่อจะให้รู้ว่าสิ่งอื่น ๆ มิอาจปิดบังระหว่างสิ่ง

นั้นกับพระองค์ได้

ความเป็นพระผู้อภิบาลนั้นเป็นสิทธิของพระองค์ โดยพระองค์ไม่ทรงได้รับการอภิบาล

ทรงเป็นพระเจ้าที่แท้จริง ซึ่งไม่มีใครเป็นพระเจ้าของพระองค์

ทรงเป็นผู้รอบรู้ ที่มิได้ถูกสอน

ทรงเป็นผู้สร้าง ที่มิได้ถูกสร้าง

ทรงได้ยิน ที่มิได้ถูกทำให้ได้ยิน...........

ไม่มีพระเจ้าอื่นใด นอกจากอัลลอฮฺ(ซ.บ.) ผู้ทรงสูงสุด ผู้ทรงยิ่งใหญ่ บรรดาผู้บ่ายเบี่ยง

กล่าวเท็จต่ออัลลอฮฺ(ซ.บ.) พวกเขาหลงผิดอย่างไกลลิบ พวกเขาขาดทุนอย่างชัดแจ้ง ขออัลลอฮฺ

(ซ.บ.)ทรงประทานความจำเริญแด่ท่านนบีมุฮัมมัดและวงศ์วานของท่านผู้บริสุทธิ์”(2)

คำเทศนา

ครั้งที่ 3

ท่านอิมามอฺะลี อัล-ริฎอ(อฺ)ได้ออกมาทำนมาซขอฝนร่วมกับประชาชนในวาระหนึ่ง แล้ว

ท่าน(อฺ)ได้ขึ้นเทศนาบนมิมบัร มีใจความว่า

“โอ้อัลลอฮฺ(ซ.บ.) โอ้องค์พระผู้อภิบาล พระองค์ให้การยกย่องแก่สิทธิของพวกเราอะฮฺ

ลุลบัยตฺ ดังนั้นได้ถือเอาพวกเราเป็นสื่อ ดังที่พระองค์ทรงบัญชา พวกเขาได้ตั้งความหวังในความดี

งามและความเมตตาของพระองค์ และพวกเขาขอพึ่งความกรุณาและความโปรดปรานของพระองค์

ดังนั้นโปรดให้พวกเขาได้ดื่มน้ำอันบริสุทธิ์ที่เป็นประโยชน์ยืนนาน อันมิใช่น้ำที่ให้โทษและ

อันตราย และพึงได้โปรยหยาดฝนลงมายังพวกเขา หลังจากที่พวกเขากลับจากที่นี่ไปยังบ้านเรือน

ของพวกเขาแล้ว”

“และแล้วฝนก็เริ่มตั้งเค้าและหลั่งลงมาอย่างเนืองนอง”(3)

(2) อัต-เตาฮีด หน้า 41.

(3) ฟะรออิดุซ ซัมฎัยนฺ เล่ม 2 หน้า 212.

คำสั่งเสีย

เตือนสู่สัจธรรม

ของอิมามที่ 8

วิถีการดำเนินชีวิตทั้งหมดของบรรดาอิมามแห่งอะฮฺลุลบัยตฺ(อฺ)นั้นอยู่แต่ในเรื่องการ

ปรับปรุงฟื้นฟูสภาพสังคมและชี้นำประชาชาติให้ไปสู่หนทางแห่งสัจธรรม นอกเหนือจากนั้นก็ยังมี

บทเรียนของพวกท่าน(อฺ)ที่มอบมายังบรรดาผู้ศึกษาแนวทางของพวกท่าน(อฺ) และคำสั่งสอนต่าง ๆ

ที่แพร่หลายไปทั่วโลกอิสลาม สิ่งเหล่านั้นเป็นพินัยกรรมสำหรับบรรดาชีอะฮฺและผู้ยึดถือคำสอน

จากพินัยกรรมอันทรงคุณค่าและย้ำเตือนให้ประพฤติปฏิบัติเพื่อเป้าหมายในอนาคตอันมีคุณค่า

ถ้าหากบรรดามุสลิมหวนย้อนกลับไปหาคำสอนเหล่านั้นที่บรรดาอิมาม(อฺ)ได้อธิบายไว้ใน

คำสั่งเสียและคำสอนต่าง ๆ แล้ว แน่นอนบรรดามุสลิมจะสามารถเข้าถึงความสุขความเจริญได้อย่าง

แท้จริง

ในบทนี้เราจะเริ่มด้วยคำสั่งเสียบางประการของท่านอิมามอฺะลี ริฎอ(อฺ)ที่เป็นเสมือน

พินัยกรรมสำหรับชีอะฮฺของท่าน(อฺ)

คำสั่งเสีย

ของท่านอิมามที่ 8

ต่อท่านอฺะลี บินชุอีบ

ท่านอฺะลี บินชุอีบได้กล่าวว่า : ข้าพเจ้าเคยเข้าพบท่านอิมามอฺะลี ริฎอ(อฺ) ท่าน(อฺ)ได้กล่าว

กับข้าพเจ้าว่า

“โอ้ อฺะลี ใครกันเล่าที่เป็นคนมีชีวิตความเป็นอยู่ที่ดีที่สุด ?”

ข้าพเจ้ากล่าวว่า

“โอ้ประมุขของข้า ท่านนั่นแหละรู้ในเรื่องนี้ดีกว่าข้า”

ท่าน(อฺ)ได้กล่าวว่า

“โอ้ อฺะลีเอ๋ย คนที่ให้ความเป็นอยู่อย่างดีแก่คนอื่นในการครองชีพของตนนั่นแหละ”

“โอ้ อฺะลีเอ๋ย ใครคือคนที่มีความเป็นอยู่อย่างเลวที่สุด ?”

ข้าพเจ้ากล่าวว่า

“ท่านรู้ดีกว่าข้า”

ท่านอิมามอฺะลี ริฎอ(อฺ)กล่าวว่า

“คนที่มิได้ให้คนอื่นใช้ชีวิตร่วมอยู่ในการใช้ชีวิตของตัวเอง

- อฺะลีเอ๋ย จงให้ความสุขแก่เพื่อพ้องของตนเถิด เพราะพวกเขาโดดเดี่ยว อันใดก็ตามที่เรา

หยิบยื่นให้ผู้อื่น มันจะสะท้อนกลับมาอีก

- อฺะลีเอ๋ย แท้จริงคนเลวที่สุดได้แก่ คนที่หักห้ามการช่วยเหลือคนที่กินคนเดียว และคนที่ตี

บ่าวของตน

จงมีจิตสำนึกที่ดีต่ออัลลอฮฺ(ซ.บ.)เถิด เพราะผู้ที่มีจิตสำนึกที่ดีต่ออัลลอฮฺ(ซ.บ.)นั้น แสดงว่า

ในจิตสำนึกของเขามีอัลลอฮฺ(ซ.บ.)อยู่ และใครก็ตามที่พอใจกับจำนวนเพียงเล็กน้อยของสิ่งที่ยังชีพ

เขาจะทำงานอย่างสะดวกและใครก็ตามที่พอใจกับสิ่งฮะล้าล(อนุมัติตามหลักศาสนา) รายจ่ายของ

เขาจะลดลง บริวารของเขาจะเป็นสุข อัลลอฮฺ(ซ.บ.)จะบันดาลให้เขามองเห็นโรคของโลกดุนยาและ

ยาแก้สำหรับมัน และจะทรงนำเขาออกไปจากโลกดุนยาด้วยความสันติ”

“คนตระหนี่นั้นย่อมไม่มีวาสนา คนอิจฉาย่อมไม่มีสุข คนชอบเบื่อหน่ายย่อมไม่สมหวัง

คนโกหกย่อมไม่มีเกียรติ”(1)

(1) อะอฺยานุช-ชีอะฮฺ 4 ก็อฟ เล่ม 3 หน้า 195.

คำสั่งเสีย

ของท่านอิมามที่ 8

ต่อพี่น้องชีอะฮฺ

เป็นคำสั่งเสียหนึ่งของท่านอิมามอฺะลี ริฎอ(อฺ) มีใจความดังนี้

“จงสร้างสัมพันธ์ทางเครือญาติถึงแม้จะเป็นเพียงการให้น้ำดื่มเพียงครั้งหนึ่ง การเชื่อม

สัมพันธ์ทางเครือญาติที่ประเสริฐสุดคือ การไม่ทำร้ายกัน ดังที่อัล-กุรอานกล่าวว่า :

“จงอย่าทำให้การบริจาคของสูเจ้าเป็นโมฆะ ด้วยการลำเลิกบุญคุณ และการทำร้ายกัน...”

(อัล-บะก่อเราะฮฺ : 264)(2)

คำสั่งเสีย

ของท่านอิมามที่ 8

ต่อท่านอับดุลอะซีม อัล-ฮะซะนี(ร.ฎ.)

เป็นคำสั่งเสียที่ท่านอิมามอฺะลี ริฎอ(อฺ)มีต่อท่านอับดุลอะซีม อัล-ฮะซะนี(ร.ฎ.) มีใจความ

ดังนี้

“โปรดฝากสลามของฉันไปให้ยังบรรดาคนที่รักฉัน และจงกล่าวกับพวกเขาว่า จงอย่าให้

ตัวของพวกเขาเป็นทางเดินของชัยฏอน จงสั่งสอนพวกเขาให้มีวาจาสัตย์ รักษาคำมั่นสัญญาและจง

สั่งสอนพวกเขาให้สงบสติ ให้ละเว้นการโต้เถียงในกรณีที่ไม่เกิดผล และให้มีการยอมรับต่อกันและ

เยี่ยมเยียนกัน เพราะการกระทำอย่างนี้เท่ากับเป็นการใกล้ชิดต่อฉัน และจงอย่าพะวงอยู่กับการ

ทำลายระหว่างกัน เพราะว่าฉันได้สัญญาไว้กับตัวเองว่า ถ้าใครกระทำอย่างนั้น หรือประทุษร้ายต่อ

คนที่ฉันรัก ฉันจะขอวิงวอนต่ออัลลอฮฺ(ซ.บ.) ให้ทรงลงโทษเขาในโลกนี้อย่างแสนสาหัส และใน

วันปรโลกเขาจะเป็นคนที่ขาดทุน”(3)

(2) ตะฮัฟฟุลอุกูล หน้า 108.

คำสั่งเสีย

ของท่านอิมามที่ 8

ต่อท่านอัล-ฟัตฮฺ บินยะซีด อัล-ญุรญานี

ท่านอัล-ฟัตฮฺ บินยะซีด อัล-ญุรญานีได้กล่าวว่า : ข้าพเจ้าได้พบกับท่านอิมามอฺะลี ริฎอ(อฺ)

บนเส้นทางจากเมืองมักกะฮฺไปยังเมืองคุรอซาน ขณะที่ท่าน(อฺ)กำลังเดินทางสู่อิรัก ข้าพเจ้าได้ยิน

ท่าน(อฺ)กล่าวว่า

“ผู้ใดยำเกรงอัลลอฮฺ(ซ.บ.) อัลลอฮฺ(ซ.บ.)จะทรงปกป้อง ผู้ใดปฏิบัติตามอัลลอฮฺ(ซ.บ.)

อัลลอฮฺ(ซ.บ.)จะทรงยอมรับ”

ข้าพเจ้าได้โน้มตัวไปหาท่าน(อฺ)แล้วกล่าวสลาม ท่าน(อฺ)ตอบรับแล้วกล่าวว่า

“โอ้ ฟัตฮฺ ผู้ใดที่ทำให้พระผู้สร้างทรงพึงพอพระทัย เขาย่อมไม่ถูกครอบงำด้วยความไม่

พอใจของสิ่งที่ถูกสร้างทั้งมวล และผู้ใดที่ทำให้พระผู้สร้างทรงโกรธ ความไม่พึงพอใจทั้งหลายของ

สิ่งถูกสร้างจะครอบครองเขา แท้จริง ผู้สร้างนั้นย่อมไม่คู่ควรกับการกล่าวถึงคุณลักษณะจากใคร

ยกเว้นที่พระองค์ทรงอธิบายไว้เอง ผู้ที่อ่อนเยาว์ต่อการสัมผัสจะสามารถพรรณนาถึงคุณลักษณะ

ของพระองค์อย่างไร ? จะมีมโนภาพอย่างเข้าถึงพระองค์ได้อย่างไร ? สายตาจะครอบคลุมพระองค์

ได้อย่างไร ? ทรงยิ่งใหญ่เกินกว่าการพรรณนาของนักพรรณนาใด ๆ ทรงสูงส่งเกินกว่าการกล่าวถึง

ด้วยสรรพนามใด ๆ ท่ามกลางความห่างไกลจากพระองค์นั้น พระองค์ทรงอยู่ใกล้ ท่ามกลางการใกล้

ต่อพระองค์นั้น พระองค์ทรงอยู่ห่างไกล ทรงดำรงอยู่ในสภาพเช่นไร ไม่มีใครกล่าวได้ว่า พระองค์

ทรงอยู่อย่างไร ? พระองค์ทรงอยู่ไหน ? ไม่มีใครกล่าวได้ว่า พระองค์ทรงอยู่ไหน ? ในขณะที่

พระองค์ทรงมีคุณสมบัติพิเศษเกินจากการใช้คำว่าอย่างไร ? และที่ไหน ? ....”(4)

(3) อันวารุล-บะฮียะฮฺ หน้า 109.

(4) อัต-เตาฮีด หน้า 61.

สาส์นของ

อิมามอฺะลี บินมูซา(อฺ)

รอยจารึกอันทรงเกียรติ

ชีวิตของท่านอิมามอฺะลี ริฎอ(อฺ)เป็นที่รวมของกิจการงานอันสูงส่งและเป็นแบบอย่างอัน

เป็นรอยจารึกอยู่ชั่วนิรันดร์ วิถีชีวิตอันทรงเกียรติทุกแง่มุมของท่าน(อฺ) เป็นศูนย์รวมของความ

ยิ่งใหญ่ และทุก ๆ ผลงานที่ท่าน(อฺ)ฝากไว้ล้วนเป็นตัวอย่างอันสูงส่ง

ในบทนี้ เราจะได้อ่านกันถึงคำสอนและข้อชี้แนะที่เราจำเป็นจะต้องย้อนกลับไปหายุคที่

วัตถุนิยมกำลังดาษดื่น และวัฒนธรรมที่ดีงามถูกทำลายไป

เราจะขอกล่าวถึงเพียงบางส่วนดังนี้

สาส์น

ฉบับที่ ๑

เป็นสาส์นของท่านอิมามอฺะลี ริฎอ(อฺ)ที่ส่งไปยังบุตรชายของท่าน(อฺ)คือ ท่านอะบูญะอฺฟัร

(อฺ)มีใจความว่า

“โอ้ อะบูญะอฺฟัร…

ฉันทราบข่าวมาว่า เมื่อเวลาเจ้าขี่พาหนะ พวกคนรับใช้จะนำเจ้าออกทางประตูเล็ก ทั้งนี้ก็

เพราะความตระหนี่อันมีต่อพวกเขา จนไม่มีใครสักคนที่ได้รับความดีงามจากเจ้า

ดังนั้นฉันจะขอร้องเจ้า โดยสิทธิที่ฉันมีต่อเจ้าว่า ทางออกและทางเข้าของเจ้าอย่าได้เป็นทาง

อื่น นอกจากทางประตูใหญ่ และเมื่อเจ้าขี่พาหนะ เจ้าพึงได้พาพาทองคำและเงินติดตัวไว้

- ถ้ามีใครขอเจ้าต้องให้ทันที

- ถ้าคนขอเป็นลุงหรืออา(ชาย)เจ้าอย่าให้เขาน้อยกว่า ๕๐ ดีนารฺ

- และถ้าคนขอเป็นป้าหรืออา(หญิง) ก็จงอย่าให้น้อยกว่า ๒๕ ดีนารฺ

ฉันหวังเพียงว่า ให้อัลลอฮฺ(ซ.บ.)ทรงยกย่องเจ้า และเจ้าอย่าได้กลัวการตัดรอนจากพระผู้

เป็นเจ้า”(1)

สาส์น

ฉบับที่ ๒

เป็นสาส์นฉบับหนึ่งของท่านอิมามอฺะลี ริฎอ(อฺ)ที่เขียนส่งไปยังท่านฟัตฮฺ บินยะซีต อัล-

ญุรญานี เป็นการตอบจดหมายที่เขาเขียนถามท่าน(อฺ)เกี่ยวกับหลักเอกภาพ(เตาฮีด) ดังมีใจความ

ต่อไปนี้

“ด้วยพระนามแห่งอัลลอฮฺ ผู้ทรงกรุณาปรานี ผู้ทรงเมตตาเสมอ

การสรรเสริญเป็นของอัลลอฮฺ(ซ.บ.) ผู้ทรงบันดาลให้บ่าวของพระองค์เข้าใจการสรรเสริญ

และบันดาลให้รู้จักความเป็นพระผู้เป็นเจ้าอันแสดงหลักฐานในการดำรงอยู่ของพระองค์ โดยสิ่งที่

พระองค์สร้างและโดยการบังเกิดของสรรพสิ่งที่ทรงสร้างนั้น แสดงเป็นหลักฐานแห่งสภาวะอันมิ

สิ้นสุดของพระองค์

และด้วยกับความคล้ายคลึงกันของสิ่งทั้งหลายย่อมแสดงว่า ไม่มีความคล้ายคลึงใด ๆ กับ

พระองค์ สัญญาณทั้งหลายย่อมยืนยันถึงเดชานุภาพของพระองค์ อันยับยั้งซึ่งการให้คุณลักษณะแก่

สารัตถะของพระองค์และยับยั้งสายตาจากการมองเห็นพระองค์ และยับยั้งมโนภาพในการรับรู้เรื่อง

ของพระองค์ ไม่มีขอบเขตใด ๆ วัดสภาวะการดำรงอยู่ของพระองค์ ไม่มีขอบเขตใดวัดความยั่งยืน

ของพระองค์ ไม่มีความรู้สึกใดทำให้พระองค์สับสน ไม่มีม่านบังใด ๆ ปิดกั้นพระองค์ เพราะม่าน

บังระหว่างพระองค์กับสิ่งถูกสร้างสะกัดกั้นเพื่อมิให้สภาพของสิ่งทั้งหลายเป็นอยู่ในสภาวะของ

พระองค์ สถานะใด ๆ ของสิ่งทั้งหลายย่อมไม่ยับยั้งสถานะของพระองค์และแน่นอนสภาพของ

ผู้สร้างกับสิ่งถูกสร้างย่อมแตกต่างกัน สภาพของพระผู้อภิบาลกับผู้ถูกอภิบาลย่อมแตกต่างกัน ผู้วาง

ขอบเขตกับผู้ถูกกำหนดขอบเขตย่อมแตกต่างกัน สภาวะแห่งเอกภาพย่อมมิอาจตีความเป็นจำนวน

ได้กับผู้สร้าง แต่ไม่อยู่ในความหมายของการเคลื่อนไหว เป็นผู้ทรงได้ยิน แต่มิใช่โดยเครื่องสื่อใด ๆ

ทรงมองเห็นแต่มิใช่โดยการแบ่งส่วนของวัตถุใด ๆ ทรงประจักษ์แต่มิใช่โดยการสัมผัส ทรงปรากฏ

อยู่อย่างโดดเด่น แต่มิใช่โดยการตั้งอยู่ตามแนวของระยะทาง ทรงเร้นลับแต่มิใช่โดยการหลบซ่อน

ทรงดำรงอยู่อย่างเปิดเผยแต่มิใช่โดยสภาพของสิ่งที่สึกกร่อนลบเลือนได้โดยการแทรกซึมของ

สายตาทั้งปวง สภาพการดำรงอยู่ของพระองค์ยับยั้งซึ่งการวาดมโนภาพ

(๑) บิฮารุล-อันวาร เล่ม ๑๒ หน้า ๑๒๕.

เบื้องแรกของศาสนาคือการรู้จักพระองค์ การรู้จักอันสมบูรณ์แบบคือรู้ในความเป็นเอกะ

ของพระองค์ การรู้ในความเป็นเอกะของพระองค์อย่างสมบูรณ์แบบคือการปฏิเสธการตั้ง

คุณลักษณะใด ๆ แก่พระองค์จนถึงขั้นที่ยืนยันได้ว่าทุกคุณลักษณะนั้นไซร้ หาใช่เป็นเหมือนอย่างที่

ถูกพรรณนาไม่ และยืนยันได้ว่าการพรรณนาเหล่านั้นหาใช่คุณลักษณะของพระองค์ไม่

ดังนั้นผู้ใดกล่าวถึงอัลลอฮฺ(ซ.บ.)โดยมโนภาพเท่ากับจำกัดขอบเขตของพระองค์ ผู้ใดจำกัด

ขอบเขตของพระองค์เท่ากับถือว่าพระองค์ทรงมีจำนวน และผู้ใดถือว่าพระองค์ทรงมีจำนวน เท่ากับ

ทำลายความเป็นอนันตกาลของพระองค์ ผู้ใดกล่าวว่าพระองค์ทรงเป็นอยู่อย่างนี้เท่ากับโดดเดี่ยว

จากพระองค์ ผู้ใดกล่าวว่า พระองค์ทรงมีอยู่ตั้งแต่เมื่อไรเท่ากับจำกัดเวลาแก่พระองค์

พระองค์ทรงเป็นผู้รู้โดยมิได้ถูกสอน ทรงเป็นผู้สร้างที่มิใช่ผู้ถูกสร้าง ทรงเป็นพระผู้อภิบาล

โดยที่มิได้มีผู้ดูแล ทรงเป็นพระเจ้าที่มิได้ถูกควบคุม เช่นนี้แหละคือลักษณะของพระผู้อภิบาลของ

เรา พระองค์ทรงดำรงอยู่เหนือคำเสกสรรของนักพรรณณาใด ๆ ทั้งปวง”(๒)

(๒) อัต-เตาฮีด ๕๗.

สุภาษิต :

แม่บทสู่ภาคปฏิบัติ

ของอิมามอฺะลี ริฎอ(อฺ)

ในบทนี้ เราขอเสนอผลงานบางส่วนเกี่ยวกับถ้อยคำและสุภาษิตต่าง ๆ จากท่านอิมามอฺะลี

ริฎอ(อฺ) โดยถ้อยคำต่าง ๆ อันรวบรัดเหล่านี้ได้นำมาซึ่งกระบวนการของวิชาความรู้ จริยธรรมและ

การเรียกร้องเชิญชวนสู่หนทางที่ถูกต้องและเป็นสัจธรรม โดยที่บรรดาผู้รวบรวมตำราอันยิ่งใหญ่

ทั้งหลายยังมิได้นำมาเสนอ ข้าพเจ้าคิดว่า น่าจะมีนักวิเคราะห์ที่สามารถอธิบายถ้อยคำต่าง ๆ ทุกบท

ตอนเหล่านี้ไว้ในหนังสืออีกเล่มหนึ่งต่างหาก อันจะนำมาบรรจุไว้ในหนังสือเล่มนั้น ซึ่งวิชาการ

และประมวลความรู้แขนงต่าง ๆ บัดนี้สิ่งที่เราสามารถจะกระทำได้ก็คือ นำเอาถ้อยคำต่าง ๆ เหล่านี้

มาเป็นแม่บทและเป็นแนวทางในการเชื่อถือปฏิบัติ และเพื่อเป็นหลักฐานในการดำเนินไปสู่หนทาง

ที่ถูกต้องของท่าน(อฺ) เพื่อเราจะได้เปลี่ยนสภาพของเราให้เป็นไปโดยวิถีทางและการชี้นำของ

บรรดาอะฮฺลุลบัยตฺ(อฺ)

เราจะขอเสนอบันทึกเกี่ยวกับสุภาษิตต่าง ๆ ของท่านอิมามอฺะลี บินมูซา(อฺ)ส่วนหนึ่ง ดังนี้

สุภาษิตที่ ๑

ผู้ใดเปรียบเทียบอัลลอฮฺ(ซ.บ.)กับสรรพสิ่งทั้งหลายก็เท่ากับเป็นผู้ตั้งภาคี(มุชริก)

และผู้ใดอ้างถึงพระองค์กับสิ่งที่ต้องห้ามก็เท่ากับเป็นผู้ปฎิเสธ(กาฟิร)

สุภาษิตที่ ๒

ส่วนหนึ่งจากเครื่องหมายของนักการศาสนา(ฟะกีฮฺ) คือความเป็นคนสุภาพ มีความรู้ดีและ

สงบเสงี่ยม แท้จริงความสงบเสงี่ยมเป็นประตูบานหนึ่งของวิทยปัญญา แท้จริงความสงบเสงี่ยมจะ

นำมาซึ่งความรัก อีกทั้งเป็นฐานรองรับความดีงามทุกประการ

สุภาษิตที่ ๓

มิตรของทุกคนได้แก่สติปัญญา และศัตรูของทุกคนได้แก่ความโง่

สุภาษิตที่ ๔

สิ่งที่ช่วยทำให้บ่าวแต่ละคนมีความใกล้ชิดกับอัลลอฮฺ(ซ.บ.)ได้มากที่สุดคือ ‘การซุญูด’

ด้วยเหตุนี้พระองค์จึงทรงมีโองการไว้ว่า :

“และจงซุญูด อีกทั้งจงแสดงหาความใกล้ชิด”

(อัล-อะลัก : 19)

สุภาษิตที่ ๕

การนมาซคือการพลีทานอุทิศ(กุรบาน)ของผู้มีความสำรวมตนทุกคน

สุภาษิตที่ ๖

ความเอื้อเฟื้อคือความใกล้ชิดยังอัลลอฮฺ(ซ.บ.) ใกล้ชิดกับสวรรค์ ใกล้ชิดกับประชาชน

ห่างไกลจากนรก

ส่วนความตระหนี่คือความห่างไกลจากสวรรค์ ห่างไกลจากมนุษย์ใกล้ชิดกับนรก

สุภาษิตที่ ๗

ความเอื้อเฟื้อเผื่อแผ่ คือต้นไม้ต้นหนึ่งในสวนสวรรค์ กิ่งก้านของมันแผ่มาถึงโลกนี้ ดังนั้น

บุคคลใดสามารถผูกพันกับกิ่งใดกิ่งหนึ่งของมันได้ก็จะได้เข้าสวรรค์

สุภาษิตที่ ๘

อัลลอฮฺ(ซ.บ.)ทรงแต่งตั้งบรรดานบีแต่ละท่านมา เพื่อวางกฎข้อห้ามในเรื่องของสุรา

สุภาษิตที่ ๙

มุอ์มินนั้นจะพึงพอใจเมื่อได้กระทำความดี และจะขออภัยโทษต่ออัลลอฮฺ(ซ.บ.)เมื่อได้

กระทำความชั่ว และมุสลิมนั้นคือผู้ที่บรรดาพี่น้องมุสลิมทั้งหลายได้รับความปลอดภัยจากปลายลิ้น

และน้ำมือของเขา และบุคคลใดที่มิได้ให้ความปลอดภัยแก่เพื่อนพ้องของตน เขาย่อมมิใช่พวกของ

เรา(๑)

(๑) อุยูน อัคบาริล-ริฎอ เล่ม ๑ หน้า ๑๑๔, ๒๕๘, เล่ม ๒ หน้า ๗, ๑๒, ๑๕, ๒๔, ๕๔.

สุภาษิตที่ ๑๐

บุคคลใดไม่รู้จักขอบคุณคนที่ทำความดีให้ ย่อมไม่รู้จักขอบคุณต่ออัลลอฮฺ(ซ.บ.)

สุภาษิตที่ ๑๑

ความศรัทธา มี ๔ สาขา คือ

􀂙การมอบหมายตนยังอัลลอฮฺ(ซ.บ.)

􀂙มีความพึงพอใจต่อกฎสภาวะ(ก่อฎอ)ของอัลลอฮฺ(ซ.บ.)

􀂙ยอมรับพระบัญชาของอัลลอฮฺ(ซ.บ.)

􀂙และยอมรับอำนาจของอัลลอฮฺ(ซ.บ.)

สุภาษิตที่ ๑๒

บุคคลใดก็ตามจะยังไม่ถือว่า มีความศรัทธาที่เที่ยงแท้ถูกต้องสมบูรณ์แล้ว จนกว่าเขาจะมี

คุณสมบัติ ๓ ประการ คือ

􀂙มีการพิเคราะห์เรื่องราวของศาสนา(ตะฟักกุฮฺ)

􀂙รู้จักประมาณตนในการครองชีพอย่างดี

􀂙และมีความอดทนต่อความทุกข์ยาก

สุภาษิตที่ ๑๓

จะมียุคสมัยหนึ่งมาถึงมวลมนุษย์ในภายภาคหน้าซึ่งความอยู่รอดปลอดภัยในสมัยนั้นจะมี

อยู่สิบส่วน เก้าส่วนจะอยู่ที่การหลบหลีกปลีกตัวและอีกหนึ่งส่วนจะอยู่ที่ความสงบเสงี่ยม

สุภาษิตที่ ๑๔

􀂙บุคคลใดสอบสวนตัวเองเสมอ ย่อมมีผลกำไร

􀂙บุคคลใดเพิกเฉยจากเรื่องนี้เขาจะขาดทุน

􀂙บุคคลใดมีความกลัวเกรง เขาจะปลอดภัย

􀂙บุคคลใดตรึกตรองก็จะมองเห็น

􀂙บุคคลใดพยายามทำความเข้าใจก็จะมีความรู้

􀂙มิตรของคนโง่ ย่อมตกอยู่ในความเหนื่อยยาก

􀂙ทรัพย์สินที่ประเสริฐยิ่ง ได้แก่ สิ่งที่เกียรติยศทั้งหลายถูกปกป้องด้วยกับสิ่งนั้น

􀂙การมีปัญญาที่ดีเลิศ ได้แก่ การรู้จักตัวเอง

􀂙ผู้ศรัทธานั้นถ้าหากโกรธ ความโกรธของเขาย่อมจะไม่ชักนำเขาให้ออกจากความชอบ

ธรรม และในยามที่พอใจ ความพอใจของเขาก็จะไม่นำเขาเข้าสู่ความผิดพลาด ถ้าหากเขามีชัยชนะก็

จะไม่รับเอาสิ่งใดมากเกินจากสิทธิของตน(๒)

สุภาษิตที่ ๑๕

สติปัญญาของคน ๆ หนึ่งจะยังไม่ถือว่าสมบูรณ์ จนกว่าเขาจะมีคุณสมบัติสิบประการ คือ

(๒) อะอฺยานุช-ชีอะฮฺ ๔ ก็อฟ เล่ม ๓ หน้า ๑๙๔-๑๙๖.

􀂙ความดีงามจากตัวเขาเป็นที่ปรารถนา

􀂙ความชั่วร้ายเป็นที่ปลอดภัยจากตัวเขา

􀂙เขาจะถือว่าความดีงามแต่เพียงส่วนน้อยจากบุคคลอื่นนั้นมีคุณค่ามากมายเสมอ

􀂙เขาจะถือว่าความดีงามอย่างมากมายจากตัวเขาเองนั้นเป็นส่วนน้อยเสมอ

􀂙เขาจะไม่สร้างความอัปยศอดสูให้แก่บุคคลที่เรียกร้องขอความช่วยเหลือต่อเขา

􀂙เขาจะไม่แหนงหน่ายต่อคนที่ต้องการความรู้จากเขาตลอดเวลา

􀂙เขาถือว่าความยากจนที่อยู่ในหนทางของอัลลอฮฺ(ซ.บ.)คือสิ่งปรารถนายิ่งกว่าความ

ร่ำรวย

􀂙เขาถือว่าความตกต่ำที่อยู่ในหนทางของอัลลอฮฺ(ซ.บ.)คือสิ่งปรารถนายิ่งกว่าเกียรติยศ

􀂙เขาถือว่าความสันโดษเป็นยอดปรารถนาสำหรับเขายิ่งกว่าความมีชื่อเสียง

ประการที่สิบ ได้แก่ ไม่ว่าเขาจะพบเห็นใคร เขาจะต้องพูดว่า

“เขาดีกว่าฉัน และมีความตักวา(ยำเกรงต่ออัลลอฮฺ(ซ.บ.))ยิ่งกว่าฉัน”

สุภาษิตที่ ๑๖

คนที่มีการยังชีพอย่างดีที่สุดได้แก่ บุคคลที่ให้การยังชีพแก่คนอื่นอย่างดี อยู่ร่วมในการยัง

ชีพของตน

สุภาษิตที่ ๑๗

แท้จริงหัวใจนั้นย่อมมีทั้งยอมรับและปฏิเสธ มีความกระตือรือร้นและเฉื่อยชา ครั้นเมื่อ

หัวใจยอมรับ สายตาก็จะมองเห็นจะเข้าใจ แต่เมื่อหัวใจปฏิเสธ มันจะมืดบอดและหันเห ฉะนั้นจง

เกาะกุมจิตใจในยามที่หัวใจยอมรับและมีพลัง และจงละทิ้งความรู้สึกอันเกิดขึ้นในยามที่หัวใจ

ปฏิเสธและเฉื่อยชา(๓)

สุภาษิตที่ ๑๘

แท้จริงการที่บุคคลหลายคนเดินตามบุคคลหนึ่งนั้น ย่อมเป็นฟิตนะฮฺ(การทดสอบอย่าง

หนึ่ง) สำหรับผู้ถูกติดตาม และจะเป็นความต่ำต้อยสำหรับผู้ตาม(๔)

สุภาษิตที่ ๑๙

มนุษย์ในโลกนี้จะมีความว้าเหว่ที่สุดในสามวาระ คือ

วันที่เกิดมาในโลก และคลอดออกมาจากครรภ์มารดาแล้วได้มองเห็นโลก

วันที่เขาตายจากไป แล้วได้มองเห็นปรโลก อีกทั้งบรรดาบุคคลที่อยู่ในปรโลก

(๓) ฟะฎออิลุล-อิมาม ของท่านมุฆนียะฮฺ หน้า ๒๓๕-๒๓๖.

(๔) อัล-อิมาม อฺะลี ริฎอ วะลียุอะฮฺติล-มะอ์มูน หน้า ๓๒.

วันที่เขาฟื้นคืนชีพขึ้นมา แล้วเขาได้มองเห็นการตัดสินที่เขาไม่เคยเห็นในโลกมาก่อน

แต่อัลลอฮฺ(ซ.บ.)ได้ทรงให้ความปลอดภัยแก่ท่านนบียะฮฺยา(อฺ)ในวาระทั้งสามประการนี้

โดยพระองค์ทรงตรัสว่า :

“ความสันติพึงมีแก่เขาในวันที่เขาถือกำเนิดและในวันที่เขาตาย อีกทั้งในวันที่เขาฟื้นคืนชีพ

ขึ้นมาใหม่”

(มัรยัม : 15)

และท่านนบีอีซา(อฺ)ได้ขอพรให้แก่ตัวเองสำหรับวาระทั้งสามนี้โดยกล่าวว่า :

“ขอความสันติสุขพึงมีแก่ฉันในวันที่ฉันเกิดและวันที่ฉันตาย และวันที่ฉันฟื้นคืนชีพ”

(มัรยัม : 33)(3)

สุภาษิตที่ 20

ผู้ได้รับความสุขความโปรดปราน ย่อมจำเป็นที่จะต้องเผื่อแผ่แก่บุคคลในครอบครัวของเขา

(5) นูรุ้ล-อับศอร, หน้า 223.

สุภาษิตที่ 21

การทำอิบาดะฮฺมิได้หมายถึงการถือศีลอดและการทำนมาซมาก ๆ หากแต่การทำอิบาดะฮฺ

หมายถึงการครุ่นคิด ใคร่ครวญในกิจการของอัลลอฮฺ(ซ.บ.)ให้มาก ๆ

สุภาษิตที่ 22

􀂙คนตระหนี่ย่อมจะไม่มีความสุขสบาย

􀂙คนอิจฉาย่อมจะไม่ได้รับรสชาติที่เอร็ดอร่อยของชีวิต

􀂙คนเพ้อฝันย่อมจะไม่ได้รับตามความประสงค์

􀂙คนโกหกย่อมไม่มีความกล้าหาญ(6)

สุภาษิตที่ 23

ไม่มีอะไรลบล้างการลงโทษทัณฑ์ได้ดีกว่าการปกป้องตนเองจากการละเมิด

สุภาษิตที่ 24

คนหลงตัวเองมักจะประดับประดาผลงานอันชั่วร้ายให้แก่ตัวเองแล้วมองเห็นว่ามันเป็น

ความดีที่น่าพอใจ โดยคิดว่าสิ่งนั้นเป็นผลงานที่ดีแล้วมาลำเลิกบุญคุณจากอัลลอฮฺ(ซ.บ.)ด้วยผลงาน

ของเขา แต่ทว่าการมีบุญคุญสำหรับเขาต่างหากที่เป็นสิทธิของอัลลอฮฺ(ซ.บ.)

(6) ตะฮัฟฟุล-อุกูล หน้า 325-331.

สุภาษิตที่ 25

คนที่นำเอาคำสั่งสอนของเจ้าไปติฉินนินทานั้น เป็นการสมควรแล้วที่เขาจะพบการ

สอบสวนที่เลวร้ายในบั้นปลาย(7)

สุภาษิตที่ 26

อัลลอฮฺ(ซ.บ.)ทรงกริ้ว

􀂙การพูดที่ไม่มีที่มา(เช่น เขาเล่าว่า....)

􀂙การล้างผลาญทรัพย์สิน

􀂙และการตั้งคำถามมาก ๆ

สุภาษิตที่ 27

การเลี้ยงอาหารเมื่อมีการแต่งงาน ถือเป็นซุนนะฮฺ(แบบฉบับของท่านศาสดามุฮัมมัด(ศ))

(7) วะฟาตุ้ล-ริฎอ ของอัลมุก็อรร็อม หน้า 23.

สุภาษิตที่ 28

ผู้ที่แสวงหาความโปรดปราน(เช่นริซกี...)เพื่อให้สมาชิกครอบครัวได้รับอย่างพอเพียงนั้น

จะได้รับรางวัลอันยิ่งใหญ่เยี่ยงผู้ต่อสู้ดิ้นรนในวิถีทางของอัลลอฮฺ(ซ.บ.)

สุภาษิตที่ 29

หากคนใดไม่มีห้าประการต่อไปนี้ไว้เป็นคุณสมบัติติดตัว เขาก็จะไม่สมหวังในสิ่งใดเลยทั้ง

ทางโลกดุนยาและปรโลก นั่นคือ

􀂙ไม่รู้จักคุณค่าความสำคัญของต้นตระกูลของเขา

􀂙ไม่คำนึงถึงความดีงามแห่งผลงานที่จารึกไว้ของเขา

􀂙ไม่คำนึงถึงเกียรติยศในมารยาทของเขา

􀂙ไม่คำนึงถึงศักดิ์ศรีแห่งตน

􀂙อีกทั้งไม่รู้จักการกลัวเกรงต่อพระผู้อภิบาลของเขา(8)

สุภาษิตที่ 30

แท้จริงอัลลอฮฺ(ซ.บ.)ทรงบัญชากิจการสามอย่างอันมีความเกี่ยวเนื่องกับอีกสามอย่าง

ดังต่อไปนี้คือ

􀂙ทรงบัญชาให้ทำนมาซและจ่ายซะกาต

ดังนั้นใครที่นมาซแต่ไม่จ่ายซะกาต การนมาซของเขาก็จะไม่ถูกรับรอง

(8) บิฮารุล-อันวาร เล่ม 17 หน้า 207.

􀂙ทรงบัญชาให้รู้จักขอบคุณต่อพระองค์และขอบคุณต่อบิดามารดา

ดังนั้นใครที่ไม่ขอบพระคุณต่อบิดามารดา ก็เท่ากับไม่ขอบพระคุณอัลลอฮฺ(ซ.บ.)

􀂙ทรงบัญชาให้ยำเกรงต่อพระองค์ด้วยการติดต่อสัมพันธ์ไมตรีกับเครือญาติ

ดังนั้นใครที่ไม่ติดต่อสัมพันธ์ไมตรีกับเครือญาติ ย่อมหมายถึงยังไม่ยำเกรงต่ออัลลอฮฺ

(ซ.บ.)(9)

สุภาษิตที่ 31

บาปเล็ก ๆ น้อย ๆ คือหนทางที่จะนำไปสู่บาปอันยิ่งใหญ่ บุคคลใดก็ตามที่ไม่เกรง

กลัวอัลลอฮฺ(ซ.บ.)ในเรื่องเล็ก ๆ น้อย ๆ ก็จะไม่เกรงกลัวพระองค์ในเรื่องยิ่งใหญ่มหาศาล และ

ถึงแม้ว่าอัลลอฮฺ(ซ.บ.)จะไม่ทรงกำชับให้ยำเกรงด้วยเรื่องสวรรค์นรกก็ตาม แน่นอนยิ่ง ยังจำเป็นที่

จะต้องเชื่อฟังปฏิบัติตามพระองค์ ไม่ทรยศต่อพระองค์ เพราะความโปรดปรานและความดีงามต่าง

ๆ ของพระองค์ที่มีต่อเขาเหล่านั้น(10)

(9) ฟะรออิดุซ-ซิมฏัยนฺ เล่ม 2 หน้า 223.

(10) อุยูน อัคบาริล-ริฎอ เล่ม 2 หน้า 178.

การโต้ตอบทางวิชาการ

อันทรงคุณค่าของ

อิมามริฎอ(อฺ)

สมัยของท่านอิมามอฺะลี ริฎอ(อฺ)มีความพิเศษเฉพาะด้วยกับการแผ่กระจายของการแสวงหา

ความรู้มันเป็นโอกาสทองของอุละมาอ์มัซฮับต่าง ๆ สำหรับการบุกทะลวงปัญหาวิชาการในด้าน

หลักความเชื่อและอื่นๆ ท่านอิมามอฺะลี ริฎอ(อฺ) คือที่พึ่งทางวิชาการของบรรดานักปรัชญาและอื่น

ๆ ขณะเดียวกันค่อลีฟะฮฺมะอ์มูนแห่งวงศ์อับบาซียะฮฺได้จัดให้ท่านอิมามอฺะลี ริฎอ(อฺ) เผชิญหน้ากับ

บรรดานักปราชญ์ทางศาสนาและผู้เชี่ยวชาญระดับสูง โดยหวังที่จะให้ท่านอิมามอฺะลี ริฎอ(อฺ)

ประสบกับความลำบากในการโต้ตอบเพื่อให้ฐานะของท่าน(อฺ)ตกต่ำลงในสายตาของประชาชน

ทั้งหลาย แต่ท่านอิมามอฺะลี ริฎอ(อฺ)ได้พิสูจน์ตัวเองอย่างเด็ดเดี่ยวกับคนทั้งหมด ด้วยหลักฐานและ

สัจธรรมที่คนเหล่านั้นได้รับข้อยุติอันเป็นที่ยอมรับจนกระทั่งบรรดานักปราชญ์ในศาสนาต่าง ๆ มี

ความฉงนสนเท่ห์กับวิชาการของท่าน(อฺ) และต่างก็ได้นำหนังสือของพวกตนมาบันทึกจากท่าน(อฺ)

และบางคนถึงกับให้การยอมรับนับถือในศาสนาอิสลาม หลังจากที่ท่านอิมาม(อฺ)ได้แสดงหลักฐาน

และข้อพิสูจน์ต่าง ๆ ให้พวกเขายอมรับ

ถ้าหากนักวิเคราะห์พยายามจัดเก็บรวบรวมเรื่องราวเกี่ยวกับการโต้ตอบทางวิชาการในด้าน

ต่าง ๆ ของท่านอิมามอฺะลี ริฎอ(อฺ)แล้ว แน่นอนก็จะได้หนังสืออีกเล่มหนึ่งต่างหาก ในบทนี้เราจะ

ขอเสนอสุนทรพจน์บางประการของท่าน(อฺ)ตามที่ได้คัดเลือกมา เราขอนำเสนอให้ท่านผู้อ่านได้

อ่านจากหนังสือ ‘อัล-เอียะฮฺติญาจญ์’ ของเชคฏ็อบรอซี ซึ่งเป็นหนังสือที่ให้รายละเอียดอย่าง

มากมายเกี่ยวกับการตอบคำถาม และแสดงทัศนะโดยท่านอิมามอฺะลี ริฎอ(อฺ)กับหนังสือเล่มหนึ่ง

นั่นคือ ‘อัต-เตาฮีด’ ของท่านเชคศ็อดดูก และหนังสือ ‘บิฮารุล-อันวาร’ ของท่านเชคมัจญ์ลีซี ดังนี้

ความไร้บาป

ของบรรดานบี(อฺ)

ท่านอะบูศิลัต อัล-ฮัรวีได้กล่าวไว้ว่า :

ครั้งหนึ่งค่อลีฟะฮฺมะอ์มูนได้นำท่านอิมามอฺะบี บินมูซา(อฺ)เข้าร่วมที่ประชุมกับบรรดานัก

ปราศรัย ทั้งจากศาสนาอิสลามและศาสนาอื่น ๆ เช่น ยิว คริสต์ มะยูซี และศอบิอีน อีกทั้งบรรดานัก

พูดเจ้าของคารมอันคมคายทั้งหลาย ครั้นแล้วไม่ว่าบุคคลใดจะลุกขึ้นพูดในเรื่องใด ๆ ก็ตามท่านอิ

มามอฺะลี ริฎอ(อฺ)ก็สามารถเสนอหลักฐานอันเป็นข้อพิสูจน์จนคนผู้นั้นต้องยอมรับทั้งสิ้น

ครั้นอฺะลี บินมุฮัมมัด บินอัล-ญะฮัมได้ลุกขึ้นยืนพูดกับท่าน(อฺ)ว่า

“โอ้บุตรหลายของศาสนทูตแห่งอัลลอฮฺ ท่านยืนยันในเรื่องความไร้บาปของบรรดานบี

กระนั้นหรือ ?”

ท่านอิมามอฺะลี ริฎอ(อฺ)กล่าวว่า

“ใช่แล้ว”

อฺะบี บินมุฮัมมัดกล่าวต่อไปอีกว่า

“แล้วท่านจะตีความอย่างไรกับโองการของอัลลอฮฺ(ซ.บ.)ต่อไปนี้

1. ในเรื่องของนบีอาดัม(อฺ)

“และอาดัมได้ละเมิด(อะศอ)ต่อพระผู้อภิบาลของเขา ดังนั้นเขาจึงหลงผิด”

(ฎอฮา : 121)

2. ในเรื่องของซันนูน

“และซันนูนนั้น ในขณะที่เขาได้ออกไปด้วยความโกรธ พลางนึกว่า เราคงจะไม่มี

ความสามารถเหนือเขาอีกต่อไป”

(อัล-อันบิยาอ์ : 87)

3. เรื่องของนบียูซุฟ(อฺ)

“แน่นอนที่สุด นางนั้นได้ครุ่นคิดถึงเขา และเขาเองก็ครุ่นคิดถึงนาง”

(ยูซุฟ : 24)

4. ในเรื่องของนบีดาวูด(อฺ)

“และดาวูดนึกว่า เราได้กลั่นแกล้งเขา”

(ศ็อด : 24)

5. ในเรื่องของนบีมุฮัมมัด(ศ)

“...และเจ้าได้ซ่อนเร้นไว้ในตัวของเจ้า ซึ่งสิ่งที่อัลลอฮฺเป็นผู้ทรงเปิดเผยมัน...”

(อัล-อะฮฺซาบ : 37)

ท่านอิมามอฺะลี ริฎอ(อฺ)กล่าวว่า

“โอ้ อฺะลีเอ๋ย จงเกรงกลัวต่ออัลลอฮฺ(ซ.บ.)เถิด และอย่ากล่าวหาบรรดานบีของอัลลอฮฺ(อฺ)

ในทางที่เลวร้าย และจงอย่าตีความคัมภีร์ของอัลลอฮฺ(ซ.บ.)ด้วยความคิดเห็นของตัวเจ้าเอง เพราะ

ว่าอัลลอฮฺ(ซ.บ.)ทรงมีโองการว่า :

“และจะไม่มีใครรู้ซึ้งถึงการให้ความหมาย(ตีความ)มันได้นอกจากอัลลอฮฺ และบรรดาผู้

สันทัดในวิชาความรู้โดยแท้”

(อาลิอิมรอน : 7)

สำหรับในโองการของอัลลอฮฺ(ซ.บ.)ที่เกี่ยวกับท่านนบีอาดัม(อฺ)ที่ว่า :

“และอาดัมได้ละเมิด(อะศอ)ต่อพระผู้อภิบาลของเขา ดังนั้นเขาจึงหลงผิด”

(ฎอฮา : 121)

กล่าวคือ แท้จริงอัลลอฮฺ(ซ.บ.)ทรงสร้างนบีอาดัม(อฺ)มาให้เป็นข้อพิสูจน์ในผืนแผ่นดินของ

พระองค์ และให้เป็นผู้ทำหน้าที่ปกครองในดินแดนแห่งนี้ ซึ่งพระองค์มิได้สร้างนบีอาดัม(อฺ)ไว้ให้

อยู่ในสวนสวรรค์ เพราะฉะนั้นการละเมิดของท่านนบีอาดัม(อฺ)จึงมีในสวรรค์ มิได้มีในโลกนี้และ

ความไร้บาปของท่าน(อฺ)นั้น จำเป็นจะต้องมีอยู่ในโลกนี้ เพื่อให้เป็นผู้มีความสามารถดำเนินกิจการ

ตามพระบัญชาของอัลลอฮฺ(ซ.บ.)ได้อย่างสมบูรณ์ ครั้นเมื่อพระองค์ได้บัญชาให้ท่าน(อฺ)ต้องลงมา

อยู่ในผืนแผ่นดินและได้แต่งตั้งให้ท่าน(อฺ)เป็นข้อพิสูจน์ และเป็นค่อลีฟะฮฺแล้ว พระองค์ก็ทรง

ปกป้องมิให้ท่าน(อฺ)มีบาป โดยโองการของพระองค์ที่ว่า :

“แท้จริงอัลลอฮฺทรงคัดเลือกอาดัม มูฮฺ อาลิ อิบรอฮีม และอาลิอิมรอนไว้สำหรับสากลโลก”

(อาลิอิมรอน : 33)

ส่วนโองการของพระองค์ที่ว่า :

“และซันนูนนั้น ในขณะที่เขาได้ออกไปด้วยความโกรธ พลางนึกว่า เราคงจะไม่มี

ความสามารถเหนือเขาอีกต่อไป”

(อัล-อันบิยาอ์ : 87)

อันที่จริงแล้วการนึกคิดในที่นี้ มีความหมายว่า มั่นใจว่าแท้จริงอัลลอฮฺ(ซ.บ.)จะไม่สร้าง

ความคับแค้นในเรื่องการครองชีพให้แก่ตน

ท่านเคยได้ยินโองการหนึ่งของอัลลอฮฺ(ซ.บ.)มาแล้วใช่ไหมว่า :

“และสำหรับบางคน เมื่อพระองค์ทรงทดสอบเขาโดยได้สร้างความคับแค้นให้แก่เขาใน

เรื่องการครองชีพ...”

(อัล-ฟัจรฺ : 16)

เพราะถ้าหากเขานึกว่าอัลลอฮฺ(ซ.บ.)ไม่มีความสามารถจะกระทำอะไรเขาได้ ก็เท่ากับเขา

เป็นผู้ปฏิเสธ(กาฟิร)

ในส่วนของโองการที่เกี่ยวกับนบียูซุฟ(อฺ)ที่ว่า :

“และแน่นอนที่สุด นางนั้นได้ครุ่นคิดถึงเขา และเขาเองก็ครุ่นคิดถึงนาง”

(ยูซุฟ : 24)

นั้นหมายความว่า นางได้ครุ่นคิดในเรื่องการละเมิดบทบัญญัติ ส่วนนบียูซุฟ(อฺ)ครุ่นคิดใน

เรื่องที่จะสังหารนาง ถ้าหากนางบีบคั้นท่าน(อฺ)ดังนั้นพระองค์ทรงขจัดเรื่องการที่จะให้นางถูก

สังหาร และการสร้างความชั่วโดยโองการต่อมาว่า :

“ทำนองนี้แหละ เพื่อเราจะได้ขจัดออกจากเขาซึ่งความผิดพลาดและความชั่วร้าย”

(ยูซุฟ : 24)

หมายถึง การสังหารและการละเมิดประเวณี

ในส่วนที่เกี่ยวกับเรื่องนบีดาวูด(อฺ)นั้น คนในรุ่นเก่าก่อนได้เคยกล่าวถึงเรื่องของท่าน

อย่างไรบ้าง ?”

อฺะลี บินมุฮัมมัด อัล-ญะฮัม กล่าวว่า

“เขาเหล่านั้นได้เล่าว่า ท่านนบีดาวูด(อฺ)เมื่อครั้งที่อยู่ในเมียะฮฺรอบท่านกำลังทำนมาซอยู่

ครั้นแล้วอิบลีซได้แปลงร่างมาเป็นนกที่สวยงามยิ่งกว่านกอื่น ๆ ทั้งหลาย ท่านนบีดาวูด(อฺ)ได้เลิก

จากการนมาซแล้วลุกขึ้นไปเพื่อจะจับนกตัวนั้น ครั้นแล้วนกก็ได้ตกลงไปในบ้านเรือนของโอริยา

บุตรของฮันนาน แล้วท่านนบีดาวูด(อฺ)ก็ได้สะกดรอยตามนกตัวนั้นไป แต่แล้วปรากฏว่าภรรยาของ

โอริยากำลังอาบน้ำอยู่ ครั้นเมื่อท่านมองเห็นนางท่านก็มีความรู้สึกเสน่หา ในขณะนั้นฝ่ายโอริยาก็

ได้ออกไปทำศึกสงครามในสมรภูมิแห่งหนึ่ง ท่าน(อฺ)ได้เขียนจดหมายไปยังสหายของท่าน(อฺ)ว่าให้

โอริยาทำการบุกไปข้างหน้าอีก เมื่อโอริยาบุกไปข้างหน้าเขาก็ได้รับชัยชนะกลับมา การณ์กลับยาก

ขึ้นสำหรับท่านนบีดาวูด(อฺ) ท่าน(อฺ)จึงสั่งให้โอริยารุกคืบหน้าไปอีกแล้ว ในที่สุดเขาก็ถูกสังหาร

นบีดาวูด(อฺ)จึงได้แต่งงานกับภรรยาของโอริยา”

ท่านอิมามอฺะลี ริฏอ(อฺ)ถึงกับเอาฝ่ามือตบที่หน้าผากของตัวเองแล้วกล่าวว่า

“อินนาลิลลาฮฺ วะอินนา อิลัยฮิ รอญิอูน แน่นอนพวกท่านได้กล่าวหานบีท่านหนึ่ง

ของอัลลอฮฺ(ซ.บ.)ว่า มีความหย่อนยานในเรื่องการนมาซจนถึงกับออกไปสะกดรอยตามนก ต่อมาก็

กระทำความชั่ว แล้วต่อมาก็ได้ฆ่าคน”

อฺะลี บินมุฮัมมัด ได้กล่าวว่า

“โอ้ บุตรหลานของศาสนทูตแห่งอัลลอฮฺ ความผิดของเขาเป็นอย่างไร ?”

ท่านอิมามอฺะลี บินมูซา(อฺ)ตอบว่า

“ท่านนบีดาวูด(อฺ)นั้น ท่าน(อฺ)มีเพียงแต่คิดอยู่เสมอว่า ท่าน(อฺ)เองคือบุคคลคนหนึ่ง

ซึ่งอัลลอฮฺ(ซ.บ.) ได้สร้างมา พระองค์ทรงรู้ดีกว่าท่าน(อฺ)ดังนั้นพระองค์จึงได้ส่งมะลาอิกะฮฺสอง

องค์ไปยังท่าน(อฺ)แล้วกล่าวว่า :

“เราสองคนมีความขัดแย้งกันในเรื่องที่คนหนึ่งละเมิดต่ออีกคนหนึ่ง ดังนั้นขอให้ท่านได้

โปรดตัดสินความในเรื่องของเราด้วยความเที่ยงธรรมเถิด และจงอย่าลำเอียง และได้โปรดนำเราสู่

หนทางที่เที่ยงธรรม แท้จริงพี่น้องของข้าพเจ้า คนนี้มีอูฐ 99 ตัว ส่วนข้าพเจ้ามีอูฐ 1 ตัว แล้วเขาได้

กล่าวว่า จงเอามันมารวมให้ข้าพเจ้าเถิดและเขาก็ได้เอาชนะข้าพเจ้าด้วยการเจรจา...”

(ศ็อด : 22-23)

กล่าวคือท่านนบีดาวูด(อฺ)เร่งรีบในการตัดสินความให้แก่คนที่ถูกกล่าวหา โดยกล่าวว่า :

“เขาโกงท่านด้วยการขอให้อูฐของท่านไปรวมกับอูฐของเขา”

(ศ็อด : 24)

โดยท่าน(นบีดาวูด)มิได้ซักถามผู้กล่าวหาถึงหลักฐานที่จะยืนยันความจริง และไม่ยอมรับ

คำให้การของผู้ถูกกล่าวหา โดยถามผู้ถูกกล่าวหาว่า ท่านจะว่าอย่างไร ? ซึ่งการกระทำเช่นนี้ถือว่า

ผิดกระบวนการพิพากษาซึ่งมันมิได้เป็นไปตามที่ท่านคิด ท่านไม่เคยได้ฟังโองการจากอัลลอฮฺ

(ซ.บ.)ดอกหรือที่ว่า :

“ดาวูดเอ๋ย แท้จริงเราได้แต่งตั้งเจ้าให้ดำรงตำแหน่งเป็นค่อลีฟะฮฺในหน้าแผ่นดิน ดังนั้น จง

พิพากษาในระหว่างคนทั้งหลาย ด้วยความชอบธรรม และจงอย่าคล้อยตามอารมณ์”

(ศ็อด : 26)

เขาตอบว่า

“โอ้ บุตรหลานของศาสนทูตแห่งอัลลอฮฺ แล้วเรื่องราวของเขาอันเกี่ยวกับโอริยาเล่าเป็น

อย่างไร ?”

ท่านอิมามอฺะลี ริฎอ(อฺ)กล่าวว่า

“แท้จริงบรรดาสตรีในสมัยท่านนบีดาวูด(อฺ)นั้น เมื่อสามีตายหรือถูกฆ่า นางก็จะไม่

สามารถแต่งงานใหม่ได้อีกเลย และบุคคลแรกที่อัลลอฮฺ(ซ.บ.)อนุมัติให้แต่งงานกับหญิงที่สามีถูก

ฆ่าตายได้แก่ท่านนบีดาวูด(อฺ)กล่าวคือท่านได้แต่งงานกับภรรยาของโอริยา เมื่อเขาถูกฆ่าตาย และ

เมื่อนางได้ผ่านพ้นอิดะฮฺจากเขาไปแล้ว สิ่งนี้คือความวิตกกังวลที่บังเกิดขึ้นกับกลุ่มชนอดีตสมัยของ

โอริยา”

ส่วนในเรื่องของศาสดามุฮัมมัด(ศ)นั้นที่อัลลอฮฺ(ซ.บ.)ทรงตรัสว่า :

“และเจ้าปิดบังไว้ในตัวของเจ้าซึ่งสิ่งที่อัลลอฮฺทรงเปิดเผยมัน และเจ้ากลัวมนุษย์ และอัลลอ

ฮฺเท่านั้น ที่เจ้าจะต้องเกรงกลัวอย่างแท้จริง”

(อัล-อะฮฺซาบ : 37)

กล่าวคืออัลลอฮฺ(ซ.บ.)ทรงแจ้งให้ท่านนบี(ศ) ได้ทราบรายชื่อของบรรดาภรรยาของท่านที่

อยู่ในโลกนี้ และที่อยู่ในโลกอาคิเราะฮฺ และแท้จริงนางเหล่านั้นเป็นภรรยาของบรรดาศรัทธาชน

และคนหนึ่งนั้นได้แก่ ท่านหญิงซัยหนับ บินติญะฮฺชฺ แต่ในขณะนั้นนางยังอยู่ในฐานะภรรยาของ

ซัยดฺ บินฮาริษะฮฺ ดังนั้นท่าน(ศ)จึงซ่อนเร้นชื่อของนางไว้ในใจ และไม่ยอมเปิดเผย เพื่อมิให้คนใด

คนหนึ่งในหมู่ชนมุนาฟิกกล่าวหาเอาได้ว่าท่านพูดถึงภรรยาของบุคคลอื่นว่า เป็นภรรยาคนหนึ่ง

ของท่านซึ่งมีฐานะเป็นมารดาของศรัทธาชน และกังวลเกี่ยวกับคำกล่าวหาของพวกมุนาฟิก อัลลอฮฺ

(ซ.บ.)จึงทรงมีโองการว่า :

“และเจ้ากลัวมนุษย์ และอัลลอฮฺเท่านั้นที่เจ้าจะต้องเกรงกลัวอย่างแท้จริง”

(อัล-อะฮฺซาบ : 37)

หมายความว่าเป็นความคิดในจิตใจของเจ้า และแท้จริงอัลลอฮฺ(ซ.บ.)นั้น มิทรงดำเนินการ

จัดแต่งงานใครกับใคร นอกจากการแต่งงานของท่านนบีอาดัม(อฺ)กับท่านหญิงฮาวา และแต่งงาน

ท่านหญิงซัยหนับกับท่านศาสนทูตแห่งอัลลอฮฺ(ศ)

ดังโองการของพระองค์ที่ว่า :

“...ครั้นเมื่อซัยดฺได้ผ่านพ้นพันธะจากนางแล้ว เราก็จะจัดแต่งงานเจ้ากับนาง...”

(อัล-อะฮฺซาบ : 37)

“และทรงจัดการแต่งงานให้ท่านหญิงฟาฏิมะฮฺ(อฺ)กับท่านอฺะลี(อฺ)”

รายงานเรื่องนี้กล่าวต่อไปว่า ครั้นแล้วอฺะลี บินมุฮัมมัดก็ร้องไห้พลางกล่าวว่า

“โอ้ บุตรหลานของศาสนทูตแห่งอัลลอฮฺ ข้าพเจ้าขออภัยโทษต่อองค์อัลลอฮฺ(ซ.บ.)โดยจะ

ไม่กล่าวถึงบรรดานบีของอัลลอฮฺ(ซ.บ.)อีกแล้ว หลังจากวันนี้ไป นอกจากจะกล่าวไปตามที่ท่านได้

กล่าวมาแล้วนี่แหละ”(1)

คริสเตียนโต้

การดำรงตำแหน่งนบีอีซา(อฺ)

ชาวคริสเตียนคาธอลิกคนหนึ่งได้พูดโต้ตอบกับบรรดามุตะกัลป์ลิมีน(นักใช้เหตุผลโต้ตอบ

ในเรื่องราวของพระผู้เป็นเจ้า)โดยเขากล่าวว่า

“เราเห็นตรงกันในเรื่องตำแหน่งนบีของอีซาต่อคัมภีร์ของเขาและประเด็นที่ว่า เขายังมีชีวิต

อยู่ในชั้นฟ้า แต่เรามีความเห็นขัดแย้งกันในเรื่องการแต่งตั้งมุฮัมมัด และเราเห็นตรงกันในเรื่องความ

ตายของเขา แล้วอะไรเล่าที่เป็นหลักฐานว่า เขาดำรงตำแหน่งนบี”

ปรากฏว่าพวกเขาตอบไม่ถูก

แล้วเขาก็ยังเข้ามาพบกับท่านอฺะลี ริฎอ(อฺ)และค่อลีฟะฮฺมะอ์มูนโดยกล่าวว่า

“ท่านจะว่าอย่างไรในเรื่องตำแหน่งนบีของอีซา และคัมภีร์ของเขาหรือว่าท่านจะปฏิเสธสิ่ง

หนึ่งสิ่งใดในสองสิ่งนั้น ?”

ท่านอิมามอฺะลี ริฎอ(อฺ)ได้กล่าวว่า

(1) อุยูน อัคบาริล-ริฎอ เล่ม 1 หน้า 195.

“ข้าพเจ้าเชื่อมั่นในตำแหน่งการเป็นนบีของอีซา(อฺ) และเชื่อมั่นต่อคัมภีร์ของท่าน(อฺ) และ

เชื่อมั่นในสิ่งที่ประชาชาติของท่าน(อฺ) อีกทั้งคนใกล้ชิดของท่าน(อฺ)ได้แจ้งไว้ อันได้แก่เหล่าบรรดา

ผู้สนับสนุน แต่ขอปฏิเสธกับตำแหน่งการเป็นนบีของอีซา(อฺ) ทุกคนที่ไม่เชื่อมั่นในตำแหน่งการ

เป็นนบีของมุฮัมมัด(ศ)และคัมภีร์ของมุฮัมมัด(ศ) และที่ประชาชาติของเขา มิได้แจ้งไว้”

ดังนั้นคริสเตียนคนดังกล่าวก็หมดคำโต้ตอบ

ต่อจากนั้น ท่านอิมามอฺะลี ริฎอ(อฺ)ได้กล่าวว่า

“โอ้ ชาวคริสเตียนเอ๋ย ขอสาบานด้วยพระนามของอัลลอฮฺว่า แท้จริงข้าพเจ้าศรัทธาต่ออีซา

(อฺ)ที่เชื่อมั่นกับมุฮัมมัด(ศ)และไม่มีเหตุผลอะไรที่เราขุ่นเคืองอีซาของท่าน(2)นอกจากว่า เขาเป็นคน

หย่อนยานในการถือศีลอดและนมาซ”

ชาวคริสเตียนกล่าวว่า

“ขอสาบานต่ออัลลอฮฺ(ซ.บ.)ว่า อีซาเป็นผู้ถือศีลอดตลอดวัน และยืนนมาซตลอดคืน”

ท่านอิมามอฺะลี ริฎอ(อฺ)กล่าวว่า

“เขาถือศีลอดและนมาซเพื่อใคร ?”

เขานิ่งเงียบไปครู่หนึ่ง แล้วชาวคาธอลิกคนนั้นก็กล่าวว่า

“แท้จริงเขาเป็นคนชุบชีวิตคนตาย รักษาโรคเรื้อนและคนตาบอด เขาจึงควรแก่การเคารพ

ภักดี”

ท่านอิมามอฺะลี ริฎอ(อฺ)กล่าวว่า

(2) ในเรื่องนี้ท่านอิมามอฺะลี ริฎอ(อฺ)ต้องการชี้ให้เห็นว่า อีซาของพวกเขาที่พวกเขายกยอให้เป็น

ส่วนหนึ่งของพระเจ้านั้นย่อมไม่ใช่นบีอีซา(อฺ)ที่เราศรัทธาว่าเป็นศาสนทูตคนหนึ่ง

“แท้จริงท่านยะซะอฺก็ได้ทำเช่นเดียวกับที่เขาทำ เขาเดินเหินบนผิวน้ำและรักษาคนตาบอด

คนเป็นโรคเรื้อน ส่วนท่านฮัซกีลนั้นเล่าก็เคยชุบชีวิตคนได้ถึง 35,000 คน หลังจากที่เขาเหล่านั้นตาย

ไปแล้วถึง 60 ปี มีคนพวกหนึ่งในตระกูลบะนีอิซราเอลได้เดินทางออกนอกเมืองของพวกเขาใน

ขณะที่พวกเขาระมัดระวังในเรื่องความตาย ดังนั้นอัลลอฮฺ(ซ.บ.)ทรงบันดาลให้พวกเขาถึงแก่ความ

ตายในวาระเดียวกัน ครั้นแล้วอัลลอฮฺ(ซ.บ.)ได้ทรงมีวะฮฺยูไปยังนบีท่านหนึ่งให้เดินผ่านกองกระดูก

ของคนเหล่านั้นหลังจากเวลาได้ผ่านไปแล้ว 2 ปี ผู้ประกาศคนหนึ่งในหมู่พวกเขาได้กล่าวว่า

“โอ้ บรรดากองกระดูกอันผุเปื่อยทั้งหลาย จงฟื้นชีพขึ้นมาตามอนุมัติของอัลลอฮฺ(ซ.บ.)

เถิด”

แล้วพวกเขาก็ฟื้นขึ้นมา”

แล้วท่านอิมามอฺะลี ริฎอ(อฺ)ก็กล่าวถึง เรื่องราวของท่านนบีอิบรอฮีม(อฺ)กับนก

ดังโองการที่กล่าวว่า

“และเจ้าจงเอามัน(เนื้อของนกทั้งสี่ตัว)มาคลุกเคล้ากันต่อ(หน้า)เจ้า”

(อัล-บะก่อเราะฮฺ : 260)

และเรื่องราวของท่านนบีมูซา(อฺ) ดังโองการว่า :

“และได้ทรงคัดเลือกมูซา”

(อัล-อะอฺรอฟ : 155)

“และเมื่อพวกเขากล่าวว่า เราจะไม่ศรัทธากับท่านจนกว่าเราจะมองเห็นอัลลอฮฺอย่าง

เปิดเผย”

(อัล-บะก่อเราะฮฺ : 55)

ครั้นแล้วพวกเขาก็ถูกครอกด้วยกองไฟ ต่อมาอัลลอฮฺ(ซ.บ.)ทรงชุบชีวิตของพวกเขาให้ฟื้น

ขึ้นมาใหม่ หลังจากที่ท่านมูซา(อฺ)กล่าวว่า

“ถ้าหากพระองค์ทรงประสงค์ พระองค์จะทำลายพวกเขาเสียย่อมได้”

(อัล-อะอฺรอฟ : 155)

และคำขอร้องขอพวกกุเรชต่อท่านศาสนทูตแห่งอัลลอฮฺ มุฮัมมัด(ศ)ที่ว่าให้ชุบชีวิตพวกเขา

ขึ้นมา”

ต่อจากนั้นท่านอิมามอฺะบี ริฎอ(อฺ)ได้กล่าวว่า

“คัมภีร์เตารอต อินญีล อัซ-ซะบูร และอัล-ฟุรกอนก็ได้กล่าวถึงเรื่องนี้ ดังนั้นถ้าหากว่า คนที่

สามารถชุบชีวิตคนตายให้ฟื้นชีพขึ้นมาได้ต้องเป็นพระเจ้า นอกเหนือจากอัลลอฮฺ(ซ.บ.)แล้วไซร้

พวกท่านก็ต้องเอาคนเหล่านี้ทุกคนเป็นพระเจ้าด้วยซิ”

แล้วชาวคริสเตียนคนนั้นก็ได้เข้ารับศาสนาอิสลาม(3)

บรรดานักปราชญ์ถก

ผู้สืบทอดมรดกคัมภีร์

ครั้งหนึ่งเมื่อท่านอฺะลี ริฎอ(อฺ)ได้เข้าร่วมในที่ประชุมของมะอ์มูนซึ่งได้จัดชุมนุมนักปราชญ์

ชาวอิรัคและชาวคุรอซานกลุ่มหนึ่ง

มะอ์มูนได้กล่าวว่า

“ท่านทั้งหลาย โปรดแจ้งให้ข้าพเจ้าทราบความหมายของโองการนี้ด้วยเถิด นั่นคือ

(3) อัล-มะนากิบ เล่ม 2 หน้า 406.

“หลังจากนั้น เราได้ให้การสืบทอดมรดกคัมภีร์แก่บรรดาผู้ที่เราได้คัดเลือกมาจากปวงบ่าว

ทั้งหลายของเรา”

(ฟาฎิร : 32)

บรรดานักปราชญ์ได้กล่าวว่า

“อัลลอฮฺ(ซ.บ.)ทรงหมายถึงประชาชาติโดยส่วนรวม”

มะอ์มูนกล่าวว่า

“โอ้ ท่านอะบุลฮะซัน(อิมามอฺะลี ริฎอ) ท่านจะว่าอย่างไร ?”

ท่านอิมามอฺะลี ริฎอ(อฺ)กล่าวว่า

“ฉันจะไม่พูดเหมือนอย่างที่เขาเหล่านั้นพูด ในโองการนี้อัลลอฮฺ(ซ.บ.)ทรงหมายถึงบรรดา

เชื้อสายผู้บริสุทธิ์(อฺ)เท่านั้น”

มะอ์มูนได้กล่าวว่า

“เป็นเพราะอะไรที่หมายถึงเชื้อสายบริสุทธิ์ แต่มิได้หมายถึงประชาชาติทั้งหมด ?”

ท่านอิมามอฺะลี ริฎอ(อฺ)กล่าวว่า

“ถ้าหากพระองค์ทรงหมายถึงประชาชาติทั้งหมด แน่นอนที่สุดพระองค์ต้องนำพวกเขา

ทั้งหมดเข้าสวนสวรรค์ ทั้ง ๆ ที่อัลลอฮฺ(ซ.บ.)ทรงมีโองการถัดมาว่า :

“ดังนั้นในหมู่พวกเขามีผู้อธรรมกับตัวเอง มีผู้ดำรงตัวอยู่ที่กึ่งกลางและมีผู้ล้ำหน้าด้วยความ

ดีงามโดยอนุมัติของอัลลอฮฺ นี่คือเกียรติยศอันใหญ่หลวง”

(ฟาฏิร : 32)

หลังจากนั้น พระองค์ก็ต้องบันดาลให้พวกเขาเข้าสวนสวรรค์ทั้งหมด

ดังโองการต่อมาว่า :

“สวนสวรรค์อันบรมสุขทั้งหลายนั้น พวกเขาจะได้เข้าไปสู่”

(ฟาฏิร : 33)

ดังนั้นผู้สืบมรดกแห่งคัมภีร์ได้แก่เชื้อสายบริสุทธิ์ หาใช่หมายถึงคนอื่น ๆ ไม่”

หลังจากนั้นท่านอิมามอฺะลี ริฎอ(อฺ)ได้กล่าวอีกว่า

“เขาเหล่านั้นคือบรรดาผู้ที่อัลลอฮฺ(ซ.บ.)ทรงอธิบายถึงคุณลักษณะไว้ในคัมภีร์ของพระองค์

ว่า :

“อันที่จริงแล้วอัลลอฮฺทรงประสงค์จะขจัดมลทินออกไปจากสูเจ้า อะฮฺลุลบัยตฺเท่านั้น และ

ทรงชำระสูเจ้าให้สะอาดบริสุทธิ์

(อัล-อะฮฺซาบ : 33)

เขาเหล่านั้นคือผู้ที่ท่านศาสนทูตแห่งอัลลอฮฺ(ศ)ได้กล่าวถึงไว้ว่า

“แท้จริงฉันได้ละทิ้งสิ่งสำคัญที่หนักยิ่งไว้ในหมู่พวกท่านสองประการ คือคัมภีร์ของอัลลอ

ฮฺ(ซ.บ.) และเชื้อสายบริสุทธิ์ของฉันทั้งสองจะไม่แตกแยกกันจนกว่าย้อนกลับคืนสู่ฉันยังอัล-เฮาฎฺ

พวกท่านจงพิจารณาดูว่า พวกท่านขัดแย้งกับฉันในเรื่องทั้งสองอย่างไรบ้าง โอ้ประชาชนทั้งหลาย

พวกท่านไม่รู้เท่าพวกเขา แต่พวกเขาจะรู้ดีกว่าพวกท่าน”

บรรดานักปราชญ์ทั้งหลายกล่าวว่า

“โอ้ อะบุลฮะซัน(อิมามอฺะลี ริฎอ) โปรดแจ้งให้เราทราบด้วยเถิดว่า บรรดาเชื้อสายผู้

บริสุทธิ์นั้น หมายถึงบรรดาวงศ์วาน(อาลิ)หรือคนนอกวงศ์วานด้วย ?”

ท่านอิมามริฎอ(อฺ)กล่าวว่า

“หมายถึงวงศ์วาน”

บรรดานักปราชญ์กล่าวว่า

“แต่สำหรับท่านศาสนทูตแห่งอัลลอฮฺ(ศ)ได้เคยให้ทัศนะว่า

“ประชาชาติของฉันนั้นคือวงศ์วาน(อาลิ)ของฉัน”

และเขาเหล่านั้นก็ได้แก่ สาวกของท่าน(ศ) โดยที่บุคคลเหล่านั้นพูดถึงแต่ความดีอันสุดวิสัย

ที่จะปฏิเสธได้ว่าวงศ์วาน(อาลิ)ของมุฮัมมัดก็คือประชาชาติของท่านนั่นเอง”

ท่านอิมามริฎอ(อฺ)กล่าวว่า

“ถ้าเช่นนั้นโปรดแจ้งให้ฉันทราบด้วยเถิดว่า ทาน(ศ่อตะเกาะฮฺ)เป็นที่ต้องห้ามสำหรับวงศ์

วาน(อาลิ)ของมุฮัมมัดใช่ไหม ?”

พวกนักปราชญ์ตอบว่า

“ใช่แล้ว”

ท่านอิมามริฎอ(อฺ)กล่าวว่า

“แล้วเป็นที่ต้องห้ามสำหรับประชาชาติทั้งหลายด้วยหรือเปล่า ?”

บรรดานักปราชญ์ตอบว่า

“ไม่”

ท่านอิมามริฎอ(อฺ)กล่าวว่า

“นี่คือข้อแตกต่างระหว่างวงศ์วาน(อาลิ)กับประชาชาติทั้งหลายแล้วพวกท่านจะเถียงไป

ไหนอีก หรือว่าพวกท่านจะผละหนีไปจากถ้อยคำของอัล-กุรอานอันชัดแจ้ง หรือว่าพวกท่านเป็น

พวกละเมิด พวกท่านรู้ดีอยู่แล้วใช่ไหมว่า รายงานบอกเล่าที่ถูกต้องนั้น มีปรากฏอย่างชัดเจนอยู่กับ

บรรดาผู้ได้รับการคัดเลือก อันได้รับทางนำที่ถูกต้อง หาใช่อยู่กับเขาเหล่านั้นไม่”

บรรดานักปราชญ์กล่าวว่า

“โอ้ อะบุลฮะซัน ที่ท่านได้พูดมานั้นมีหลักฐานอยู่ที่ไหน ?”

ท่านอิมามริฎอ(อฺ)กล่าวว่า

“จากโองการของอัลลอฮฺ(ซ.บ.)นั่นคือ :

“แน่นอนยิ่ง เราได้ส่งนูฮฺและอิบรอฮีมมา และเราได้บันดาลให้มีนบีและคัมภีร์ไว้ในเชื้อ

สายของเขาทั้งสอง ดังนั้นบางส่วนจากพวกเขาเป็นผู้ได้รับทางนำที่ถูกต้อง แต่ส่วนมากในหมู่พวก

เขาเป็นผู้ละเมิดบทบัญญัติ”

(อัล-ฮะดีด : 26)

ดังนั้นผู้สืบมรดกของนบีและคัมภีร์ย่อมมีอยู่ในบรรดาผู้ได้รับทางนำที่ถูกต้อง หาใช่มีอยู่

ในบรรดาผู้ละเมิดบทบัญญัติไม่ ท่านทราบอยู่แล้วมิใช่หรือว่า นบีนูฮฺ(อฺ)นั้นได้วิงวอนขอต่อพระผู้

อภิบาลของท่านว่า

“โอ้พระผู้อภิบาลของฉัน แท้จริงบุตรชายของฉันเป็นคนหนึ่งจากครอบครัวของฉัน และ

แท้จริงคำสัญญาของพระองค์นั้นเป็นสัจจะ”

(ฮูด : 45)

และนั้นหมายความว่า อัลลอฮฺ(ซ.บ.)ทรงสัญญากับนบีนูฮฺ(อฺ)ว่าจะให้ท่าน(อฺ)และครอบครัว

(อะฮฺลุ)ของท่าน(อฺ)ปลอดภัย แต่พระผู้อภิบาลของท่าน(อฺ)ตรัสต่อมาว่า :

“แท้จริง เขามิได้เป็นครอบครัว(อะฮฺลุ)ของเจ้าแต่ประการใด แน่นอนเขาได้ประกอบกรรม

อันปราศจากคุณธรรม ดังนั้นจงอย่าขอร้องในสิ่งที่เจ้าไม่มีความรู้เลยอย่างเด็ดขาด แท้จริงฉัน

ตักเตือนเจ้าเพื่อมิให้เจ้าเป็นเช่นพวกที่งมงาย”

(ฮูด : 46)

มะอ์มูนได้กล่าวว่า

“เกียรติยศของอัลลอฮฺ(ซ.บ.)ทรงมอบให้กับเชื้อสายผู้บริสุทธิ์เหนือกว่ามนุษย์คนอื่น ๆ ใช่

ไหม ?”

ท่านอิมามริฎอ(อ)ได้กล่าวว่า

“แท้จริง อัลลอฮฺ(ซ.บ.)ผู้ทรงเดชานุภาพอันเกรียงไกรได้ทรงให้เกียรติเชื้อสายผู้บริสุทธิ์(อิต

เราะฮฺ)ยิ่งกว่ามนุษย์ทั้งหลายไว้ในประมวลบทบัญญัติแห่งคัมภีร์ของพระองค์”

มะอ์มูนกล่าวว่า

“เรื่องนี้มีหลักฐานจากคัมภีร์ของอัลลอฮฺ(ซ.บ.)ที่ไหน ?”

ท่านอิมามริฎอ(อฺ)กล่าวว่า

“มีหลักฐานในโองการของพระองค์ที่ว่า :

“แท้จริงอัลลอฮฺทรงคัดเลือกอาดัม มูฮฺ และวงศ์วานของอิบรอฮีม และวงศ์วานของอิมรอน

ไว้สำหรับสากลโลก พวกเขาสืบเชื้อสายของกันและกัน”

(อาลิอิมรอน : 33-34)

ในอีกโองการหนึ่ง อัลลอฮฺ(ซ.บ.)ตรัสว่า :

“หรือว่าพวกเขาอิจฉาริษยามวลมนุษย์ในสิ่งที่อัลลอฮฺได้ประทานแก่พวกเขาอันได้แก่ความ

โปรดปรานทั้งหลายของพระองค์ ดังนั้นโดยแท้จริงเราได้ประทานคัมภีร์และวิทยปัญญาให้แก่วงศ์

วาน(อาลิ)ของอิบรอฮีม และเราได้ประทานอาณาจักรอันยิ่งใหญ่ให้แก่พวกเขา”

(อัน-มิซาอ์ : 54)

ต่อจากนั้นพระองค์ได้ตอบกลับในเรื่องนี้ไปยังมุอ์มินทั้งหลาย โดยตรัสว่า :

“โอ้ บรรดาผู้ศรัทธาทั้งหลาย จงเชื่อฟังปฏิบัติตามอัลลอฮฺ และจงเชื่อฟังปฏิบัติตามศาสน

ทูตและบรรดาผู้ปกครอง(อุลุ้ลอัมรฺ)ในหมู่พวกเจ้า”

(อัน-นิซาอ์ : 59)

ซึ่งหมายความว่า บรรดาผู้ที่ได้รับมรดกทางด้านคัมภีร์และวิทยปัญญา ส่วนเขาเหล่านั้น

อิจฉาริษยาเกี่ยวกับเรื่องสองประการนี้

ดังโองการที่ว่า :

“หรือว่าเขาเหล่านั้นริษยาสิ่งที่อัลลอฮฺทรงประทานแก่พวกเขา อันได้แก่ความโปรดปราน

ทั้งหลายของพระองค์ ดังนั้นอันที่จริงเราได้ประทานคัมภีร์และวิทยปัญญาให้แก่วงศ์วานของอิบรอ

ฮีมและเราได้ประทานอาณาจักรการปกครองอันยิ่งใหญ่ให้แก่พวกเขา”

(อัน-นิซาอ์ : 54)

ซึ่งหมายความว่า ให้ยอมรับปฏิบัติตามบรรดาผู้ได้รับการคัดเลือกผู้สะอาดบริสุทธิ์

คำว่า ‘อาณาจักร’ ในที่นี้ หมายถึง การปฏิบัติตามเขาเหล่านั้น”

บรรดานักปราชญ์กล่าวว่า

“แล้วโปรดแจ้งให้เราทราบที่ว่า อัลลอฮฺ(ซ.บ.)ทรงอธิบายความหมายของคำว่า ‘ผู้ถูก

คัดเลือกไว้ในคัมภีร์’ กระนั้นหรือ ?”

ท่านอิมามริฎอ(อฺ)กล่าวว่า

“พระองค์ทรงอธิบายคำว่า ‘ผู้ถูกคัดเลือกไว้’ อย่างเปิดเผยโดยไม่ปิดบัง 12 แห่ง แห่งแรก

ได้แก่โองการของพระองค์ที่ว่า :

“และจงตักเตือนญาติสนิทผู้ใกล้ชิดของเจ้า”

(อัช-ชุอฺะรออ์ : 214)(4)

(4) ตะฮัฟฟุล-อุกูล หน้า 315, อะมาลี ของท่านเชคศ็อดดูก หน้า 422.

จุดยืนของอิมามริฎอ(อฺ)

ที่มีต่อผู้ปกครองผู้ละเมิด

ท่านมุฮัมมัด บินซัยดฺ อัร-รอซีได้กล่าวว่า :

ข้าพเจ้าได้เห็นขวดยาพิษอยู่ที่พวกค่อวาริจญ์คนหนึ่ง และได้ยินเขากล่าวว่า

“ข้าพเจ้าจะเข้าไปพบกับบุคคลผู้นี้ที่อ้างตนว่าเป็นบุตรหลานของศาสนทูตแห่งอัลลอฮฺ(ศ)

และข้าพเจ้าจะถามเขาเกี่ยวกับจุดยืนของเขาที่มีต่อผู้ปกครองที่ละเมิดผู้นี้ ในเรื่องการเป็นรัชทายาท

ดังนั้นถ้าหากเขามีข้อพิสูจน์ที่แน่ชัดก็ดีไป แต่ถ้าหากว่าไม่มี ข้าพเจ้าจะทำให้ประชาชนหมดห่วงกับ

เขาเสียที”

ครั้นเมื่อเขาได้เข้าหาท่านอิมาม(อฺ) ซึ่งท่านอิมามริฎอ(อฺ)ก็พูดกับเขาก่อนว่า

“ฉันจะตอบคำถามของเจ้าโดยต้องมีเงื่อนไข ?”

ค่อวาริจญ์คนนั้นกล่าวว่า

“เงื่อนไขนั้นมีว่าอย่างไร ?”

ท่านอิมามอฺะลี ริฎอ(อฺ)กล่าวว่า

“เจ้าจะต้องทำลายของที่อยู่กับตัวของเจ้าเสียก่อน ในเมื่อฉันให้คำตอบแก่เจ้า”

ค่อวาริจญ์คนนั้นแสดงอาการชะงักงันและตกตะลึง เขาได้นำขวดยาพิษออกมาแล้วทำลาย

เสีย จากนั้นเขาได้กล่าวว่า

“โปรดแจ้งให้ข้าพเจ้าทราบถึงทัศนะของท่านที่มีต่อผู้ละเมิดคนนี้(หมายถึงอัล-มะอ์มูน) ใน

ฐานะที่ท่านเป็นลูกหลานของท่านศาสนทูตแห่งอัลลอฮฺ(ศ)ท่านถือว่าพวกเขาเป็นกาฟิร(ผู้ปฏิเสธ

ศาสนา)หรือเปล่า ?”

ท่านอิมามริฎอ(อฺ)กล่าวว่า

“เจ้ามีความเห็นว่าพวกเขาเป็นผู้ปฏิเสธมากกว่าผู้ปกครองอียิปต์และพลเมืองของเราหรือ

เปล่า ? แท้จริงคนเหล่านั้นอ้างว่า พวกเขาอยู่ในหลักเอกภาพ แต่คนเหล่านั้นไม่ยึดหลักเอกภาพ

ของอัลลอฮฺ(ซ.บ.) และไม่รู้จักพระองค์ ส่วนนบียูซุฟ(อฺ)บุตรของนบียะอฺกูบ(อฺ)นั้นเป็นนบีและเป็น

บุตรของนบี แน่นอนเขาได้กล่าวกับกษัตริย์ว่า

“จงแต่งตั้งข้าพเจ้าให้ว่าการกิจการคลังของแผ่นดินเถิด แท้จริงข้าพเจ้าเป็นผู้พิทักษ์คุ้มครอง

ที่มีความรู้ดียิ่ง”

(ยูซุฟ : 55)

“แล้วเขาเป็นคนที่นั่งในตำแหน่งของผู้ถืออำนาจ ส่วนฉันถูกบีบบังคับให้อยู่ในกิจการนี้

และรังเกียจในการที่จะเข้าไปอยู่ในตำแหน่งนั้น”

“แล้วอะไรเล่าที่ท่านแค้นเคืองต่อสิ่งนั้น ?”

ค่อวาริจญ์คนนั้นกล่าวว่า

“ไม่มีอะไรเป็นข้อตำหนิสำหรับท่าน เพราะท่านเป็นคนมีสัจจะ และท่านเป็นบุตรหลาน

ของท่านศาสนทูตแห่งอัลลอฮฺ(ศ)”(5)

ความสัมพันธ์ระหว่าง

ตระกูลของอิมามริฎอ(อฺ)และมะอ์มูน

ค่อลีฟะฮฺมะอ์มูนได้พูดกับท่านอิมามอฺะลี ริฎอ(อฺ)ว่า

“อันที่จริงข้าพเจ้าได้ความคิดมาอย่างหนึ่ง ดังนั้นขอให้ท่านได้ช่วยแก้ไขความคิดของ

ข้าพเจ้าให้เป็นไปอย่างถูกต้อง ข้าพเจ้าได้ใช้ความคิดในเรื่องของเราและของท่าน เรื่องของตระกูล

ของเราและตระกูลของท่านในเรื่องนี้ข้าพเจ้าได้พบว่า มีความดีงามเป็นหนึ่งเดียวกัน แต่ข้าพเจ้าได้

เห็นความขัดแย้งของผู้อยู่ในแนวทางของเรากับเรื่องนี้ อันเป็นการตกอยู่กับการใช้อารมณ์และเป็น

อุปสรรคอย่างยิ่ง”

(5) วะฟาตุล-อิมามริฎอ ของอัล-มุก็อรร็อม หน้า 29.

ท่านอิมามริฎอ(อฺ)กล่าวกับเขาว่า

“แท้จริง มีคำตอบสำหรับคำพูดนี้อยู่แล้ว นั่นคือ ถ้าหากท่านต้องการจะให้ข้าพเจ้าพูดกับ

ท่าน ข้าพเจ้าก็จะพูด แต่ถ้าต้องการจะให้ข้าพเจ้าวางเฉย ข้าพเจ้าก็จะไม่พูด”

มะอ์มูนได้กล่าวกับท่าน(อฺ)ว่า

“แท้จริงข้าพเจ้าจะยังไม่พูดเรื่องนี้ จนกว่าข้าพเจ้าจะได้รู้ทัศนะของท่านที่มีต่อเรื่องนี้”

ท่านอิมามริฎอ(อฺ)กล่าวว่า

“ข้าขอให้อัลลอฮฺ(ซ.บ.)ทรงเป็นพยานต่อท่าน โอ้ อะมีรุลมุอ์มินีน ถ้าหากอัลลอฮฺ(ซ.บ.)

ทรงให้นบีมุฮัมมัด(ศ)ฟื้นชีพขึ้นมาจากด้านหลังกำแพงแห่งนี้ แล้วสู่ขอบุตรสาวของท่านเพื่อให้

ข้าพเจ้าแต่งงานกับนางท่านจะว่าอย่างไร ?”

มะอ์มูนกล่าวว่า

“มหาบริสุทธิ์ยิ่งเป็นของอัลลอฮฺ(ซ.บ.) จะมีใครที่ปฏิเสธท่านศาสนทูตแห่งอัลลอฮฺ(ศ)ได้

สักคนเดียว”

ท่านอิมามริฎอ(อฺ)กล่าวว่า

“แล้วท่านเห็นว่า สมควรที่ท่านศาสนทูตแห่งอัลลอฮฺ(ศ)จะสู่ขอให้ข้าพเจ้าไหม ?”

มะอ์มูนนิ่งเงียลด้วยความพอใจแล้วกล่าวว่า

“ขอสาบานด้วยพระนามของอัลลอฮฺ(ซ.บ.)ว่า พวกท่านเป็นเครือญาติของท่านศาสนทูต

แห่งอัลลอฮฺ(ศ)”(6)

ความดีเด่นของ

อิมามอฺะลี อะมีรุลมุอ์มินีน(อฺ)

วันหนึ่งค่อลีฟะฮฺมะอ์มูนได้พูดกับท่านอิมามริฎอ(อฺ)ว่า

“โปรดแจ้งให้ข้าพเจ้าทราบถึงเรื่องความดีเด่นของท่านอะมีรุลมุอ์มินีนอฺะลี(อฺ)ที่มีปรากฏ

อยู่ในอัล-กุรอาน ?”

ท่านอิมามริฎอ(อฺ)กล่าวว่า

“ความดีเด่นในเรื่องการทำ ‘มุบาฮะละฮฺ’ ที่อัลลอฮฺ(ซ.บ.)ทรงมีโองการว่า :

“ดังนั้นผู้ใดที่ถกเถียงกับเจ้าในเรื่องนั้น หลังจากที่ความรู้ได้มีมายังเจ้าแล้ว เจ้าก็จงกล่าวเถิด

ว่า ท่านทั้งหลายจงมาเถิด แล้วเราจะเรียกลูก ๆ ของเรามา และลูก ๆ ของพวกท่านมา เรียกสตรีของ

เรามา และเรียกสตรีของพวกท่านมา เรียกตัวตนของเรามาและเรียกตัวตนของพวกท่านมา แล้วเรา

จะทำการพิสูจน์สาบาน โดยเราจะขอให้การสาปแช่งของอัลลอฮฺมีขึ้นแก่ฝ่ายที่กล่าวเท็จ”

(อาลิอิมรอน : 61)

(6) บิฮารุล-อันวาร เล่ม 12 หน้า 56.

แล้วท่านศาสนทูตแห่งอัลลอฮฺ(ศ)ก็ได้เรียกท่านฮะซัน(อฺ) ท่านฮุเซน(อฺ)คนทั้งสองจึงอยู่ใน

ฐานะบุตรของท่าน(ศ) และท่าน(ศ)ได้เรียกท่านหญิงฟาฏิมะฮฺ(อฺ) ดังนั้นท่านหญิง(อฺ)จึงอยู่ในฐานะ

สตรีตามความหมายของโองการนี้ และท่าน(ศ)ได้เรียกท่านอฺะลี(อฺ)มา ดังนี้ท่านอฺะลี(อฺ)คือตัวตน

ของท่าน(ศ)ตามกฎของอัลลอฮฺ(ซ.บ.)ที่วางไว้ตรงโองการนี้

และแน่นอนที่สุดว่า ไม่มีบุคคลใดที่อัลลอฮฺ(ซ.บ.)ทรงสร้างมาจะมีเกียรติและประเสริฐยิ่ง

กว่าท่านศาสนทูตแห่งอัลลอฮฺ(ศ) ดังนั้นจำเป็นจะต้องถือว่า ไม่มีใครแม้แต่คนเดียวที่ประเสริฐกว่า

ตัวตน(อันหมายถึงของท่านศาสนทูตแห่งอัลลอฮฺ(ศ)ตามกฎของอัลลอฮฺ(ซ.บ.)ด้วย)”

มะอ์มูนได้กล่าวว่า

“เป็นความจริงมิใช่หรือว่าอัลลอฮฺ(ซ.บ.)ทรงกล่าวถึงคำว่าลูก ๆ ด้วยสำนวนที่เป็นพหูพจน์

แต่อันที่จริงแล้วท่านศาสนทูต(ศ)ได้เรียกบุตรหลานสองคนของท่าน(ศ)มาโดยเฉพาะ และพระองค์

ทรงกล่าวถึงคำว่าสตรีด้วยสำนวนพหูพจน์ แต่อันที่จริงท่านศาสนทูตแห่งอัลลอฮฺ(ศ)ได้เรียก

บุตรสาวของท่าน(ศ)มาเพียงคนเดียว แล้วทำไมจึงเป็นไปไม่ได้ที่พระองค์จะทรงกล่าวถึงการเรียก

ตัวเองของบุคคลหนึ่ง ซึ่งก็หมายความถึงตัวของท่านเอง ตามความเป็นจริงหาใช่คนอื่นไม่ ดังนั้น

สำหรับท่านอะมีรุลมุอ์มินีนจึงมิได้มีเกียรติตามที่ท่านกล่าวอ้าง ?”

ท่านอิมามริฎอ(อฺ)กล่าวว่า

“สิ่งที่ท่านกล่าวมานั้นมิใช่ความถูกต้อง โอ้ ท่านอะมีรุลมุอ์มินีนเอ๋ย ตามโองการนี้แสดงว่า

ผู้เรียกจะต้องทำการเรียกบุคคลอื่น มิใช่ตัวเอง เช่นเดียวกับกรณีที่ผู้ออกคำสั่งจะต้องออกคำสั่งไปยัง

บุคคลอื่น จะถูกต้องมิได้ถ้าหากท่านจะเป็นคนเรียกตัวเองจริง ๆ ของท่านเอง เช่นเดียวกับผู้ออก

คำสั่งแก่ตัวเองซึ่งจะเป็นไปมิได้ และในเมื่อพิธีการทำ ‘มุบาฮะละฮฺ’ ท่านศาสนทูตแห่งอัลลอฮฺ(ศ)

มิได้เรียกคนอื่นเลย นอกจากท่านอฺะลี อะมีรุลมุอ์มินีนคนเดียว ก็เป็นที่แน่นอนที่สุดว่า ท่านอฺะลี(อฺ)

คือตัวตนของท่านตามที่อัลลอฮฺ(ซ.บ.)ทรงหมายถึงในคัมภีร์ของพระองค์ และได้ถือว่าอันนี้คือกฎ

ดั้งเดิมในตอนที่ประทานโองการนี้ลงมา”

ดังนั้นมะอ์มูนจึงกล่าวว่า

“เมื่อปรากฏว่ามีคำตอบ คำถามก็ย่อมเป็นอันตกไป”(7)

แสงสว่างและการมองเห็น

กำเนิดมาจากจิตหรือเรือนร่าง

ศ็อบบาฮฺ บินนัศรุน อัล-ฮินดีและอิมรอน อัศ-ศอบีได้ซักถามท่าน(อฺ)ในการประชุมร่วม

ของค่อลีฟะฮฺมะอ์มูน

อิมรอนได้กล่าวว่า

“สายตาอันเป็นแสงสว่างสำ หรับเรือนร่างกับจิต อันไหนกันแน่ที่ทำ ให้มองเห็น

ปรากฏการณ์ของสิ่งทั้งหลาย ?”

ท่านอิมามอฺะลี ริฎอ(อฺ)ตอบว่า

“สายตานั้นคือ ดวงแก้วของนัยตา มีทั้งตาขาวและตาดำ ส่วนการมองเห็นเป็นเรื่องของจิต

หลักฐานในเรื่องนี้ก็คือ เมื่อท่านมองลงไปในดวงจิตท่านก็จะเห็นรูปของท่านอยู่ตรงกลางดวงจิต

นั้น มนุษย์จะมองไม่เห็นรูปของตัวเองในที่อื่น นอกจากในน้ำ ในกระจก หรือในที่อื่นที่คล้ายกันนี้”

ศ็อบบาฮฺกล่าวว่า

“แล้วถ้าหากตาบอด จิตจะคงอยู่อย่างไรในเมื่อการมองสูญเสียไปแล้ว ?”

(7) อัล-ฟุศุลุ้ล-มุคตาเราะฮฺ มินั้ล อุยูน วั้ล-มะฮาซิน เล่ม 1 หน้า 17.

ท่านอิมามอฺะลี ริฎอ(อฺ)ตอบว่า

“เหมือนกับยามที่ดวงอาทิตย์ปรากฏ แต่เมฆทึบบดบังมันไว้”

เขาถามต่อไปว่า

“แล้วจิตไปอยู่ที่ไหน ?”

ท่านอิมามริฎอ(อฺ)ตอบว่า

“แสงที่ปรากฏจากโคมไฟในบ้านเรือนไปอยู่เสียที่ไหนเล่าในยามที่โคมไฟถูกปิด ?”

เขาตอบว่า

“โปรดให้ความกระจ่าง”

ท่านอิมามริฎอ(อฺ)ตอบว่า

“จิตอยู่ที่สมอง พลังของมันเกิดขึ้นในร่างกายเหมือนกับสภาพของดวงอาทิตย์ที่วงโคจร

ของมันอยู่ในห้วงฟ้ากว้าง แต่พลังแสงของมันแผ่ไพศาลอยู่ในโลก ครั้นเมื่อวงโคจรสูญหายดวง

อาทิตย์ก็จะไม่มี และในยามเมี่อศีรษะถูกตัดขาด จิตก็จะไม่มี”

คนทั้งสองยังถามท่าน(อฺ)เกี่ยวกับเหตุผลของการทำนมาซว่า

“เพราะอะไรที่ต้องทำนมาซ ?”

ท่าน(อฺ)ตอบว่า

“การปฏิบัติตาม คือกิจการที่พวกเขาถูกบัญชา บทบัญญัติคือภาระที่พวกเขาต้องน้อมรับ ใน

การนมาซมีทั้งการทำความเคารพและการขอบพระคุณ มีการนอบน้อมจากบ่าวในยามที่เขากราบ

และมีความเชื่อมั่นว่า เหนือกว่าตัวของเขาขึ้นไปนั้นมีพระผู้เป็นเจ้าที่เขาต้องเคารพและต้องกราบ

กราน”

คนทั้งสองถามท่าน(อฺ)เกี่ยวกับเรื่องการถือศีลอด

“ว่าถือทำไม ?”

ท่านอิมามอฺะลี ริฎอ(อฺ)ตอบว่า

“พระองค์ทรงทดสอบเขาเหล่านั้นด้วยการบัญญัติเรื่องการเชื่อฟังปฏิบัติตามที่ใครสามารถ

เข้าถึงก็จะได้รับรางวัลหลายระดับชั้น เพื่อให้พวกเขาได้รู้ซึ้งถึงคุณค่าแห่งความโปรดปรานที่ทรง

ประทานให้พวกเขามีความเอร็ดอร่อยจากรสชาติของน้ำ แป้ง และถ้าหากพวกเขาหิวกระหาย ใน

วันที่ถือศีลอด พวกเขาจะได้นึกถึงความหิวกระหายอันยิ่งใหญ่ในปรโลก และเป็นการเพิ่มพูนความ

มีจิตแสวงหาในเรื่องการปฏิบัติต่ออัลลอฮฺ(ซ.บ.)”

คนทั้งสองถามท่าน(อฺ)เกี่ยวกับเหตุผลที่ห้ามเรื่องการผิดประเวณี(ซินา)

ท่านอิมามริฎอ(อฺ)กล่าวว่า

“เนื่องจากในเรื่องนี้มีความเสียหาย และเป็นการทำลายหลักการมรดก ทำลายการสืบ

ตระกูล โดยหญิงที่ทำซินาจะไม่รับรู้ว่า ใครผูกพันกับนาง และผู้ที่ถูกกำเนิดออกมาก็จะไม่รู้ว่าใคร

คือบิดา จะไม่มีสายสัมพันธ์ทางเครือญาติ และจะไม่มีญาติสนิทอันเป็นที่รู้จัก”(8)

ผู้ที่ไม่ใช่อิมาม

ดำรงตำแหน่งอิมาม

ในส่วนลึกของมะอ์มูนนั้นต้องการจะทำให้ท่านอิมามอฺะบี ริฎอ(อฺ)ตกต่ำ และต้องการจะ

ผลักดันคนที่ตนต้องการขึ้นสู่ตำแหน่งสูง ถึงแม้ว่าเขาจะแสดงอาการที่เปิดเผยออกมาเป็นอย่างอื่นก็

ตาม ดังนั้นเขาจึงจัดประชุมบรรดานักการศาสนา และใช้เหตุผลโต้ตอบตามหลักการศาสนาแล้วยุ

คนเหล่านั้นให้ซักถามท่าน(อฺ)ในเรื่อง ‘ตำแหน่งอิมาม’

(8) อัล-มะนากิบ เล่ม 2 หน้า 407.

ดังนั้นท่านอิมามริฎอ(อฺ)จึงกล่าวกับคนเหล่านั้นว่า

“พวกท่านจงจัดคนของพวกท่านมาเพียงคนเดียวที่เขามีความสามารถเป็นที่ยอมรับของ

พวกท่านได้อย่างแน่นอน”

แล้วเขาเหล่านั้นก็เลือกชายคนหนึ่งขึ้นมา มีชื่อว่า ‘ยะฮฺยา บินฎิฮาก อัซ-ซะมัรกันดี’ ซึ่งใน

เมืองคุรอซานยามนั้นไม่มีใครเก่งเท่าเขา

ท่านอิมามริฎอ(อฺ)จึงได้พูดว่า

“โปรดถามมา ตามที่ท่านต้องการเถิด”

เขาถามว่า

“ท่านพูดถึงเรื่อง ‘ตำแหน่งอิมาม’ เป็นไปได้อย่างไรที่ท่านอ้างถึงบุคคลที่มิได้ดำรง

ตำแหน่งอิมาม และละทิ้งคนที่เขาต้องนำ แล้วตกลงใจชอบกับการทำอย่างนั้น”

ท่านอิมามริฎอ(อฺ)กล่าวว่า

“โอ้ ยะฮฺยาเอ๋ย โปรดบอกข้าพเจ้าให้ทราบด้วยเถิดว่า ใครที่เชื่อถือบุคคลซึ่งโกหกกับตัวเอง

หรือที่ปฏิเสธคนพูดความจริงเพื่อตัวเอง คนถูกต้องย่อมถูก คนผิดพลาดย่อมผิดมิใช่หรือ ?”

ปรากฏว่า ยะฮฺยานิ่งเงียบ

มะอ์มูนกล่าวกับเขาว่า

“จงตอบซิ”

เขาตอบว่า

“โอ้ ท่านอะมีรุลมุอ์มินีน คำตอบของเขาให้ข้อยุติแก่ข้าพเจ้าแล้ว”

มะอ์มูนกล่าวกับท่านอิมามริฎอ(อฺ)ว่า

“โอ้ อะบุลฮะซัน จงบอกให้ข้าพเจ้ารู้ถึงความหมายของคำถามเมื่อครู่ซิ”

ท่านอิมามริฎอ(อฺ)กล่าวว่า

“จำเป็นอย่างยิ่งที่ท่านยะฮฺยาคงจะบอกให้ทราบเกี่ยวกับเรื่องของอิมามของเขาว่า เขา

เหล่านั้นโกหกกับตัวเองหรือมีความสัจจริง ดังนั้น ถ้าหากเขาอ้างว่าคนเหล่านั้นโกหก ก็แสดงว่าไม่

มีตำแหน่งอิมามสำหรับผู้โกหก แต่ถ้าเขาอ้างว่าคนเหล่านั้นพูดความจริง เพราะ(ค่อลีฟะฮฺ)คนแรก

ในหมู่พวกเขา(หมายถึงท่านอะบูบักรฺ ค่อลีฟะฮฺคนแรกของโลกอิสลาม) กล่าวว่า

“ฉันปกครองพวกท่าน ทั้ง ๆ ที่ฉันมิได้เป็นคนดีที่สุดของพวกท่าน”

และคนถัดมา(หมายถึงท่านอุมัร ค่อลีฟะฮฺคนที่สองของโลกอิสลาม)กล่าวว่า

“การทำสัตยาบัน(บัยอะฮฺ)ให้แก่เขา(คนแรก)นั้น เป็นไปโดยเหตุบังเอิญ ดังนั้นถ้าใครขืน

กลับไปทำอย่างนั้นอีก พวกท่านจงประหารชีวิตเขาเสีย ขอสาบานด้วยพระนามของอัลลอฮฺว่า ฉัน

จะไม่พึงพอใจจนกว่าจะได้ประหารชีวิตเขาก่อน”

ดังนั้นบุคคลใดที่มิใช่คนดีที่สุดของประชาชน จะรับตำแหน่งนี้มิได้ นอกจากจะต้องมี

คุณสมบัติดังนี้คือ มีความรู้ และมีหลักญิฮาด(การต่อสู้)และมีความดีเด่นในด้านอื่น ๆ แต่สิ่งนั้น ๆ

มิได้มีในตัวของเขา(คนแรก)และบุคคลที่การทำสัตยาบันแก่ตน(คนถัดมา) เป็นเรื่องบังเอิญ

จำเป็นต้องประหารชีวิตคนที่กระทำตามอย่างนั้น จะเป็นไปได้อย่างที่เขามอบหมายหน้าที่ของเขา

ให้แก่บุคคลอื่น และนี่คือรูปการณ์ของเขา

หลังจากนั้นเขาได้กล่าวบนมิมบัรว่า

“แท้จริงสำหรับฉันมีชัยฏอนอยู่ตัวหนึ่งที่หลอกลวงฉันอยู่ ดังนั้น ในเมื่อฉันเอนเอียง(ใน

การทำงาน) ก็ขอให้พวกท่านจัดการทำให้ฉันตรงและถ้าฉันทำผิด พวกท่านก็จงชี้นำทางที่ถูกต้อง

ให้แก่ฉันด้วย”

ดังนั้นพวกเขาจึงมิใช่อิมาม ไม่ว่าพวกเขาจะพูดจริงหรือโกหกก็ตาม เป็นอันว่ายะฮฺยา ไม่มี

คำตอบในข้อนี้”

ค่อลีฟะฮฺมะอ์มูนมีความประทับใจในคำตอบของท่าน(อฺ)มาก เขากล่าวว่า

“โอ้ อะบุลฮะซัน(อิมามริฎอ)ในโลกนี้จะหาคนที่ดีอย่างท่านไม่มีอีกแล้ว”(9)

การเตือนสติ

มิใช่การมองเห็นด้วยตา

ท่านอับดุซซลาม บินศอลิฮฺ อัล-ฮะรอวีกล่าวว่า :

มะอ์มูนถามท่านอิมามริฎอ(อฺ)เกี่ยวกับโองการของอัลลอฮฺ(ซ.บ.)ที่ว่า :

“บรรดาผู้ซึ่งสายตาของเขาทั้งหลายอยู่ในฝาครอบกำบังจากการเตือนสติจากฉัน เขา

เหล่านั้นไม่มีความสามารถได้รับฟังเลย”

(อัล-กะฮฺฟิ : 101)

ท่านอิมามริฎอ(อฺ)กล่าวว่า

(9) อุยูน อัคบาริล-ริฎอ เล่ม 2 หน้า 232.

“ฝาครอบดวงตานั้นไม่อาจยับยั้งจากการเตือนสติได้ เพราะการเตือนสติมิใช่ของที่มองเห็น

ได้ด้วยดวงตา แต่อัลลอฮฺ(ซ.บ.)ทรงเปรียบเทียบพวกปฏิเสธการปกครองของท่านอฺะลี บินอะ

บีฏอลิบ เพราะความงมงาย เพราะว่าพวกเขาดื้อด้านกับคำสั่งของท่านศาสนทูตแห่งอัลลอฮฺ(ศ)ใน

เรื่องนี้และไม่สามารถรับฟังอะไรได้เลย”

มะอ์มูนกล่าวว่า

“ท่านทำให้ข้าพเจ้าได้รับความปลอดภัย และอัลลอฮฺ(ซ.บ.)ทรงบันดาลให้ท่านปลอดภัย”(10)

(10) อัต-เตาฮีด หน้า 256.

อิมามริฎอ(อฺ)

ไขปัญหาทางศาสนา

หนึ่งในคำสอนทางวิชาการ

บรรดาอิมาม(อฺ)ของเรานั้นถึงแม้จะอยู่ห่างจากแวดวงของการปกครองและการเป็นผู้นำรัฐ

เนื่องด้วยการถูกกีดกันจากการมีอำนาจรัฐ และการเป็นผู้นำ แต่พวกท่าน(อฺ)ก็ทำหน้าที่สั่งการแทน

ในกิจการสำคัญต่าง ๆ และเข้าไปช่วยแก้ไขปัญหาที่ลำบากทั้งหลาย บรรดามุสลิมทั้งหลายไม่ว่าจะ

เป็นนักปกครองหรือพลเมือง ไม่ว่านักปราชญ์หรือคนโง่ ไม่ว่ามิตรหรือศัตรู ต่างก็ถือว่าพวกท่าน

(อฺ)เป็นศูนย์แก้ปัญหาต่าง ๆ ที่สำคัญของพวกเขา และอธิบายเรื่องราวที่คลุมเครือ สลับซับซ้อนด้วย

ความรู้ และแก้ปัญหาที่ลำบากยากเย็นของพวกเขาทั้งในเรื่องศาสนา บทบัญญัติแห่งอัล-กุรอาน

และอัซ-ซุนนะฮฺ

มิใช่เรื่องแปลกแต่ประการใดที่พวกท่าน(อฺ)เป็นอย่างนี้ เพราะพวกท่าน(อฺ)คือแหล่งของ

วิชาความรู้ คลังของอัล-วะฮฺยู ท่านศาสนทูตแห่งอัลลอฮฺ(ศ)ฝากฝังวิชาความรู้ของท่านไว้ที่พวกท่าน

เหล่านั้น และถือว่าบุคคลเหล่านี้คือทายาททางวิชาการความรู้ของท่าน(ศ) ดังนั้นพวกเขาคือผู้นำที่

ขึ้นตรงต่ออัลลอฮฺ(ซ.บ.)

ในสภาพแวดล้อมในสมัยของท่านอิมามริฎอ(อฺ)มีเรื่องการเผยแพร่วิชาการมากเป็นพิเศษ

และเป็นยุคสมัยการปกครองที่มากไปด้วยบรรดานักปาฐกถา ดังนั้นจึงมีปัญหาเกี่ยวกับเรื่องต่าง ๆ

ประดังเข้ามายังท่าน(อฺ)อย่างมากมาย

ท่านมุฮัมมัด บินอีซา อัล/ยักฎีนีได้กล่าวว่า :

ในเมื่อประชาชนทั้งหลายมีความเห็นขัดแย้งกันในเรื่องของอิมาม ริฎอ(อฺ) คำถามต่าง ๆ

จากบุคคลที่ซักถามท่าน(อฺ)ก็ได้รับการเก็บรวบรวมไว้อย่างมีมากมายจำนวนถึง 18,000 คำถาม(1)

(1) อัล-มะนากิบ เล่ม 2 หน้า 404.

ท่านเชคศ็อดดูก(ร.ฮ.)ได้รวบรวมเรื่องราวที่ท่านเสาะหาได้จากคำสอนและคำตอบของ

ท่านอิมามริฎอ(อฺ)มารวบรวมไว้เป็นหนังสือเล่มหนึ่งมีชื่อเรียกว่า ‘อุยูน อัคบาริล ริฎอ’

ในบทนี้เราจะกล่าวถึงเรื่องราวเกี่ยวกับคำตอบบางประการของท่านอิมามริฎอ(อฺ)

ถาม~ตอบ

เรื่องที่ 1

ท่านฮุเซน บินคอลิดได้ถามท่านอิมามอฺะลี บินมูซา(อฺ)ว่า

“โอ้ บุตรของท่านศาสนทูตแห่งอัลลอฮฺ(ศ) แท้จริงคนทั้งหลายรายงานบอกเล่ามาว่า :

ท่านศาสนทูตแห่งอัลลอฮฺ(ศ)ได้กล่าวว่า

“แท้จริงอัลลอฮฺ(ซ.บ.)ทรงสร้างนบีอาดัม(อฺ)ไปตามลักษณะของพระองค์”

ท่านอิมามริฎอ(อฺ)กล่าวว่า

“อัลลอฮฺ(ซ.บ.)จะทรงลงโทษเขาเหล่านั้น แน่นอนที่สุดพวกเขาลบตอนต้นของข้อความฮะ

ดีษ แท้จริงท่านศาสนทูตแห่งอัลลอฮฺ(ศ)เดินผ่านชายสองคนที่กำลังก่นด่ากันอยู่ แล้วท่าน(ศ)ได้ยิน

คนหนึ่งพูดใส่อีกคนหนึ่งว่า

“ขอให้อัลลอฮฺ(ซ.บ.)ทรงทำให้ใบหน้าของเจ้าและใบหน้าของคนที่เหมือนเจ้าน่าเกลียด”

ดังนั้นท่าน(ศ)จึงกล่าวว่า

“โอ้ บ่าวของอัลลอฮฺ(ซ.บ.) อย่าได้พูดอย่างนั้นกับพี่น้องของท่าน แท้จริงอัลลอฮฺ(ซ.บ.)ทรง

สร้างอาดัมมาในลักษณะของเขา”(2)

ถาม~ตอบ

เรื่องที่ 2

ท่านอิมามริฎอ(อฺ)ถูกถามเกี่ยวกับเรื่องของชายคนหนึ่งที่กล่าวว่า

“ทาสเก่าทุกคนที่อยู่ในการปกครองของฉัน เป็นอิสระ”

ท่านอิมามริฎอ(อฺ)ตอบว่า

“เขาได้ปลดปล่อยทาสที่อยู่ในการปกครองของเขาที่อยู่มานาน 6 เดือนแล้ว เพราะคำตรัส

ของอัลลอฮฺ(ซ.บ.)ที่ว่า :

“ดวงจันทร์นั้นเราได้บังคับมันให้อยู่ในตำแหน่งโคจรต่าง ๆ จนกระทั่งมันย้อนกลับมาเป็น

เหมือนอย่างกิ่งอินทผลัมแห้ง”

(ยาซีน : 39)

“และระหว่างกิ่งอินทผลัมแห้งกับกิ่งอินทผลัมสดนั้น ใช้เวลาอยู่ 6 เดือน”(3)

(2) อะอฺยานุช-ชีอะฮฺ 4 ก็อฟ เล่ม 3 หน้า 194.

(3) อ้างเล่มเดิม หน้า 104.

ถาม~ตอบ

เรื่องที่ 3

ท่านอิมามริฎอ(อฺ)ถูกถามเกี่ยวกับ : ‘ความต่ำต้อย’

ท่าน(อฺ)ตอบว่า

“ใครก็ตามที่มีสิ่งที่ทำให้เขาหันเหจากอัลลอฮฺ(ซ.บ.)”(4)

ถาม~ตอบ

เรื่องที่ 4

มีคนถามท่านอิมามอฺะลี ริฎอ(อฺ)ว่า

“เช้าวันนี้ของท่านเป็นอย่างไรบ้าง”

ท่านอิมาม(อฺ)กล่าวว่า

“ฉันตื่นเช้ามา

- ด้วยเหตุของคนที่บกพร่อง

- ด้วยการงานที่ถูกพิทักษ์รักษา

- ด้วยความตายที่อยู่ในความรับผิดชอบของเรา

- ด้วยไฟนรกที่อยู่เบื้องหลังของเรา

และเราไม่รู้ว่าอะไรจะเกิดขึ้นกับเรา”(5)

(4) บิฮารุล-อันวาร เล่ม 17 หน้า 206.

(5) อ้างเล่มเดิม หน้า 207.

ถาม~ตอบ

เรื่องที่ 5

ท่านอิมามริฎอ(อฺ)ถูกถามว่า

“อัลลอฮฺ(ซ.บ.)ทรงวางภาระแก่บรรดาปวงบ่าวในสิ่งที่พวกเขาเกินความสามารถกระนั้น

หรือ ?”

ท่านอิมาม(อฺ)ตอบว่า

“พระองค์ทรงมีความยุติธรรมเกินกว่าที่จะกระทำอย่างนั้น”

เขาถามอีกว่า

“เขาเหล่านั้นสามารถที่จะกระทำในสิ่งที่พวกเขาต้องการกระนั้นหรือ ?”

ท่าน(อฺ)ตอบว่า

“พวกเขาอ่อนแอเกินกว่าจะกระทำได้อย่างนั้น ?”

ท่านอัล-อะมีน(ร.ฮ.)ได้กล่าวว่า

“ขอสาบานด้วยพระนามของอัลลอฮฺ(ซ.บ.) ผู้ทรงรอบรู้ แท้จริงพวกเขาไม่สามารถที่จะ

กระทำอะไร ๆ ที่พวกเขาต้องการได้อย่างเต็มที่เกินขีดจำกัดที่อัลลอฮฺ(ซ.บ.)ทรงประทานให้พวก

เขา”(6)

ถาม~ตอบ

เรื่องที่ 6

ท่านอิบนุซะกีตได้ถามท่าน(อฺ)ว่า

“เพราะเหตุใดที่อัลลอฮฺ(ซ.บ.)ทรงแต่งตั้งมูซา(อฺ)บุตรของอิมรอนมาด้วยสัญลักษณ์ในมือ

เป็นสีขาวและด้วยสัญญาณแห่งไสยศาสตร์ทรงแต่งตั้งอีซา(อ.)มาในสัญลักษณ์ของหมอ และทรง

แต่งตั้งมุฮัมมัด(ศ)ด้วยสัญลักษณ์การปราศรัยและเทศนา ?”

(6) อะอฺยานุช-ชีอะฮฺ 4 ก็อฟ เล่ม 3 หน้า 104.

ท่านอิมามริฎอ(อฺ)กล่าวตอบว่า

“แท้จริงเมื่ออัลลอฮฺ(ซ.บ.)ทรงแต่งตั้งท่านนบีมูซา(อฺ)นั้น ปรากฎว่า เรื่องไสยศาสตร์มี

อิทธิพลต่อผู้คนในสมัยนั้นมาก ดังนั้นท่าน(อฺ)จึงได้นำสิ่งที่มี ณ อัลลอฮฺ(ซ.บ.)มายังพวกเขา อันเป็น

สิ่งที่ไม่อยู่ในความสามารถของคนเหล่านั้น และเป็นสิ่งที่ได้มาหักล้างไสยศาสตร์ของพวกเขา และ

ให้หลักฐานที่มั่นคงแก่พวกเขา”

“แท้จริงอัลลอฮฺ(ซ.บ.)ทรงแต่งตั้งนบีอีซา(อฺ)มาในยุคสมัยที่ประชาชนต้องการหมอ ดังนั้น

ท่านจึงได้นำสิ่งที่มี ณ อัลลอฮฺ(ซ.บ.)มายังพวกเขา อันเป็นสิ่งที่ไม่อยู่ในความสามารถของคน

เหล่านั้น ด้วยสิ่งที่ชุบชีวิตคนตายให้แก่พวกเขา รักษาบำบัดโรคเรื้อน และรักษาคนตาบอดให้หาย

ได้ด้วยการอนุมัติของอัลลอฮฺ(ซ.บ.) และให้หลักฐานที่มั่นคงแก่พวกเขา”

“แท้จริงอัลลอฮฺ(ซ.บ.)ทรงแต่งตั้งนบีมุฮัมมัด(ศ)ในช่วงเวลาที่สมัยนั้นมีการนิยมคนที่

เก่งกล้าสามารถในด้านการพูด การเทศนา ดังนั้นท่าน(ศ)จึงได้นำสิ่งที่มี ณ อัลลอฮฺ(ซ.บ.)มายังพวก

เขาอันได้แก่คำตักเตือน บทบัญญัติที่สามารถหักล้างคำสอนของพวกเขาได้ และให้หลักฐานที่มั่นคง

แก่พวกเขา”

เขาถามท่านอิมาม(อฺ)อีกว่า

“แล้วในปัจจุบันมีอะไรที่เป็นหลักฐาน ข้อพิสูจน์(อัล-ฮุจญะฮฺ)สำหรับสรรพสิ่งทั้งมวล”

ท่านอิมาม(อฺ)ตอบว่า

“สติปัญญา คนที่สัจจริงรู้จักอัลลอฮฺ(ซ.บ.)ด้วยสติปัญญาและสติปัญญาก็ยืนยันถึงการมีอยู่

ของพระองค์ ผู้ที่โกหกรู้จักอัลลอฮฺ(ซ.บ.)ด้วยสติปัญญาแต่สติปัญญากลับปฏิเสธมัน”

ท่านอิบนุซะกีตได้กล่าวอีกว่า

“ขอสาบานต่ออัลลอฮฺว่า นี่แหละคือคำตอบที่แท้จริง”(7)

ถาม~ตอบ

เรื่องที่ 7

ท่านฮุเซน บินฟิฎอล ได้ถามท่านอิมามริฎอ(อฺ)ว่า

“ทำไมอัลลอฮฺ(ซ.บ.)ทรงสร้างสรรพสิ่งทั้งหลายให้มีสภาพที่หลากชนิด และทำไมพระองค์

ไม่ทรงสร้างให้มีชนิดเดียวกัน ?”

ท่านอิมามริฎอ(อฺ)กล่าวว่า

“เพื่อที่ว่ามิให้เกิดความคิดที่ว่า พระองค์เป็นผู้ไม่มีความสามารถ ดังนั้นจึงไม่มีภาพใดที่

ปรากฏในห้วงสำนึกของพวกปฏิเสธแล้วสิ่งนั้นอัลลอฮฺ(ซ.บ.)จะไม่ทรงสร้างมา และจะไม่มีใคร

กล่าวว่าอัลลอฮฺ(ซ.บ.)ทรงมีความสามารถที่จะสร้างสิ่งนั้นสิ่งนี้ได้หรือไม่ ? หากแต่จะพบว่ามีสิ่งนั้น

ๆ อยู่ในงานสร้างสรรค์ของพระองค์ ดังนั้นเขาจึงรู้ด้วยการมองไปยังสิ่งต่าง ๆ ในงานสร้างสรรค์ว่า

แท้จริงพระองค์ทรงมีความสามารถเหนือทุกสิ่ง”(8)

(7) อัล-เอียะฮฺติญาจญ์ เล่ม 2 หน้า 225.

(8) อุยูน อัคบาริล-ริฎอ เล่ม 2 หน้า 75.

ถาม~ตอบ

เรื่องที่ 8

ท่านฮุเซน บินคอลิดได้กล่าวว่า :

มีชายคนหนึ่งเข้าพบท่านอิมามริฎอ(อฺ) แล้วพูดกับท่าน(อฺ)ว่า

“โอ้ บุตรของท่านศาสนทูตแห่งอัลลอฮฺ(ศ) อะไรคือหลักฐานในเรื่องปฐมกาลกำเนิดของ

โลก ?”

ท่านอิมาม(อฺ)ตอบว่า

“ตัวของท่านนั่นเอง คือท่านไม่เคยมีมาก่อน ต่อมาท่านก็ได้มีขึ้นและท่านเองก็รู้ดีว่า ตัวของ

ท่านมิได้สร้างตัวของท่านเอง และผู้ที่ทำให้ท่านมีขึ้นมา ย่อมไม่เหมือนกับท่าน”(9)

ถาม~ตอบ

เรื่องที่ 9

ท่านอะบูศิลัต อัล-ฮัรวีได้กล่าวว่า :

ข้าพเจ้าเคยถามท่านอิมามริฎอ(อฺ)ในเรื่องอีหม่าน(ศรัทธา)ท่าน(อฺ)ตอบว่า

“อีหม่าน คือการผูกมัดด้วยหัวใจ การกล่าวออกมาด้วยวาจา และการกระทำโดยอวัยวะทั้ง

ปวง อีหม่านจะไม่มีเลย นอกจากด้วยประการเหล่านี้”(10)

(9) อุยูน อัคบาริล-ริฎอ เล่ม 1 หน้า 134, 227.

(10) อ้างเล่มเดิม

ถาม~ตอบ

เรื่องที่ 10

เจ้าของหนังสือ ‘ตารีค นัยซาบูร’ ได้กล่าวว่า :

แท้จริงท่านอฺะลี ริฎอบุตรของท่านมูซา อัล-กาซิม ผู้เป็นบุตรของท่านญะอฺฟัร อัศ-ศอดิก

บุตรของท่านมุฮัมมัด อัล-บาเก็ร บินอฺะลี บินฮุเซน(ร.ฎ.)นั้น เมื่อเข้าไปยังเมือง ‘นัยซาบูร’ ท่าน(อฺ)ก็

จะประจำอยู่ที่โดมแห่งหนึ่ง พร้อมกับมีฬ่อสีเทาอยู่ด้วยตัวหนึ่ง แล้วท่าน(อฺ)ก็ได้อาศัยมันเพื่อไปยัง

ตลาด ปรากฏว่ามีผู้นำศาสนาระดับ ‘ฮาฟิซ’(ท่องจำกุรอานได้) สองคนได้เข้ามาแสดงตัวต่อท่าน(อฺ)

นั่นคือท่านอะบูซุรอะฮฺ และอะบูมุสลิม อัฎ-ฎูซีมีผู้รู้และนักวิชาการฮะดีษอยู่กับเขาทั้งสองจำนวน

ไม่น้อย คนทั้งสองได้กล่าวกับท่าน(อฺ)ว่า

“โอ้ ท่านซัยยิดผู้ทรงเกียรติ ท่านเป็นบุตรของบรรดาซัยยิดผู้เป็นอิมาม โดยสิทธิแห่ง

บรรพบุรุษของท่านผู้บริสุทธิ์และทรงเกียรติ โปรดเผยใบหน้าของท่านอันสง่างามให้เราได้เห็น

และโปรดได้บอกเล่าเรื่องราวเกี่ยวกับบรรพบุรุษของท่านให้พวกเราได้ทราบสักเรื่องหนึ่งเถิด เพื่อ

เราจะได้ระลึกถึงท่านกับเรื่องนั้น ๆ”

ท่าน(อฺ)สั่งให้คนรับใช้ของท่าน(อฺ)หยุด และให้เปิดร่มกำบังออก สายตาของคนทั้งหลายจับ

จ้องมองดูการปรากฏตัวของท่าน(อฺ) ซึ่งขณะนั้นท่าน(อฺ)มีเคราสองข้างปกคลุมลงมาถึงลำคอ คน

ทั้งหลายต่างลุกยืนตามแนวของตน ร้องไห้กันบ้าง ตะโกนกันบ้าง บ้างก็เกลือกกลิ้งทิ้งตัวลงกับผืน

ดิน และมุ่งหน้าเดินเข้าไปหาฬ่อของท่าน(อฺ) จนคนระดับผู้นำได้ส่งเสียงร้องขึ้นว่า

“ประชาชนทั้งหลาย โปรดเงียบเสียงเถิด จงรับฟังเรื่องราวที่เป็นประโยชน์แก่พวกท่าน

และโปรดอย่าทำให้เราเดือดร้อน เพราะการส่งเสียงของพวกท่าน”

ท่านอะบูซุรอะฮฺ และท่านมุฮัมมัด บินอัซลัมได้กล่าวว่า :

ท่านอฺะลี ริฎอ(ร.ฎ.)ได้กล่าวว่า :

พ่อของฉัน มูซา อัล-กาซิม ได้กล่าวแก่ฉัน ซึ่งเรื่องราวที่มาจากบิดาของท่านคือญะอฺฟัร อัศ-

ศอดิก จากบิดาของท่านคือ มุฮัมมัด อัล-บาเก็ร จากบิดาของท่านคือ อฺะลี ซัยนุลอาบิดีน จากบิดา

ของท่านผู้เป็นชะฮีดแห่งกัรบะลาอ์ จากบิดาของท่านคืออฺะลี อัล-มุรตะฎอ ได้กล่าวว่า :

ผู้เป็นสุดที่รักและเป็นแก้วตาของฉัน คือศาสนทูตแห่งอัลลอฮฺ(ศ)ได้กล่าวว่า :

มะลาอิกะฮฺญับรออีล(อฺ)ได้บอกเล่าแก่ฉันว่า :

พระผู้อภิบาลผู้ทรงเกียรติ บริสุทธิ์ ทรงตรัสว่า :

“คำว่า ‘ลาอิลาฮะอิลลั้ลลอฮฺ’ นั้นเป็นป้อมปราการของข้า ดังนั้นผู้ใดกล่าวคำนี้ก็จะได้เข้าสู่

ป้อมปราการของข้า ผู้ใดเข้าสู่ป้อมปราการของข้าก็จะปลอดภัยจากการลงโทษของข้า”

หลังจากนั้นท่านอิมาม(อฺ)ได้คลี่ผ้าคลุมกางเป็นร่ม แล้วเดินทางต่อไป

เจ้าของตำรา ‘ตารีคนัยซาบูร’ ได้กล่าวว่า :

“จำนวนของผู้บันทึกที่ได้บันทึกเรื่องนี้มีจำนวนมากกว่า 20,000 คน”

ท่านอะฮฺมัด(ร.ฮ.)ได้กล่าวว่า

“ถ้าหากได้นำเอาสายสืบอันนี้มาอ่านแก่คนวิกลจริต แน่นอน เขาจะต้องหายจากอาการ

วิกลจริต”

ท่านอะบุลกอซิม อัล-ก่อชีรี(ร.ฮ.)ได้กล่าวว่า :

ผู้ปกครองเมืองซามีเนียคนหนึ่งได้นำฮะดีษบทนี้กับสายสืบนี้มาเรียงต่อกัน แล้วเขียนลงไป

ด้วยทองคำ และได้สั่งเสียว่า ให้ฝังข้อเขียนนั้นลงในสุสานของตน ได้มีคนฝันเห็นเขา หลังจากที่เขา

ตายไป

มีคนถามเขาว่า

“อัลลอฮฺ(ซ.บ.)ทรงกระทำกับท่านอย่างไรบ้าง ?”

เขาตอบว่า

“ข้าพเจ้าได้รับการอภัยด้วยถ้อยคำที่ว่า ‘ลาอิลาฮะอิลลั้ลลอฮฺ’ และด้วยความเชื่อมั่นว่า

‘มุฮัมมัด เป็นศาสนทูตของอัลลอฮฺ’...”(11)

ถาม~ตอบ

เรื่องที่ 11

ค่อลีฟะฮฺอัล-มะอ์มูนได้กล่าวกับท่านอิมามริฎอ(อฺ)ว่า

“โอ้ อะบุลฮะซัน โปรดแจ้งให้ข้าพเจ้าทราบเถิดว่า บรรพบุรุษของท่าน คือท่านอฺะลี บุตร

ของอะบีฏอลิบนั้น ด้วยสาเหตุอันใดที่เขาได้เป็นผู้จำแนกแห่งสวรรค์และนรก(กอซีมุ้ลญันนะติวัน

นาร) ?”

ท่าน(อฺ)กล่าวว่า

“โอ้ ท่านอะมีรุลมุอ์มินีน ท่านทราบมาแล้วมิใช่หรือ จากบรรพบุรุษของท่าน คืออับดุลลอฮฺ

บินอับบาซว่า เขากล่าวว่า

ข้าพเจ้าเคยได้ยินท่านศาสนทูตแห่งอัลลอฮฺ(ศ)กล่าวว่า

“ความรักที่มีต่ออฺะลี หมายถึงการมีอีหม่านและความชิงชังต่อเขา หมายถึงการเป็นกาฟิร ?”

มะอ์มูนกล่าวว่า

(11) นูรุ้ล-อับศอรฺ หน้า 223.

“ใช่แล้ว”

ท่านอิมามริฎอ(อฺ)กล่าวว่า

“เพราะฉะนั้น ท่านจึงเป็นผู้จำแนกแห่งสวรรค์และนรก”

มะอ์มูนกล่าวว่า

“ขออัลลอฮฺ(ซ.บ.)อย่าไว้ชีวิตข้า หลังจากท่านจากไปเลย โอ้ อะบุลฮะซัน ข้าขอยืนยันว่า

ท่านคือทายาทแห่งวิชาความรู้ของศาสนทูตแห่งอัลลอฮฺ(ศ)

ท่านอะบูศิลัต อัล-ฮัรวีได้กล่าวว่า :

ครั้นเมื่อท่านอิมามริฎอ(อฺ)กลับไปยังบ้านของท่าน(อฺ)ข้าพเจ้าได้เข้าไปหา แล้วพูดว่า

“โอ้ บุตรหลานของศาสนทูตแห่งอัลลอฮฺ(ศ) คำตอบที่ท่านให้กับอะมีรุลมุอ์มินีนนั้น นับว่า

ดีที่สุด”

ท่าน(อฺ)กล่าวว่า

“โอ้ อะบูศิลัต ฉันได้พูดเรื่องนั้นไปจากแหล่งที่มาของมัน แน่นอนที่สุด ฉันได้ยินบิดาของ

ฉันบอกเล่าถึงเรื่องที่มาจากบรรพบุรุษของท่านอันมาจากท่านอฺะลี(อฺ)ว่า :

ท่านศาสนทูตแห่งอัลลอฮฺ(ศ)ได้กล่าวกับฉันว่า :

“โอ้ อฺะลี ท่านคือผู้จำแนกแห่งสวรรค์และนรกในวันกิยามะฮฺ ท่านจะได้กล่าวกับนรกว่า นี้

คือส่วนของข้าและนี้ก็คือส่วนของเจ้า”(12)

(12) อะอฺยานุช-ชีอะฮฺ 4 ก็อฟ เล่ม 2 หน้า 160.

ถาม~ตอบ

เรื่องที่ 12

ท่านฟัฎลฺ บินซะฮัล ได้ถามท่านอิมามริฎอ(อฺ)ว่า

“โอ้ อะบุลฮะซัน สรรพสิ่งที่ถูกสร้างเป็นสิ่งที่ถูกควบคุมไว้แล้วใช่ไหม ?”

ท่าน(อฺ)ตอบว่า

“แท้จริงอัลลอฮฺ(ซ.บ.)ทรงมีความยุติธรรมเกินกว่าการที่จะทรงควบคุมไว้ แล้วต่อมาก็ยัง

ลงโทษอีก”

เขาถามต่อไปว่า

“ถ้าเช่นนั้น เป็นสิ่งที่ถูกปล่อยไว้อย่างมีอิสระเลยใช่ไหม ?”

ท่าน(อฺ)ตอบว่า

“อัลลอฮฺ(ซ.บ.)ทรงวางกฎเกณฑ์ไว้เกินกว่าการที่บ่าวของพระองค์จะหันเหและขึ้นตรงต่อ

ตัวเองทั้งหมด ?”(13)

ถาม~ตอบ

เรื่องที่ 13

ท่านอิมามริฎอ(อฺ)ถูกถามถึงความหมายที่แท้จริงของคำว่า : ‘การตะวักกัล’

ท่านอิมาม(อฺ)กล่าวว่า

(13) อัล-ฟุศูลุล-มุฮิมมะฮฺ หน้า 238.

“การตะวักกัลหมายความว่าจะต้องไม่กลัวสิ่งใดทั้งสิ้น นอกจากอัลลอฮฺ(ซ.บ.)”(14)

ถาม~ตอบ

เรื่องที่ 14

ท่านอะฮฺมัด บินนัจญม์ได้ถามท่านอิมามริฎอ(อฺ) ในเรื่องการหยิ่งผยอง(อุจญบ์)ที่ทำให้เกิด

ความเสียหายแก่ผลงานที่ได้ทำไว้

ท่านอิมาม(อฺ)ได้ตอบว่า

“การหยิ่งผยองนั้นมีหลายระดับด้วยกัน ส่วนหนึ่งได้แก่การที่บุคคลใดก็ตามปรุงแต่งให้แก่

ผลงานที่เลวของตนเพื่อให้ถูกมองว่าเป็นผลงานที่ดี แล้วเขาก็มีความภาคภูมิใจกับผลงานอันนั้น

และคิดว่ามันเป็นผลงานที่ดี และส่วนหนึ่งได้แก่การหยิ่งผยองประเภทที่คน ๆ หนึ่งศรัทธาต่อพระผู้

อภิบาลของตน และคิดว่าเป็นบุญคุณที่มีต่ออัลลอฮฺ(ซ.บ.) อันที่จริงความโปรดปรานอันนั้นเป็น

ของอัลลอฮฺ(ซ.บ.)ในสิ่งนั้น”(15)

ถาม~ตอบ

เรื่องที่ 15

ท่านมุฮัมมัด บินอุรฟะฮฺได้กล่าวว่า :

ข้าพเจ้าได้พูดกับท่านอิมามริฎอ(อฺ)ว่า

(14) ฟะฎออิล-อิมามอฺะลี หน้า 235.

(15) บิฮารุ้ล-อันวาร เล่ม 17 หน้า 207.

“โอ้ บุตรของท่านศาสนทูตแห่งอัลลอฮฺ(ศ) อะไรคือสิ่งที่ผลักดันให้ท่านเข้าสู่ตำแหน่งรัช

ทายาท ?”

ท่านอิมามริฎอ(อฺ)ตอบว่า

“เป็นสิ่งเดียวกันกับที่ผลักดันให้ปู่ทวดของฉันคือท่านอฺะลี อะมีรุลมุอ์มินีน(อฺ)เข้าสู่การ

คัดเลือกในที่ประชุม(อัช-ชูรอ)”(16)

ถาม~ตอบ

เรื่องที่ 16

ท่านอิมามริฎอ(อฺ)ถูกถามถึงเรื่องคุณงามความดีของผู้เป็นบ่าวแห่งอัลลอฮฺ(ซ.บ.)

ท่าน(อฺ)ตอบว่า

“นั้นคือผู้ที่ในเมื่อได้ทำความดีแล้วมีความพอใจ เมื่อทำความชั่วแล้วขออภัยโทษ เมื่อได้รับ

สิ่งใดก็จะขอบพระคุณ เมื่อได้รับการทดสอบก็จะอดทน และเมื่อโกรธก็จะให้อภัย”(17)

(16) อิมามอฺะลี ริฎอ วะลียุอะฮฺดิลมะอ์มูน หน้า 55.

(17) บิฮารุล-อันวาร เล่ม 17 หน้า 207.

‘ชูรอ’ ณ ที่นี้ก็คือ ‘ชูรอ’ ที่ถูกจัดขึ้นโดยคำสั่งค่อลีฟะฮฺที่ 2 อุมัร บินค็อฏฏอบเพื่อสรรหาผู้ที่จะมา

เป็นค่อลีฟะฮฺคนต่อไป

ถาม~ตอบ

เรื่องที่ 17

ท่านอิมามริฎอ(อฺ)ถูกถามว่า

“องค์อัลลอฮฺ(ซ.บ.)ทรงรอบรู้ในสิ่งที่ยังไม่เกิดว่าถ้าหากมันเกิดขึ้นมาแล้วมันจะเป็นอย่างไร

ใช่หรือไม่ ?”

ท่าน(อฺ)ตอบว่า

“น่าอนาถใจกับท่านเหลือเกิน ถ้าหากคำถามของท่านเป็นเรื่องยาก ท่านเคยได้ยินโองการ

ของอัลลอฮฺ(ซ.บ.)บ้างหรือไม่ ที่พระองค์ทรงตรัสว่า :

“ถ้าหากในสิ่งทั้งสอง(ฟากฟ้าและแผ่นดิน)มีพระเจ้าอื่นนอกจากอัลลอฮฺแล้วไซร้ แน่นอน

สิ่งทั้งสองจะต้องเสียหาย”

(อัล-อันบิยาอ์ : 22)

และโองการที่ว่า :

“และแน่นอนที่สุดส่วนหนึ่งของพวกเขาจะมีอำนาจเหนืออีกส่วนหนึ่ง”

(อัล-มุอ์มินูน : 91)

และพระองค์ทรงตรัสถึงถ้อยคำของชาวนรกที่ว่า :

“ขอให้นำเราออกไปเพื่อจะได้ประกอบคุณธรรมอันมิใช่ประเภทที่เราได้เคยกระทำมา

ก่อน”

(ฟาฏิร : 37)

และพระองค์ทรงกล่าวว่า :

“และถึงแม้เขาเหล่านั้นจะย้อนกลับไป แน่นอน พวกเขาก็จะหวนกลับมาในสิ่งที่พวกเขาถูก

ห้ามไว้นั้นเอง”

(อัล-อันอาม : 28)

แน่นอนพระองค์ทรงรู้ในสิ่งต่าง ๆ ที่ยังไม่เกิดว่าถ้าหากเกิดขึ้นมาแล้วมันจะเป็นอย่างไร”

(18)

ถาม~ตอบ

เรื่องที่ 18

ท่านอฺะลี บินมุฮัมมัด บินอัล-ญะฮัมได้กล่าวว่า :

ข้าพเจ้าได้เข้าพบค่อลีฟะฮฺอัล-มะอ์มูนซึ่งขณะนั้นมีอิมามอฺะลีริฎอ(อฺ)บุตรของท่านอิมามมู

ซา(อฺ) อยู่ ณ ที่นั่นด้วย

มะอ์มูนได้กล่าวกับท่าน(อฺ)ว่า

“โอ้ บุตรของท่านศาสนทูตแห่งอัลลอฮฺ(ศ)ท่านเคยกล่าวใช่ไหมว่าบรรดานบีนั้นเป็น

มะอฺศูม(ผู้ปราศจากความบาป)”

ท่านอิมาม(อฺ)ตอบว่า

“ใช่แล้ว”

มะอ์มูนได้ถามเกี่ยวกับความหมายของโองการต่าง ๆ ในอัล-กุรอาน ซึ่งปรากฏว่ามะอ์มูน

ได้ตั้งคำถามในครั้งหนึ่งขึ้นว่า

(18) อัต-เตาฮีด หน้า 65.

“จงบอกให้ฉันทราบถึงความหมายในคำพูดของนบีอิบรอฮีม(อฺ) ที่ว่า :

“โอ้ พระผู้อภิบาลของข้า ได้โปรดทำให้ข้าได้เห็นเถิดว่า พระองค์ทรงทำให้ผู้ที่ตายไปแล้ว

มีชีวิตขึ้นมาได้อย่างไร”

“พระองค์ทรงตรัสว่า :

“เจ้ายังไม่เชื่อดอกหรือ เขากล่าวว่ามิใช่เช่นนั้น แต่เพื่อความมั่นใจแก่จิตใจของข้าพระองค์

...”

(อัล-บะก่อเราะฮฺ : 260)

ท่านอิมามริฎอ(อฺ)ตอบว่า

“แท้จริงองค์อัลลอฮฺ(ซ.บ.)ทรงมีวะฮฺยูแจ้งให้ท่านนบีอิบรอฮีม(อฺ)ทราบว่า

“แท้จริงข้าจะได้คัดเลือกบ่าวคนหนึ่งของข้าเป็นสหาย ถ้าหากเขาขอจากข้าให้ชุบชีวิตสิ่งที่

ตายไปแล้ว ข้าก็จะสนองตอบ”

ท่านนบีอิบรอฮีม(อฺ)รู้ทันทีว่า ท่านนั่นเองที่จะได้เป็นสหาย(ค่อลีล)ของพระองค์

ท่านนบีอิบรอฮีม(อฺ)จึงกล่าวว่า

“โอ้ พระผู้อภิบาลของข้า โปรดแสดงให้ข้าพระองค์ได้เห็นเถิดว่า พระองค์ทรงชุบชีวิตสิ่งที่

ตายแล้วได้อย่างไร”

พระองค์ทรงตรัสว่า

“เจ้าไม่เชื่อหรือ”

เขากล่าวว่า

“หามิได้ แต่เพื่อความมั่นใจในจิตใจเกี่ยวกับเรื่องการได้เป็นสหาย”

พระองค์จึงตรัสสั่งว่า :

“…ดังนั้นจงเอานกมาสี่ตัว แล้วเอาเนื้อของมันมาคลุกเคล้ากัน ต่อจากนั้นก็จงแบ่งส่วนต่าง

ๆ ของมันไปวางไว้ที่ภูเขาทุก ๆ แห่ง หลังจากนั้นก็จงเรียกมันแล้วมันก็จะพากันมายังเจ้าอย่าง

ว่องไว และจงรู้เถิดว่าอัลลอฮฺคือผู้ทรงเกียรติ ผู้ทรงมีวิทยปัญญา”

(อัล-บะก่อเราะฮฺ : 260)

ท่านนบีอิบรอฮีม(อฺ)ได้จัดการเอานกเหยี่ยว เป็ด นกยูง และไก่มาสับเป็นชิ้นเล็ก ๆ จากนั้น

ก็ได้นำไปวางไว้ที่ภูเขาต่าง ๆ ที่อยู่แถบนั้นสิบแห่งและได้นำเอาจงอยปากของมันอยู่ที่นิ้วมือของ

ท่าน(อฺ) แล้วท่าน(อฺ)ได้เรียกชื่อของมัน และท่าน(อฺ)ได้นำเอาเมล็ดข้าวและน้ำมาวางไว้ ทันใดนั้น

ส่วนต่าง ๆ เหล่านั้นก็พากันบินเข้าหาซึ่งกันและกัน จนกระทั่งเป็นร่างนกที่สมบูรณ์ และทุก ๆ ร่างก็

ค่อย ๆ ประกอบตัวเข้าหาคอ และหัวของมัน

แล้วนบีอิบรอฮีม(อฺ)ก็ปล่อยจงอยปากของมันให้บินไป แล้วมันก็หยุดลงดื่มน้ำนั้นและเก็บ

เมล็ดข้าวนั้นกิน

พวกมันได้กล่าวว่า

“โอ้ นบีของอัลลอฮฺ(ซ.บ.) ท่านได้ให้ชีวิตแก่เรา ขออัลลอฮฺ(ซ.บ.)ทรงให้ชีวิตแก่ท่านด้วย

เถิด”

ท่านนบีอิบรอฮีม(อฺ)ได้กล่าวว่า

“หามิได้ อัลลอฮฺ(ซ.บ.)เองต่างหากที่ทรงให้ชีวิตและความตาย พระองค์คือผู้ทรงมี

ความสามารถในทุกสิ่งทุกอย่าง”

ค่อลีฟะฮฺมะอ์มูนได้กล่าวว่า

“ขอให้อัลลอฮฺ(ซ.บ.)ประทานความจำเริญให้แก่ท่านเถิด โอ้ อะบุลฮะซัน”(19)

ถาม~ตอบ

เรื่องที่ 19

ท่านมุฮัมมัด บินเซดได้กล่าวว่า :

ข้าพเจ้าได้เข้าพบท่านอิมามริฎอ(อฺ)แล้วได้ถามท่าน(อฺ)เกี่ยวกับเรื่อง ‘หลักเตาฮีด’ (เอกภาพ

ของพระผู้เป็นเจ้า)

ท่านอฺะลี(อฺ)ได้ให้ข้าพเจ้าจดบันทึกว่า

“มวลการสรรเสริญเป็นสิทธิของอัลลอฮฺ ผู้ทรงเนรมิต สิ่งทั้งหลายให้เป็นงานแห่งการ

สร้างสรรค์ ผู้ทรงประดิษฐ์สิ่งทั้งหลายให้บังเกิดขึ้นในขั้นพื้นฐานโดยความสามารถและวิทยปัญญา

ของพระองค์ มิใช่มาจากสิ่งใดทั้งสิ้น มิฉะนั้นงานประดิษฐ์ก็จะไม่เป็นที่ถูกต้อง พระองค์ทรงสร้าง

สิ่งใด ๆ ไปตามพระประสงค์ที่จะให้มันเป็นไปเช่นนั้น ทรงเป็นเอกะในสิ่งเหล่านั้นเพื่อสำแดงให้

ปรากฏซึ่งวิทยปัญญาของพระองค์ เพื่อความเที่ยงแท้แห่งการเป็นพระผู้อภิบาลของพระองค์

สติปัญญาทั้งปวงไม่สามารถครุ่นคิดไปถึงเรื่องของพระองค์ให้ถูกต้องได้ ความเพ้อฝันทั้งปวงไม่

อาจบรรลุไปถึงพระองค์ได้ สายตาทั้งปวงมิอาจสัมผัสพระองค์ได้ ขอบเขตใด ๆ ทั้งปวงมิอาจ

ประมาณการวัดพระองค์ได้ เกินความสามารถที่จะมีอุทาหรณ์ใด ๆ ขึ้นมาหยิบยก และที่สายตาใด ๆ

จะเข้าถึงการพรรณนาถึงคุณลักษณะใด ๆ นั้น ล้วนแต่หลงผิด ทรงเร้นลับทั้ง ๆ ที่ปราศจากม่านกั้น

อันถูกปกคลุม ทรงซ่อนเร้นทั้ง ๆ ที่ปราศจากสิ่งปิดกั้นอันถูกซ่อนเร้น ทรงเป็นที่รู้จักทั้ง ๆ ที่

ปราศจากการมองเห็น ทรงมีลักษณะทั้ง ๆ ที่ปราศจากเสียงอธิบายใด ๆ ทรงปรากฏอยู่ทั้ง ๆ ที่

ปราศจากเรือนกาย ไม่มีพระเจ้าอื่นใดนอกจากอัลลอฮฺ(ซ.บ.)ผู้ทรงยิ่งใหญ่ สูงสุดยิ่ง”(20)

(19) เตาฮีด หน้า 132.

ถาม~ตอบ

เรื่องที่ 20

ท่านศ็อฟวาน บินยะฮฺยาได้กล่าวว่า :

ท่านอะบูกุรเราะฮฺผู้เป็นนักฮะดีษได้ขอร้องข้าพเจ้าให้นำเขาเข้าพบกับท่านอะบุลฮะซัน อัล-

ริฎอ(อฺ) แล้วข้าพเจ้าก็ขออนุญาตจากท่าน(อฺ) ในเรื่องนี้ซึ่งท่าน(อฺ)ได้อนุญาต ดังนั้นเขาจึงได้เข้าพบ

ท่าน(อฺ) แล้วได้ถามท่าน(อฺ)เกี่ยวกับเรื่องฮะล้าล-ฮะรอม และเรื่องบทบัญญัติต่าง ๆ จนกระทั่งมาถึง

คำถามเรื่องเตาฮีด

ท่านอะบูกุรเราะฮฺได้กล่าวว่า

“แท้จริงเราได้รับริวายะฮฺ(รายงานฮะดีษ)มาว่า อัลลอฮฺ(ซ.บ.)ทรงแบ่งการมองเห็น และการ

สนทนาให้แก่บุคคลสองคน กล่าวคือพระองค์ทรงแบ่งการสนทนาให้แก่นบีมูซา(อฺ)และแก่ท่านนบี

มุฮัมมัด(ศ)นั้นพระองค์ทรงให้การมองเห็น

ท่านอิมามริฎอ(อฺ)กล่าวว่า

“ความรู้ที่แผ่มาถึงบรรดามนุษย์และญินนั้นพระองค์อัลลอฮฺ(ซ.บ.)ทรงแจ้งว่า :

(20) อัต-เตาฮีด หน้า 98.

“สายตาทั้งปวงจะไม่เข้าถึงพระองค์ แต่พระองค์ทรงเข้าถึงสายตาทั้งปวง”

(อัล-อันอาม : 103)

“และไม่มีผู้ใดมีความรู้ครอบคลุมไปถึงพระองค์”

(ฎอฮา : 110)

“และไม่มีสิ่งใดคล้ายคลึงเสมอเหมือนพระองค์”

(อัช-ชูรอ : 11)

แล้วท่านศาสดามุฮัมมัด(ศ)ก็เป็นเช่นนั้นด้วยมิใช่หรือ ?”

ท่านอะบูกุรเราะฮฺตอบว่า

“ใช่แล้ว”

ท่านอิมามริฎอ(อฺ)กล่าวว่า

“จะเป็นไปได้อย่างไรที่คน ๆ หนึ่งมายังมนุษย์ทั้งปวง แล้วบอกเขาเหล่านั้นว่า ตนเองมา

จากอัลลอฮฺ(ซ.บ.) และเรียกร้องไปยังอัลลอฮฺ(ซ.บ.)ตามคำสั่งของพระองค์ แล้วกล่าวว่า

“สายตาทั้งปวงจะเข้าไม่ถึงพระองค์ แต่พระองค์ทรงเข้าถึงสายตาทั้งปวง และไม่มีผู้ใดมี

ความรู้ครอบคลุมไปถึงพระองค์ และไม่มีสิ่งใด ๆ เสมอเหมือนคล้ายคลึงพระองค์”

ต่อจากนั้นเขากลับกล่าวว่า

“ข้าพเจ้าได้เห็นพระองค์ด้วยสายตา และรู้ครอบคลุมในเรื่องของพระองค์ และพระองค์ทรง

เป็นรูปร่างอย่างหนึ่ง พวกท่านจะละอายไหมที่พวกนอกศาสนาสามารถที่จะโจมตีในเรื่องเหล่านี้ได้

ที่ว่าตอนแรกอ้างว่า มาจากอัลลอฮฺอย่างหนึ่ง แต่ต่อมาก็นำสิ่งที่ขัดแย้งอีกอย่างหนึ่งมาอ้าง”

ท่านอะบูกุรเราะฮฺกล่าวว่า

“แท้จริงพระองค์ทรงมีโองการว่า :

“และโดยแน่นอนยิ่ง เขาได้เห็นพระองค์ ณ ที่พำนักอีกแห่งหนึ่ง”

(อัน-นัจญน์ : 13)

ท่านอิมามอะบุลฮะซัน(อฺ)กล่าวตอบว่า

“แท้จริงโองการที่กล่าวไป อยู่หลังจากอะยะฮฺนี้ที่บ่งถึงสิ่งที่เขาได้แลเห็น

โดยพระองค์ทรงกล่าวว่า :

“หัวใจนั้น มิได้ปฏิเสธในสิ่งที่มันได้เห็น”

(อัน-นัจญน์ : 11)

หมายความว่า หัวใจของมุฮัมมัด(ศ)มิได้ปฏิเสธสิ่งที่สายตาของเขาได้แลเห็น

ต่อจากนั้นพระองค์ได้บอกให้รู้ถึงสิ่งที่สายตาได้มองเห็นโดยมีโองการว่า :

“แน่นอนเขาได้มองเห็นสัญญาณต่าง ๆ อันยิ่งใหญ่ของพระผู้อภิบาล”

(อัน-นัจญน์ : 18)

ดังนั้นสัญญาณต่าง ๆ ของอัลลอฮฺ(ซ.บ.) จึงมิได้หมายถึงอัลลอฮฺ(ซ.บ.)

และแน่นอนพระองค์ทรงมีโองการว่า :

“และเขาเหล่านั้นไม่มีความรู้ครอบคลุมไปถึงพระองค์”

(ฎอฮา : 110)

ดังนั้นหากสายตามองเห็นพระองค์ก็เท่ากับความรู้อันนั้นได้ครอบคลุมพระองค์จนรู้จัก

พระองค์ได้อย่างถูกต้อง”

ท่านอะบูกุรเราะฮฺได้กล่าวว่า

“ถ้าเช่นนั้น ริวายัต(รายงานฮะดีษ)ดังกล่าวเป็นเรื่องเท็จใช่ไหม ?”

ท่านอิมามอะบุลฮะซัน(อฺะลี ริฎอ)(อฺ)กล่าวตอบว่า

“ถ้าหากริวายัตขัดแย้งกับอัล-กุรอาน ฉันก็ขอปฏิเสธริวายะฮฺนั้นและที่บรรดานักปราชญ์

มุสลิมมีความเชื่อตรงกันอย่างหนึ่งก็คือ แท้จริงไม่มีความรู้ใด ๆ ครอบคลุมพระองค์ได้และสายตา

ทั้งปวงก็ไม่สามารถสัมผัสพระองค์ และพระองค์ไม่ทรงเสมอเหมือนกับสิ่งใด”(21)

ถาม~ตอบ

เรื่องที่ 21

มีชายคนหนึ่งยืนขึ้นถามท่านอิมามอฺะลี ริฎอ(อฺ)ว่า

“โอ้ บุตรของศาสนทูตแห่งอัลลอฮฺ(ศ) โปรดอธิบายคุณลักษณะแห่งพระผู้อภิบาลของท่าน

(อฺ)ให้เราทราบด้วยเถิด เพราะแท้จริงมีบางคนในกลุ่มชนของเรามีความเห็นขัดแย้งกันกับพวกเรา”

ท่านอิมามริฎอ(อฺ)กล่าวว่า

(2) อัต-เตาฮีด หน้า 112.

“แท้จริงคนที่อธิบายลักษณะของพระผู้อภิบาลด้วยการตั้งข้อเปรียบเทียบก็จะอยู่ในความ

เข้าใจผิดตลอดกาล จะเป็นผู้หันเหออกจากแนวทาง จะกระด้างอยู่ในความเบี่ยงเบน จะหลงผิดจาก

ทางนำ จะเป็นคนที่พูดจาไม่น่าฟัง เป็นไปได้หรือที่เขาจะรู้จักสิ่งหนึ่งด้วยตัวของตนเองทั้ง ๆ ที่

สายตาก็มองไม่เห็น และเป็นไปได้หรือที่เขาจะสามารถอธิบายลักษณะทั้ง ๆ ที่ไม่มีสิ่งใดแม้น

เหมือน ไม่มีสิ่งใดคล้ายคลึง ไม่เป็นเหมือนอย่างสิ่งถูกสร้างของพระองค์ ไม่ทรงผิดพลาดในการ

ควบคุมกฎเกณฑ์ มนุษย์นั้นย่อมวิพากษ์ในสิ่งที่ตนมีความรู้ และเป็นไปตามเส้นบรรทัดที่อยู่ใน

บันทึกของพระองค์ที่ถูกรักษาไว้ในอดีต และพวกเขาไม่รู้ถึงความแตกต่างจากสิ่งที่พวกเขารู้ และ

ไม่รู้ในสิ่งที่ผู้อื่นต้องการ พระองค์ทรงอยู่ใกล้ชิด แต่มิใช่อย่างติดพันและจะทรงอยู่ห่าง แต่มิใช่อย่าง

หลุดพ้น ทรงมีอยู่จริงโดยปราศจากการสมมุติ ทรงเป็นเอกะโดยไม่มีการแบ่งภาค ทรงเป็นที่รู้จักได้

โดยสัญญาณทั้งปวง เป็นที่ยืนยันได้ด้วยสัญลักษณ์ทั้งหลาย กล่าวคือไม่มีพระเจ้าอื่นใดนอกจาก

พระองค์ ผู้ทรงยิ่งใหญ่ ผู้ทรงสูงสุด”(22)

ถาม~ตอบ

เรื่องที่ 22

ท่านฮะซัน บินอฺะลี บินฟิฎอลได้ถามท่านอิมามริฎอ(อฺ)เกี่ยวกับความหมายของคำว่า “บิซ

มิลลาฮฺ”

ท่านอิมามริฎอ(อฺ)ตอบว่า

(22) อัต-เตาฮีด หน้า 47.

“ความหมายของคำที่พูดว่า ‘บิซมิลลาฮฺ’ คือการกล่าวถึงนาม ๆ หนึ่งของอัลลอฮฺ(ซ.บ.) และ

นั่นหมายถึง ‘การเคารพภักดี’

เขาถามต่อไปว่า

“นามหมายถึงอะไร ?”

ท่านอิมาม(อฺ)ตอบว่า

“นามหมายถึง เครื่องหมายหนึ่ง”(23)

ถาม~ตอบ

เรื่องที่ 23

ท่านอับบาซ บินฮิลาลได้กล่าวว่า :

ข้าพเจ้าได้ถามท่านอิมามริฎอ(อฺ)เกี่ยวกับโองการของอัลลอฮฺ(ซ.บ.)ที่ว่า :

“อัลลอฮฺทรงเป็นแสงสว่างของชั้นฟ้าและแผ่นดิน”

(อัน-นูร : 35)

ท่าน(อฺ)ตอบว่า

“หมายถึง ผู้ชี้นำทางให้แก่บรรดาผู้ที่อยู่ในชั้นฟ้าและในแผ่นดิน”(24)

(23) อัต-เตาฮีด หน้า 231.

(24) อัต-เตาฮีด หน้า 115.

ถาม~ตอบ

เรื่องที่ 24

ท่านอับดุลอะซีซ บินมุสลิมได้กล่าวว่า :

ข้าพเจ้าเคยถามท่านอิมามอฺะลี บินมูซา อัล-ริฎอ(อฺ)เกี่ยวกับความหมายของโองการ

แห่งอัลลอฮฺ(ซ.บ.)ที่ว่า :

“พวกเขาลืมอัลลอฮฺ แล้วพระองค์ก็ทรงลืมพวกเขา”

(อัต-เตาบะฮฺ : 67)

ท่าน(อฺ)กล่าวว่า

“แท้จริงอัลลอฮฺ(ซ.บ.) ผู้ทรงสูงสุดยิ่ง ไม่มีการลืมและพลั้งเผลอ อันที่จริงแล้วบรรดาสิ่งถูก

สร้างทั้งหลายนั่นเองที่หลงลืมและพลั้งเผลอ

ท่านเคยได้ยินโองการของอัลลอฮฺ(ซ.บ.)มาแล้วมิใช่หรือว่า :

“และพระผู้อภิบาลของเจ้าไม่มีการหลงลืม”

(มัรยัม : 64)

ที่จริงหมายความว่า พระองค์ทรงเปรียบเทียบผู้ที่ลืมพระองค์ และลืมการพบวันของ

พระองค์ ว่าพวกเขาลืมตัวของพวกเขาเอง

ดังโองการที่ว่า :

“และสูเจ้าจงอย่าเป็นอย่างพวกที่ลืมอัลลอฮฺแล้วพระองค์ก็ทำให้พวกเขาลืมตัวของพวกเขา

เขาเหล่านั้นเป็นพวกละเมิด”

(อัล-ฮัชรฺ : 19)

และโองการของพระองค์ที่ว่า :

“แล้วในวันนั้น เราได้ลืมพวกเขาเหมือนอย่างที่พวกเขาลืมพบกับวันของพวกเขาในวันนี้”

(อัล-อะอฺรอฟ : 51)

หมายความว่า เราจะละทิ้งพวกเขาเหมือนกับที่พวกเขาละทิ้งการเตรียมตัวเพื่อพบกับวันนี้

ของพวกเขา”(25)

ถาม~ตอบ

เรื่องที่ 25

ท่านซุลัยมาน บินญะอฺฟัร อัล-ฮะมีรีได้กล่าวว่า :

ได้มีการพูดถึงเรื่องกฎการบังคับ(อัล-ญับรฺ) และเรื่องการมอบอำนาจให้ทั้งหมด(อัต-ตัฟวีฎ)

ต่อหน้าท่านอิมามริฎอ(อฺ)

ท่าน(อฺ)ได้กล่าวว่า

“ฉันควรจะมอบหลักการหนึ่งให้แก่พวกท่านในเรื่องนี้ดีไหม พวกท่านจะไม่ขัดแย้งกัน

และก็จะไม่มีใครถกเถียงกันในเรื่องนี้ นอกจากจะเป็นการที่พวกท่านทำลายหลักการนั้น”

พวกเรากล่าวว่า

“ถ้าท่านเห็นเช่นนั้น”

ท่าน(อฺ)กล่าวว่า

“แท้จริงอัลลอฮฺ(ซ.บ.)มิใช่ผู้ที่ถูกเชื่อฟังด้วยการบีบบังคับ และมิได้ถูกละเมิดเพราะพ่ายแพ้

และไม่ทรงละเลยปวงบ่าวของพระองค์ที่อยู่ในการครอบครองของพระองค์ไว้ตามลำพัง พระองค์

คือเจ้าของสิ่งที่อยู่ในครอบครองของเขาเหล่านั้น และทรงเป็นผู้มีอำนาจเต็มในสิ่งต่าง ๆ ที่พระองค์

ให้อำนาจแก่พวกเขา ดังนั้นถึงแม้พระองค์จะควบคุมปวงบ่าวให้ปฏิบัติตามพระองค์ แต่อัลลอฮฺ

(ซ.บ.)ก็มิได้เป็นผู้กำกับในเรื่องนั้น และไม่เป็นผู้ยับยั้ง และถึงแม้พวกเขาจะควบคุมในด้านการ

ละเมิดต่อพระองค์ พระองค์ก็ทรงมีประสงค์ที่จะเบี่ยงเบนระหว่างพวกเขากับสิ่งนั้น และถึงแม้

พระองค์จะไม่ทรงเบี่ยงเบน และพวกเขาได้กระทำการนั้น ก็มิใช่ว่า พระองค์จะทรงนำพวกเขาเข้าสู่

การนั้น”

(25) อัต-เตาฮีด หน้า 160.

ต่อจากนั้นท่านอิมามริฎอ(อฺ)ได้กล่าวว่า

“ผู้ใดที่กำหนดขอบเขตในการกล่าวถึงเรื่องนี้ แน่นอนเท่ากับเขาได้โต้แย้งกับผู้ที่ขัดแย้งกับ

เขา”(26)

(26) อัต-เตาฮีด หน้า 361.

ดุอาอ์

ของอิมามอะลี บินมูซา(อฺ)

บทเรียนอันสูงส่งที่เราต้องการ

คำวิงวอนของบรรดาอิมามแห่งอะฮฺลุลบัยตฺ(อฺ)นั้นเป็นแนวทางหนึ่งจากหลาย ๆ แนวทางที่

นำไปสู่การตื่นตัวของประชาชาติอิสลาม และสกัดกั้นกระแสต่าง ๆ ที่ต่อต้านหลักความเชื่อถือ

กล่าวคือเป็นดุอาอ์ที่รวมไว้ระหว่างหลักเตาฮีดและการเรียกร้องเชิญชวนไปสู่เกียรติยศและความดี

งาม และเป็นคำสั่งให้มีจริยธรรมอันดีงาม ดังนั้นมันจึงเป็นบทเรียนอันสูงส่งที่ทุกคนต้องการ หวัง

ว่าสมัยปัจจุบันนี้ จะเป็นการดีที่สุดสำหรับคนที่ลิ้มรสดุอาอ์เหล่านี้ให้อิ่มเอม ด้วยการศึกษาและ

วิเคราะห์อย่างถ่องแท้ แล้วเขาก็จะได้เปิดเผยถึงเนื้อหาอันได้แก่ความรู้และวิชาการที่เราจำเป็น

จะต้องสัมผัสกับมัน

ในบทนี้ เราจะเสนอดุอาอ์บางส่วนของท่านอิมามอฺะลี ริฎอ(อฺ)

ดุอาอ์

บทที่ 1

ดุอาอ์บทหนึ่งของท่านอฺะลี ริฎอ(อฺ)มีดังนี้

“ด้วยพระนามของอัลลอฮฺ ผู้ทรงปรานี ผู้ทรงเมตตา มหาบริสุทธิ์แด่อัลลอฮฺ ตามความ

เหมาะสมสำหรับอัลลอฮฺ การสรรเสริญทั้งมวลเป็นของอัลลอฮฺตามความเหมาะสมสำหรับอัลลอฮฺ

ไม่มีพระเจ้าอื่นใดนอกจากอัลลอฮฺ ตามความเหมาะสมสำหรับอัลลอฮฺ อัลลอฮฺทรงยิ่งใหญ่เกรียง

ไกร ตามความเหมาะสมสำหรับอัลลอฮฺ ไม่มีพลังใด ๆ และไม่มีอำนาจใด ๆ นอกจากโดยอัลลอฮฺ

และอัลลอฮฺทรงประทานความจำเริญแด่ศาสดามุฮัมมัดและอะฮฺลุลบัยตฺของท่าน และอัลลอฮฺทรง

ประทานความจำเริญแก่บรรดาศาสนทูตและบรรดานบีทั้งมวล จนกระทั่งอัลลอฮฺทรงพอพระทัย”(1)

ดุอาอ์

บทที่ 2

ดุอาอ์อีกบทหนึ่งของท่านอฺะลี ริฎอ(อฺ)มีดังนี้

“โอ้ องค์อัลลอฮฺ โอ้ พระผู้ทรงไว้ซึ่งอำนาจอันเป็นศูนย์รวม ทรงไว้ซึ่งความเมตตาอัน

ไพศาล ทรงไว้ซึ่งความเอ็นดูโปรดปรานอันมากมาย ทรงไว้ซึ่งความกรุณาปรานีอันไม่ขาดสาย ทรง

ไว้ซึ่งการเกื้อกูลอย่างดีงาม และทรงไว้ซึ่งการให้อย่างท่วมท้น

โอ้ พระองค์ผู้ซึ่งไม่มีใครสามารถพรรณนาถึงลักษณะให้เสมอเหมือนได้ ไม่มีใคร

เปรียบเทียบให้คล้ายคลึงได้ และไม่มีใครสามารถล่วงรู้ให้ชัดเจนได้

โอ้ พระองค์ผู้ทรงสร้างแล้วประทานเครื่องยังชีพ ทรงให้ความเข้าใจแล้วให้พูด ทรงบันดาล

งานประดิษฐ์ แล้วทรงกำหนดแนวทาง ทรงยกย่องเชิดชู แล้วทรงบันดาลให้สูงส่ง ทรงกำหนด

ปริมาณ แล้วทรงทำให้สวยงาม ทรงวางรูปร่างแล้วทรงให้ความประณีต ทรงให้ความประสงค์แล้ว

ทรงมอบให้แล้วทรงเพิ่มพูน ทรงให้แล้วทรงให้เกียรติ

(1) มุนตะค่อบุด-ดะอฺวาต หน้า 80.

โอ้ พระผู้ซึ่งสูงส่งในเกียรติยศ แล้วทรงอยู่เหนือขอบเขตการจับจ้องทั้งปวง ทรงใกล้ชิดใน

ความกรุณา แต่ความคิดใคร่ครวญใด ๆ ไม่สามารถเข้าถึง

โอ้ พระองค์ผู้ทรงดำรงไว้ซึ่งอาณาจักรการปกครองแต่เพียงลำพังโดยไม่มีหุ้นส่วนใด ๆ ใน

อาณาจักรแห่งอำนาจของพระองค์ ทรงเป็นเอกะในความยิ่งใหญ่เกรียงไกรของพระองค์โดยไม่มีผู้

ต่อต้านในอำนาจทั้งปวงของพระองค์

โอ้ ผู้ทรงเกรียงไกรในความยิ่งใหญ่ ผู้ทรงมีอำนาจอย่างละเอียดพิสดารเกินความคาดคิด

ความยิ่งใหญ่ของพระองค์นั้นสายตาทั้งปวงของมนุษย์ไม่สามารถโฉบเฉี่ยวรับรู้สักส่วนหนึ่งได้

โอ้ ผู้ทรงรอบรู้สูงส่งเหนือดวงใจของสากลโลก

โอ้ ผู้ทรงมองเห็นเหนือการสังเกตุใด ๆ แห่งปวงสายตาของผู้มอง

โอ้ ผู้ทรงมีพลังอันยิ่งใหญ่มากมายหลายด้าน ผู้พิทักษ์ดูแลทั้งหลายย่อมยอมสยบให้แก่

ความยิ่งใหญ่และอำนาจสูงสุดของพระองค์ หัวใจทั้งปวงย่อมซาบซึ้งเนื่องจากความยำเกรงต่อ

พระองค์ และมันย่อมได้รับความกระทบกระเทือนอย่างรุนแรงเนื่องจากการแยกไปจากพระองค์

โอ้ พระผู้ทรงเริ่มต้น

โอ้ พระผู้ทรงสรรสร้าง

โอ้ พระผู้ทรงอำนาจ

โอ้ พระผู้ทรงยับยั้ง

โอ้ พระผู้ทรงสูงส่ง

โอ้ พระผู้ทรงเหนือกว่า ขอได้โปรดประทานความจำเริญให้แก่บุคคลที่การนมาซจะเป็นที่

ยอมรับได้โดยที่มีการศ่อละวาต(ขอความจำเริญ)ให้แก่เขา และได้โปรดลงโทษบุคคลที่อยุติธรรม

ต่อข้าแทนข้าด้วย อีกทั้งผู้ที่สร้างความหวาดกลัวให้แก่ข้าฯ และขับไล่ไสส่งชีอะฮฺออกไปจาก

บ้านเมืองของข้าฯ และได้โปรดบันดาลให้เขาได้ลิ้มรสความขมขื่นแห่งการต้อยต่ำและเสื่อมเสีย

เสมือนที่เขาได้พยายามทำให้ข้าฯ พระองค์ได้ลิ้มรสและได้โปรดบันดาลให้เขาได้ถูกขับไล่ไสส่ง

เยี่ยงของโสมมและเป็นผู้ถูกขจัดออกไปเยี่ยงสิ่งโสโครก”(2)

(2) อัล-มุจญ์ตะนา มินัด-ดุอาอิล-มุจญ็ตะบา หน้า 23.

ดุอาอ์

บทที่ 3

ดุอาอ์กุนูตอีกบทหนึ่งของท่านอิมามอฺะลี ริฎอ(อฺ)มีดังนี้

“ความเกรงกลัวอันน่ากลัวยิ่งมีต่อพระองค์

โอ้ ผู้ทรงไว้ซึ่งการสอดส่องความปรารถนาอันแรงกล้าแห่งความปรารถนาอันแรงกล้ามีต่อ

พระองค์ผู้ทรงไว้ซึ่งเกียรติอันยิ่งใหญ่ไพศาล พระองค์เท่านั้น

โอ้ อัลลอฮฺที่ทรงเป็นพยานในความรู้สึกล่วงรู้ของจิตใจทั้งมวล ผู้ทรงกำกับดูแลความ

เคลื่อนไหวแห่งดวงใจทั้งมวล ผู้ทรงรอบรู้ในความเร้นลับของความลี้ลับต่าง ๆ โดยที่มันมิอาจ

ปกป้องและมีอิสระในตัวเองได้

พระองค์ทรงเห็น

โอ้ อัลลอฮฺ ไม่มีสิ่งใดซ่อนเร้นจากพระองค์ได้ แต่ความกรุณาของพระองค์นั้น ให้ความ

ปลอดภัยแก่บริวารของมันที่มีแต่ความดื้อด้าน และทรยศหักหลัง และทรงเห็นสิ่งที่บรรดาผู้เป็นที่

รักของพระองค์พยายามแสวงหาเพื่อเป็นร่องรอยแห่งความสัจจริงและบทเรียน ......”(3)

(3) มะฮัจญุด-ดะอฺวาต หน้า 59.

ดุอาอ์

บทที่ 4

ดุอาอ์อีกบทหนึ่งที่ท่านอิมามริฎอ(อฺ)เคยอ่านในกุนูต ดังนี้

“โอ้ พระผู้อภิบาลได้โปรดอภัยและเมตตาข้าฯ โปรดละเลยจากสิ่งที่พระองค์ทรงรู้ แท้จริง

พระองค์ทรงยิ่งด้วยเกียรติยศ สูงส่ง มีเกียรติ”(4)

ดุอาอ์

บทที่ 5

ดุอาอ์บทหนึ่งของท่านอฺะลี ริฎอ(อฺ)ที่อ่านในเวลาซุญูด มีดังนี้

“มวลการสรรเสริญเป็นของพระองค์เสมอ หากข้าฯจะเชื่อฟังพระองค์ และไม่มีข้อพิสูจน์

ใด ๆ สำหรับข้าฯ หากข้าฯจะละเมิดต่อพระองค์ในด้านความดีงามของพระองค์นั้น สำหรับข้าฯและ

คนอื่นนอกเหนือจากข้าฯ ไม่สามารถจะสร้างได้ และไม่มีข้ออ้างใด ๆ สำหรับข้าฯถ้าหากข้าฯทำ

ความผิด แต่ถ้ามีความดีงามใด ๆ ประสบแก่ตัวของข้าฯ แน่นอนมันย่อมเป็นสิ่งที่มาจากพระองค์

เท่านั้น

โอ้ พระผู้ทรงเกียรติ ได้โปรดอภัยแก่คนที่อยู่ในโลกตะวันออกและตะวันตกที่เป็นผู้ศรัทธา

ทั้งชายหญิงด้วยเถิด”(5)

(4) บิฮารุล-อันวาร เล่ม 2 หน้า 27.

ดุอาอ์

บทที่ 6

ดุอาอ์บทหนึ่งของท่านอฺะลี ริฎอ(อฺ)มีดังนี้

“มหาบริสุทธิ์เป็นของพระองค์ผู้ทรงสร้างสรรพสิ่งทั้งหลาย ด้วยความสามารถของ

พระองค์และทรงให้ความละเอียดแก่งานสร้างสรรค์ด้วยวิทยปัญญาของพระองค์ และทรงวางทุกสิ่ง

ไว้ในที่ตั้งของมันด้วยความรอบรู้ของพระองค์

มหาบริสุทธิ์ยิ่ง ที่ทรงรอบรู้ถึงสายตาที่ฉ้อฉลและสิ่งต่าง ๆ ที่แฝงเร้นในจิตใจ ไม่มีสิ่งใด

เสมอเหมือนพระองค์ พระองค์คือผู้ทรงได้ยิน ผู้ทรงมองเห็น”(6)

(5) บิฮารุล-อันวาร เล่ม 12 หน้า 22

(6) อุยูน อัคบาริล-ริฎอ เล่ม 1 หน้า 119.

ดุอาอ์

บทที่ 7

ดุอาอ์บทหนึ่งของท่านอฺะลี ริฎอ(อฺ)ที่ใช่อ่านในกุนูต มีดังนี้

“โอ้ อัลลอฮฺ ได้โปรดประทานความจำเริญแด่มุฮัมมัดและวงศ์วานของมุฮัมมัด

โอ้ อัลลอฮฺ โปรดนำเราสู่หนทางของผู้ที่พระองค์ทรงชี้นำ โปรดอนุโลมให้เราได้อยู่ในหมู่

ชนที่พระองค์ทรงอนุโลม โปรดคุ้มครองเราให้อยู่ในหมู่ผู้ที่พระองค์ได้ทรงคุ้มครองไว้แล้ว โปรด

ประทานความจำเริญแก่เราในสิ่งที่พระองค์ทรงประทานให้ และโปรดปกป้องเราให้พ้นจากความ

ชั่วที่พระองค์ทรงกำหนดไว้ เพราะแท้จริงพระองค์ทรงกำหนด และไม่มีผู้ใดกำหนดพระองค์

แท้จริงพระองค์ไม่ทรงทำให้ผู้ที่พระองค์คุ้มครองต่ำต้อยและไม่ทรงยกย่องคนที่ทรงเป็นศัตรู

พระองค์ทรงจำเริญและทรงสูงส่ง”(7)

(7) อุยูน อัคบาริล-ริฎอ เล่ม 2 หน้า 182.

ดุอาอ์

บทที่ 8

ดุอาอ์บทหนึ่งของท่านอฺะลี ริฎอ(อฺ) อ่านในขณะฏ่อวาฟ มีดังนี้

“โอ้ อัลลอฮฺ

โอ้ ผู้ทรงคุ้มครองแห่งการมีสุขภาพดี

โอ้ ผู้ทรงสร้างการมีสุขภาพดี

โอ้ ผู้ทรงเพิ่มพูนการมีสุขภาพดีไว้ ผู้ทรงประทานการมีสุขภาพดี ผู้ทรงแสดงความเมตตา

ด้วยกับการให้สุขภาพที่ดีแก่ข้าฯและแก่บรรดาสรรพสิ่งทั้งหลายของพระองค์

โอ้ ผู้ทรงเมตตากรุณาแก่โลกและปรโลก และทรงเป็นผู้ปรานีตลอดกาลแก่โลกทั้งสอง

โปรดประทานความจำเริญแก่ศาสดามุฮัมมัด และวงศ์วานของมุฮัมมัด โปรดเพิ่มพูนการมีสุขภาพดี

แก่เรา และการมีสุขภาพดีอย่างยืนยง อย่างสมบูรณ์ อย่างผู้ที่รู้คุณในโลกนี้และโลกหน้า

โอ้ ผู้ทรงกรุณายิ่งกว่าผู้มีความกรุณาใด ๆ”(8)

(8) อุยูน อัคบาริล-ริฎอ เล่ม 21 หน้า 16.

ดุอาอ์

บทที่ 9

ดุอาอ์บทหนึ่งของท่านอฺะลี ริฎอ(อฺ)มีดังนี้

“โอ้ ผู้ซึ่งไม่มีสิ่งใดคล้ายคลึง และไม่มีสิ่งใดเหมือน พระองค์คืออัลลอฮฺ ไม่มีพระเจ้าอื่นใด

นอกจากพระองค์และไม่มีผู้สร้างใด ๆ นอกจากพระองค์ ทรงมีอย่างเหลือล้ำเหนือปวงสิ่งถูกสร้าง

และทรงดำรงอยู่ ทรงมีความกรุณา แม้แต่กับคนที่ละเมิดต่อพระองค์ และในการอภัยนั้น มีความพอ

พระทัยของพระองค์อยู่”(9)

ดุอาอ์

บทที่ 10

ท่านอิมามริฎอ(อฺ)ได้เคยเดินผ่านสุสานของคน ๆ หนึ่งในตระกูลของท่าน(อฺ) ท่าน(อฺ)ได้

วางมือของท่าน(อฺ)ลงบนสุสาน แล้วกล่าวว่า

“โอ้ อัลลอฮฺ พระองค์ทรงเผยความสามารถของพระองค์ แต่ไม่ทรงเผยรูปร่าง ดังนั้นพวก

เขาจึงงมงายและคาดการณ์ต่าง ๆ ในเรื่องของพระองค์ เป็นการคาดการณ์ที่มิได้เป็นไปตาม

คุณลักษณะของพระองค์

(9) มะฮัจญุด-ดะอฺวาต หน้า 36.

โอ้ พระผู้เป็นเจ้า ข้าพระองค์ขอห่างไกลจากพวกที่อ้างถึงพระองค์ด้วยสมมติกับสิ่งต่าง ๆ

ไม่มีสิ่งใดเหมือนพระองค์

โอ้ พระผู้เป็นเจ้า พวกเขาไม่สามารถเข้าใจพระองค์ได้ สิ่งที่ปรากฏอย่างเปิดเผยสำหรับ

พวกเขาในเรื่องความโปรดปรานของพระองค์นั้น คือเป็นหลักฐานของพวกเขาในเรื่องของพระองค์

หากพวกเขารู้จักพระองค์

และในสิ่งถูกสร้างของพระองค์นั้น

โอ้ พระผู้เป็นเจ้า พวกเขากำลังแสวงหาพระองค์ แต่พวกเขาเปรียบเทียบพระองค์ให้เสมอ

เหมือนกับสิ่งที่พระองค์สร้าง ด้วยเหตุนี้ พวกเขาจึงไม่รู้จักพระองค์ แล้วจึงเอาสัญญาณบางอย่าง

ของพระองค์เป็นพระเจ้า ด้วยเหตุนี้พวกเขาจึงพรรณนาถึงพระองค์ในรูปลักษณะต่าง ๆ พระองค์

ทรงสูงส่งเกินกว่าสิ่งใด ๆ ที่พวกเขาเปรียบเทียบทั้งสิ้น”(10)

(10) อัต-เตาฮีด หน้า 125.

ดุอาอ์ของ

อิมามริฎอ(อฺ)

ได้รับการตอบสนอง

กาลเวลาที่ผ่านล่วงไปหลายสมัย ผู้ปกครองในแผ่นดินอิสลามซ่อนเร้นความเป็นศัตรูกับ

บรรดาอะฮฺลุลบัยตฺ(อฺ)มาโดยตลอด พวกเขาได้ปฏิบัติต่อบรรดาอิมาม(อฺ)อย่างเลวทรามต่ำช้า และ

เป็นไปตามกฎที่ว่า

“ประชาชนจะยึดถือปฏิบัติตามแนวทางของผู้ปกครองของตน”

ซึ่งช่วยทำให้เงื้อมมือเหล่านั้นแผ่เข้ามารังควานบรรดาอะฮฺลุลบัยตฺ(อฺ)มากขึ้น ท่าน(อฺ)

เหล่านั้นได้ตอบสนองความเลวร้ายต่าง ๆ ด้วยคุณธรรมความดี บ่อยครั้งที่พวกท่าน(อฺ)ต้องขอความ

ช่วยเหลือโดยทูลอ้อนวอนต่อองค์พระผู้เป็นเจ้า อันเป็นดุอาอ์ที่ขอให้มีการลงโทษแก่บรรดาผู้

อธรรมกับพวกท่าน(อฺ) ดังนั้นอัลลอฮฺ(ซ.บ.)ก็ทรงให้การตอบสนองแก่ดุอาอ์ของพวกท่าน(อฺ) และ

ทรงบันดาลให้พวกศัตรูได้รับการลงโทษโดยเร็ว

ในบทนี้เราจะขอเสนอดุอาอ์ของท่านอิมามอฺะลี ริฎอ(อฺ)บางบทที่ท่าน(อฺ)ขอให้มีการ

ลงโทษแก่พวกที่อธรรมต่อท่าน(อฺ) และดุอาอ์ก็ได้รับการตอบสนอง

=1=

ดุอาอ์ที่ท่านอิมามอฺะลี ริฎอ(อฺ)ขอสาปแช่งแก่อะบูซะอีด อัล-มะการี ดังมีความว่า

“ขอให้อัลลอฮฺได้ทรงดับรัศมีของเจ้า และนำความแร้นแค้นเข้าสู่บ้านของเจ้า”

ปรากฏว่า เขาประสบความแร้นแค้นจนกระทั่งตาย โดยที่เขามิได้หลับนอนเลยแม้แต่คืน

เดียว(1)

(1) บิฮารุล-อันวาร เล่ม 12 หน้า 80.

=2=

ปรากฏว่าบะการ อัซ-ซุบัยรีได้สร้างความอธรรมแก่ท่านอิมามอฺะลี บินมูซา(อฺ)ในเรื่อง ๆ

หนึ่ง ท่าน(อฺ)จึงขอดุอาอ์ ปรากฏว่าในขณะที่ท่าน(อฺ)อ่านดุอาอ์อยู่นั้น ก้อนหินได้หล่นลงมาจาก

ปราสาททับต้นคอของบะการจนถึงแก่ความตาย(2)

=3=

ท่านอิมามอฺะลี ริฎอ(อฺ)ได้กล่าวว่า

“แท้จริงฉันขอดุอาอ์สาปแช่งแก่พวก ‘บะรอมิกะฮฺ’ก็เพราะพวกเขาได้กระทำกับบิดาของ

ฉัน ดังนั้นอัลลอฮฺ(ซ.บ.)จึงทรงให้การตอบสนองต่อฉันในวันนี้”(3)

(2) อุยุน อัคบาริล-ริฎอ เล่ม 2 หน้า 224.

(3) ยะฮฺยา บินคอลิด อัล-บัรมะกีเป็นผู้ให้การสนับสนุนในการสังหารท่านอิมามมูซา บินญะอฺฟัร(อฺ)

เขาคือผู้ที่ชักนำอฺะลี บินอิซมาอีลมาจากมะดีนะฮฺ และติดต่อให้พบกับค่อลีฟะฮฺร่อชีด และอฺะลี

บินอิซมาอีลได้พูดใส่ร้ายท่านอิมาม(อฺ) แล้วฮารูน ร่อชีดจึงได้จับท่านอิมาม(อฺ)ขังคุก และที่มากไป

กว่านี้คือเขาเป็นคนวางแผนให้กับร่อชีดในเมืองแบกแดด เรื่องนี้มีปรากฏในหนังสือ อุยูน อัคบาริล-

ริฎอ เล่ม 2 หน้า 225.

เล่ห์การเมืองบีบ

อิมามที่ 8

สวมตำแหน่งรัชทายาท

ราชวงศ์อับบาซี

บรรดานักปราชญ์ชีอะฮฺต่างมีความเห็นตรงกันว่า เรื่องการดำรงตำแหน่งรัชทายาทนี้เป็น

การดำเนินงานทางการเมืองประการหนึ่ง เป็นการแสดงออกอย่างหนึ่งที่ค่อลีฟะฮฺมะอ์มูนนำมาใช้

เพื่อดับกระแสการปฏิวัติของบรรดาบุคคลในตระกูลของท่านอฺะลี(อฺ) ซึ่งพยายามที่จะสั่นคลอน

เสถียรภาพแห่งบัลลังก์ของเขาอยู่

กล่าวคือ ในขณะนั้นที่เมืองกูฟะฮฺได้มีการปฏิวัติซึ่งนำโดยท่านมุฮัมมัด บินอิบรอฮีม บินอิ

ซฮาก บินอิบรอฮีม บินฮะซัน บินอฺะลี บินอะบีฎอลิบ(อฺ)โดยเรียกร้องว่า

“เพื่อสร้างความพึงพอใจจากอาลิมุฮัมมัด”

ส่วนที่เมืองบัศเราะฮฺ ท่านเชค บินอิมามมูซา อัล-กาซิม(อฺ) ก็ได้ทำการปฏิวัติและทำลาย

บทบาทของวงศ์อับบาซียะฮฺเสียแล้ว

ในเมืองคุรอซานเองก็มิได้ปลอดภัยไปจากการปฏิวัติเหล่านี้ กล่าวคือ ได้มีการปฏิวัติซึ่งนำ

โดยท่านฮุเซน บินฮะร็อชเป็นคนหนึ่งที่เรียกร้องว่า

“เพื่อสร้างความพึงพอใจจากอาลิมุฮัมมัด”

แน่นอนที่สุด บัลลังก์ของวงศ์อับบาซียะฮฺ มีแนวโน้มที่ค่อนข้างจะเสียเปรียบกับการต่อสู้

เหล่านี้ และลำพังเพียงกำลังของตนฝ่ายเดียวไม่สามารถจะเอาชนะได้ จึงจำเป็นอย่างยิ่งที่จะต้อง

ดำเนินงานทางการเมืองอีกด้านหนึ่งเพื่อเอาชนะกระแสการต่อต้านนี้ให้ได้

ค่อลีฟะฮฺมะอ์มูนจึงพยายามที่จะผูกมัดตำแหน่งรัชทายาทให้กับท่านอิมามริฎอ(อฺ)เพื่อ

มอบหมายภารกิจต่าง ๆ ให้แก่ท่าน(อฺ)ซึ่งจะทำให้บรรดาบุคคลในตระกูลของท่านอฺะลี(อฺ)หยุดยั้ง

จากการเคลื่อนไหวใด ๆ

แท้จริงแล้ว จุดประสงค์ของค่อลีฟะฮฺมะอ์มูนนับตั้งแต่เริ่มต้นก็มิได้เป็นไปด้วยความ

บริสุทธิ์ใจเลย การทำงานของเขาตั้งแต่ฉากแรกเป็นเพียงเรื่องการเมืองเท่านั้น อันมิได้เป็นไปโดย

หลักศาสนาเลย กล่าวคือ เขาได้ส่งข่าวให้ท่านอิมามอฺะลี ริฎอ(อฺ) เดินทางมาพบกับเขา โดยจัดส่ง

ตัวแทนให้ไปทำหน้าที่เจรจาเพื่อให้ท่านอิมามอฺะลี ริฎอ(อฺ) ร่วมมือกับเขา แต่เขาได้ออกคำสั่งว่า ให้

ท่านอิมาม(อฺ)เดินทางมายังเมือง ‘มูรู’ ตามเส้นทางที่ผ่านเมืองบัศเราะฮฺก่อน แล้วผ่านมาทาง

เมืองอะฮฺวาซ และห้ามมิให้ท่านอิมาม(อฺ)เดินตามเส้นทางแถบภูเขาและเมืองกุม เพราะเหตุว่าใน

ดินแดนแถบนี้มีชุมชนชีอะฮฺอาศัยอยู่มากมาย ส่วนในเส้นทางที่ผ่านเมืองอะฮฺวาซนั้น พวกชีอะฮฺมี

เพียงจำนวนเล็กน้อย กล่าวคือเขาคาดว่าบรรดาชาวชีอะฮฺจะเข้าร่วมขบวนกับท่านอิมามอฺะลี ริฎอ(อฺ)

อย่างแน่นอน

ท่านร่อบีอี นักประวัติศาสตร์ผู้หนึ่งได้กล่าวไว้ว่า :

ค่อลีฟะฮฺมะอ์มูนได้เขียนจดหมายไปยังท่านอิมามอฺะลี บินมูซา อัล-ริฎอ(อฺ)ว่า

“ท่านจงอย่าใช้เส้นทางแถบภูเขาและเมืองกุม แต่จงใช้เส้นทางด้านเมืองบัศเราะฮฺ เมืองอะฮฺ

วาซและเมืองฟารซฺ”

อีกทั้งยังได้ห้ามมิให้ท่าน(อฺ)ผ่านเมืองกูฟะฮฺอีกด้วย เพราะเขารู้ดีว่า ในเมืองเหล่านี้มีชุมชน

ชีอะฮฺอาศัยอยู่มากมาย เขาจึงกลัวว่าผู้คนจะสร้างความวุ่นวายให้เกิดขึ้นแก่เขา(1)

อีกประการหนึ่งที่บรรดานักประวัติศาสตร์ได้ตั้งข้อสงสัยเกี่ยวกับจุดประสงค์ของค่อลีฟะฮฺ

มะอ์มูนก็เพราะเขาบีบบังคับให้ท่านอิมามอฺะลี ริฎอ(อฺ) ยอมรับตำแหน่งรัชทายาท

ท่านอะบูฟะร็อจ อัล-อิศฟะฮานีได้บันทึกไว้ว่า :

ได้มีคนสองคนให้ความร่วมมือกับเขา เพื่อให้เป็นไปตามความประสงค์ นั่นคือ อัล-ฟะฏ็อล

และฮะซัน บุตรชายสองคนของซะฮัล แล้วค่อลีฟะฮฺมะอ์มูนก็ได้จัดส่งคนทั้งสองนี้ไปหาท่านอิ

มามอฺะลี บินมูซา(อฺ)แล้วบุคคลทั้งสองก็ได้เสนอเรื่องนี้กับท่านอิมามอฺะลี ริฎอ(อฺ)แต่ท่าน(อฺ)ได้

ปฏิเสธ คนทั้งสองพยายามยื่นข้อเสนออยู่เป็นเวลานาน แต่ท่าน(อฺ)ก็ยังคงปฏิเสธอยู่นั่นเอง และไม่

ยอมร่วมมือด้วย จนกระทั่งบุคคลหนึ่งในจำนวนสองคนนี้กล่าวกับท่าน(อฺ)ว่า

(1) วะฟาตุล-อิมามริฎอ หน้า 16.

“ถ้าหากท่าน(อฺ)ไม่กระทำตาม แน่นอนเราจะต้องกระทำอย่างใดอย่างหนึ่งกับท่าน”

ซึ่งเป็นคำขู่เข็ญ

ส่วนอีกคนหนึ่งได้กล่าวกับท่าน(อฺ)ว่า

“ขอสาบานด้วยพระนามของอัลลอฮฺ ค่อลีฟะฮฺมะอ์มูนได้สั่งเราให้ประหารชีวิตท่านทันที

ถ้าหากท่านขัดแย้งกับสิ่งที่เขาต้องการ”(2)

เชคอัล-มุฟีด (ขอความเมตตาจากอัลลอฮฺพึงประสบแด่ท่าน)ได้รายงานถึงเรื่องราวอีกด้าน

หนึ่งเกี่ยวกับเหตุการณ์นี้ว่า

ค่อลีฟะฮฺมะอ์มูนได้กล่าวกับท่านอิมามอฺะลี ริฎอ(อฺ)ว่า

“แท้จริงข้าพเจ้าจะเป็นผู้แต่งตั้งให้ท่านดำรงตำแหน่งผู้ปกครองภายหลังจากสมัยของ

ข้าพเจ้า”

ท่านอิมามอฺะลี ริฎอ(อฺ)กล่าวว่า

“ขอได้โปรดปล่อยฉันให้พ้นจากเรื่องนี้ด้วยเถิด โอ้ ท่านอะมีรุลมุอ์มินีน”

ค่อลีฟะฮฺมะอ์มูนได้กล่าวกับท่าน(อฺ)ด้วยถ้อยคำที่แสดงอาการขู่เข็ญกับการทัดทานของ

ท่าน(อฺ)โดยได้กล่าวไว้ในตอนหนึ่งว่า

“แท้จริง อุมัร บินค็อฎฎอบได้แต่งตั้งคณะชูรอขึ้นหกคน หนึ่งในจำนวนคนเหล่านั้นได้แก่

ท่านอฺะลี บินอะบีฏอลิบ อะมีรุลมุอ์มินีน(อฺ)ผู้เป็นบรรพบุรุษของท่าน(อฺ) และได้วางเงื่อนไขไว้ว่า

ถ้าบุคคลใดขัดแย้งก็ให้ประหารชีวิตเสีย ฉะนั้นแน่นอนที่สุดท่านจำเป็นจะต้องยอมรับในสิ่งที่

ข้าพเจ้าต้องการจากท่าน เพราะข้าพเจ้าไม่มีทางเลือกใด ๆ อีกแล้ว”(3)

(2) มะกอติลุฎ-ฎอลิบีน หน้า 402.

เรื่องราวเหล่านี้ล้วนแต่แสดงให้เห็นอย่างชัดเจนว่า จุดมุ่งหมายของมะอ์มูนนั้นมิได้เป็นไป

โดยบริสุทธิ์ และถ้าหากเขามีความตั้งใจที่ดีกับท่านอิมามอฺะลี ริฎอ(อฺ)แล้ว แน่นอนเขาจะต้องยอม

รับคำขอร้องและจะไม่บีบบังคับท่าน(อฺ)เลย

ยิ่งไปกว่านั้น ท่านอิมามอฺะลี ริฎอ(อฺ)ยังได้กล่าวกับเขาอีกว่า

“แน่นอนบิดาของฉันได้รับคำบอกเล่ามาจากบรรพบุรุษของท่านอันเป็นการบอกเล่าจาก

ท่านอะมีรุลมุอ์มินีน(อฺ)ที่ได้มาจากท่านศาสนทูตแห่งอัลลอฮฺ(ศ)ว่า

“ฉันจะต้องลาจากโลกนี้ไปก่อนท่าน”(4)

แทนที่มะอ์มูนจะเลิกคิดถึงการยัดเยียดแก่ท่าน(อฺ) แล้วคิดถึงรัชทายาทคนใหม่ เพราะ

โดยเฉพาะอย่างยิ่งท่านอิมาม(อฺ)เองก็บอกเขาไปแล้วว่า ท่าน(อฺ)จะต้องเสียชีวิตก่อนเขา ดังนั้นจะไม่

มีความหมายใด ๆ กับการทำหน้าที่รัชทายาท แต่ไม่วายที่เขาจะย้ำและกล่าวกับท่านอิมามอฺะลี ริฎอ

(อฺ)ว่า

“ท่านนั้นแหละ ที่นำสิ่งที่ข้าพเจ้ารังเกียจมายังข้าพเจ้าตลอดกาล ขอสาบานต่อองค์อัลลอฮฺ

แน่นอน ถ้าหากท่านยอมรับตำแหน่งรัชทายาทจะเป็นการดีที่สุด หาไม่แล้วข้าพเจ้าจะบีบบังคับท่าน

ให้ได้ ถ้าท่านทำตามก็ดีไป แต่ถ้าหากไม่ทำตามข้าพเจ้าจะประหารชีวิตท่านทันที”

(3) อัล-อิรชาด หน้า 332.

(4) อิละลุช-ชะรอเยียะอฺ เล่ม 1 หน้า 237.

ท่านอิมามอฺะลี ริฎอ(อฺ)กล่าวว่า

“แน่นอน อัลลอฮฺ(ซ.บ.)ทรงห้ามมิให้ฉันยื่นมือไปสู่ความเสียหาย แต่ถ้าหากเรื่องราวมาเป็น

อย่างนี้ ก็จงทำตามที่ท่านต้องการเถิด และฉันจะยอมรับในตำแหน่งนี้ โดยเงื่อนไขที่ว่าฉันจะไม่ทำ

หน้าที่ปกครองผู้ใดจะต้องไม่มีพิธีรีตองใด ๆ ทั้งสิ้น และฉันจะไม่เข้าไปยุ่งในกิจการทั้งปวง”

แล้วมะอ์มูนก็รีบรับข้อเสนอนี้ ทำการแต่งตั้งให้ท่านอิมามอฺะลี อัล-ริฎอ(อฺ)ดำรงตำแหน่ง

รัชทายาท ทั้ง ๆ ที่เป็นการบีบบังคับท่านอิมามริฎอ(อฺ)(5)

แน่นอน ท่านอิมามอฺะลี ริฎอ(อฺ)ได้กล่าวกับรัยยาน บินศิลัตว่า

“แท้จริงอัลลอฮฺ(ซ.บ.)ทรงรู้ว่าฉันรังเกียจในเรื่องนี้ปานใด เพราะในเมื่อให้ฉันตัดสินใจ

เลือกเอาระหว่างการยอมรับตำแหน่งกับการถูกประหารชีวิต ฉันขอเลือกเอาการยอมรับตำแหน่ง”(6)

แน่นอนประชาชนทั้งหลายเคยเห็นความเหี้ยมเกรียมของมะอ์มูนแล้ว กล่าวคือเขาสังหาร

พี่ชายของตัวเองเพื่อครอบครองอำนาจเพียงผู้เดียว หลังจากนั้นเมื่อการงานของเขาประสบ

ความสำเร็จถึงขั้นนี้แล้ว เขาก็ส่งคนไปหาท่านอิมามอฺะลี ริฎอ(อฺ)เพื่อที่จะสละตำแหน่งค่อลีฟะฮฺ

ให้แก่ท่าน(อฺ) แต่ท่านอิมาม(อฺ)ปฏิเสธ ดังนั้นเขาจึงบีบบังคับท่านอิมาม(อฺ)ให้ยอมรับตำแหน่งรัช

ทายาท

แท้จริง เขาเป็นนักปกครองที่ชาญฉลาด และมีวิสัยทัศน์อันกว้างไกลในการบริหารงาน (แต่

มิได้เป็นไปตามหลักการอิสลาม)

(5) อ้างเล่มเดิม หน้า 239.

(6) เราฎ่อตุล-วาอิซีน เล่ม 1 หน้า 268, อะมาลีของเชคศ็อดดูก หน้า 68.

บรรดาผู้ใกล้ชิดของเขาต่างมีความสงสัยในความต้องการของเขาในเรื่องนี้ และบุคคลหนึ่ง

ในกลุ่มคนที่สงสัยในเรื่องนี้ ได้แก่ อัลดุลลอฮฺ บินซะฮัล บินนูบัคตฺที่ปรึกษาพิเศษของมะอ์มูน

อับดุลลอฮฺได้เคยเล่าเรื่องราวไว้ว่า :

ข้าพเจ้าต้องการที่จะทราบถึงเจตนาที่แท้จริงของมะอ์มูนในการทำพิธีให้สัตยาบันครั้งนี้ว่า

ภายในจิตใจของเขาจะเป็นเหมือนอย่างที่เขาแสดงออกภายนอกหรือไม่

เพราะงานนี้เป็นงานที่ยิ่งใหญ่

ดังนั้นข้าพเจ้าพร้อมกับคนรับใช้ที่ใกล้ชิดกลุ่มหนึ่งของเขาก็ได้เข้าพบเขาในครั้งหนึ่งที่มีกิจ

ธุระอันสำคัญ

ข้าพเจ้ากล่าวกับเขาว่า

“การทำพิธีให้สัตยาบันในขณะที่ผู้นำทั้งสองตำแหน่ง(ทั้งการปกครองและการศาสนา) มี

อิสระในการตัดสินใจนั้นยังไม่สมบูรณ์ ยิ่งกว่านั้นยังมีความบกพร่องอีกด้วย เพราะที่ปรึกษานั้นถ้า

อยู่ในตำแหน่งสูงก็จะมีเกียรติยศสูงส่งไปด้วย ซึ่งผู้นำทั้งสองตำแหน่งลืมคำนึงถึงความจริงข้อนี้”

แล้วเขาก็ได้เขียนตอบข้าพเจ้าว่า

“แน่นอนฉันเห็นพ้องในเรื่องนี้ด้วย ขอให้อัลลอฮฺ(ซ.บ.)ตอบแทนท่านอย่างดีงาม ดังนั้นจง

ได้ระมัดระวังอย่างที่สุดในอันที่จะให้ผู้นำทั้งสองตำแหน่งเข้าใจในเรื่องนี้ เพราะถ้าหากเขาพลาด

ท่านก็รู้อยู่แล้วว่าท่านต้องเตือนเขา”

เขากล่าวว่า

“ผู้นำทั้งสองตำแหน่งมีความเข้าใจในเรื่องนี้ ดังนั้นข้าพเจ้าไม่วายเว้นที่จะควบคุมความคิด

ของเขาให้ถูกต้อง เพราะกลัวมะอ์มูนจะตั้งข้อหา และข้าพเจ้าไม่เคยลืมหน้าที่จนกระทั่งพิธีการให้

สัตยาบันผ่านไปแล้ว ดังนั้นข้าพเจ้าจึงได้รับความปลอดภัยจากมะอ์มูน”(7)

หลังจากที่อิมาม(อฺ)ดำรงตำแหน่งเป็นรัชทายาทแล้ว มะอ์มูนใช้ชีวิตอยู่ด้วยความครุ่นคิด

และกระวนกระวาย กล่าวคือเขาต้องการอย่างมากที่จะให้ท่านอิมามอฺะลี ริฎอ(อฺ)เป็นหลักประกัน

ต่อความยินยอมอย่างสงบของบรรดาคนตระกูลท่านอิมามอฺะลี(อฺ) และในขณะเดียวกันเขาก็กลัวว่า

ประชาคมอิสลามจะให้การยอมรับในเกียรติยศของท่านอิมาม(อฺ) อีกทั้งในความรู้และวิถีการดำเนิน

ชีวิตของท่าน(อฺ) เขากลัวอย่างที่สุดกับการปฏิวัติของบรรดาเหล่าทหารซึ่งหมายความว่า เขาจะต้อง

ตกเป็นเหยื่อของเหตุการณ์ เขาจึงแต่งตั้งให้ท่านอิมามอฺะลี ริฎอ(อฺ)อยู่ในตำแหน่งของเขา(8)

เขามักจะใช้ความคิดอย่างสับสน เขาจะรีบส่งคน ๆ หนึ่งไปทำงานแต่กลับให้อีกคนหนึ่ง

ชะลอเอาไว้ เขามักจะแสดงท่าทีว่างานอันนั้นดี แล้วสั่งให้กระทำ แต่ต่อมากลับยกเลิกการงานนั้น

เสีย

ส่วนหนึ่งของงานที่สำคัญ ๆ ซึ่งเมื่อได้ถูกมันไปเสนอในเบื้องต้น เขาจะเห็นด้วยและออก

คำสั่งให้ทำ ต่อมาก็กลับเปลี่ยนเป็นสั่งห้ามมิให้ทำ นั่นคือเรื่องนมาซวันอีด โดยในตอนแรกเขา

มอบหมายให้ท่านอิมามอฺะลี ริฎอ(อฺ)ดำเนินการปฏิบัติ ต่อจากนั้นก็ออกคำสั่งห้าม

ท่านอฺะลี บินอิบรอฮีมได้รับรายงานจากยาซิร อัล-คอดิม และรัยยาน บินศิลัต พร้อม ๆ กัน

ว่า เมื่อถึงวันอีด ในขณะนั้นท่านอิมามอฺะลี ริฎอ(อฺ)ได้รับการแต่งตั้งให้ดำรงตำแหน่งรัชทายาทแล้ว

มะอ์มูนได้จัดส่งพาหนะเพื่อเดินทางไปในวันอีดให้แก่ท่านอิมาม(อฺ) เพื่อนมาซร่วมกับประชาชน

และกล่าวคุฏบะฮฺ

(7) อัคบารุ้ล-อุละมาอ์ บิอิคบาริ้ล-ฮุกะมาอ์ ของอัล-กิฟฏี หน้า 150.

(8) เหมือนที่เคยเกิดขึ้นในวงศ์อับบาซียะฮฺบางสมัยมาแล้วในอดีต ที่ทหารทำการเปลี่ยนผู้ปกครอง

ท่านอิมามอฺะลี ริฎอ(อฺ)ส่งคนไปบอกกับเขาว่า

“ท่านทราบเงื่อนไขต่าง ๆ ระหว่างท่านกับฉันดีแล้วในการเข้ารับตำแหน่ง ดังนั้นโปรดอภัย

แก่ฉันในเรื่องการนำนมาซนี้”

มะอ์มูนกล่าวกับท่าน(อฺ)ว่า

“อันที่จริงข้าพเจ้าประสงค์แต่เพียงให้หัวใจของประชาชนสงบมั่นคงยิ่งขึ้น และเขาเหล่านั้น

จะได้รู้ถึงเกียรติยศของท่าน”

ได้มีการส่งคนเจรจากันระหว่างคนทั้งสองเกี่ยวกับเรื่องนี้ หลายคนครั้นเมื่อยืนกราน

ตามเดิม ท่าน(อฺ)ก็ส่งเรื่องไปแจ้งให้มะอ์มูนทราบว่า

“ถ้าหากท่านอนุโลมต่อฉันก็จะเป็นสิ่งที่ฉันชื่นชอบยิ่ง แต่ในเมื่อท่านไม่ผ่อนผันให้เลย ฉัน

จะออกไปทำนมาซตามแบบของท่านศาสนทูตแห่งอัลลอฮฺ(ศ)และท่านอะมีรุลมุอ์มินีน อะลี บินอะ

บีฏอลิบ(อฺ)”

มะอ์มูนกล่าวว่า

“ท่านจะออกไปอย่างไรก็ได้ทั้งนั้นตามที่ท่านประสงค์”

เขาได้สั่งทำเสาต้นใหม่แล้วติดม่านโดยให้ประชาชนมาคอยท่านอิมามอฺะลี ริฎอ(อฺ) แต่

เช้าตรู่ที่ประตูประชาชนทั้งหลายต่างนั่งคอยท่านอิมาม(อฺ)ในเส้นทางหลาย ๆ ด้าน มีทั้งสตรี เด็ก

หลายคนมารอคอยท่านอิมาม(อฺ)เดินทางออกมา บรรดาพวกทหารรักษาการณ์ต่างเข้าประจำที่ประตู

ทั้งหมด โดยคนเหล่านั้นอยู่ประจำบนหลังพาหนะของพวกตน จนกระทั่งดวงอาทิตย์ขึ้น ท่านอิ

มามอฺะลี ริฎอ(อฺ)ก็ได้อาบน้ำชำระร่างกาย สวมใส่เครื่องแต่งกาย โพกศีรษะด้วยอะมามาฮฺ(ผ้าโพก

ศีรษะ)สีขาว โดยที่ชายด้านหนึ่งห้อยมาถึงทรวงอก ชายอีกด้านหนึ่งห้อยลงมาระหว่างหัวไหล่ท่าน

(อฺ)ประพรมของหอม แล้วเอื้อมมือไปหยิบไม้เท้า

ท่าน(อฺ)ได้กล่าวกับคนรับใช้ว่า

“จงทำตามที่ฉันทำ”

แล้วพวกเขาก็พากันออกมาอยู่เบื้องหน้าท่าน(อฺ) ขณะที่ท่าน(อฺ)เองก็รู้สึกว่าน่ากลัว ท่าน(อฺ)

ขยับกางเกงของท่าน(อฺ)ให้สูงขึ้นมาครึ่งแข้งแล้วย่างเดินค่อย ๆ พลางออกเสียงว่า ‘ตักบีร’โดยแหงน

ใบหน้าขึ้นยังท้องฟ้า คนรับใช้ทั้งหลายต่างก็ขานรับการ ‘ตักบีร’ของท่าน(อฺ)

หลังจากนั้นท่าน(อฺ)ก็เดินเรื่อยมาจนถึงประตู ครั้นเมื่อพวกทหารรักษาการณ์ได้แลเห็นภาพ

ปรากฏอย่างนี้ พวกเขาก็ลงจากพาหนะมายืนบนพื้นดินกันทุกคน

ท่านอิมามอฺะลี ริฎอ(อฺ)กล่าว ‘ตักบีร’

ประชาชนทั้งหลายก็กล่าวตาม

เราคิดว่าฟากฟ้าและเขตแดนต่างก็ขานรับการกล่าว ‘ตักบีร’ของท่าน(อฺ) คนทั้งหลายต่าง

ร้องไห้และตะโกนกันอย่างเซ็งแซ่ เมื่อได้แลเห็นท่านอิมามอฺะลี ริฎอ(อฺ) และได้ยินเสียง ‘ตักบีร’

ของท่าน(อฺ)

เมื่อข่าวนี้ได้แพร่ไปถึงมะอ์มูน

อัล-ฟะฎ็อล บินซะฮัล ซุรริยาซะตัยนฺ ได้กล่าวกับเขาว่า

“โอ้ ท่านอะมีรุลมุอ์มินีน ถ้าหากปล่อยให้ท่านริฎอนำนมาซท่ามกลางเหตุการณ์อย่างนี้

ประชาชนจะต้องสร้างความวุ่นวายแน่ เราหวั่นกลัวการเสียเลือดเนื้อของเรา ดังนั้นเห็นควรว่า น่าจะ

ส่งคนไปนำตัวเขากลับมา”

แล้วมะอ์มูนก็จัดส่งคนไปยังท่านอิมามอฺะลี ริฎอ(อฺ) พร้อมกันแจ้งว่า

“แท้จริง เราได้สร้างความลำบากยากเย็นแก่ท่าน และเราไม่ชอบที่จะให้ความยุ่งยากเกิดขึ้น

แก่ท่าน ดังนั้นขอให้ท่านกลับเสีย แล้วคนที่นำนมาซประชาชนอย่างเป็นทางการอยู่แล้วเขาก็จะนำ

นมาซเอง”

ดังนั้นท่านอิมามอฺะลี ริฎอ(อฺ)ก็จัดแจงขึ้นขี่พาหนะและเดินทางกลับ เหตุการณ์ในวันนั้นได้

สร้างความสับสนแก่ประชาชนยิ่งนัก(9)

ขณะเดียวกันกับที่ได้สร้างความคับแค้นจิตใจแก่ท่านอิมามอฺะลี ริฎอ(อฺ)นั้น มะอ์มูนยังได้

สกัดกั้นการติดต่อใด ๆ กับท่านอิมาม(อฺ) และแสดงความกระตือรือร้นในการที่จะรู้เรื่องราวทั้งหมด

ไม่ว่าเกี่ยวกับความเคลื่อนไหวหรือความเงียบเฉยของท่าน(อฺ) เขาได้แต่งตั้งคนรับใช้คนหนึ่งให้กับ

ท่านอิมาม(อฺ) ชื่อฮิชาม บินอิบรอฮีม ซึ่งเขาจะไม่ยอมให้ใครติดต่อกับท่านอิมามริฎอ(อฺ)ได้นอกจาก

คนที่มะอ์มูนต้องการ และเป็นเรื่องที่สร้างความคับแค้นจิตใจแก่ท่านอิมามริฎอ(อฺ) จะพูดจะกล่าว

อะไรภายในบ้านของท่าน(อฺ) ฮิชามจะต้องนำไปแจ้งแก่มะอ์มูนและซุรริยาซะตัยนฺให้รู้ด้วยเสมอ

และมะอ์มูนก็ได้แต่งตั้งให้ฮิชามเป็นบุตรบุญธรรมของตน โดยที่ให้ชื่อว่า ฮิชามแห่งวงศ์อับบาซียะฮฺ

(10)

เชคศ็อดดูกได้ถ่ายทอดจดหมายฉบับหนึ่งของท่านอิมามอฺะลี ริฎอ(อฺ)ที่ให้แก่อะฮฺมัด บิน

มุฮัมมัด อัล-บะซันฎฺซึ่งมีใจความว่า :

“เกี่ยวกับเรื่องที่ท่านต้องการจะขออนุญาตเพื่อพบฉันนั้น นับว่าเป็นเรื่องที่น่าลำบากยิ่ง คน

เหล่านั้นได้สร้างความคับแค้นจิตใจในเรื่องนี้แก่ฉัน ดังนั้นในขณะนี้ท่านไม่มีความสามารถทำใน

เรื่องนี้ได้แต่ อินซาอัลลอฮฺมันอาจเป็นไปได้ในอนาคต”(11)

(9) อัล-อิรชาด เล่ม 336, อุศูลุล-กาฟี เล่ม 1 หน้า 490.

(10) บิฮารุล-อันวาร เล่ม 12 หน้า 40.

(11) อุยูน อัคบาริล-ริฎอ เล่ม 2 หน้า 212, 172.

มีรายงานบอกเล่าอีกตอนหนึ่งว่ามีการรายงานไปยังมะอ์มูนว่า

“แท้จริงท่านอิมามอฺะลี ริฎอ(อฺ)ได้จัดประชุมเพื่อซักถามปัญหาและประชาชนทั้งหลายต่าง

พากันลุ่มหลงในความรู้ของท่าน ดังนั้นมุฮัมมัด บินอัมรวฺ อัฏ-ฏูซี องค์รักษ์ส่วนตัวของมะอ์มูนจึง

ได้รับคำสั่งให้ออกไปขับไล่ประชาชนออกจากที่ประชุม กล่าวคือเมื่อมะอ์มูนได้เห็นรายงานที่

บันทึกมาก็เกิดความกลัวเป็นอย่างยิ่ง”(12)

หลังจากที่มะอ์มูนได้เปิดเผยให้เห็นอย่างชัดเจนในเป้าหมายเกี่ยวกับการแต่งตั้งท่านอิ

มามอฺะลี ริฎอ(อฺ)ให้ดำรงตำแหน่งเป็นรัชทายาทก็เป็นอันว่า กิจการของตนก็ดำเนินลุล่วงไปด้วยดี

และได้ทำให้พวกที่อยู่ในสายตระกูลของท่านอฺะลี(อฺ) ถอนตัวจากการต่อสู้ จนกระทั่งมีกลุ่มใหญ่เลย

ทีเดียวที่อาศัยอยู่อย่างใกล้ชิดกับมะอ์มูนในเมืองหลวงแห่งราชอาณาจักรของวงศ์อับบาซี

แต่ทว่าท่านอิมาม(อฺ)กลับถูกควบคุมหนักยิ่งขึ้น นั่นคือ โลกได้ประจักษ์แจ้งถึงเกียรติยศ

ของท่าน(อฺ) ดวงใจทั้งหลายเริ่มใหลหลง มีแต่การพร่ำสรรเสริญ จนถึงกับว่าเรื่องราวที่ประชาชนยก

ย่องชมเชยต่อท่าน(อฺ)ได้กลายเป็นสิ่งที่สร้างความเจ็บช้ำน้ำใจแก่มะอ์มูน เขาคิดอยู่แต่ว่าจะแยกท่าน

(อฺ)ออกจากสิ่งเหล่านี้ได้อย่างไร ?

แรกเริ่มมะอ์มูนคิดหาวิธีการที่จะลดฐานะอันยิ่งใหญ่ในสายตาของประชาชนที่มีต่อท่านอิ

มาม(อฺ)ให้เหลือน้อยที่สุด และจะสร้างความระส่ำระสายแก่ฐานภาพของท่าน(อฺ)ให้ปรากฏแก่

ประชาชน เขาจึงลงความเห็นว่าควรที่จะได้เชิญบรรดาผู้รู้ทางศาสนาและนักโต้เถียงปัญหาศาสนา

ในสาขาต่าง ๆ ตลอดจนผู้นำลัทธิต่าง ๆ มาเพื่อทำการถกเถียง อภิปรายกัน โดยจัดให้มีประชุม

ทั่วไปเพื่อวางแผนเอาชนะท่านอิมามอฺะลี ริฎอ(อฺ)ให้ได้คือให้นักโต้เถียงปัญหาศาสนาคนใดคน

หนึ่งเถียงเอาชนะเพื่อลดความสำคัญของท่าน(อฺ)ลงมาเสียให้ได้

(12) อ้างเล่มเดิม

ท่านอะฮฺมัด บินอฺะลี อัล-อันศอรีได้กล่าวว่า :

ข้าพเจ้าได้ซักถามอะบูศิลัต อัล-ฮัรวี ว่า

“จิตใจของมะอ์มูนเป็นอย่างไรที่ได้สั่งฆ่าท่านอิมามอฺะลี ริฎอ(อฺ)ได้ในขณะเดียวกับที่เขา

เองก็ให้เกียรติยกย่องและมีความรักต่อท่าน(อฺ)และทำไมเขาจึงแต่งตั้งให้ท่านอิมาม(อฺ)ดำรง

ตำแหน่งเป็นรัชทายาทภายหลังจากเขา ?”

เขากล่าวว่า

“แท้จริงมะอ์มูนนั้น ที่ได้ให้เกียรติและรักท่าน(อฺ)ก็เพราะรู้จักในเกียรติยศของท่าน(อฺ)ดี

และที่ได้แต่งตั้งให้ท่าน(อฺ)ดำรงตำแหน่งรัชทายาทก็เพื่อที่จะแสดงให้ประชาชนเห็นว่า ท่าน(อฺ)เป็น

คนแสวงหาผลประโยชน์ทางโลก แล้วฐานะของท่าน(อฺ)จะได้เสื่อมลงมาจากจิตใจของประชาชน

แต่เมื่อปรากฏว่ามันมิได้เป็นเช่นนั้นในสายตาของประชาชน กลับเพิ่มพูนเกียรติมากขึ้นในสายตา

พวกเขา เขาจึงพยายามที่จะระดมนักโต้เถียงปัญหาศาสนาจากเมืองต่าง ๆ มา เพื่อต้องการจะให้มีสัก

คนหนึ่งที่สามารถเอาชนะท่าน(อฺ)ให้ได้ แล้วฐานะของท่าน(อฺ)จะได้ตกต่ำลงในสายตาของ

นักปราชญ์และเพื่อให้ความบกพร่องอันนั้นเป็นที่เลื่องลือไปทั่ว......”(13)

ที่มะอ์มูนแสดงออกอย่างเห็นได้ชัดในจุดประสงค์ที่มีต่อความต้องการเหล่านี้ก็คือที่เขาได้

กล่าวกับซุลัยมาน อัล-มะรูซีว่า

“อันที่จริงแล้วที่ข้าพเจ้ามุ่งหมายมายังท่านก็เพราะข้าพเจ้ารู้ดีถึงความสามารถของท่าน และ

ข้าพเจ้าไม่ต้องการสิ่งอื่นใด นอกจากต้องการให้ท่านตัดเขาออกจากฐานะแห่งความเป็นหลักฐาน

ประการเดียวกันเท่านั้น”(14)

(13) อ้างเล่มเดิม

แต่มะอ์มูนต้องประสบความพ่ายแพ้ในเรื่องเหล่านี้อย่างยับเยิน เพราะท่านอิมามริฎอ(อฺ)มี

ชัยชนะต่อคนเหล่านั้นทั้งหมด และท่าน(อฺ)ได้แสดงให้พวกเขาเห็นและสามารถเอาชนะได้

จนกระทั่งทำให้บางคนเข้านับถือรับอิสลาม(15)

มะอ์มูนจึงผิดหวังในสิ่งที่ตนตั้งความหวัง และเหตุการณ์กลับเปลี่ยนแปรเป็นตรงกันข้าม

กับที่เขามุ่งหวัง

ท่านอิมามอฺะลี ริฎอ(อฺ)เองก็เข้าใจอย่างดีถึงจุดประสงค์ของมะอ์มูนในเรื่องที่จัดให้มีการถก

ปัญหาอย่างนี้ ท่านอิมาม(อฺ)ได้พูดกับฮะซัน บินมุฮัมมัด อัน-เนาฟะลี เมื่อมะอ์มูนได้ส่งคนไปตาม

ท่าน(อฺ)เพื่อถกปัญหากับนักพูดที่เป็นนักปราชญ์ชาวคริสเตียนและอื่น ๆ

ท่านอิมาม(อฺ)กล่าวว่า

“ท่านต้องการจะรู้หรือไม่ว่า มะอ์มูนจะประสบความเสียใจเมื่อไหร่?”

เขากล่าวว่า

“ใช่แล้ว”

ท่านอิมาม ริฎอ(อฺ)กล่าวว่า

“ต่อเมื่อท่านได้ยินการตอบโต้ของฉันที่มีต่อพวกถือคัมภีร์เตารอตด้วยหลักฐานจากคัมภีร์

เตารอตของพวกเขาเอง โต้ตอบพวกที่ถือคัมภีร์อินญีล ด้วยหลักฐานจากคัมภีร์อินญีลของพวกเขา

เอง ตอบโต้กับพวกที่ถือคัมภีร์ซะบูร ด้วยหลักฐานจากคัมภีร์ซะบูรของพวกเขาเอง ตอบโต้กับพวก

ศอบิอีนด้วยหลักฐานจากคำสอนของพวกเขาเอง ตอบโต้กับพวกฮะรอบีซะฮฺ ด้วยคำสอนจากฟารีซี

ยะของพวกเขาเอง และตอบโต้กับพวกโรมันด้วยหลักฐานแห่งรูมียะฮฺของพวกเขาเอง และจะตอบ

โต้กับพวกนักพูดด้วยวาทศิลป์ของพวกเขาเอง เพราะในเมื่อฉันสามารถเอาชนะได้ทุก ๆ ปัญหา

แล้วนำหลักฐานนั้นเข้าเสนอ เขาก็จะละทิ้งคำพูดของตัวเอง แล้วหันกลับมายอมรับคำพูดของฉัน

มะอ์มูนก็จะรู้ว่า เรื่องที่เขาใช้อยู่นั้นไม่อาจเป็นจริงได้เลย แล้วเมื่อนั้นเขาก็จะบังเกิดความรู้สึกเศร้า

เสียใจ”(16)

(14) อุยูน อัคบาริล ริฎอ เล่ม 1 หน้า 179.

(15) ดูรายละเอียดของเรื่องนี้ในบทว่าด้วยการโต้แย้งและการตอบคำถามของอิมามริฎอ(อฺ)

นี่คือเหตุการณ์อันสำคัญยิ่ง ซึ่งได้ผ่านเข้ามาในวิถีชีวิตชองท่านอิมามอฺะลี ริฎอ(อฺ) เมื่ออยู่

ใน ‘มูรู’ (เมืองหลวงของมะอ์มูน) และภายหลังจากที่ ‘แบกแดด’ ผ่านวิกฤติได้แล้ว มะอ์มูนได้ละทิ้ง

เมือง ‘มูรู’ เพื่อไปยัง ‘แบกแดด’ และผู้คนที่นั่นยังมีการเคียดแค้นเขาอยู่ ที่นั้นไม่ยอมรับเขา แล้วได้

ให้สัตยาบันต่ออิบรอฮีม บินมะฮฺดี พวกอับบาซียะฮฺไม่พอใจต่อการมอบตำแหน่งรัชทายาทแก่

ท่านอิมามอฺะลี ริฎอ(อฺ)และตำแหน่งสมุหนายกของอัล-ฟะฏ็อล บินซะฮัล มะอ์มูน ซึ่งขณะนั้นกำลัง

อยู่ในระหว่างเดินทางไปยัง ‘แบกแดด’ ปรารถนาที่จะสะสางตัวเองให้พ้นจากรากเหง้าของทั้งสอง

เรื่องนี้ ด้วยเกรงว่า ความผูกพันทางจิตใจที่มีต่อท่านอิมามอฺะลี ริฎอ(อฺ)จะเพิ่มพูนมากขึ้น

และฟะฏ็อลจะสามารถกุมบังเหียนกิจการอันสำคัญไว้ได้ในที่สุด

มะอ์มูนวางแผนการอย่างเงียบเชียบที่จะฆาตกรรมบุคคลทั้งสองนี้และได้วางแผนในเรื่องนี้

อย่างละเอียด

(16) บิฮารุล-อันวาร เล่ม 12 หน้า 52.

มะอ์มูนได้เดินทางจาก ‘มูรู’ ไปกระทั่งถึง ‘ซะระค็อซ’ ที่นั้นคนกลุ่มหนึ่งได้เข้ารุมทำร้าย

ฟะฏ็อล บินซะฮัล ขณะที่อยู่ในห้องน้ำจนถึงแก่ความตาย เหตุการณ์นี้เกิดขึ้นเมื่อวันที่ 2 ชะอ์บาน ฮ.

ศ. 202 คนที่ลงมือฆาตกรรมทั้งสี่คนล้วนเป็นคนของมะอ์มูนซึ่งถูกจับกุม เมื่อพวกเขาถูกนำตัวไป

หามะอ์มูน พวกเขาก็กล่าวว่า

“ท่านเองที่เป็นคนสั่งเราให้ไปฆ่าเขา”

และแล้วเขาก็ออกคำสั่งให้นำตัวคนทั้งหมดไปประหารชีวิต ตามรูปการณ์ต่าง ๆ ที่ผ่าน

มาแล้ว ยืนยันว่าการที่เรื่องเหล่านี้เกิดขึ้นมาได้นั้นนับว่าเป็นการวางแผนของมะอ์มูนทั้งสิ้น เพราะ

เขาตระหนักถึงภาระอันหนักหน่วงที่ฟะฏ็อลได้กระทำต่อเขา ในฐานะที่เป็นคนที่อยู่กับเขาและ

ตลอดเวลาที่อยู่ด้วยกัน เขาไม่เคยเห็นเลยว่า พวกแบกแดดจะมีการเชื่อฟังปฏิบัติตาม ดังนั้นเขาจึง

วางแผนให้คนเหล่านั้นรับใช้ก่อน ต่อจากนั้นก็ลงมือสังหารคนพวกนั้นเสียแล้วก็จัดส่งศีรษะของ

คนเหล่านั้นไปมอบให้แก่ฮะซัน บินซะฮัล(น้องชายของฟะฏ็อล) และแจ้งให้ฮะซันทราบว่าเขาจะ

ได้รับตำแหน่งแทนที่พี่ชาย(17)

ครั้นพอมะอ์มูนได้เดินทางจาก ‘แบกแดด’ มาถึงยัง ‘คุรอซาน’ เขาก็เริ่มแสดงความจริงจัง

ในเรื่องการกำจัดท่านอิมามอฺะลี ริฎอ(อฺ) เขาเกรงว่า ถ้าหากใช้วิธีการกระทำเช่นเดียวกับที่กระทำ

กับฟะฏ็อลแล้ว แผนการณ์ของตนจะถูกเปิดเผยอย่างแน่นอน เขาได้พยายามใช้วิธีการทำงานอย่าง

รัดกุมหลายประการ จนในที่สุดก็ได้ลอบวางยาพิษกระทั่งท่านอิมามอฺะลี ริฎอ(อฺ)ต้องถึงแก่กรรมไป

นั่นเอง

หลังจากที่มะอ์มูนได้สมปรารถนาทุกประการแล้ว เขาได้เขียนจดหมายไปยังพวกอับบาซี

ยะฮฺ ดังมีใจความว่า

(17) มุฮาฏ่อรอตุ ตารีคิล-อุมะมิลอิสลามียะฮฺ หน้า 204.

“แท้จริงถ้าหากพวกท่านเคียดแค้นข้าพเจ้าด้วยสาเหตุที่ว่าข้าพเจ้ามอบตำแหน่งรัชทายาท

ให้แก่อฺะลี ริฎอแล้วไซร้ บัดนี้เขาได้ตายเสียแล้ว ดังนั้นโปรดได้หวนกลับมาเชื่อฟังและปฏิบัติตาม

เหมือนเดิมเถิด”(18)

เรื่องราวที่ผ่านมาสั้น ๆ เป็นเชิงสรุปเหล่านี้ เป็นอีกแง่มุมหนึ่งที่แสดงให้เห็นถึงความชั่วร้าย

ของมะอ์มูน และแผนการตลอดถึงเจตนารมณ์ที่เลวร้ายของเขา

(18) อัล-บิดายะฮฺ วัน-นิฮายะฮฺ เล่ม 10 หน้า 249.

ปริศนา

การจากไป

ของอิมามริฎอ(อฺ)

บรรดานักปราชญ์ฝ่ายชีอะฮฺต่างยอมรับว่ามะอ์มูน คือผู้ที่วางยาพิษท่านอิมามอฺะลี ริฎอ(อฺ)(1)

นักประวัติศาสตร์และนักวิเคราะห์ในสายอื่น ๆ ที่นอกเหนือจากชีอะฮฺก็ร่วมให้ความเห็นเช่นนี้

เหมือนกัน(2)

เรื่องการลอบวางยาพิษที่กระทำขึ้นโดยมะอ์มูนนั้นมิได้เป็นเรื่องที่ถูกปิดบังสำหรับคนรุ่น

หลังหรือรอดพ้นไปจากการศึกษาเหตุการณ์ต่าง ๆ ของนักวิเคราะห์ได้แต่ประการใด แน่นอนการ

เสียชีวิตของท่านอิมามอฺะลี ริฎอ(อฺ) ได้ก่อให้เกิดเสียงวิพากษ์วิจารณ์โอดครวญไปทั่วเมือง ‘คุรอ

ซาน’ จนเกือบจะล่มสลายอำนาจของมะอ์มูนต แต่ทว่าเขารีบแก้ไขสถานการณ์นั้นได้ด้วยวิธีการ

ทางการเมืองอีกรูปแบบหนึ่ง

ท่านเชคกุมมี(ขอความเมตตาพึงมีแด่ท่าน) ได้รายงานว่า : เมื่อถึงวันเสียชีวิตของท่านอิ

มามอฺะลี ริฎอ(อฺ) ประชาชนทั้งหลายต่างพากันมาชุมนุม แล้วกล่าวว่า

“บุตรของท่านศาสนทูตแห่งอัลลอฮฺ(ศ)ได้ถูกสังหารเสียแล้ว”

และได้มีการพูดจากัน แสดงความกังวลและมีความทุกข์ร้อนกันเป็นอย่างมาก ปรากฏว่า

มุฮัมมัด บินญะอฺฟัร บินมุฮัมมัดถึงกับต้องขอการคุ้มครองความปลอดภัยไปยังมะอ์มูน และเดินทาง

ไปเมือง ‘คุรอซาน’ เขาคือลุงของท่านอิมามอฺะลี ริฎอ(อฺ)

(1) อุยูน อัคบาริล ริฎอ เล่ม 2 หน้า 240, อิละลุช-ชะรอเยียะอฺ เล่ม 1 หน้า 241, อิษบาตุล-วะศียะฮฺ

หน้า 179, อัล-อิรชาด หน้า 338, อัล-มะนากิบ เล่ม 2 หน้า 422, เราฏ่อตุล-วาอิศีน เล่ม 1 หน้า 274,

อิษบาตุล-ฮุดาฮฺ เล่ม 6 หน้า 73, 178, อะอฺลามุล-วะรอ หน้า 325, บิฮารุล-อันวาร เล่ม 11 หน้า 85, อัน

วารุล-นุอฺมานียะฮฺ เล่ม 1 หน้า 283, มะอาลิมุซ ซัลฟา หน้า 96, อะอฺยานุช-ชีอะฮฺ 4 ก็อฟ เล่ม 3 หน้า

204, อัล-มะญาลีซุซ-ซุนนียะฮฺ เล่ม 5 หน้า 354, อันวารุล-บะฮียะฮฺ หน้า 116, วะฟาตุอิมามริฎอ ของ

ร่อบีอี หน้า 46.

(2) นูรุ้ล อับศอร หน้า 145, อัล-ฟัครี หน้า 179, มะกอติลุฏ-ฏอลิบีน หน้า 404.

มะอ์มูนกล่าวกับเขาว่า

“โอ้ ท่านอะบูญะอฺฟัร ท่านจงออกไปพบกับประชาชนเถิด และบอกให้พวกเขารู้ว่า ท่านอะ

บุลฮะซันนั้นจะไม่ถูกนำออกมาในวันนี้”

เขาไม่กล้านำท่านอิมาม(อฺ)ออกมา ปัญหาความยุ่งยากอาจจะเกิดขึ้น มุฮัมมัด บินญะอฺฟัร

ได้ออกไปพบประชาชน แล้วกล่าวว่า

“ประชาชนทั้งหลายโปรดแยกย้ายกันไปเถิด เพราะวันนี้อะบุลฮะซัน(อิมามอฺะลี ริฎอ)จะไม่

ถูกนำออกมา”

ประชาชนก็พากันแยกย้ายกันไป ท่านอะบุลฮะซัน(อฺ)ถูกจัดการอาบน้ำฆุชุลในตอน

กลางคืน แล้วฝังเลย(3)

ขณะเดียวกันการเสียชีวิตของท่านอิมามอฺะลี ริฎอ(อฺ)ได้ก่อให้เกิดเสียงโจษจันกันอยู่ทั่วไป

ในประชาชาติอิสลาม และเกิดกระแสการคัดค้านมะอ์มูน บรรดานักกวีระดับสูงแห่งยุคสมัยหลาย

ท่านได้กล่าวถึงเรื่องการเสียชีวิตของท่าน(อฺ)อย่างเปิดเผย เช่น ฮารูน บินมุฮัมมัด อัล-มะฮฺละบีได้

กล่าวว่า :

ท่านคะอฺบัล บินอฺะลี อัล-ค็อซซาอี ได้กล่าวว่า :

ข่าวการเสียชีวิตของท่านอิมามอฺะลี ริฎอ(อฺ)ได้มาถึงข้าพเจ้าในขณะที่ข้าพเจ้าพำนักอยู่ใน

เมือง ‘กุม’ และข้าพเจ้าได้แต่งโคลงขึ้นบทหนึ่ง

นักกวีในรุ่นหลังอีกหลายท่านที่กล่าวถึงการที่พวกวงศ์อับบาซียะฮฺสังหารท่านอิมามอฺะลี

ริฎอ(อฺ) เช่น อะบูฟิรอซ อัล-ฮัมดานี และอัล-กอฎี

เราจะกลับมาพิจารณากันถึงข้อความที่บันทึกไว้โดยท่านเชคมุฟีด(ขอความเมตตาพึงมีแด่

ท่าน) เกี่ยวกับเรื่องการเสียชีวิตของท่านอิมามอฺะลี ริฎอ(อฺ)ที่ว่า :

(3) อันวารุล-บะฮียะฮฺ หน้า 117.

มันศูร บินบะชีร ได้กล่าวว่า :

อับดุลลอฮฺ บินบะชีร พี่ชายของเขาได้กล่าวว่า :

มะอ์มูนได้สั่งให้ข้าไว้เล็บให้ยาวกว่าปกติ และอย่าเปิดเผยเรื่องนี้ให้ใครทราบ ข้าก็ได้

ปฏิบัติตาม หลังจากนั้นเขาก็เรียกข้าให้ไปพบ เขาได้นำสิ่งหนึ่งคล้าย ๆ กับอินทผลัมอินเดียออกมา

เขากล่าวกับข้าว่า

“จงบีบสิ่งนี้ด้วยมือของเจ้าให้หมด”

ข้าก็ปฏิบัติตาม หลังจากนั้นเขาได้ลุกออกไป โดยปล่อยข้าไว้ที่นั่น เขาได้เข้าไปพบท่านอิ

มามอฺะลี ริฎอ(อฺ) แล้วถามว่า

“อาการของท่านเป็นอย่างไรบ้าง ?”

ท่านอิมาม(อฺ)ตอบว่า

“ฉันหวังว่า คงจะดีขึ้นแล้ว”

มะอ์มูนได้กล่าวกับท่าน(อฺ)ว่า

“ข้าพเจ้าก็เหมือนกัน วันนี้มีอาการดีขึ้น มีคนดูแลท่านมาหาท่านในวันนี้สักคนไหม ?”

ท่านอิมาม(อฺ)ตอบว่า

“ไม่”

มะอ์มูนมีอาการโกรธ แล้วกล่าวกับคนใช้ด้วยเสียงอันดังว่า

“จงเอาน้ำทับทิมมาซิ”(4)

แต่เขาก็ยังไม่หยุดยั้งเพียงเท่านั้น เขายังเรียกข้ามาอีก แล้วกล่าวว่า

“จงนำทับทิมมาให้เราซิ”

(4) เชคศ็อดดูกรายงานว่า มะอ์มูนได้ผสมยาพิษลงไปในองุ่นเพื่อสังหารท่านอิมามอฺะลี ริฎอ(อฺ)

แล้วข้าก็มอบให้เขาไป

แล้วเขากล่าวกับข้าว่า

“จงบีบมันด้วยมือของเจ้า”

ข้าก็ปฏิบัติตาม แล้วมะอ์มูนก็ป้อนสิ่งนั้นให้กับท่านอิมามริฎอ(อฺ)ด้วยมือของเขาเอง และนี่

คือสาเหตุของการที่ท่าน(อฺ)เสียชีวิต เพราะอยู่มาไม่ถึงสองวัน ท่านอิมามอฺะลี ริฎอ(อฺ)ก็ถึงแก่กรรม(5)

(5) อัล-อิรชาด หน้า 338.

คำสดุดี :

เอกฉันท์จากบรรดานักปราชญ์

ต่ออิมามอฺะลี บินมูซา อัล-ริฎอ(อฺ)

ในขณะที่เราเสนอคำสดุดีของบุคคลสำคัญและของบรรดานักปราชญ์ที่มีต่อบรรดาอิมาม

(อฺ)นั้น เราไม่ต้องการที่จะแสดงให้เห็นว่า เพราะสิ่งเหล่านี้แหละที่ทำให้เห็นถึงความยิ่งใหญ่และ

ความสูงส่งของบรรดาอิมาม(อฺ) เพราะบรรดาอิมาม(อฺ)นั้นมีคุณสมบัติสูงส่งเกินกว่าสิ่งเหล่านั้นอยู่

แล้ว เพราะท่านศาสนทูตแห่งอัลลอฮฺ(ศ)ได้มอบการสืบทอดตำแหน่งอิมามให้แก่พวกเขาอย่าง

ชัดเจน และท่าน(ศ)ยังได้ผูกมัดพวกเขาไว้กับฐานะของอัล-กุรอาน เพียงเท่านี้ก็ถือว่าพวกเขามี

เกียรติสูงส่งยิ่งอยู่แล้ว

ถ้าหากจะเปิดเผยถึงคำสดุดีของบรรดานักปราชญ์และของบุคคลสำคัญที่มีต่อบรรดาอิมาม

(อฺ) เราจะเห็นว่าบรรดานักปราชญ์ของอิสลามต่างลงมติโดยเอกฉันท์ในด้านเกียรติยศและความ

สูงส่งของพวกท่าน(อฺ) กล่าวคือ คำพูดของบรรดานักปราชญ์มุสลิมมิได้สอดคล้องตรงกันในด้าน

การยกย่องเกียรติคุณของคนหนึ่งคนใดให้เหมือนกับความเป็นเอกฉันท์ที่พวกเขามีต่อการให้เกียรติ

ยกย่องบรรดาอิมามแห่งอะฮฺลุลบัยตฺ(อฺ)

เราจะกล่าวถึงถ้อยคำสดุดีที่คนเหล่านั้นมีต่อท่านอิมามอฺะลี ริฎอ(อฺ) บางตอนดังนี้

1. มุฮัมมัด บินญะอฺฟัร บินมุฮัมมัดได้กล่าวกับมะอ์มูน :

เมื่อมะอ์มูนถามท่านเกี่ยวกับท่านอิมามอฺะลี ริฎอ(อฺ)ว่า

“เขาเป็นนักปราชญ์ที่เราไม่เคยเห็นว่าเขามีข้อผิดพลาดเช่นผู้มีความรู้คนอื่น ๆ”(1)

(1) อันวารุล-บะฮียะฮฺ หน้า 108.

2. ท่านอะบูศิลัต อับดุซซะลาม บินศอลิฮฺ อัล-ฮัรวีได้กล่าวว่า :

ข้าพเจ้าไม่เคยเห็นใครมีความรู้มากกว่าท่านอฺะลี บินมูซา อัล-ริฎอ และไม่ว่านักปราชญ์คน

ใดที่ได้แลเห็นท่าน ก็จะต้องยืนยันเหมือนอย่างคำยืนยันของข้าพเจ้า ครั้งหนึ่งมะอ์มูนได้จัดให้มีการ

ชุมนุมบรรดานักปราชญ์ทางศาสนาเป็นจำนวนมาก มีทั้งนักฟุก่อฮาอ์ ผู้เชี่ยวชาญทางด้านศาสน

บัญญัติ และนักโต้แย้งเรื่องราวทางศาสนา แต่แล้วท่านก็สามารถเอาชนะจนถึงคนสุดท้าย

จนกระทั่งทุกคนได้ให้การยืนยันต่อท่านว่ามีความดีเด่น และยืนยันว่าตัวเองมีความด้อยกว่าจนไม่

เว้นแม้แต่คนเดียว(2)

3. มะอ์มูน อัล-อับบาซีได้กล่าวว่า :

“นี่แหละ คือผู้ที่รู้ที่สุดในบรรดาตระกูลฮาชิม”(3)

เขาได้กล่าวกับมุฮัมมัด บินญะอฺฟัรอีกว่า

“แท้จริงหลานชายของท่านคืออะฮฺลุลบัยตฺที่ท่านศาสนทูตแห่งอัลลอฮฺ(ศ)ได้กล่าวถึงไว้ว่า

“แน่นอน บรรดาผู้มีคุณธรรมนั้นได้แก่บรรดาเชื้อสายของข้าพเจ้าเป็นเด็กที่สุภาพที่สุดใน

หมู่ประชาชน เป็นผู้ใหญ่ที่มีความรู้มากที่สุดในหมู่ประชาชน พวกท่านไม่รู้เท่าพวกเขา แต่พวกเขารู้

กว่าพวกท่าน พวกเขาจะไม่นำพวกท่านออกจากประตูของทางแห่งความถูกต้อง และจะไม่นำพวก

ท่านเข้าประตูแห่งความหลงผิด”(4)

(2) อะอฺยานุช-ชีอะฮฺ 4 ก็อฟ เล่ม 3 หน้า 100.

(3) บิฮารุล-อันวาร เล่ม 12 หน้า 53.

(4) อ้างเล่มเดิม หน้าเดิม

4. ท่านร่อญาอ์ บินอะบีฎิฮากได้กล่าวว่า :

ขอสาบานด้วยพระนามของอัลลอฮฺ ข้าพเจ้ายังไม่เคยเห็นบุคคลใดมีความยำเกรงต่ออัลลอ

ฮฺ(ซ.บ.)มากกว่าเขา ไม่มีใครรำลึกถึงอัลลอฮฺ(ซ.บ.)ในเวลาทั้งหมดมากกว่าเขา และไม่มีใคร

กลัวอัลลอฮฺ(ซ.บ.)ยิ่งไปกว่าเขา(5)

5. ท่านอิบรอฮีม บินอับบาซ อัศ-ศูลีได้กล่าวว่า :

แท้จริงข้าพเจ้ายังไม่เคยเห็นและไม่เคยได้ยินว่าจะมีใครสักคนที่มีเกียรติกว่าอะบุลฮะซัน

อัล-ริฎอ(อฺ) และข้าพเจ้าได้พบเห็นจากเขาในสิ่งที่ข้าพเจ้าไม่เคยพบเห็นจากคนอื่นเลย........... ท่าน

เป็นคนทำความดีและบริจาคในยามลับมากที่สุด และเวลาที่ท่านทำอย่างนั้นมากที่สุดได้แก่ในยาม

กลางคืนอันมืดมิด ดังนั้นถ้าใครอ้างว่าเขาได้เห็นคนที่มีคุณงามความดีเหมือนกับเขาก็จงอย่าเชื่อถือ

เลย(6)

6. ท่านอับดุลลอฮฺ บินมุฏริก บินมาฮานได้เข้าหามะอ์มูนในวันหนึ่งซึ่งในขณะนั้นมีท่านอิ

มามอฺะลี บินมูซา อัล-ริฎอ(อฺ)อยู่ด้วย

มะอ์มูนได้กล่าวกับเขาว่า

“ท่านจะว่าอย่างไรบ้างกับสมาชิกของครอบครัวนี้ ?”

ท่านอับดุลลอฮฺได้กล่าวว่า

“ข้าพเจ้าไม่อาจว่ากล่าวอะไรแก่เนื้อดินที่ได้รับการหล่อเลี้ยงมาด้วยน้ำแห่งหลักคำสอน

และเติบโตมากับน้ำแห่งอัล-วะฮฺยู เขาจะเป็นอย่างอื่นมิได้นอกจากยึดแนวทางอันถูกต้อง และมั่นคง

ในการสำรวม”

(5) อุยูน อัคบาริล ริฎอ เล่ม 2 หน้า 180.

(6) กัชฟุล-ฆุมมะฮฺ หน้า 274.

แล้วมะอ์มูนก็มอบกล่อง ๆ หนึ่งให้แก่เขาไป ในนั้นมีเพชรนิลจินดาครบครัน(7)

7. บาทหลวงชาวคริสเตียนคนหนึ่งได้กล่าวหลังจากที่ได้พูดโต้แย้งกับท่านอิมามอฺะลี ริฎอ

(อฺ) แล้วพ่ายแพ้แก่ท่านว่า :

ขอสาบานด้วยสิทธิของท่านมะซีฮฺ ข้าพเจ้าไม่เคยคิดเลยว่าในบรรดาคนมุสลิมจะมีคนเช่น

ท่านอยู่ด้วย(8)

8. ท่านอัล-วากีดีได้กล่าวว่า :

ท่านเป็นคนที่น่าเชื่อถือยิ่ง ท่านทำหน้าที่วินิจฉัยความศาสนาในมัสญิดของท่านศาสนทูต

แห่งอัลลอฮฺ(ศ)ในขณะที่ท่านมีอายุ 20 กว่าปีเท่านั้น ท่านเป็นคนรุ่นที่แปดจากบรรดาตาบีอีนแห่ง

ชาวเมืองมะดีนะฮฺ(9)

9. ท่านชัมซุดดีน อะฮฺมัด บินมุฮัมมัด บินอะบีบักรฺ บินคุลกานได้กล่าวว่า :

ท่านอะบุลฮะซัน อฺะลี อัล-ริฎอ บินมูซา อัล-กาซิม บินญะอฺฟัร อัศ-ศอดิก บินมุฮัมมัด อัล-

บาเก็ร บินอฺะลี ซัยนุลอฺาบิดีนที่ถูกกล่าวถึงมาก่อนหน้าที่ เป็นอิมามคนหนึ่งในจำนวนสิบสองคน

ปรากฏว่ามะอ์มูนได้จัดการแต่งงานลูกสาวของตนคือ ‘อุมมุฮะบีบ’ กับท่าน และแต่งตั้งให้ท่าน

ดำรงตำแหน่งรัชทายาท และใช้ชื่อของท่านประทับที่เหรียญดีนารฺเหตุผลในเรื่องนี้ก็คือว่า มะอ์มูน

ได้จัดชุมนุมบรรดาตระกูลบะนีอับบาซทั้งชายหญิง ในขณะที่อยู่ ณ เมือง ‘มูรู’ จำนวน 33,000 คน มี

ทั้งเด็กและผู้ใหญ่ แล้วเขาได้เรียกเชิญท่านอฺะลีมาด้วย ท่านได้ลงมาจากหลังม้าด้วยลักษณะท่าทาง

อันงามสง่าและเพียบพร้อมด้วยคุณสมบัติของเอาลิยาอ์(บุคคลอันเป็นที่รักยิ่งของอัลลอฮฺ) เขาจึงแจ้ง

ให้คนเหล่านั้นทราบว่าเขาได้พิจารณาดูบรรดาคนตระกูลบนีอับบาซและตระกูลอฺะลี บินอะบีฎอลิบ

(ร.ฎ.)แล้ว ก็ปรากฏว่าไม่พบเห็นใครเลยสักคนที่จะดีเด่น และเหมาะสมกับตำแหน่งนี้ยิ่งกว่าท่านอฺะ

ลี ริฎอ ดังนั้นเขาจึงแต่งตั้งท่านอฺะลีให้ดำรงตำแหน่ง แล้วสั่งให้ถอดชุดและธงสีดำออกไป(10)

(7) อะอฺยานุช-ชีอะฮฺ 4 ก็อฟ เล่ม 3 หน้า 112.

(8) บิฮารุล-อันวาร เล่ม 12 หน้า 52.

(9) ตัซกิร่อตุ้ล-ค่อวาศ หน้า 198.

10. ท่านอะอฺมัด บินฮะญัร อัล-ฮัยษะมีได้กล่าวว่า :

ท่านอฺะลี ริฎอนั้นคือบุคคลที่เตือนพวกเขาให้รำลึก และให้โอกาสแก่พวกเขาจนมี

ความสามารถ ต่อจากนั้นมะอ์มูนได้แต่งตั้งเขาให้อยู่ในตำแหน่งสูง และจัดแต่งงานเขาให้กับลูกสาว

ของตนเอง และให้เขาเข้ามามีส่วนร่วมในการปกครอง และมอบอำนาจหน้าที่ในการปกครองให้(11)

(10) วุฟิยาตุล-อะอฺยาน เล่ม 2 หน้า 432.

(11) อัศ-ศ่อวาอิกุ้ล-มุฮัรร่อเกาะฮฺ หน้า 202.

11. ท่านอะฮฺมัด บินยูซุฟ อัด-ดิมัชกี อัล-กุรมานี ได้กล่าวว่า :

ความประเสริฐของท่านสูงส่งยิ่ง ลักษณะของท่านดีเลิศ ท่านนอนแต่น้อย ถือศีลอดมาก(12)

12. ท่านยูซุฟ บินฟะรอฆิลี ‘ซิบฎิอิบนิเญาซี’ ได้กล่าวว่า :

ท่านอฺะลี บินมูซา อัล-ริฎอคือผู้หนึ่งที่มีความประเสริฐเลอเลิศมีตักวาและโอบอ้อมอารี(13)

13. ท่านกะมารุดดีน มุฮัมมัด บินฏอลฮะฮฺ อัช-ชาฟิอี ได้กล่าวว่า :

อีหม่านของท่านสูงล้ำ ฐานะของท่านสูงเด่น ตำแหน่งของท่านสูงส่ง อำนาจของท่าน

กว้างไกล การให้ความช่วยเหลือของท่านมีมากมาย..(14)

14. ท่านยูซุฟ อิซมาอีล อัน-นะบะฮานี กล่าวว่า :

ท่านอฺะลี ริฎอ บินมูซา อัล-กาซิม บินญะอฺฟัร อัศ-ศอดิก ท่านคืออิมามผู้ยิ่งใหญ่ท่านหนึ่ง

เป็นดวงประทีปของประชาชาติ เป็นหนึ่งจากอะฮฺลุลบัยตฺของท่านนบี(ศ) เป็นแก่นแท้ของวิชาการ

การรู้จักที่แท้จริง การเอื้อเฟื้อเผื่อแผ่ และการให้คำวินิจฉัยของท่านมีพลังความสามารถอันยิ่งใหญ่ มี

ชื่อเสียง(15)

(12) อัคบารุด-ดุวัล หน้า 115.

(13) ตัชกิร่อตุ้ล-ค่อวาศ หน้า 201.

(14) มะฎอลิบุซ-ซุอุล หน้า 84.

15. ท่านอับดุลลอฮฺ อัช-ชิบรอวี อัช-ชาฟิอี ได้กล่าวว่า :

ท่านอิมามริฎอ(ร.ฎ.)เป็นผู้ที่มีเกียรติสูงส่ง มีคนกล่าวกันว่า แท้จริงท่านอฺะลี ริฎอปล่อยทาส

ให้เป็นไทถึง 1,000 คน เป็นผู้ดำรงอยู่ในการมีน้ำนมาซและการนมาซกลางคืนของท่านคือการ

นมาซ ท่านจะนอนแล้วตื่นขึ้นมาทำวุฎูอ์และนมาซแล้วนอนต่อ ทำอย่างนี้เรื่อยไปจนกระทั่งเช้า(16)

16. ท่านมุฮัมมัด อะมีน อัซ-ซุวัยดี กล่าวว่า :

อัคลากของท่านสูงส่ง คุณลักษณะของท่านดีเลิศ เกิดที่มะดีนะฮฺ ลายสลักบนแหวนของ

ท่านคือ “ลาเฮาละ วะลากูวะตะ อิ้ลลา บิลลาฮฺ” สมญานามของท่านคือ ‘อะบุลฮะซัน’ ฉายานามของ

ท่านคือ ‘อัล-รอฎี’ ‘อัศ-ศอบิร’ ‘อัซ-ซากี’ ความประเสริฐของท่านเป็นที่รู้กันโดยทั่วไป ท่าน

เสียชีวิตที่ ‘ฎูซ’ เมืองหนึ่งของคุรอซาน ในวันสุดท้ายของเดือนศ่อฟัร ปี ฮ.ศ. 203 สิริรวมอายุของ

ท่าน 55 ปี(17)

(15) ญามิอุ-กะรอมาติ้ล-เอาลิยาอ์ เล่ม 2 หน้า 157.

(16) อัล-อิตติฮาฟ บิฮุบบิลอัชรอฟ หน้า 58.

(17) ซะบาอิกุซ-ซะฮับ หน้า 73.

17. ท่านอะลี ญะลาลุลฮุซัยนี กล่าวว่า :

ท่านคือผู้รู้ที่สุดในช่วงสมัยของท่าน และกล้าหาญที่สุด เกิดเมื่อปี ฮ.ศ. 148 เสียชีวิต ปี ฮ.ศ.

203 มีอายุรวมได้ 55 ปี(18)

18. ท่านค็อยรุดดีน อัซ-ซัรกะลี กล่าวว่า :

ท่านอฺะลี บินมูซา อัล-กาซิม บินญะอฺฟัร อัศ-ศอดิก อะบุลฮะซัน ฉายานาม ‘อัล-ริฎอ’ เป็นอิ

มามที่ 8 เป็นซัยยิดผู้สูงศักดิ์คนหนึ่งของอะฮฺลุลบัยตฺและผู้ประเสริฐของพวกเขา(19)

19. ท่านอับดุลลอฮฺ อะฟีฟี กล่าวว่า :

ท่านอฺะลี บินมูซา อัล-ริฎอ เสาหลักของบ้านแห่งสาส์นอิสลามและผู้นำของบ้านหลังนั้น(20)

20. ท่านอับดุลกอเด็ร อะฮฺมัด อัล-ยูซุฟ กล่าวว่า :

ประวัติศาสตร์ของอิมามเต็มไปด้วยความสูงส่งของพฤติกรรมทั้งมวล เต็มไปด้วยวิชา

ความรู้ที่ไม่มีผู้ใดลุล่วงถึงความบริสุทธิ์ที่ได้รับการถ่ายทอดมา ความสูงส่งและศักดิ์สิทธิ์ที่ไม่มี

ความสูงส่งและศักดิ์สิทธิ์ใดเทียบเคียงได้ในสมัยของท่านและหลังจากนั้น นอกเสียจากว่า มัน

จะต้องถ่ายเทมาจากสันหลังของบุคคลที่เป็นอิมามมะอฺศูม ท่านคือธงแห่งทางนำสมัยของท่าน ตัว

ฉายภาพแห่งความสูงส่งในเรื่องตักวา ความสมถะ ความโอบอ้อมอารี บุคลิกที่งดงาม และจรรยาอัน

สูงส่ง ตัวของข้าพเจ้าเองไม่อาจที่จะเอ่ยถึงวิถีชีวิตของทายาทแห่งมวลทายาทของอัลลอฮฺ(ซ.บ.)ได้

ปลายปากกาของข้าพเจ้าไม่อาจที่จะบันทึกการจำกัดความสิ่งนั้นได้ การกล่าวเพียงชื่อของท่านนั้น

คือ การให้คำจำกัดความที่สมบูรณ์แล้วหรือ ? การรำลึกถึงท่านถือเป็นไฟเชื้อจากรัศมีของอัลลอฮฺ

(ซ.บ.)ผู้ที่ขอความคุ้มครองได้รับการชี้นำสู่แนวทางที่เที่ยงตรงด้วยกับรัศมีนั้น........

(18) อัล-ฮุเซน เล่ม 2 หน้า 207.

(19) อัล-อะอฺลาม เล่ม 5 หน้า 178.

(20) อัลมัรอะตุ้ล-อะร่อบียะฮฺ เล่ม 3 หน้า 93.

อันที่จริงแล้วอัตชีวประวัติของท่านอิมามนี้ ด้วยการมองภาพรวมทั้งหมดนั้น ถือเป็น

รากฐานในการยกฐานภาพของมุสลิม ด้วยแนวคำสอนของอิสลาม พฤติกรรมที่ออกมาจากท่าน

ทั้งหมด คือผลผลิตจากหลักความเชื่อของอีหม่านที่ชัดแจ้ง......(21)

(21) อัล-อิมามริฎอ วะลียุอะฮฺดิล มะอ์มูน หน้า 1.

บทส่งท้าย

ของอิมามที่ 8

เรื่องราวทั้งหมดที่กล่าวไปคือบทสรุปของวิถีชีวิตของท่านอิมาม ริฎอ(อฺ) เราได้อ่านถึงแนว

ทางการดำเนินชีวิตของท่าน(อฺ) เราได้นำเสนอคำสั่งเสีย และถ้อยคำอันสูงส่งเพียงเล็กน้อยของท่าน

(อฺ)

ขอสาบานด้วยกับชีวิตของข้าพเจ้าว่า ความจำกัดในการนำเสนอชีวประวัติของท่านอิ

มามริฎอ(อฺ)นี้ ตรงตามเป้าหมาย มิได้เบี่ยงเบนไปจากฐานภาพอันสูงส่ง อัคลากอันน่าสรรเสริญ

และอารมณ์ธรรมชาติอันควรแก่การยกย่องซึ่งเราปรารถนาที่จะมีส่วนในสิ่งนี้ในสมัยที่มีแต่ความ

เสื่อมทางศีลธรรม วันนี้และวันต่อ ๆ มา การพิสูจน์ ทดลองได้ผ่านพ้นไปแล้ว เวลาอันมีค่าได้ทำลาย

เราไปแล้ว เราได้สูญเสียความมั่นคงของเราไป ดังนั้น เมื่อเราต้องการให้ความสูงส่งของเรา

ย้อนกลับมา เราต้องการเสริมสร้างความแข็งแรงของเรา ก็เป็นความจำเป็นสำหรับเราทีจะต้อง

ย้อนกลับไปดูวิถีชีวิตของบรรดาอิมามแห่งอะฮฺลุลบัยตฺ(อฺ) มันคือยารักษาโรคความป่วยไข้ทาง

สังคมของเรา มันคือโอสถสำหรับเพิ่มพูนความไพบูลย์ของชีวิตอันถาวรของเรา

“จงกล่าวเถิดว่า นี่คือแนวทางของฉัน ฉันและผู้ปฏิบัติตามฉันได้เรียกร้องเชิญชวนสู่อัลลอฮฺ

ตามวิถีทางของผู้รู้แจ้ง มหาบริสุทธิ์ยิ่งเป็นของอัลลอฮฺ และฉันไม่ใช่ส่วนหนึ่งของผู้ตั้งภาคี”

(ยูซุฟ: 108)